
Le chapitre I de la deuxième rédaction, laquelle n'est pas divisée en livres, 
correspond au chapitre [ du livre [TL de la première. Il traite le même sujet, mais, à 
part une seule phrase, de façon complètement différente. Le voici donc en entier : 


“Mejour doncques mieux entendre la matière du préfent 
A chapitre, eft à fçavoir que felon Eutrope, au fixiéme 
livre de fes chroniques, Caïus Jules Céfar fait conful 
romain l’an après l'édification de la cité de Rome fept 
à cent treize, avec dix légions paffant les Alpes, entra en 

= noftre Gaule, que les Romains appellent Tranfalpine, 
qui par le Sénat luy avoit efté décrétée & baillée. Et procédant contre les 
Gaulois, les vainquit par plufieurs batailles jufques à la mer britannique, 
que l’on appelle Occean, ainfi que par luy eft rapporté és huit premiers 
livres de fes Commentaires, & par Suétone & Plutarque, qui l’hiftoire de 
luy pleinement expliquérent. | 

Et dit Nicolas de Germanie fur la Cofmographie de Claude Tholomée, 
à laquelle il adjoufta les chofes fervantes à la congnoiflance des lieux, 

des citez & des fleuves ; qu'il n’y avoit lors en Gaule nulle Bretagne, 
France, Gafcongne, Bourgoigne, Bafque, Flandres, Normandie, ny plu- 
fieurs autres noms de régions qui y font à préfent; ainf felon le dit Jules 
au 6° livre, eftoient adonc les Gaulois divifez en deux parties, dont l’une 
fe tenoit aux Héduyens qui eftoient ceux d’Autun; & l’autre aux Seca- 
nais, defquels la principale cité eftoit Befançon. Et ainfi par la divifion 
d'eux, il les vainquit. Et comme dit celuy autheur Eutrope au feptiefme 
livre, fubjugua toute Gaule qui fied entre les Alpes & le fleuve du Rhin, 
les monts Pyrennées & l'Océan Britannique. 

Mais comme les chofes de ce monde foient de telle nature, qu'elles ne 
demeurent en un eftat longuement, advint après que les forces des 
Romains affaiblies par leurs batailles civiles, les peuples eftrangers, les 
uns pour la fertilité de ladite Gaule & que les pays de leur nativitez ne 
les pouvoient {ouftenir pour leurs multitudes, les autres pour acquérir 
gloire & renommée ou efquiver les batailles inteftines, meuz de chercher 
nouvelles habitations, en prindrent, faifirent & arrachèrent chacun fa 
pièce. 

Et premier les Bretons (ainfi qu’il fera dit cy-après) venant de fl'Ifle 
de Bretagne, à préfent nommée Angleterre, en l’an de Notre Seigneur 
trois cent quatre vingt & fix, fous leurs ducs Maxime & Conan, y occu- 
pèrent Armorique, qui de leur nom eft nommée Bretagne. 

Les Wandales venans d’une partie de la région feptentrionalle appelée 
Wandalle, du fleuve de Wandal qui l’arroufe, qui vaincus avec leur roy 
Vifimar, dès le temps du grand Conftantin empereur, par Gerberich, roy 
des Goths, après qu’ils eurent habité foixante ans Pannonie, que celuy 
Conftantin leur donna, le treiziefme an d’Archadius & d'Honorius empe- 
reurs, fils du premier Théodofe qui eftoit de l’Incarnacion quatre cens 
dix, par l'inftigation de Stilco Patrice Romain, fe rebellant contre la chofe 
publique, f’efpandirent par la Gaule, joignans avec eux les Allains, les 
Quades, les Gépides, les Sarmates, les Bourgoignons, les Saxons & les 
Sèves; & aprés la mort de Stilco Corficus ou Gondericus, roy d’iceux 
Wandales, occupa tout ce qui eft enclos, entre les Alpes & la mer 
Occeane, les monts Pyrennées & le Rin. 

Mais après les défufdits Goths qui les avoient chaffez de Wandalle, 

lefquels auffy déboutez de leurs anciens fiéges par Vélamur roy des Huns, 
autrement dits Avares ou Hongres, f’en eftoient fuis avec leur roy Fré- 
dégirinus à l’empereur Valent, qui leur avoit donné Meffie & Thrace pour 
habiter, le fecond an que l’empereur Honorius régna avec Théodofe fon 
nepveu, fils de Arcadius fon frère, qui eftoit de l'Incarnation quatre cens 
& douze, affaillirent Italie; pour laquelle chofe Honorius, felon Sigebert, 
faifant paix avec Allaric, roy d’iceux Goths, leur bailla à pofféder les 
Gaules expotées à la fureur des gens, c’eft à fçavoir des nations defluf- 
dites nomées; par quoy Athanulphus qui régna après Allaric, prenant 
Aquitaine par alliance faite avec Honorius, mit le fiége de fon royaume 
en la cité de Thouloufe, l'an de Notre Seigneur 413. Et pour la crainte 
d’iceux, les deffufdits nommés Wandales, les Allains & les Séves, délaif- 
férent Gaule & pañférent en Efpagne. : | 

Et combien que les dits Goths en fuffent apres chaffez par les Fran- 
çois & qu'ils allaffent auili habiter Efpagne, touteffois la province de 
Narbonne, qui d'eux fut appellée Gothie, demeura en leur puiffance, en 
laquelle régna Amallarich, qui fut par les François occis à Barcelonne; & 
d’iceux Goths eft jufques à préfent denommée & habitée Gafcogne, & les 
habitans appelez Gafcons, defquels dit Strabo, au 4° livre de Ja Géogra- 
phie, qu’ils diffèrent la nation gallique en langue & en habit, & qu'ils 
font plus femblables aux Efpagnols. 

Les Bourgoignons, jufques à quatre vingt mille defcendans fur le Rin, 
& comme dit Vincent de Beauvais au 2° chapitre, livre 20 du Miroir 
Hiftorial, venans d'Italie, conftruifirent fur les rives d’iceluy fleuve 
du Rin logis épais, que nous appellons bourgs & de leur rupture for- 
tirent & prindrent leur nom, en l'an de l’Incarnation quatre cens & 
vingt-deux. | | 

Les Allains auf, felon Sigebert, venans d’Allanie, qui eft la première. 
partie de Scithie, aufquels, fi comme dit Profper, Etius, Patrice Romain, 
pour appaifer leur crudélité, avoit baillé partie des terres de Gaule fituées 
ès fins de Gafcogne, à départir avec les anciens habitans, en l’an 19 du 
jeune Théodofe, fils d’Archadius, qui fut de l'Incarnation quatre cens 
quarente-trois, les en deboutérent, & d’iceux Allains font defcendus les 
Baîques. 

Les François, felon Sigebert, ainfi appellés par l'empereur Valentinian 
pour leur férocité, ou fi comme autres difent du nom de Francio leur 
prince, qui depuis l’éverfion de Troyes avoient habité Cycambre, une 
cité par eux édifiée ès Paluds-Méothides, lefquels l’empereur Conftans 
fils du grand Conftantin, avoit fubmis à l’Empire Romain, & qui, dès le 
feptième an d'Honorius & d’Archadius empereurs, qui fut de l’Incarna- 
tion quatre cens vingt deux, délaiffans leurs lieux pour l'importunité des 
Romains, avoient pañfé le Rin & pris Trèves, Mées, Marcovienfe, Tulle 
& Vermandois, dont ils avoient efté répulfez par Nennius & Quintius, 
Ducs de Maxime, & par Etius, patrice romain, qui en celuy temps fub- 
mift les Bourgoignons, en l’an quatre cent foixante & quinze retour- 
nérent es Gaules fous leur duc Hilderich, & après les Wandalles, les 
Allains, les Goths & les Huns les occupèrent, non pas pour Îles gafter, 
mais afin qu'elles leur fuffent habitation perpétuelle, comme dit Sigebert. 

Les Saxons, peuple de Saxonne qui eft province de Germanie, par 
plufieurs fois par Charlemagne empereur fubmis comme fouventes fois 
ils luy fufcitaffent nouvelles batailles, en la parfin, felon Sigebert, con- 
trains par luy pafférent deça le Rin avec leurs femmes & leurs enfans, 
l'an de Notre Seigneur huit cens trois, & habitèrent Flandre, dont ils 
furent nommez Flamans. 

Les Danois aufli avec Rollo leur duc, yflus de la baffe Scithie, & 
apportez par la mer Occeane, après ce que par plufeurs fois en manière 
de pyrates ils eurent tourmentées Gaule & Germanie, en la parfin yffirent 
en Gaule, régnant sur les François Charles le Simple, où ils occupérent 
Neuftrie, qu'ils nommèrent Normandie, & eux Normans, qui en leur 
langue fignifie hommes feptentrionnels, felon Sigebert. 

Mais pourtant que de ces nations & autres qui par divers temps font 
venües en Gaule Tranfalpine ont les Hifloriens Galliques affez au long 
efcrit, forts des Bretons, defquels ils n’ont que bien peu rapporté les faits 
ne les généalogies par adventure, par ce que plufieurs ont ignoré leur 
origine, qui neft pas à efmerveiller, car jaçoit ce que Pline au feiziefme 
chapitre du quatriefme livre de l'Hiftoire Naturelle [dit] de lifle de 
Bretagne, dont vindrent lefdits Bretons, eftre renommée par les efcritures 
grecques & latines ; touteffois la dient Virgile & Solin eftre féparée du 

monde, & Suétone dit que par longtemps le nom des Bretons fut incogneu, 
pour iceux faits & généalogies des Bretons manifefter, en delaiffant les 
autres, & pour monftrer que non pas du tout, comme Bartholomée l'An- 
glois le dit au quinziefme livre de la Nature des chofes, pour l’importunité 
des Germains ils délaiffèrent l'ifle, mais que par défir de nouvelle fei- 
gneurie, longtemps devant que les Germains y entraffent, ils paflèrent en 
Gaule & y habitérent, fera cy-aprés, felon le rapport de plufieurs autheurs 
qui ont efcrit d'eux, afflemblée la généalogie de leurs princes, & rapporté 
partie de leurs faïts, recueillant de chacun ce qui fervira à la matière felon 
le temps & l'ordre, afin que ceux qui les défirent cognoiftre les trouvent 
dorefenavant en un volume, fans prendre le labeur de les chercher par 
divers livres. 

Mais premiérement fera defcrite la région où ils habitent, laquelle fut 
jadis nommée Armorique & maintenant Bretagne de leur nom. En quoy 
faifant, feront divifez les peuples felon leurs citez, ainfi qu'aucuns anciens 
autheurs ont fait en leurs corographies, qui font particulières diftin@ions, 
& feront dits les changemens des noms des dites citez & des peuples & 
en tant que eftre pourra les caufes de celles mutations depuis le temps de 
Jules Céfar, afin que ceux qui auront veu fes Commentaires & ceux des 
dits anciens autheurs cognoiffent plus clairement les dites mutations, fi 
comme les Maclovienfes à préfent eftre és lieux de ceux que Jules 
appeloit Diablinthres, & ainfi des autres. Car combien, felon que dit 
Nicolas de Germanie, il foit plus à croire aux nouveaux hiftorio- 
graphes, pour caufe de celles mutations qui en divers temps adviennent, 
touteffois fera & [lisez ce] faifant amené le tefmoignage des dits anciens 
autheurs. 

Pourquoy eft à fçavoir, que felon les deffus nommez Jules Céfar, 
Pline, Strabo & les autres defcrivans la fituation de Gaule Tranfalpine, 
laquelle fiet entre les Alpes, la mer Gallique, les Monts Pirennées, l'Océan 
& le Rin, elle eft divifée en Belge, Aquitaine & Celte, & fépare le fleuve 
de Garonne Celte des Aquitains & Marne & Seine la divifent des Belges. 
Et dit Jules que en celle eftoient les citez qu'il appelloit Armoricannes, 
ainfi nommées pour ce qu’elles eftoient fituées près la mer, dont la région 
futauffi appellée Armorica, qui vaut autant comme Ora Maris, c'eft-à-dire 

orée de mer. Et le retiennent encore les Bretons, en leur langue appel- 
lans le pays prochain des rives l’Armor. 

Et cefte Armorique defcrit Pline fecond au dix-huiétième chapitre du 
quatrième livre de l’histoire naturelle, où il dit d’elle, qu’en celle partie 
de Celtes, laquelle autrement il appelle Ludunenfe, eft prefque une ifle 
très déleable à regarder, f’eftendant en l’'Occéan en la fin des Occifmes, 
lefquels font à préfent nommez Leonenfes, ainfi qu'il fera dit après, con- 
tenant fix cens vingt cinq mille pas de circuit en longueur, & en largeur 
cent vingt cinq mil, & que en elle font les Venelles, les Curiofolites, les 
Diablintres & les Rennois, qui tous font peuples à préfent appellez par 
autres noms, forts ceux de Rennes. Aufhñi dit Pomponius Mella que la 
mer qui eft oppofite aux Cantabrices, qui font peuples d'Efpagne, aprés ce 
qu'elle f’eft courbée par grand circuit coftoyant Acquitaine, elle fe tourne 
au rivage Occidental, depuis les Pantonenfes [lisez Santonenfes]| jufques 
aux Occifmes, puis derechef par droiét & long traiû refléchift le front de 
{es rives vers les Septentrionnels ; & ain des parties de Midy, d'Occident 
& de Septentrion, elle a la mer Occéane & a d’entre Orient les fleuves de 
Coifnon, de Scelune, de Maienne & de Loire qui la féparent, c’eft à fça- 
voir Scelune & Coifnon près la mer, du côté d’Acquillon, des Neuftriens 
à préfent nommez Normans, Maienne des Cénomanenfes vulgallement 
dits Manceaux, que Pline appelloit Oliorces, & de rechef le dit fleuve de 
Maienne & celuy de Loyre des Angevins, que Jules Céfar nommoit 
Andes, & Tholomée Anditains, & des Aquitains. De quoy dit Strabo en 
{on quatriefme commentaire, que celuy fleuve de Loyre divife les Poide- 
vins qui font en Acquitaine d’avecques les Nantois qu’il appelle Nanites, 
& Pline les nomme Nannetes. Car combien que les Bretons felon leurs 
hiftoires de leur advenement occupañlent outre Loyre, les régions de 
Maulge, de Thiffaulge & Verbauge [lisez Herbauge], & y eftandiffent leur 
feigneurie qui y eft en partie demeurée, touteffois eftoient-elles en Acqui- 
taine, & non pas en Celte. Auffi eftoient les termes d'Armorique jufques 
aux fleuves deffufditz; mais après plufieurs guerres & batailles faites entre 
les roys de France & les Bretons, & auffñ les dépopulations que firent les 
péans Danois & Norvégiens ës régions de Gaule, dont il fera parlé aprés, 

les Manceaux & Angevins retindrent & appliquérent à eux ce qu L y en 
avoit fous les jurifdiétions de leurs Evefques. 

Et eft en cefte Bretagne Armoricane le promontoire par Tholomée 
appellé Gabeum, c’eft à dire un mont ainfi nommé promontoire, pour ce 
qu’il eft de loing éminent, lequel fe continué tout au long d’elle prefque 
par le droi@& milieu en manière d’un dos, & de luy derivent plufieurs 
petits fleuves, fontaines & rivières qui arroufent les champs, & découvrent 
[lisez décourrent] les uns de la part du Midy, les autres devers Septentrion 
en l'Occéan. 

Et [a] à préfent Armorique, comme dit est maintenant nommée 
Bretagne, felon l’Hiftoire de neuf fain@s fes patrons, neuf nations parti- 
culières, defquelles chacune fait un diocéfe, fous une eglife cathédralle, & fi 
a chacune fon patron, glorieux confeffeur de Jéfus-Chrift, c’eft à fçavoir les 
Maclovienfes, les Dolenfes, les Rennoïis, les Nantois, les Venetenfes, les 
Corifopitenfes, les Léonenfes, les Trecorenfes & les Briocenfes. Entre lef- 
quelles touteffois y a merveilleufe diftinétion : car trois font devers 
Orient, qui ont langue gallique, trois devers Occident, qui en tout ufage 
ont langue britannique, & les autres trois qui font entre deux ont mixte- 
ment l’une & l’autre langue, & f’eftendent diftinétement à l'environ qui 
eft appellé le circuit de Bretagne. Par lefquelles neuf eglifes ainfi divifées 
en trois différences, nous eft demonftré par difpoñition que la noble Eglife 
de Bretagne a femblance & exprès charaétère de Hierufalem, la celefte 
Eglife trromphante, laquelle a neuf ordres, trois fois ternées par hierar- 
chies, l’une baffe, l’autre moyenne, & l’autre haulte, avec diverfité d’illu- 
minations & de locutions, & eft reprefentée par cefte, fa fille, par nombre 
novenaire party en trois coordinations. | 

Et {ont leurs citez ordonnées en maniere de tentes & pavillons, qu’on 
dit en latin caftra, & ainfi fituées que à eftre à la ville & chappelle de la 
Trinité, que aucuns dient eftre le poin& & le centre de celle circon- 
ference, & laquelle donne grande décoration à noftre hiérarchie, la cité 
des Maclovienfes, que l’on nomme S. Maclou, donneroit le premier ray 
de lumière en l'aube du jour au temps de l’équinoxe, Dol le naiffement 
du foleil, Rennes l'heure commune de Prime, Nantes celle de Tierce, 
_ Vennes le vray Midy, & Kempercorentin, c'eft celle des Corifopitenfes 

nommée Vefpertine; & les autres trois cachent le foleil devers Acquillon; 
derechef font ainfi ordonnées que jouxte l'horloge d’Achas, la ligne Tégu 
cherroit fur l’églife de Chafteau-Paul en Leonenfe, celle de minuit fur 
Trecorenfe, & l'office matutinalle & premier chant du cocq fur celle des 
Briofences, qu’on nomme Saint Brieuc en Painthièvre. 

Et retiennent seulement trois de ces peuples leurs noms du temps de 
Jules Céfar : c’eft à fçavoir les Rennois, les Nantois & les Venetenfes, 
car au fecond, au tiers & au feptiefme livres de fes Commentaires, il 
appelle les autres Unelles, Odifines, Curiofolites, Suffuniens, Eufébiens, 
Anlériciens, Lexoniens ou Lefcobiens, Diablitres & Cadetes, lefquels 
enfemble lesdits Rennois, Nantois & Venetenfes, il dit tous eftre Armo- 
ricans, & avoir efté par Publius Craffus qu’il envoya contre eux fubmis & 
contrains à baïller pleges & hoftages de demeurer en l’obéiffance du 
peuple romain, lefquels ont depuis mué leurs noms, comme il fera dit 
après; & non pas eux feulement : mais comme dit Nicolas de Germanie 
fur Tholomée par l’univerfel monde, les royaumes, les provinces, les ifles, 
les montagnes, les fleuves, les fontaines, les mers, les citez & les lieux 
que remembrent Tholomée & Strabo les ont prefque tous changez, par- 
quoy n’eft pas à efmerveiller fi les fituations de plufeurs peuples antiques 
font ignorez, aufquels les volontez des hommes ou les advénements des 
chofes ont attribué noms nouveaux. 

Et pour déclarer d’une chacune des citez deflus nommées en siitoini 
l’ordre d’icelles, felon l’autheur de ladite Hiftoire des neuf Sainés, qui 
ainfi qu'il dit, fans préjudice de l’ordre & de la dignité des fiéges, print 
telle ordonnance de les nommer, parce qu'il fuivoit la fituation de la 
terre, eft à fçavoir que les Maclovienfes font ceux qui à préfent habitent 
les lieux que tenoient au temps de Jules Cefar trois manières de peuples 
gaullois, dont font mention celuy Jufes Cefar, Pline fecond, & Claude 
Tholomée, defquels peuples les uns furent ceux que ledit Jules appelloit 
Diablitres, & Pline Diablindres, d’une cité qu’ils tenoient au rivage de la 
grande mer appellée Diablintrenfe, laquelle depuis par corruption d’iceluy 
mot a efté nommée Dialethenfe, puis encore après telle fillabe d'y oftée 
d'Alethenfe, & felon aucuns antiques provinciaux romains, Aliud ou 
Adalla, dont le lieu ou elle eftoit fituée eft jufques à prefent nommé Qui- 

dalles. Les autres furent les Unelles, ainfi appellez par Jules Cefar; car 
Pline les nommoit Venelles, & Tholomée Binelles, qui dit que le fleuve 
de Arguenon les féparoit des Biducenfes, qui font à préfent nommez 
Briocenfes, lefquels Unelles, Venelles ou Binelles, par la volonté des 
impofiteurs ou le vice des efcrivains, l’'U ou le B muez en D, furent depuis 
nommez Dinelles, & à prefent Dinannois, & leur ville Dinan. Et les tiers 
 & derniers, ceux que Jules appelloit Anlerciens & Tholomée Anlerigiens 
Diabolites, qu’il dit eftre plus Orientels en la méditerranne que les Vene- 
renfes, & que leur cité fut appellée Neoduum, laquelle cité felon qu'il la 
fituëé en fa tierce table de l’Europe, eftoit en la partie où eft à prefent la 
ville de Ploarmel, ainfi maintenant dénommée d’un noble homme Armel, 
qui venant de l’ifle de Bretagne l’habita. 

Et ont ces trois peuples enfemble, prins nom de Maclomenfes, de leur 
cité neufve de Maclovienfe, ainfi dérivée de Saint Maclou leur patron, 
lequel avec Aaron fon compagnon, en commença les premiers fondemens, 
pourtant que là eft leur principal fiège cathedral : car és termes de Ploarmel 
y a un autre fiége femblablement appellé S. Maclou, & furnommé de 
Brignon [lisez Baignon] à différence du deflufdit, lefquels deux fièges, 
combien qu'ils foient fous un mefme Eveique, ne font pas fujets l’un à la 
jurifdition de l’autre, laquelle chofe encore affez demonftre par la diver- 
fité defdits peuples. Et eft la cité de Maclovienfe fituée en une petite ifle 
qui eft ceinte.de toutes parts de circonfluence marine; fors aïinfi qu’un 
tombeau d’arenne eflevée, par lequel apparoiïft la voye aux viateurs jufques 
à la grand tèrre, à laquelle ifle eft voifine auffi comme une autre ifle, non 
toutefois f1 loing féparée des terres; mais elle eft plus large en efpace & 
plus haute de rives, où celle très-ancienne cité d’Alethenfe paravant 
comme dit eft nommée Diablintrenfe fut fituée, qui a de la part de Midy 
le fleuve de Rance, lequel à l’endroi& fe plonge en l'Occéan, & devers 
Aquillon celle mer l’enterrompt & fépare de celle de Maclovienfe ; & fur 
[lisex fut] celle cité d'Alethenfe, anciennement moult fréquentée de peuples, 
de navires & de marchandifes, felon l’hiftoire du dit Maclou ; auffi y fut le 
fiège épifcopal jufques au temps de Jean évefque, qui felon les Chronicques 
annaux environ l'an mil cent foixante & douze, le tranflata en Maclo- 

vienfe, où il avoit lors une abbaye fondée en l'honneur de Saint Vincent 
martyr, & ordonna que deflors en avant elle fut ainfi nommée. 

Ces Maclovinies par devers Orient confrontent avec les Dolenfes & 
les Rennois, du cofté d'Occident aux Briocenfes, par devers le Midy aux 
Venetenfes, & de la partie Acquillonnaire & Septentrionalle à la mer Bri- 
tannique. 

Et du bataillon qu’eurent les deffus nommez Diablintres, Unelles & 
Anlerigiens contre ledit Jules Cefar rapporte le dit Jules au tiers de fes 
Commentaires, & dit que comme il eut pacifié toute Gaulle, & mis fes 
Légions hyverner és citez de Tours, de Chartres & d'Angers, Publius 
Craffus, qui avec la feptiefme Légion eftoit à Angers, qui eft la prochaine 
de la mer, pourtant qu’il n’avoit pasabondance de vivres, avoit laiffé plufieurs 
prétects & tribuns des chevalliers ës citez voifines: c’eft à fçavoir Trebius 
Terracidius ès Eufebiens, qui lors habitoient la province dont la cité de 
Dol eft à prefent chef, Marcus Trebius Gallus és Curiofolites, à préfent 
nommez Corifopitenfes, & Quintus Velanius avec Titurius Gillius ès 
Venetenfes. De ces Venetenfes vint le commancement de retenir Gillius 
& Velanius, parcequ'ils penférent pour eux recouvrer les pleges qu'ils 
avoient baillez à Craffus, pour l’authorité defquels & à leur exemple les 
autres retindrent Trebius & Terracidius. Et incontinent leurs princes 
envoyérent leurs légats & conjurèrent entre eux ne faire aucune chofe, 
finon en commun confeil, & tous cnfemble attendre l'iffuë de leur for- 
tune, puis aprés follicitèrent les autres citez qu'ils efleurent pluftoft 
demeurer en la liberté qu’ils avoient de leurs péres que fouffrir la fervi- 
tude des Romains. Et après que toute la région maritime ainfi fubitement 
fut amenée à leur fentence, ils envoyërent une commune légation à 
Publius Craflus qu'il leur renvoyaft leurs hoftages fil vouloit recouvrer 
les fiens ; defquelles chofes Cefar par Craflus certifié, il fift incontinent 
édifier navires longs au fleuve de Loire qui décourt en l'Occean, & 
ordonna faire rames, & comparer & afflembler navigeurs & gouverneurs, 
& ces chofes haftivement adminiftrée, au premier temps de l’an qu’il peut 
affembla l'exercice. 

Les Venetenfes & les autres acertainez de l’advènement Cefar, enten- 
dant bien quel crime ils avoient commis d’avoir retenu & mis en ceps & 

liens les légats romains, lequel nom envers toutes nations avoit efté faint 
& immolé, pour la grandeur du péril f’appareillérent à bataille, & prin- 
cipalement pourveurent des chofes qui appartenoiïent à l’ufage de naviger, 
par plus grande efpérance que fingulièrement ils fe confiftoient en la 
nature du lieu & que leurs chemins eftoient afpres & tranfchez, auff 
qu’ils fçavoient la navigation eftre empefchée aux Romains, pour la non- 
fçavance des lieux & de la paucité des ports, & fe confioient que les 
exercites romains ne pouvoient longuement demeurer contre eux pour 
la neceffité des vivres. Et combien que toutes chofes leur fuffent advenuës 
outre leur opinion, touteffois regardoient ils qu'ils avoient grande puif- 
fance de navires, & que les Romains n'en avoient pas faculté, & ne 
cognoifloient les lieux, les guets, les ports, neles ifles ou la bataille fe devait 
faire; mefmement que la navigation eftoit autre en la mer eftroiéte, qu’en 
la grande mer. Ces conlfeils entr’eulx, ils garnirent leurs chafteaux où ils 
apportérent leurs fromens des champs, & affemblérent plufieurs nefs en 
Vennes, parce qu'ils eftoient certains que Cefar y ferait la première bataille. 
Ils adjoignirent aufli à eux leurs compagnons, & entre autres les Occif- 
menfes & les Lexovienfes, qui font à prefent nommez Leonenfes & Tre- 
corenfes, les Nantois, les deffus nommez Diablintres, & les autres Armo- 
ricains, & envoyérent quérir aide en l'ifle de Bretagne qui eft contre 
celles régions. 

Si eftoient ces difficultez à Cefar de les combattre; mais plufeurs 
chofes l’efmouvoient à ce. Premièrement l’injure des chevaliers romains 
retenus, la rébellion faite après la fubmiffion jurée, la défaillance aprés 
avoir donné pleges & oftages, & la conjuration de tant de citez, & 
principallement que fi la vengeance eftoit différée en celle partie, les autres 
nations penferoient qu’il leur fuft licite d’ainfi faire. 

Comme doncques Cefar cogneuft prefque toutes les Gaulles eftudier 
à chofes nouvelles & légérement eftre excitez à batailles & tous hommes 
par nature donner leur eftude à liberté & hair la condition de fervitude, 
il penfa devant que plus de citez confpiraffent efpergner à luy, & plus 
loing diftribuer fon exercite. Si envoya Titus Labienus Legat avec les 
gens de cheval à contenir ceux de Rheïns & les autres Belges en obéif- 
fance & deffendre aux Germains le paflage du Rin. Et commenda à 

Publius Craffus aller en Aquitaine avec douze cohortes légionnaires & 
grand nombre de chevaliers pour empefcher que d'’icelles parties fuffent 
envoyéez aides & tant de nations conjoin@es enfemble ; & auffi envoya 
Quintius Titurius Sabinus legat avec trois légions és Unelles, ès Curiofites, 
& ès Lexovienfes, qui comme dit a efté font à préfent nommez Dinannois, 
Corifopitenfes & Trecorenfes, à ce qu’il déteint cefte puiffance. Et fift chet 
Decius Brutus du navire gallique qu'il avoit fait affembler des Poictevins, 
des Pantonenfes [lisez Santonenfes]|, & des autres régions : auquel il com- 
menda que le pluftoft qu'il pourroit, il allaft contre les Venetenfes, & 
luy-mefme fe mit à y aller depuis avec fes exercites. En l’aide defquels 
Venetenfes allérent les deffufdits Diablintres, & furent contre Cefar à la 
bataille de Vennes, dont il fera parlé cy après. Et dit auffi Jules Cefar que 
Titurius Sabinus avec les légions qu’il avoit prinfes de luy parvint ès fins 
des Unelles, aufquel prefidoit Viridonix qui tenoit le fouverain empire 
fur toutes les citez qui avoient deffailly, dont il avoit affemblé exercite 
& grandes multitudes, & que peu de jours avoit que les Anlerciens & les 
Lexovienfes avoient occis leur fénat, pour ce qu’ils ne vouloient eftre 
autheurs de la bataille contre les Romains, & fi avoient fermées les portes, 
& f’eftoient conjoints à Viridonix. Auffi grand’ multitude d'hommes 
perdus & robeurs eftoient venus de plufeurs lieux de Gaule, lefquels l'ef- 
pérance de piller & l'eftude de batailler révoquoit de la culture des champs 
& du labeur quotidian. Et quand Sabinus fut ès fins des Unelles, il f’en- 
cloy en fes tentes. Car Viridonix feoit près de luy l’efpace de deux mil- 
liaires qui faifoit fon effort de le combattre, & tant feulement Sabinus 
fut defprifé de fes adverfaires, mais auffi de fes chevaliers; car il leur 
donna fi grand opinion de crainte, que fes ennemis venoient jufques aux 
cloftures, ce qu'il fufoit pour ce qu'il n’eftimoit pas qu’il fuft licite d’af- 
fembler contre fi grande multitude d’ennemis, finon par quelque oppor- 
tunité. Mais aprés que cette crainte fut confirmée és cœurs de tous, 
Sabinus efleut un Gaulois, homme coult & idone, de ceux qu'il avoit en 
fon aide, & luy perfuada par grands loyers & promeffes qu'il paffaft aux 
adverfaires, touteffois luy enfeigna-il premierement ce qu'il vouloit qu’il 
fift, lequel profuge, quant il fut venu à eux, leur propofa la peur des 
Romains & les angoiffes dont Cefar eftoit preflé par ceux de Vennes, & 

leur dit que la prochaine nuïét Sabinus yftroit fecrettement des chafteaux, 
& méneroit l’exercite à Vennes ayder à Cefar. Lefquelles chofes ouyes 
par les Unelles, ils propofèrent aller affaillir les Romains. Car à ce faire les 
enhortoit la peur que Sabinus avoit monftrée, la confirmation du profuge, 
la néceffité des vivres où ils avoient pourveu négligemment, l'efpérance 
de la bataille vénéticque, & que volontiers prefque tous hommes croient 
légèrement ce qu'ils voudroient ; touteffois ne laifférent ils le confeil de 
Viridonix, ny de leurs ducs, lefquels leur donnèrent licence de ce faire, 
dont ils furent auffi joyeux, comme fi ja ils euffent vittoire. Si cueillirent 
des fermens & des vergers pour emplir les foffez des Romains, & allèrent 
affaillir leurs chafteaux qui eftoient en un lieu haut eflevé, & peu à peu 
enclinant en bas jufques environ mil pas; là montérent les Unelles le 
grand cours, afin que les Romains n’euffent pas efpace de f’affembler & 
armer, & ainfi chargez vindrent aux cloftures. Mais adonc enhorta Sabinus 
& les fiens, & leur donna figne d’affaillir leurs ennemis empefchez par 
leurs faix, ce qu’ils firent foudainemient par deux portes. Et advint par 
l'opportunité du lieu, par la non fçavance & fatigation des Unelles, par 
la vertu des chevaliers romains, & l’exercitation de leurs batailles précé- 
dentes, que lefdits Unelles ne peurent fouftenir leur affaut: mais tour- 
nérent le dos, lefquels par ce qu’ils eftoient empefchez, les Romains 
enfuivirent & occirent grand nombre d’eux. Ceux de cheval chafférent les 
autres, dont ils laiffèrent petit nombre qui efchappérent par fuitte. 

Et advint cefte déconfiture au temps de celle de Vennes, dont il fera 
parlé après, fi que en un mefme temps furent faits certains, Sabinus de la 
bataille navalle de Vennes, & Cefar de la vi@oire de Sabinus. Et adonc 
_ fe fubmirent toutes celles citez à Titurius, car ainfi que rapporte ledit 
Cefar, comme le courage des Gaulois eftoit pro[mJpt & léger à entre- 
prendre batailles, auffi eftoit leur volonté molle & peu réfiftante à fouffrir 
tourments & labeurs; & dit auffi Cefar que par après il colloca fes légions 
à hyverner és Aulericiens, ès Lexovienfes, & ès autres citez qui avoient 
fait la bataille contre luy. 

Les Dolenfes font aufli les peuples qui habitent les lieux que tenoient 
ceux que Cefar appelloit Eufebiens ou Leffuviens, ainfi que le démonftre 
Claude Tholomée en fa tierce table d'Europe, ou il les nomme Eufe- 

biens ; car il les defcrit là eftre du cofté d'Orient prochains des Binelles 
qui, comme dit a efté, font à préfent nommez Dinannois, & dit qu'en 
defcendant de la partie du fleuve de Seine vers l'Occident par le rivage 
{eptentrionnel jufques au promontoire Gabeum, après les Leufebiens font 
lefdits Binelles, puis après eux les Biducenfes, maintenant dits Briocenfes; 
& délaifflant les Lexoviens qui leur attouchent dont il ne fait aucune 
mention, dit qu’au plus bas font les Suffuniens jufques au deffufdit 
promontoire. 

Et ainfi les Eufebiens ou Lefluniens, & les Sufluniens qu'aucuns 
corographes, mefmement Nicolas de Germanie n’eftiment avoit efté qu’un 
peuple, eftoient deux felon ledit Tholomée, qui appelle ailleurs en fadite 
table ceux qui atouchent aux Unelles jouxte l’Occéan Cruciatemens, qui 
femblent eftre ceux de Cancalle, felon qu'il ef fitué. 

Lefquels Eufebiens, Leffuniens ou Leufebiens, comme dit Cefar au 
tiers livre, retindrent Trebius & Terracidius, prefets romains, que 
Publius Craffus leur avoit laiffez, cuidans recouvrer leurs pleges, ainfi 
qu'il a efté dit devant & f’accordérent aux Venetenfes à la bataille contre 
luy. | | 
Et fur [lisez fut] leur cité felon Tholomée appellée Neomagus, laquelle 
longtemps après fut deftruite par Corfoldus, roy des Frizons, qui avec fa 
gent gafta Domnofenfe, c’eft à fçavoir la partie d’Armorique depuis le 
joug du promontoire Gabeum jufques à la mer par devers Acquillon, en 
manière qu'à prefent peut l'on cognoiftre où celle cité fut affife. Toutef- 
fois felon les efcrits de l’Eglife fain& Sanfon de Dol, l'opinion & relation 
d’aucuns eft qu’elle fut au lieu qui encore en langue britannique eft 
appellé Kerfuenten, c’est-à-dire ville de fontaine, & qu’elle ne peut eftre 
réédifiée pour la divifion des Bretons feigneurs du territoire, ainfi fut 
tenuë fous la juridiétion d’Alethenfe jufques à la venuë dudit Sanfon, 
lequel la reftaura & réédifia en cité, & y tint fiége métropolle, non pas à 
Kerfuenten, mais au lieu où elle eft de préfent, lequel il nomma Dol, 
pour tant qu'il y trouva le prince d’icelle terre ñommé Privatus en dou- 
leur de fa femme qui eftoit lepreufe & fa fille démoniacle qu’il garit, felon 
l’hiftoire de luy. 

Et ces chofes de {ain Sanfon & de l’impofition du nom de Dol rap- 

porte aufli Vincent de Beauvais au cent quatorzieime chapitre du fecond 
livre du Miroir Hiftorial. 

Et ont ces Dolenfes de la partie du Midy les Rennois, devers Occi- 
dent les Maclovienfes, à Septentrion la mer Occéane, & du cofté d'Orient 
les Abricenfes, qui font ceux d’Avranches. 

Les Rennois font auffi nommez de Rennes leur cité du temps dudit 
Jules Cefar, lequel rapporte d’iceux au fecond de fes Commentaires qu’ils 
fe foubmirent à Publius Craffus, ainfi que les autres Armoriques ; puis dit 
au feptiefme qu'ils envoyérent leurs aides à Vercingentorix au fiége de 
Alexia, qui lors eftoit une cité entre les Allobrogues, maintenant dits 
Bourgoignons, dont eft dénommé le pais d’Aufloys, où toute la force 
des Gaules faffembla contre luy. 

Et les nomme auffi Pline Rennois, au 17° chapitre du grand livre de 
l'Hiftoire naturelle. Mais Tholomée les appelloit Arrubiens, lequel en fa 
tierce table d'Europe les conftitue en la mediterraine, c’eft à dire qu'ils ne 
{ont pas fur la mer comme les autres, mais font fituez entre les terres ; & 
dit qu'ils attouchent la partie d'Occident aux Aureligiens Diabolites, qui, 
comme dit a efté, font à préfent ceux de Ploarmel. Et en la figure de 
fadite table, les confronte devers Orient aux Angevins & aux Manceaux ; 
& dit aufhi que leur cité fut appellée Vagoritum. Et aucuns l’appellérent 
Arubea ou Rubea, de l’ancien nom des dits Arrubiens, ou que ce nom 
de Rubea luy fut attribué pour les rouges tuilles dont elle eftoit fermée. 
Et les Bretons la nommérent en leur langue Rayfon; car à leur advéne- 
ment en Armorique ils muërent non feulement les loix, les couftumes & 
les mœurs du pays, mais aufhi les noms des chofes, & corrompirent la 
langue gallique & latine dont les Romains ufoient. 

Et ont aufli ces Rennois à Midy les Nantois, & à Septentrion les 
Dolenfes dernièrement defcrits & les Abricenfes, & d’eux & de leurs 
batailles fera plus à plain parlé après. 

Les Nantois font auffi nommez du nom de leur cité de Nantes, ainfi 
appellée dès le temps de Jules Cefar, & eft ainfñ dite Nantes, pource qu’elle 
tient les nefs, & qu'elle a le port convenable à les recevoir; car elle eft 
fituée fur le fleuve de Loyre, qui felon Nicolas de Germanie fourt ès 
Celtes, non pas loin des fins des Augftunois qu’elle départ de ceux de 

Bourges, & courant par les Chartrains en maints oblicques tournoyemens, 
arroufant Acquitaine, décourt dedans l’Occéan, où il fe plonge environ 
vingt mil pas au deffous de ladite cité. Defquels Nantois dit Jules Cefar 
qu'ils fe joignirent aux Venetenfes leurs compagnons, & furent contre luy 
à la bataille de Vennes, dont il fera traiété prochainement. 

Et ont ces Nantois du cofté d'Orient les Angevins & les Poitevins, 
de celuy d'Occident les Venetenfes, devers le Septentrion les Rennois & 
les Maclovienfes, & de la partie du Midy la mer d’Acquitaine. Car aux 
anciens Nantois font adjoints ceux que Cefar appelloit Aulericiens habi- 
tans entr'eux & la mer, & entre les fleuves de Loyre & de Villaigne, 
jadis ainfi appellez Aulericiens, du nom de leur cité, en latin nommée 
Aullaquiriaca qu’elle retint par moult longtemps. Car felon la Chronique 
de l'Eglife de Nantes, Giflard que Nemenonis, roy de Bretagne Armori- 
cane, avoit ordonné évefque de Nantes, en débouttant Aëtard, qui para- 
vant l’eftoit, par aprés déchaffé par le roy Herupogius fils de celuy 
Nemenonis, f'enfuit à celle cité de Aullequiriacque qu’il occupa environ 
l’an de Notre Seigneur hui cens cinquante fix, auquel temps elle rete- 
noit encores ce nom. Et y tint Giflard fiége épifcopal en fortrayant le 
diocefe de Nantes, depuis Erde iufques à Villaignes, lequel il retint 
jufques à la fin de fa vie contre les ordonnances de Nicolas & de Benoift 
fouverains évefques. Et de luy eft le décret du pape Leon qui commance 
en latin Non furem en la feptiefme caufe, & en la premiére queftion. 

Mais après la mort de Giflard, Foulcher qui fucceda à AËtard recouvra 
celuy diocefe que les Venetenfes vouloient appliquer à eux, lequel depuis 
eft demeuré avee celuy de Nantes. Et eft maintenant leur ville appellée 
Guerande, & les peuples Guerrandoiïis, pour caufe, fi comme aucuns 
dient, d’une guerre qu'ils firent par Loyre contre les Angevins, jadis felon 
Jules nommez Andois. 

Aufli font adjoints aufdits anciens Nantois les peuples nommez 
Radefians & leur pays Raix, du nom d’une cité antique, par Tholomée 
appellée Ratiatum, qu'il dit eftre l’une des deux que tenoient ancienne- 
ment les Poiétevins en Aquitaine vers la mer; & la fitué le dit Tholomée 
en fa tierce table d'Europe, aflez près du fleuve de Loyre & de celle de 
Nantes. | 

Touteffois, felon l'Hiftoire fain@ Felix évefque de ladite cité de 
. Nantes, celle cité qui en fon temps eftoit conftituée entre les Radefians, 
fut nommée Herbadilla, en gaulois Herbanges, de laquelie rapporte ladite 
Hiftoire, que comme les citoyens d’elle defprifaffent la prédication de 
fain@ Martin de Verton, diacre dudit Felix, elle fut par divine vengeance 
avec fes habitans ès eaux iflans dans l’abyfme, fors l’hofte dudit Martin, 
qui par fon mérite efchappa, la femme duquel retournant fa face arrière 
contre le commandement de Martin, fut enroidie en manière d’une pierre 
dure, ainfi comme ja pieça avoit efté fait de la femme de Loth, racompte 
l'Efcriture Sain@e. Et y font encore les eauz en merveilleufe abondance, 
qu'on appelle le lac de Grandlieu. 

Les Venetenfes femblablement font ainfi dits de Vennes, leur cité, 
qui comme dit a efté devant, dès le temps de la conquefte de Cefar eftoit 
ainfi nommée. Et felon les deffufdits antiques Provinciaux Romains, 
elle fut auffi jadis appellée Crantum. Et Claude Tholomée en fa Cofmo- 
graphie lanomme Darioritum, & les Bretons Guennet, qui fignifie blanche 
cité. | 

Et ont ces Venetenfes de la partie d'Orient, le deffus nommé fleuve 
de Villaigne qui les fépare des Nantois, devers Occident les Corilopi- 
tenfes, du cofté du Midy la mer d'Aquitaine, & à Septentrion les Maclo- 
vienfes & les Briocenfes. 

Et de celle cité de Vennes, dit Jules au tiers livre, qu’elle fut jadis la 
plus ample & de plus grande authorité que nulle autre de toute celle 
région marine, que les Venetenfes avoient plufieurs nefs par lefquelles 
de couftume ils pafloient en l’Ifle de Bretagne, & furmontoient tous 
autres en fcience, & en ufage de naviger ès grands & manifeftes tour- 
mens de l'Occéan. Et fi avoient petit de ports entrepofez qu'ils tenoient, 
par lefquels ils avoient tributaires prefque tous ceux qui pañloient par 
celle mer. Dequoy, dit Pline au dix-neuvielme chapitre du quatriefme 
livre, que le Rin en l'Occéan feptentrionnel, entre le Rin & Seine en la 
mer Britannique, & entre Seine & les monts Pirennées au fein d’Aqui- 
taine, les’ Venetenfes avoient plufieurs ifles qui eftoient appellées 
Veneticques. 


Contre lefquels Venetenfes Cefar mena fes exercites, par mer & par 

terre, fi comme il a efté dit, dont il rapporte en fon tiers livre, que pref- 
que toutes les fituations de leurs chafteaux eftoient ès derniers anglets 
des rochers, où il n’avoit nulle entrée à pied quand la mer eftoit plaine, 
ce que y advint deux fois Le jour. Et auffi quand elle f’en retournoit leurs 
nefs euffent été rompuës ës guez; & ainfi par ces deux voyes eftoit l’af- 
faut des chafteaux empefché. Et quand il advenoit d'aventure que les 
Romains par leur force avoient rebouté la mer avecques terres & autres 
chofes molles, tant qu'ils eftoient égaux aux murs des chafteaux, ceux de 
Vennes fils commançoient à fe defefpérer de leurs fortunes, ils appli- 
quoient incontinent leurs navires dont ils avoient grand nombre & fe 
recueilloient eux & leurs chofes ès autres prochains chafteaux, où de 
rechef ils fe deffendoient par femblables opportunités de lieux. Et ainfi 
gafta Cefar contre eux la plupart de l’ofte, car les nefs des Romains 
eftoient empefchées par les tempeftes, & leur eftoit la difficulté de nager 
grande en Ja mer large & ouverte, pleine de grands ondes, & où il 
n’avoit aufhi comme nuls ports. 

Et de la manière & compofition des nefs des Venetenfes, parle bien 
à plein Strabo au quart de la Géographie. Auffi fait Jules au tiers de 
fes Commentaires, où il dit qu’elles avoient les ventres moult plus larges 
que celles des Romains; par quoy elles pouvoient plus facilement 
endurer les guez & Île retour de la mer; les pores & les poupes eftoient 
eflevées en haut à la grandeur des flots & des tempeftes, & eftoient toutes 
faites de chefnes, convenables à fouffrir toutes violences : les tables à la 
mefure de deux pieds eftoient affichées aux trefs avec cloux de fer de la 
groffeur d’un poulce, & leurs anchres en lieu de cordes reliées de chaifnes 
de fer. Et fi avoient pour voiles peaux lavées & tenuement courées, pour 
la néceffité du lin, ou qu'ils ne fçavoient pas l ‘age; ou qui eft plus 
vrayfemblable, qu'ils penfoient ne pouvoir affez profitablement endurer 
les tempeftes de l'Occéan, & fi merveilleufe impetuofitez de vents & 
gouvernaux o voiles telles & fi grands conftruttions de navires. 

Allencontre defquelles nefs eftoit à affembler la flote du navire 
Romain, qui valloit mieux par legierett & partrai& d’avirons: mais 
elle ne pouvoit nuire aux autres, tant eftoient de grande fermeté, & lef- 
quelles quant elles eftoient delaifiées de la mer, ne craignoient rien, les 

pierres ny les rochers, dont Île cas eftoit à douter à celles des Romains. 

Touteffois comme Céfar eut pris plufieurs chafteaux, il cogneut que 
pour neant il prenoit ce labeur, car les Venetenfes ne faifoient nul fem- 
blant de fuir, & ne les pouvoit réprimer ne leur nuire, il délibéra qu'il : 
attendroit leur flotte, laquelle quand elle f’affembla & qu’elle fut premié- 
rement veuë par l’exercite Céfar; deux cents vingt nefs trés-appareillées 
& garnies de toutes maniéres d'armures iflirent du port & f’arreftérent 
enfemble, adverfes & contraires à celles des Romains. Si que Brutus qui 
préfidoit au navire Romain, les Tribuns des Chevaliers, ny les Centu- 
rions aufquels chacune des nefs eftoient attribuées, ne fçavoient aflez 
qu’ils devoient faire, ny par quelle maniére de bataille ils réfifteroient. Car 
quand leurs tours furent approchées, la hauteur des nefs des Venetenfes 
les furmontoit tellement qu’ils ne pouvoient du bas lancer leurs darts, & 
ceux qui eftoient jettez du haut cheoient griefvement. 

Mais adonc préparerent les Romains à l'encontre une manière de faulx 
qu'ils inferérent au long de leurs navires, lefquelles quant elles furent 
appliquées au joignant de celles des Venetenfes, & que le navire Romain 
fut exité & tiré, ils tranchèrent les antennes, qui eftoient les principales 
cordes qui levoient en haut les voiles defdits Venetenfes ; parquoy de 
neceflité lefdits voiles tomberent:; & ce firent-ils afin de leur ofter leur 
efpérance qui eftoit toute en leurs armemens. 

Si ne refta l’autre plus que en vertu, en quoy les Romains plus légie- 
rement les furmonterent, principalement en ce lieu, parceque la bataille 
eftoit faite devant le regard de Céfar & de tout l’exercite, où nul peu fait 
ne pouvoit eftre celé; car tous les tertres & les hauts lieux dont on pou- 
voit regarder en la mer eftoient occupez par l’exercite, 

Comme donc par la manière deffufdite, les voiles des Venetenfes 
furent abbatus, & les nefs arreftées deux ou trois enfemble, les chevaliers 
Romains eftrivérent à l’environ à monter dedans. Et quand les Gaulois 
en furent advertis, & que plufieurs de leurs dites nefs furent ja prifes, 
parce qu’ils ne trouvoient nul autre aide, ils penférent de quérir leur 
falut par fuite. Mais quand ils eurent deftournées celles nefs la part que 
le vent les portoit, l'air devint foudainement fi quoy & fi tranquil, qu'ils 
ne fe peurent mouvoir du lieu; laquelle chofe fut moult convenable à 

parfaire le négoce; car les Romains qui les fuivoient les affaillirent par 
telle vertu, que peu de fi grand nombre pour la nuit qui furvint, par- 
vindrent à terre, comme il euft efté combattu depuis quatre heures juf- 
ques à l’accouchement du foleil. 

Si fut en cefte defconfiture parfaite la bataille à venir de toute la 
région de la mer : car la juvente & tous ceux qui eftoient de grave & de 
meur âge, eftoient là convenus, & y avoient aflemblé leurs navires de 
plufieurs lieux. Lefquels perdus les autres n’avoient où ils fe puffent 
recuillir ne la manière de deffendre leurs chafteaux. Et ainfi fe donnérent 
eux & leurs chofes à Céfar, qui ordonna fe venger d’eux plus griefve- 
ment, afin qu'au temps d'après le droit des légats tuft gardé plus dili- 
gemment par les eftrangers : car il occift tout leur fénat, & les autres 
vendit fous la couronne. 

Et de ces Venetenfes, dit Strabo au quart de fes Commentaires, qu’il 
les croift eftre ceux defquels procéderent les Venitiens habitans le feing 
de la mer Adriauicque, & qu’il en eft affez conjeûture pour la fimilitude 
du nom. Auf difent autres autheurs qu’aucuns pefcheurs de Vennes par 
tempefte appliquez en celle mer Adriaticque, en commencèrent les pre- 
miers fondements, puis mandèrent leurs compagnons à Vennes, lefquels 
là venus, & l’œuvre accreuë, ils la nommérent Venife en mémoire de 
Vennes leur cité. Combien que les Veniciens la difent avoir efté fondée 
par Enetus, ou Venetus Prince Troyen. Et Ricobaldus dit que ce fut par 
les peuples d'Italie fuyant la cruauté des Huns. 

Les Corifopitenfes, felon le deffus nommé Nicolas de Germanie {us 
Tholomée, font ceux qui à préfent poffédent la région que tenoient au 
temps de Céfar les Curiofolites, lefquels retindrent Trebius Gallus prefe& 
des chevaliers romains, qui fut la caufe pourquoy il envoya Titurius afin 
qu'il contenift ceux Curiofolites, les Unelles & les Lexoviens, quand il 
alla à la bataille de Vennes, Et ont ces Corifopentenfes par devers Orient 

lefdits Venetenfes, du cofté d'Occident les Occifmes ou Leonenfes, à 
 Septentrion les Lefcovienfes à préfent nommez Trecorenfes, & à Midy 
la mer d'Acquitaine. 

Et eft à préfent la région en vulgal appellée Cornouaille : car com- 
bien que felon les provinciaux Romains elle foit en latin nommée Cori- 

fopitum, toutefois l'appellent plufieurs Cornugallia, pource qu’elle fait 
la corne ou la corniere de Gaule. Dont il eft à noter que es fins d'elle fe 
fourche le promontoire Gabeum en deux monts, appellez l’un Menethum, 
& l'autre Menetnemet, qui f’abaiffent en approchant de l’Occéan, où ils 
f'avancent plus que les autres terres en manière de cornes ou de cornieres. 
Touteffois f’eftend Menetnemet qui eft de la part d'Orient, plus avant 
que l’autre, & à fa fin rehaufle & decouvre un rocher qu’on appelle 
Capfizun, puis foudainement ainfi que f'il eftoit tranché, fe plonge au 
parfont de la mer; mais après petit intervalle, il fe reflourt des ondes, & 
derechef fe monftre & manifefte, & fait une ifle affez grande & fpacieufe, 
laquelle finablement par devers Efpagne fe termine en rochers, qui fe 
continuent grand efpace de mer. Et ces rochers combien qu'ils ne foient 
pas tous, ne toufiours veus, parce qu'ils ne font de hauteur efgalle, entre- : 
rompent & féparent le feign d’Acquitaine de la mer de Bretagne, & 
empefchent aux navires l'opportunité de paffer de l’une à l’autre, fors au 
joignant de Capfizun, où la mer combien qu’elle foit eftroite y eft très- 
parfonde & navigable. Et pour la caufe qu'ils font contraints approcher 
la rive eft ce pas appellé le Ras. 

Et fut anciennement felon la renommée, la cité des Curiofolites 
appellée Ys, qui eftoit fituée entre les dits monts, fur la rive de la mer, 
qui retient encore ce nom de Ÿs. En laquelle cité qu'on dit avoir efté 
fubmergée par les flots de l'Occéan au temps de Grallon fecond Roy 
Breton d’Armorique, eftoit cognu l’ufage de tranfnager le Ras, les forains 
y defcendoient les marchandifes, dont elle eftoit plus frequentée & 
habitée, & de fi grand amplitude & authorité, que jaçoit ce.que Îles 
Hiftoriens Galliques ayent dit le nom de la cité de Paris avoir efté impofé 
en mémoire de Paris fils du Roy Priam de Troye, ou de la Déeffe Ifis 
qui anciennement y fut honorée, les Corifopitenfes fe vantent ledit nom 
de Paris luy avoir efté attribué, comme pareille à Vs. 

Apres la fubverfion de laquelle ledit Grallon donna à S. Corentin, 
qui fut en fon temps évefque de Corifopentenfes, fon Palais appellé 
Kemper avec la terre adjacente, felon l’hiftoire de luy; auquel depuis a 
efté & eft le fiége épifcopal & la cité defdits Corifopitenfes, qui des noms 
du Palais & de l’évefque eft jufques icy appellée Kempercorentin. 

Les Leonenfes font auffi és lieux de ceux que Jules appelloit 
Occifmes, de leur cité nommée Occifmenfe ou Occifmorenfe, lefquels 
Occifmes il dit avoir efté compagnons des Venetenfes, & confrontent 
devers Orient aux Corifopitenfes derniérement defcrits, & aux Treco- 
renfes; & des parties de Midy, d'Occident & Septentrion, ils font entourez 
de Ja mer Occéane. Car ainfi qu’il a efté dit devant, celle mer prent fon 
ploy és Occifmes à retourner vers les Septentrionels. 

Et de la fondation d'icelle cité de Occifme, qui jadis felon que l’on 
trouve en aucunes anciennes Hiftoires, fut la principale entre les Armo- 
ricanes, & où les roys & princes de Bretagne Armoricane plus fouvent 
habitoient, & laquelle eftoit fitute en la dernière partie d'Occident, au 
pays d’Aginenfe, au lieu où eft de préfent Breft, eft contenu efdites Hif- 
‘ toires, que Brutus avec fes Troyens après qu'il eut defconfit les douze 
roys des Gaules, au lieu qui maintenant eft nommé Tours, de Turnus 
fon neuveu qui y fut occis & enfevely, en defcendant par le fleuve de 
Loyre, & tirant par l’'Occéan qui à préfent eft appellée la mer de Bre- 
tagne, au lieu qui par les dieux, fi comme il difoit, luy avoit efté deftiné, 
print terre en celles maritimes regions qui font la fin & le terme de Gaule 
jouxte la mer. Auquel lieu Brutus & fes gens fichèrent leurs tentes, & là 
vifitans lefdites régions aucuns jours pour caufe d’etbat, trouvérent une 
terre fertile, abondante de prez & de pafturages, arroufée de fleuves & de 
fontaines plains de poiffons, fruêtueufe, plantureufe, & pour recréation 
trés-deletable. Mais il n’y avoit nuls habitans : car les Gaulois n'eftoient 
encore parvenus jufques-là, ains eftoit toute la région, qui puis après fut 
ditte Gaule Armoricaine, pleine de bois, de forefts, fans aucune habitation 
d'hommes, finon par adventure d’aucuns géans. Si furent plufieurs barons 
Troyens qui las & travaillez de fi longue voye f'efforcérent perfuader à 
Brutus qu’il vendicaft & occupaft celle région à la pofféder perpétuelle- 
ment luy & fa gent, & qu’il y efleuft fa maifon alléguant la beauté & la 
fertilité de la terre, & la convenable fituation du lieu. Aufquels barons 
Brutus débonnairement refpondit, que pour obéir aux Dieux il vouloit 
paffer outre ; mais qu’il n’empefcheroit pas fi aucuns d'eux vouloient ]à 
habiter qu'ils n’y demeuraffent fi bon leur fembloit. 

Brutus donc avec fes gens montant es nefs, plufieurs Troyens par fa 

licence illecques demeurèrent, qui peu de jours après commencèrent à y 
édifier une cité, laquelle en langue troyenne ils appellèrent Occifmor 
qui {ignifie jouxte ou prés de la mer haftive. Auffi dit l’autheur de l’hif- 
toire Saint Gobrian, que Brutus par avant qu'il paffaft en Albion conquift 
Armorique, & difent aucuns, qu'il la nomma Letavia, auffi comme 
joyeule voye. 

Et de la fituation & impofñtion d’icelle cité d'Occifmenfe, eft dit en 
l’'Hiftoire fain@ Goueznou, que en celles parties eft un trefpas de mer 
lequel l'on paffe d’Aginenfe en Crauzon, qui eft contraint & brief, 
appellé Mungulus, fignifie gueulle de mer, pourtant que les terres f'ap- 
prochent l’une de l’autre, & par petite intervalle y font diftantes : & ne 
ceffe l’eau qui fe depart de lOccéan de courir par celle gueule par cours 
haftifs; puis quant elle la paffée, elle fait un pelage en manière d’un 
grand eftang qui fe départ par plufieurs ports & rivages. Et pour la velo- 
cité par laquelle celle mer court & recourt inceffamment par celle gueule, 
eft ce lieu appellé Occifmus, car occis en grec fignifie velocité, & Occi- 
finus fe peut dire, mouvement haftif, & non pas incongruëment : ainfi 
furent les peuples adjacents dits Occifmes, & ladite cité, la cité des 
Occifmes, ou Occifmarenfes. En laquelle cité des Occifmes après que 
toute celle région d’Armorique, par la prédication des neveux Jofeph 
d’Arimathie qui prefchèrent la foy de Jéfus-Chrift par Auftrie, ladite Armo- 
rique & la grand Bretagne fut convertie au temps du Pape Éleuthére, fut 
inftitué fiége Epifcopal, qui retint par longtemps ce nom de Occimorente. 
Mais felon ladite légende de fain@t Goueznou pour ce que d’ancienne 
couftume fouloient eftre trouvez en celle cité fix mille fix cens foixante 
& fix hommes batailleurs, lequel nombre felon les Romains fait une 
légion furent le pais & la cité par propre nom appellez Legionne : dont 
l'on trouve en aucuns volumes eftre mention faite de la cité de Legionnenfe. 
Et furent aufi à icelle caufe les peuples nommez Legionnenfes, qui 
depuis par nom fincopé font appellez Leonenfes, & ledit païs Leonie, 
qu'il retient encores. 

Et eft leur cité maintenant fituée près l’autre rive de la mer par devers 
Septentrion, & nommée Chafteau Paul, du nom de fainét Paul leur patron 
qui là appliqua venant de l’Ifle de Bretagne, & y eft leur fiége épifcopal. 

Car Legionenfes, felon aucuns autheurs, environ l'an de Notre Seigneur 
quatre cens cinquante trois que Marcian imperoit, fut ainfi que plufieurs 
autres citez de Gaule, deftruite par les Huns, les Parthes & les Wandales. 
Mais Paulinus évefque de Leonenfe dit qu'elle fut fubvertie par avant 
celuy temps par les Brifans, & autres peuples d'Italie, par avant celuy 
temps Céfar empereur avecques nefs curfoires à punir la déloyauté des 
Legionenfes qui avoient occis Salomon leur Roy de Bretagne Armori- 
cane, premier de ce nom fon allié. Et eft maintenant pour punition de 
fes pechez reduite à la femblance d’un petit chaftel, & fi eft privée de nom 
& de chofe. Car elle a du tout delaiffé à eftre cité, & eft appellée Breft 
fur Chevrete, par lefquels noms elle eft affez veüe déplorer fa mifère : car 
l'argument du nom du fleuve fur lequel elle fiet fignifie impreffion de 
vilité, & a perdu le propre nom de fa dignité première, de laquelle il a 
efté touché briefvement. Et luy eft à préfent capitalle Faulipenfel, lequel 
nom Penfel eft interpreté chef de péché, pourtant qu’en ce lieu les enne- 
mis fncidieufement trahirent ladite cité. Toutefois fait la commidion 
fluvieufe de Caprelle, & de la mer fallée, feure & agréable ftation aux 
navires au giron de celle ville. Car la terre du melieu d'elle par curvation 
naturelle, f'eftend auffi comme un bec jufques près l’autre rive du fleuve. 
Et par celuy obftacle empefche la fureur de la mer, & donne repos au 
port, délaiffant efpace affez ample par lequel les nefs entrent ainfi que par 
un huis. Et quand ils y {ont receuës, elles ne craignent point eftre fati- 
guées par la rage des vents ny par le déboutement des ondes. Et a efté à 
Legionenfe attribué le dit nom de Breft, en mémoire de ce que là, comme 


dit a efté, anciennement fut la ftation & demeure maritime des roys de 


Bretagne, car Breft qui est dit latin Brefla, eft interpreté par la dérivation 
de fon nom au plus vray dire ethimologie, Britannorutmn regum equorea 
flatio. | | 

Et eft Chafteaupaul à prétent cité des Leonenfes, au lieu ou jadis fut 
le chaftel & le port que Tholomée appelloit Salioncanus que tenoient le 
Suffuniens defquels parle Jules Céfar en fes Commentaires, felon que 
_celuy Tholomée fituë ceux, Suffuniens en fa tierce Table d'Europe, où il 
appelle leur cité Vorgonium, laquelle touteffois il efcrit avoit efté en la 
Méditerraine. Car il dit la lefdits Suffuniens eftre les derniers jouxtre le 

promontoire Gabeum en la partie de Septentrion; c’eft à fçavoir entre 
ledit promontoire & la mer. Auili rapporte Strabo en fon quatriefme 
livre, qu'ils habitoient le defcendant du promontoire Occéan, & que 
Pithéas les appelloit Thuniens, laquelle cité de Vorgonium avec le 
chafteau Salioncanus furent deftruits par les deffufdits Huns, Parthes & 
Wandalles, ou par Cortoldus roy des Frizons dégaftant Donnonenfe. 
Mais après fut celuy chaftel donné au deffus nommé Paulus, par Induallus 
Candidus, prince royal de Donnonenfe, avec le territoire qui à préfent 
eft appellé de fon nom, felon l’hiftoire de luy. Et ainfy les Occifmes & 
les Suffuniens, qui au temps de jules Céfar eftoient deux peuples, ne font 
à préfent qu'un, c’eft à fçavoir Leonenfes. 

Et pourroit l'on aufli conjetturer les Suffuniens avoit häbité de l’autre 
part dudit promontoire devers Midy jouxte la mer en un anglet, faifant 
prefque une ifle laquelle on nomme Ruis, comme le deflufdit Tholomée 
die ailleurs les Venetenfes tenir le rivage Occidental fous eux; auffi pour 
un ancien chañftel, qui eft appellé Suffunio, lequel felon la langue bri- 
tannique, gallique & latine affez applaudit à leur nom. | 

Les Trecorenfes femblablement font les peuples qui à préfent 
occupent les lieux d’iceux que Jules appelloit Lexoviens ou Lexobiens, 
lefquels ainfi qu’il rapporte en fon tiers livre, occirent leur fenat comme 
les Aulericiens, & f’aflocièrent à Viridonix prince des Unelles à la bataille 
de Dinan contre les Romains, pourquoy il fut meu de mettre fes légions 
à hiverner entr’eux, fi comme il à efté dit devant. Et d’eux font mention 
Pline fecond, & Strabo en leurs œuvres, où ils les appellent auffi Lexo- 
viens. Et les nomme Pline premiérement entre les peuples de Gaule 
Lugdunente & eftiment aucuns mefmement Nicolas de Germanie, que ce 
fuffent ceux de Lizieux qui eft cité épifcopalle en la province de Roüen 
pour la fimilitude du nom qui eft dit en latin Lexovium. Mais ces Lexo- 
vienfes eftoient ainfi nommez du nom de leur cité Lexovienfe, laquelle 


eftoit fituée fur la rive de la grand mer, en la partie de Septentrion, en 


un lieu que les Trecorenfes nomment en leur langue Cozqueondet, qui 
eft Interpreté vieille cité, où jufques à maintenant en apperent les veftiges. 
Et là fut le fiège cathedral des Lexoviens jufques environ l'an de Noftre 


Seigneur huict cens trente-fix, que Haftan duc des Danois perfécutant les 

régions maritimes des Gaules la prit & defrompit. Auquel temps, felon 
l’hiftoire de la Tranflation fain@ Tugdual, qui jadis fut évefque de celle 
cité de Lexovienfe, Goarnanus qui lors tenoit celuy fiège fenfuit à 
Chartres, portant les précieux joyaux de fon églife, & entr'autres les 
reliques de celuy fain& évefque Tugdual, dont il demoura partie à Laval, 
en une églife collégialle fondée en l'honneur de Noftre Dame, & à pré- 
fent nommée de luy, & furplus porta audit lieu de Chartres, auquel lieu 
le chef eft encore gardé & révéremment honoré. 

Si fut le fiege des Lexoviens vaccant par vingt ans, après lequel temps 
Nemenonis roy de Bretagne Armoricane, inftitua évefque aux Lexoviens, 
non pas a l’ancienne cité de Lexovienfe, parce qu'elle eftoit détruite : 
mais en un autre mouftier diftant environ douze mil pas d'elle, que celuy 
fain& homme avoit edifié en la valée Trécor, dont leur cité de préfent eft 
appellée Trecorente, & en vulgal Lantréguer, & les peuples y habitans 
Trecorenfes. Et depuis la deftruction de Lexovienfe y a efté Le fiége épif- 
copal du Diocéfe, ainfi comine il eft rapporté en la defflus nommée 
hiftoire de la Tranflation S. Tugdual. Et ont les deffufdits Trecorenfes 
du cofté d'Orient les Briocenfes, de la partie d'Occident des Léonenfes, 
devers Midy les Corifopitentes, & à Septentrion la mer de Bretagne. 

Les Briocenfes font aufli ceux qui de préfent habitent les lieux où 
jadis furent les peuples que Tholomée en fa Cofmographie appelloit 
Biducenfes, ainfi qu’affez plainement il le démonftre en la deffufdite tierce 
Table d'Europe, où il les fituë au cofté d’Armorique qui a fon regard vers 
Septentrion; fi comme ils font jouxte l'Occéan Britannique, & après Île 
promontoire Gabeum & le port Salioncanus, qui eft touteffois à entendre 
qu'ils font plus devers Orient, entre deux petits fleuves qu'il appelle l’un 
Titus, & l’autre Argenua : lefquels retiennent encore affez leurs noms 
jufques aujourd’huy, c’eft à fçavoir Trieu & Arguenon. Et dit que celuy 
de Arguenon les divife des Binelles à préfent nommez Dinannois, & 
Trieu les fépare des Trecorenfes, defquels il ne fait nulle mention, parce 
que lors, à ce dit eft, ils f'appelloient Lexoviens, & dient aucuns que en 
ladite région en la rive de la mer appellèrent les ruines de leur ancienne 
cité, que ceux d'environ encores appellent Biduce. Mais Jules Céfar les 
nommoit Cadetes, lequel dit d’eux au feptiefme livre, qu'ils envoyèrent 

leurs aides à Vercingétorix contre luy à Alexia, ainfi que les Armoricans. 
Auffi les appelle Strabo en fon premier livre Hyadetes, & dit que eux & 
les Lexoviens qui font les Trecorenfes derniers defcrits, se défèrent & 
abeffent vers l'Occéan, & que d’eux jufques en l'Ifle de Bretagne v a par 
mer moins qu’un jour de cours. Et femble qu'ils fuffent en celuy temps 
ainfi nommez Cadetes, pour caufe qu’ils fe déclinent & font en chéant du 
promontoire, aufli qu'ils font fituez en pays montueux, plein de tertres, 
& de petites montagnes, femblablement de vallées précipitantes ; telle- 
ment que à les marcher en defcendant, il femble que on doye cheoir & 
trefbucher dedans, dont au lieu ou eft à préfent fituée leur cité eft jufques 
icy nommé les Vaux, laquelle cité maintenant a forty fon nom de Saint 
Brieuc, qui jadis ainfi que les autres anciens Bretons venant de l'ffle de 
Bretagne, habita le lieu & y fonda un Monaftère auquel le roy Nemenonis 
de Bretagne, après la deftruétion & démolition de Biduce, qu'on croit 
avoir efté faite par les Frizons, inftitua évefque & y mift fiège épifcopal 
au temps qu’il renouvella celuy de Lexovienfes ; ainfi comme il eft ‘rap- 
porté par l’autheur de la Chronique de l’Eglife Cathédralle de Nantes. Et 
ont ces Briocenfes, comme dit a efté, devers Orient le fleuve de Arguenon 
qui les depart de Maclovienfes & du cofté d'Occident ils joignent aux 
Trécorenfes, par devers Midy aux Venetenies & aux Corifopitenfes, & de 
la partie de Septentrion à la mer de Bretagne. 

Et ce quand à la defcription & fituation des pays & des peuples de 
Bretagne Armoricane, de laquelle eft encores à noter que en la plufpart 
des citez deffus nommées, & mefmement en plufeurs autres villes, 
chafteaux & bourgs de la région, combien qu'ils ne foient pas fituées en 
Armor; c'eft a dire, pres la rive de la mer de Bretagne. qui fi comme dit l’hif- 
toire fain@ Teneven, eft telle de nature que deux fois le jour elle jette l’eau 
de foy en fi grande quantité, ainfi que fi elle vomifloit à certaines heures 
qu’elle remplift les vallées & les rivages jufques aux lieux & termes de 
Dieu, que elle ne trefpaffle point; puis après petite intervalle reboit celle 
mer, & comme fi fon eftomac avoit foif, la reprend & retire à foy. La 
caufe de laquelle mobilité quelque chofe qu’en ayent fongé Lucan, Pline, 
Solin, Pomponius, Strabo & les autres Poëtes Ethniciens, c’eft à dire 
Gentils, felon noftre foy eft cogneuë à Dieu feulement. | 

Et des mœurs & conditions de ladite gent Britannique eft rapporté 
en la deffufdite Hiftoire des neuf Sain&ts, qu’elle eft fimple, ignorante de 
fraudes, humble, laborieufe, bien fubjecte, patiente fi elle n’eft exafpérée 
& emeuë, faine de chair, joveufe en face, preufe en force, loyale envers 
fes feigneurs, & ne cognoift les vices inhumains. 

Et plufieurs autres loüanges d'eux & de ladite région rapportent 
ladite Hiftoire des neuf fain@s, & celle de fain& Iltuth, lequel premitre- 
ment fut chevalier, & milita fous le roy Artur, & depuis f’adonna à 
devotion & à inftruire les jeunes hommes nobles, que je paffe pour brief- 
veté. Auffi que plufieurs autheurs en ont defcrit au contraire. Car felon 
que Pline, Heroyme & Vincent ont rapporté, les Bretons au temps qu'ils 
tenoient les erreurs des infidelles, furent cruels. auftères & inhumains: 
ce que je croy qu'ils entendirent parler de ceux de l’ifle. Mais après qu'ils 
eurent receu la foy de Jéfus-Chrift ils devinrent très-débonnaires. De quoy 
Grégoire en fes Morales dit en cette manière : Voicy, dit-il, la langue de 
Bretagne, qui nulle autre chofe n’avoit cogneu fors ronger le barbare, 
laquelle inftruite es loüanges divines commence à fonner paroles hebrées. 
Ses monumens eftranges que les princes terriens n’avoient peu dompter 
par fer, les bouches des preftres les lient par leurs fimples paroles pour 
la crainte divine. Et qui aufli eftant infidelle, n'avoit pas craint les caterves 
& multitudes des fors comhatants; maintenant fidèle craint les langues 
des humbles. Car les paroles céleftes receuës par évidens miracles, la 
vertu de la divine cognoiffance luy eft infondée, & eft refrente par la 
terreur de celle divinité, tellement qu'elle craint faire chofes mauvaifes, & 
de tous fes défirs convoite parvenir à la grâce de Trinité. 

Et ces paroles de Sain& Grégoire, defquelles l’on pourroit auffi dire 
qu’elles fe doivent appliquer à ceux de l'ile, récite Vincent de Beauvais 
en l’onziefme chapitre du 24° livre du Miroir hiftorial. 


Le chapitre II de la seconde rédaction correspond aux trente-deux chapitres du 
livre IT de la première rédaction. C’est, comme ceux-ci, un résumé de Gaufroi de 
Monmouth. Il n’en diffère qu’en ce qu’il est beaucoup plus succinct. Il n’y a donc pas 
lieu de s’y arrêter. 

- Le chapitre III de la seconde rédaction est consacré au règne de Conan Mériadec. 
Il correspond à la fin du chapitre XXXII du livre Il et aux chapitres II et HIT du 

livre II] de la première rédaction. Mais il comprend différentes additions. Ainsi (page 34) 
Le Baud cite comme source da récit où il raconte les hésitations d’Octavius sur le 
choix de son successeur, non seulement Gaufroi de Monmouth, mais encore « l'auteur 
du livre des faits d'Artur le Preux » : au milieu du récit de la guerre que Conanus fit à 
Maximus, il ajoute cette mention (page 35): « Et de ce dient Profper de Sigebert que 
« Maxime furmonta fouventefois les dits Pictes & Efcots qui courroient l’ifle ». Puis 
le récit de ces guerres terminé, il écrit : 


Neantmoins raffembla Conan grands multitudes pour grever Maxime, 
contre lefquelles retourna ledit Maxime, & l'une fois les {urmonta, 
l’autre fois il fut surmonté. Mais après qu'ils eurent en cette manière 
dommage l'un l’autre, ils furent accordez par le moven de leurs amis. 
Et cefte chofe de Maxime rapporte auf en brief Vincent de Beauvais au 
17. chapitre du 13. livre hiftorial : & dit que ce fut au premier an de 
l'empereur Gratian, qui fut aprés l’Incarnation de Noftre Seigneur, trois 
cens quatre-vingts un. 

Et pource que dudit Maxime ont diverfement parlé divers autheurs, 
combien que la narration de fes faits mieux appartienne aux hiftoires 
romaines que britannicques, touteffois, pourtant qu’il fut premier fonde- 
ment du royaume de la Bretagne Armoricane & qu’il y amena les 
Bretons, ainfi qu'il eft contenu après en l’hiftoire, font ici partie de 
fefdits faits, fes viétoires & fa mort plus au long racomptez. Duquel 
Maxime, dit Vincent au 9j. chapitre dudit 17. livre hiftorial, qu'après 
qu’il fut fait roy de Bretagne, ii commença à f’eflever contre les empereurs 
& à mener vie de tyran. Et dit auffi Sigebert, qu'il envahit l'Empire en 
Bretagne par tyrannie. Mais Profper dit qu'il y fut conftitué empereur 
par les chevaliers. Mefmement ledit Paulus en lAddition qu'il fit à 
Eutrope. Touteffois, dit-il, que ce fut contre fon vouloir, & qu'il y fut 
contraint. Et de luy dit Sulpice Sévére, qu’il eftoit homme à bon droit 
loable fil euft refufé le diadème imperial, qui luy fut non legitimement 
impofé par la chevalerie tumultuante, ou qu'il fe fuft abftiné des 
batailles civiles : mais qu’il ne peut fans peril refufer ce grand Empire, & 
fi ne le peut tenir fans armes Et Antoine de Florence au 7. chapitre du 
fecond livre de la Somme hiftoriale, dit que ce Maxime eflevé par fes 

victoires & par les chevaliers qui à ce le contraignirent, paffa de Bretagne 
en Gaule, & par la faveur de tous y print le poulpre. Auf, dit Geffroy 
de Monemitenfe, que cinq ans après qu'il eut efté fait roy de Bretagne, 
comme celuy royaume ne luy fuffifoit pas, il defira fubmettre à luy le 
pais de Gaule : pour laquelle chofe faire il afiembla grand navire & cuillit 
toute la chevalerie armée de lifle, puis paffa la mer, & appliqua premie- 
rement en Armorique, qui maintenant eft appellée Bretagne, ou il com- 
mença à guerroyer le peuple Gaulois qui y habitoit. 

Et dit le deffufdit nommé autheur du livre des faits d’Artur le preux, 
que Conan qui eftoit coufin de la roine de Bretagne, & affocié à Maxime 
par nœud d'amour indiffoluble, le fuivit avec la juvente des Bretons, & 
qu'entre ces chofes Maxime, aidé par le vent d’aquillon avec grande & 
fuperbe congregation de navire, f’adre{fa à l'entrée du païs de Letavie, où 
il appliqua à un havre, nommé Île port Chauveux, lequel eftoit plaufble, 
fitué à l'acouchement du foleil : car après que le foleil a fait fon cours 
journal, il femble qu'il fe couche en ce lieu, combien qu'il paffe outre 
bien loin. Puis dit après celuy autheur, que le duc d’Albion, c’eft à dire 
Maxime, f’efforçant acquerir le royaume Armorican, & par fon cruel 
olaive deftrancher les rebelles, procédant outre print villes & chafteaux, 
que par flamme il ramena en cendre, & ne ceffa de perdre le païs en 
raviffant les richeffes, & degaftant la terre, jufques à ce que la gent 
gallicque par hardement mortel & merveilleux vint en champ reffter 
contre les Bretons. Si fut là fait aigre conflit entreux, grand fon de 
trompes & de cors, grand bruit auffi & froeffement d'armes : car l'air & 
la nuë eftoient efpais & obfcurs de l’impetuofité des darts qu'ils f’entre- 
lançoient ; pourtant qu’ils combattirent d’une part & d’autre par fi grand 
haine, que là fut faite dommageufe occifion : car Bellona, c'eft la déeffe 
de Ja bataille, augmentoit de tous les coftez la fureur, & y cheoit le 
peuple comme pluve. En la parfin les Bretons bataillans conftantement 
dillacérèrent par vorage de fer quinze mil Gaulois qui cheurent là tous 
enfemble avec leur duc Imbaltus, & f’enfuirent les autres, delaiffant leurs 
femmes & leurs enfants, qui pour leur trop grande jeunefle ne fe 
pouvoient mouvoir ne departir. 

Après avoir reproduit le discours que dans Gaufroi de Monmouth Maximus tient 
à Conanus, Le Baud reprend en combinant différents auteurs (page 36) : 


Adonc, felon ledit Geffroy & l’autheur du livre d’Artur, allérent 
Maxime & Conan à Rennes, & fubmirent la cité aux Bretons; & dit 
Geffroy qu'ils la prindrent le propre tour de ladite bataille : car les 
citoyens ovans la cruauté defdits Bretons, & le cas de leurs compagnons 
occis, f'enfuirent à grand hafte, délaiffans leurs femmes, leurs enfants & 
leurs richeffes. À l'exemple defquels firent les autres Gaulois Armoricans 
par les citez & chafteaux de la region, fi que les entrées eftoient en plu- 
fieurs lieux facilles & patentes aux Bretons, qui prenoient par leur pui{- 
fance ceux qui f’efforçoient leur refifter, & occioient par tous les lieux 
où ils alloient ce qu'ils trouvoient de fexe mafculin, efpargnans aux 
femmes feulement. Et quand ils eurent vuidées toutes les provinces d’Ar- 
morique de fes habitans, c’eft à fçavoir qu’ils eurent conquis les citez & 
les peuples d’Armorique denommez au premier chapitre de ce livre, lef- 
quels font mention Julles Cefur, Pline & Tholomée, ils garnirent lefdites 
citez, les chafteaux & les hauts promontoires & rochers fituez en divers 
lieux, de leurs chevaliers Bretons. 

Et dit aufli l’autheur de lHiftoire fainét Goueznou, que ladite 
conquefte d'Armorique fut faiéte par Conan, & que comme les Bretons 
fous Brutus & Corineus par leur vertu euffent fubjugué Albion, qu'ils 
appellèérent Bretagne, & femblablement les ifles circonadjacentes, croif- 
fant la multitude d’iceux, & le regne profpère, Conan Meriadoch, homme 
catholique & belliqueux, avecques infinie multitude d'eux, qui entant 
eftoit accreuë, que une region ne les pouvoit comprendre, tranfnagea au 
feing de Gaule armoricane, & acquift par vertu louable à fes Bretons 
toute celle terre de l’une mer à l’autre, jufques à la cité des Angevins, 
avecques tous les territoires de Nantois & de Rennois. Et occirent lefdits 
Bretons tous les habitans qui eftoient encore péans, dont ils eftoient 
appellez Pengouët, qui fignifie teftes chauves ; touteffois efpargnotent-ils 
aux femmes, aufquelles neantmoins ils couppoient les langues, afin que 
par elles le Jangage breton ne fuft changé. Et en ufoient les aucuns à 
leurs mariages, & à leurs autres fervices, ainfi que la neceflité du temps 
le requéroit. 

Et dit le deffus nommé autheur du livre des faits du roy Artur, que 
après que Maxime, que en l'endroit qu'il appelle Leonides, pource qu'il 
eftoit fils de Leonius, pofféda la terre jufques au fleuve de Coyanon, qui 
nafquit près Foulotres d’un cofté & de l’autre part jufques au cours de 
Loire, & outre bien loing, les Gaulois fe tindrent quoys, & donnèrent 
lieu aux glaives, craignant les tumultes des Bretons. Et ainfi demeura 
ledit Maxime feul fcigneur de la terre d’Armorique. 

Et quand vint le temps d’hyver qui eft convenable à repos, que toute 
la terre glace par froidure, & que les mains gelées craignent à traicter les 
efpées, & travaillent à les retenir, ceffa la tempefte des armes. Maïs pour- 
tant que puiffance ne languift pas en toutes chofes par froidure, Maxime 
manda que d’Albyon lui fuffent envoyez cent mil hommes de la gent 
plébeienne, & trante mille nobles qui deffendifflent le païs à eux, & 
moyennant l’aide du fort peuple refiftaffent & contrariaffent par armes & 
batailles aux affauts des ennemis ; à quov il fut obévy. 

Et adonc le roy regardant celle terre opulente, pleine & fruétifere, & 
prefque toute ceinte & environnez de mer, il y ordonna églifes, & y dif- 
pofa barons, aufquels il donna les citez, & les rémunéra de plufieurs 
riches, amples & larges dons. Il donna auffi aux chevaliersterres, villes & 
chafteaux. Puis après refigna & délaiffa le pays & le peuple armoricain à 
Conan Meriadoch, auquel il en laiffa la feigneurie. Et ordonna par édit 
que celuy pays fuft délors en avant appellé Bretagne. Auf, dit l’autheur 
" de l’'Hiftoire fain& Goueznou, que les églifes ainfi par l’aide de Dieu à fa 
loenge par heux édifites, & la région partie & diftribuée par peuples & 
lignées, toute la terre fut appellée la moindre Bretagne. Et que de la en 
après les Bretons Armoricains & les [nfulaires ufans des mefmes loix, & 
fe traictant par fraternelle diletion furent longuement régis & gouvernez, 
ainfi que le peuple d’un empire & d’une région. 

En apres, felon Geffroy de Monemitenfes, paffa Maxime en Gaule, & 
la fubmift par diverfes batailles. Et felon l’Hiftoire d’Artur, il tendit à la 
cité de Rome accompagné de la juvente de Bretagne, & paffa Meufe & le 
Rin jufques à Trèves, ou il colloqua le throfne de fon empire, & fubjuga 
les Allemans. 

Si proceda tellement contre les empereurs Gracian & Valentinian, 

qu’il tua l’un en Gaule, & l’autre chaffa d'Italie. Lefquelles chofes rap- 
porte auffi le deffufdit nommé Geffroy, & les récite en brief Vincent de 
Beauvais au nonante feptiefme chapitre du vingt feptiefme livre hiftorial : 
où il dit qu'au feptiefme an de Gracian, Maxime paffa en Gaule, & donna 
objection à une partie de Gaule qu’il fubmift à luy; laquelle depuis lors 
jufques à ce jour eft appellée la petite Bretagne. Semblablement, dit 
Anthoine de Fleurence, que Maxime bailla la partie de Gaule nommée 
Armoricque, laquelle joint à la mer Occéane vers Occident, à pofféder 
aux Bretons; de l’aide defquels il ufa en fes batailles contre les ducs de 
Gracian, & que celle partie d'Armoricque en aprés par les Bretons y 
habitans jufques à préfent eft nommée la moindre Bretagne. 

Et de la manière comme Maxime acquift le furplus de Gaule, dient 
Paulus & le dit Anthoine de Fleurence, que comme l’empereur Gracian 
fuft illecq, & defprifait l'exercite des legions romaines en préférant aux 
anciens chevaliers petit nombre d’Albains qu'il avoit attraits à luy par 
fes dons. il efmeut les courages defdits anciens chevaliers contre luy. 
Laquelle chofe Maxime cognoiffant & confidérant qu’il eftoit temps qu'il 
vendicaft à luy l’empire romain, ufant de l’aide de plufeurs eftrangers & 
des Romains, meut fes tentes vers Gracian; mais comme Gracian le 
cogneut foudainement efpouvanté de fon advénement, mefmement 
comme tout fon exercite fuft allé à Maxime, il difpofa pañfer en Italie où 
Valentinian fon frère imperoit. Si fut circonvenu à Lyon, cité des Gaules, 
par la fubtilité de Maxime, & y fut occis. Etdit Jean Boccace au treiziefme 
chapitre de l'huitiefme livre des cas des nobles que Maxime combattit, 
& defconfit Gracian près la cité de Paris, puis après le fit tuer par les 
ducs à Lyon, où il f'eftoit fuy. Et felon ledit Anthoine de Fleurence, 
apres que Maxime eut ainfi occis Gracian il occupa facilement toutes les 
Gaules, lefquelles par luy faifies afpirant à l'empire de tout le monde 
avec incrédible appareil de bataille, difpofa paffer en Italie contre Valen- 
tinian. Mais fon advénement cogneu par Valentinian, comme il fe regar- 
daft eftre nompareil en nombre de chevaliers & de forces, délaiffant. 
volontairement Italie, f’enfuit en Orient à Theodofe qui imperoit à 
Conftantinople. Et ainfi Gracian occis & Valentinian chaffé, Maxime 

obtint l'empire occidental; car prefque toute Italie, excepté la cité de 
Rome, fuivit fa partie. 

Et comme aprés Maxime fe difpofaft avec grand exercite à aller 
occuper la cité de Rome & Je réfidu d'Italie, fain& Martin lors arche- 
vefque de Tours luy prédift qu'il feroit vainqueur au commencement, 
mais en après 1] feroit vaincu. Car ainfi que dit Sévère, Maxime réfidant 
à Tours honora venerablement fain& Martin; lequel touteffois au com- 
mencement fabftint d'aller au convoy d’iceluy Maxime, ainfi que faifoient 
les autres evefques, difant ne pouvoir eftre partecipant de la table de celuy 
qui contre fon ferment avoit privé fes legitimes empereurs, l’un de la vie, 
& l’autre du royaume. Mais comme le dit Maxime refpondit de fon bon 
gré n'avoir pas prins l'empire, ainfi avoir deffendu par armes la neceffté 
qui luy avoit efté impofée par les chevaliers, & n'eftre pas veu que la 
volonté de Dieu fuft contraire à luy, auquel la victoire eftoit advenuë par 
incredible aventure, fain& Martin vaincu par raifon ou par prière y alla, 
& eftoit tout Île fermon Maxime avecques luy des chofes prefentes, des 
futures, & de la gloire de[s] beneurez. Et la royne oyant ces chofes de la 
bouche fain& Martin, auquel femme jamais n’avoit touché, a l'exemple 
de l'Evangile, eftoit affife a terre, & arroufoit fes pieds de fes larmes, puis 
les effuyoit de fes cheveux, ne il ne peut efchiver l’affiduité d'elle qu'elle 
ne luy préparaft de fes propres mains un chafte appareil, elle mefme mift 
la table & luy adminiftra l’eauëé aux mains, puis luy appofa la viande 
qu'elle avoit fait cuire, & luy mefla & fervit fon boire. Et la cène finie 
elle print les demeurans, mettant devant elle pour viandes imperialles ; 
la benoifte royne femme de fi grand affetion, de pitié, fi comme dit 
Sévére, par bon droict à comparer à celle qui vint des fins de la terre oir 
la fapience de Salomon : car fi foy eft à conférer aux roynes pro quia, 
celle-là, c’eft à fçavoir la royne de Saba, demanda oir le faige, c'efte-cy 
non contente de l’oir, mérita de le fervir. 

Neantmoins Maxime procédant à fa conquefte, felon Yves de 
Chartres, laiffa fon fils Viétor ès Gaules : & felon Profper, il le fift compa- 
gnon de fon empire. Et Boccace dit qu’il le fift gouverneur des provinces 
de Gaule, & luy donna le nom, les atours & les armes imperiaux. Auffi 
dit Grégoire de Tours en fon fecond livre, que Maxime commift à 

Nennius & Quintinus, maiftres de la chevalerie, l'enfance de fon fils 
Victor, & la deffence des païs, puis paffa en Germanie, laquelle il print 
toute, & mit le fiege de fon empire à Treves, une cité qu’avoit fondée 
Theber le fils Ninus fuiffant devant la face de fa marraftre & la nomma 
de fon nom. | 

Pendant ces chofes, felon l’autheur du livre des faits d’Artur le 
Grand, les Gaulois irritoient Conan Meriadoch, & contrarioient la terre 
armoricane aux Bretons par batailles & occifions & ne fe recordoient pas 
les miférables de la mort de leurs parens: mais fus marchans les cha- 
roignes de leurs frères qui n’eftoient encore inhumez, convoitoient folle- 
ment retourner à leurs fortunes & deftinées. Contre lefquels alla Conan 
o fon glaive accompagné de horrible puifflance, qui réfiftant aufdits Gau- 
lois par grand vertu refrena leurs affaux : car en deffendant les Bretons 
armoricains chaffa lefdits Gaulois, & les perforça fe contenter de labourer 
leurs terres, & des maifons qui leur eftoient en paix demourées. 

En après circuit Conan la région & difpofa le pays d'Armoricque, dont 
il divifa les champs & diftribua les poffeffions à fes chevaliers felon leurs 
mérites. Si alla à la province jadis appellée Lenavie, qui après fut dite 
Leonie ; lequel nom elle tira de la cité des Légions, & edifa villes & 
chafteaux, lefquels il garnit de murs : mais tout premièrement conftruifit 
un noble chaftel en la fin du peuple, que la langue britannique appelle 
Ploecom, jouxte le fleuve de Guillidon, lequel 1l entrerompt jufques À 
la moitié ; & eft ce chaftel encores de {on nom appellé le chañftel Meria- 
doch, auquel, fi comme dit l'Hiftoire fain& Goueznou, il fit fa première 
refidence. Puis après, felon ledit autheur du livre d’Artur, alla Conan à la 
_forte & ancienne cité des Légions qui eftoit environnée de mer, & avoit 
le port naturellement enclos dedans, lequel eftoit de très belle ftation, & 
fi eftoit ladite cité peuplée de hommes belliqueux, de trés noble & 
déleétable circuit, & fituée jouxte terres fertiles. Laquelle cité des Légions 
fut en premier langage nommée Occifmorenfe, qui fignifie haftive; car 
pourtant que la mer illec flutuë & court forment, l’appellent ceux du 
pays Mungul, qui fonne en Gaulois Gueule de mer. Et jette celle gueule 
en celle région par le fage conduit de nature trois bras, defquels l’un 
court à l’Anderneau, qui a le rivage montueux & dedans luy chet le fleuve 

d'Ilorne, environné de bois & de foreft, habondant en faulmons, & la 
perd fon nom : car l’eau douce dudit fleuve courant longuement par les 
champs tendant comme pélerine à la grand mer afin d'eftre ineflée avec 
fa mère, fe conjoint legiérement comme fille avec elle. Et après celle 
mixtion des eauës douces & amèéres elle n’eft plus appellée Ilorne. Et fut 
celle cité anciennement decorée d’une légion d'hommes armez, dont elle 
fut ainfi nommée Legionne; puis aprés elle fut appellée Breft fur 
Caprelle, & privée de l'honneur de fon premier nom, & en partie auffi de 
fon diocèfe, qui encore eft nommée Leonie. 

De là en après encores, felon le dit autheur du livre des faits d' Artur, 
retourna Conan à Rennes, & ce faifant f’arrefta à voir le peuple de la 
région qu'on appelloit Abains; mais le pays eftoit nommé Letavie. Si 
f’efmerveilla les eaûües courants, les prez verdoyants, les champs frudi- 
fères, vergers courbez de pommes, les eftangs par les vallées pleins de 
poiffons, les claires fontaines, les bois & les forêts, & en brief tout ce qui 
fe peut dire de beau, que poffédoit celuy peuple des Albains, lequel feoit 
entre la ville Teudencle & le fleuve Doenna, au giron des terres delec- 
tables, & avoit leur ville garnie par les mains des artifices, peuplée d’ha- 
bitans, refplandiffante d'hommes, lefquels és jours dudit autheur, fi 
comme il dit, fleurifloient par fi grande prudence & clarté, qu'on les 
pouvoit equipoller aux anciens philofophes & poëtes. Puis paffa Conan 
outre, délaiffant les bois d’Yone & alla à Montreleix en la terre de Lexio- 
venfe, à préfent nommée Trecorenfe. Et quand il eut pacifié les dif- 
cordes, vifita Dinan, Nantes & Doi, reformant le pays fous aimable paix 
& par loy de peine fit ceffer les tumultes contraires. 

Et dit une briefve chronique des faits du dit Conan & des Bretons 
qui régnérent aprés luy en Armoricque, que après ce qu'il eut édifié le 
chaîtel Meriadoch, il fonda fon principal palais en la cité de Nantes, vers 
Le midy & la region auftralle & les parties fluviales & marines auquel 
lieu il fit fa demeure pour réfifter aux] Gaulois, Celtes & Acquitains : 
lefquels oyants que Maxime eftoit pafft en Germanie, & dolents que les 
Bretons en langue & en mœurs eftranges d'eux avoient occis leurs com- 
pagnons & occupoient leurs lieux, mefmement à la perfuafion defdits 
Gaulois Armoricains expulfez qui f’en eftoient fuis à eux, tourmentoient 

Conan & les Bretons par cources & affauts. Aufquels il refifta vertueufe- 
ment par fa puiffance felon Geffroy de Monemitenfe, qui dit auffi qu'après 
qu’il eut obtenu viétoire, il voulut donner femmes à fes chevaliers & à 
fes populaires, afin que d'eux nafquiffent héritiers qui poffédaffent celle 
terre perpétuellement. Et à ce qu'ils n’euffent aucune comnuxtion avec 
les Gaulois qui leur eftoient ennemis, il décréta que de l'ifle de Bretagne 
vinffent femmes qui a eux fuflent mariées. Et dit après que pour ce faire 
il adreffa fes meflages à Dionotus, le roy de Cornoüaille, qui avoit fuccèdé 
au royaume après Caradocus fon frère, afin qu’il preinft la cure d'icelle 
chofe. : 

Aufli dit ledit autheur du Livre des faits d'Arthur, que Conan après ce 
qu'il eut celles chofes difpofées, il envoya par devers ledit Dionotus, 
auquel il efcrivit une épiftole en cefte manière : Conan Armorican, à toy 
Dionote pour préfent par droit confervateur des Bretons, lefquels tu 
gouvernes & font en tes mains, je te mande falut, & te expofe que la 
terre de la moindre Bretagne a air ferein, champs fruéctifères, grandes 
forefts, eauës & poiflons, & eft pleine d’oiteaux, de beftes fauvages & 
privées, & de trés-agréables fituation, convenable aux laboureurs, aux 
veneurs, & aux volleurs; & fi [a] apte ftation a toutes maniéres de 
navire : car elle eft prefque toute ceinte & avironnée de la mer; neny 
a deffaut maintenant fors de fexe feminin pour les nobles & pour les 
autres tourbes : pourquoi je te prie, trés-cher Dionote, que tu me vueilles 
donner en alliance de facré mariage ta chère fille Urfule, qui préfère en 
beauté les autres pucelles de Bretagne, a laquelle je defire eftre efpoux & 
que tu pourvoyes d’autres femmes bretes décentes à noftre lignage : car 
nous refufons ufer des Gauloifes, pource qu’elles ignorent noftre couf- 
tume & noîftre langage. nn 

Celuy Dionotus, comme dit a efté, eftoit frère Corodocus, homme de 
grand nobleffe, & avoit Maxime, quand il paffa en Armoricque, laiffé le 
royaume de Bretagne en fon gouvernement, lequel o&troya à Conan fa 
demande, & afflembla de plufieurs régions vierges prouvées de bonté, 
c'eft à fçavoir onze mille de noble lignage, & foixante mille autres de la 
bafle gent du païs, qu’il commanda eftre mifes en plufieurs nefs : & pre- 
mierement ÜUrfule ornée de veftements d’or & de foye, & parée de 

joyaux, de fermaux, de gemmes, & de faphirs, ainfi qu'il appartient à 
fille de roy, fut colloquée en une haute nef, au port de Trinovante a eftre 
envoyée à Conan : car les artificiens Dionotus avoient affemblé le navire 
au fleuve de Thamife, lequel meflé avec les flux marins decourt par 
ladite cité. Et de ces pucelles, dit Geffroy de Monemitenfe, que comme 
en fi grande multitude ce departement pleuft à aucunes, il defplaifoit à 
plufieurs auffi, qui par plus grand affeftion aimoiïent leurs parents & le 
pais de leur nativité. Et y en avoit inoult qui préferoient chafteté aux 
nopces, & qui mieux euflent aimé finir en quelque nation, que en celle 
manière exiger les richeffes. Et certainement, ainfi qu'elles eftoient 
diverfes, elles euffent jugé diverfes chofes fi elles eufflent peu conduire 
leur défir à effet. 

Après que toutes celles pucelles furent es nefs, fi comme dit le deflus 
nommé autheur du Livre des faits d’Artur, les mariniers défanchrèrent les 
nefs & defployérent les voiles aux vents. Si détindrent les vents les nefs 
legieres, & les mena Boreas qui eft contraire à Aufter, à Breft & à Legio- 
nenfe. Mais un merveilleux tourbillon d’autres vents contraires furvint entre 
les autres nefs, tant que la mer murmuroit troublée, ne fçavant auquel elle 
obéift : car ils travailloient les élémens & dillacéroient voiles & cordes, 
empefchant de pañler outre, & déviants le retourner. Adonc furent les 
vierges efpouvantées du tumulte du ciel & de la mer, & f’efcriérent 
dépriants noftre Seigneur qu’il rompift les tempeftes, profternaft le vent 
& donnaft reméde à leurs ruines; mais il n’eft nulle efpérance en la mer, 
les mafts n'apparoïent point és ondes, ains touchoient les nefs à la terre, 
& monftroit l'Occéan fes arennes; par lefquels orages furent plufieurs 
nefs froeffées aux rochers, & les autres plongées en l’eauë. Touteffois fut 
Urfule la fille Dionatus avec fa noble compagnie par la violence du plu- 
vieux Aufter portée au fleuve du Rin. 

Et dit la Légende de celles Vierges, qu’elles arrivérent au port Tyella, 
& de la nagèrent à Colloigne, puis à Bafle, où elles laifférent leur navire, 
& allèrent par terre à Rome. Dit auffi ladite Légende, qu'elles trouvèrent 
à Bafle plufieurs nobles hommes & femmes qui les conduirent à Rome, 
entre lefquels fut Panthulus, évefque de ladite cité de Batle, & Gerafine, 
reine de Sicile, fœur de l’évefque Macoifius, & de Darie mère de Urfule. 

Car comme elle oift la venue de fa coufine, elle délaiffa le royaume en la 
main de fon fils, & avec quatre filles qu’elle avoit nommées Babille, 
Julianne, Vitorie & Aurée, & un petit fils appellé Adrian, qui pour 
l'amour de fes fœurs fe mift en ce veage, fadjoignit aux vierges. A l’ad- 
vénement defquelles, le pape Ciriaque fut grandement joveux ; car il eftoit 
Breton d’origine, & entre elles avoit plufieurs coufines, & les receut à 
fouverain honneur; puis aprés pour les fuivir réfigna le papat, pourquoy 
fon nom fut effacé du cathalogue des évefques romains; lequel Ciriaque 
avec celle multitude de vierges iffant de la cité fuivirent Vincent, preftre 
cardinal, & Jacques, qui longtemps avant f'eftoit party de Bretagne dont 
il eftoit né, & eftoit allé en Antioche, où il avoit tenu l’archevefché fept 
ans ; lequel comme il euft vifité le pape, & fut ja iffu hors la cité, oyant 
l'advénement des vierges, retourna haftivement, & fe fift compagnon de 
leur voye, Auffi firent Maurice, évefque de Leficanie, oncle de Babille & 
de Julianne, Frotalius, évefque de Lucenfe, Sulpicius de Ravenne, 
Martullus un autre évefque de Grèce, fa niepce Conftance, fille du roy 
Dorotheus, laquelle avoit voüé fa virginité perpétuellement à Notre fei- 
gneur. Toute laquelle compagnie cuidarit retourner à Colloigne, la trou- 
vérent affiegée par les Huns, qui avec grand tumulte les affaillirent & 
occirent. Et comme ils venifflent à Urfule, véant le prince de celle gent 
fa beauté, la voulut conforter de la mort de fes compagnes, offrant la 
prendre en mariage; mais elle l’en refufa: pourquoy quand il fe vit 
contemné d'elle il la trefperca d'un dart; & ainfi confommérent ces 
vierges leur véage. | 
Et dit Geffroy de Monemitenfe qu’elles furent ainfi occifes par l’exer- 
cite de Ganinus roy des Huns, & de Melga roy des Pictes, que Valenti- 
nian avoit envoyez en Germanie afin de molefter ceux qui favorifoient 
Maxime. Semblablement, dit l’autheur du livre des faits d’Artur, qu’elles 
furent occifes par les deffufdits : & dit aufh ce qui enfuit ci-après 
d'elle[s], c'eft à fçavoir que pource qu’elles ne vouloient fe affentir à la 
volonté des tyrans qui les vouloient corrompre elles furent toutes mifes 
à l’efpée & defervirent les coronnes de palme. Car Notre Seigneur qui 
eft amateur de virginité, délaiffant leurs corps à Melge, embraffa leurs 
âmes qui régnent avec luy au ciel empirée. Ce font les onze mille 

Vierges, lefquelles celuy fouverain efpoux aima mieux conjoindre à luy 
feul, quelles fuffent mariées à plufieurs, car virginité plaift à Dieu fur 
toutes chofes, pource permift-il qu’elles fuffent occifes de glaives & 
plongées au vozaige des eaux. 

Mais quelle caufe le meut à ce faire, comme il euft prédit à nos pre- 
miers pères conjoint par alliance fociale : Croiffez & multipliez, & rem- 
pliffez la terre, ordonnant la fociété de mariage dés la premiére origine 
des chofes, afin qu’au monde la génération duraft jufques à ce qu'il y 
eftablift fin, je croy qu'il fift ce ftatut convoitant réparer la ruine Angé- 
lique avant que la coulpe charnelle de Ja gent agarenne maculaft le fexe 
féminin en oftant la fleur de virginité avec l'honneur de la refplendiffante 
auréole. Touteffois y font autres caufes aflignées, c’eft que celuy Dieu 
tout puiffant autheur de paix regardant les continuels tumultes des Bre- 
tons & des Gaulois, & fouventes fois les ruines de chacune partie, leurs 
cruelles batailles fans repos, & périr les âmes de plufieurs par tencions & 
par haines, eut compañlion d'eux, confermant en après prudentement 
l’un & l’autre peuple par le lien d’agréables mariages, moyennant lequel 
fut fait paix & union entr'eux, & y fera amour & dileétion à toufjours. 

En cefte manière rapportent ces deux deffus nommés autheurs l’hif- 
toire de ces onze mille Vierges, néantmoins que leur légende contienne 
qu'elles partirent de Bretagne pour autre caufe, fi comme :l eft dit 
dedans ; & anffi que ce fut par avant ce temps, c’efl à fcavoir dès l'an de 
Notre Seigneur 237. De laquelle chofe dit Jacques de Vorage en fa com- 
pillation de la Légende des Sainéts qu'on nomme l’'Hiftoire Lombardique, 
que leur dite légende ne f’accorde point, & que la raifon du temps ne le 
peut fouftenir pour les caufes qu’il y nomme : outre lefquelles y en a 
d’autres. C’eft qu’il n’eftoit encore nulle Angleterre, ainfi qu’il fera veu 
cy-après. Auffi dit Sigebert que leur paffion fut au fecond an de l’'Empe- 
reur Marcian, qui eftoit de l'Incarnation 453, qui fut longtemps depuis. 
Et ainfi différent les Autheurs touchant fes Vierges. Touteffois eft-il 
mieux accroire qu'elles fouffrirent au temps dudit Conan, & que celle 
multitude fut affemblée pour la raifon defdits mariages, que pour nulle 
autre chofe. 

Par le cas defdites Vierges ainfi occifes & fubmergées, fut Conan 

empefché de peupler entitrement fon royaume armoricain des femmes de 
Bretagne. Car combien qu'il en renvoyaft quérir d’autres, il n'en peût 
avoir en fi grand nombre, felon aucuns autheurs, qui dient auffi que les 
Bretons habitans prés les rives de la mer Occéane en la partie d'Occident 
en demandèérent, & leur en fut renvoyé; parquoy leur langage naturel, 
que communément les mères apprennent à leurs enfants, a efté jufques 
icy entr’eux continué : donc vulgairement ils font dits Bretonnans. Et 
des autres fituez vers Orient, lefquels prindrent des femmes gauloifes en 
leurs mariages, font dits les Bretons Gaulois par raifon de leur mère & 
de leur langue. Touteffois appert-il que le langage britannique a eu jadis 
cours par toute la région jufques à fes termes deflus divifez : car plufieurs 
des noms des chofes, fi comme bois, forefts, fontaines, rivières, lieux, 
villes, villages & territoires, en font jufques icy defnommez. 

Et dit Geffroy de Monemitenfe, que ces deux tyrans Ganinus & Melga 
aprés l’occifion des Vierges, pource qu'ils entendirent que Maxime & 
Conan avoient vuidée l'ifle de Bretagne de chevaliers, affociérent à eux 
ceux des ifles collatéralles, & par devers Albanie, Paffaillirent. Si 
occirent le peuple qui n’avoit recteur ni deffenfeur : car Dionotus eftoit 
mort qui les avoit gouvernez. À l'encontre defquels envoya Maxime lun 
de fes Ducs appellé Gracian avec deux légions, qui les chaffa jJufques en: 
Hibernie. Mais peu de temps après, c’eft à fçavoir en l’an de Notre Sei- 
gneur 390, Maxime, felon Profper & Sigebert, fut occis par Théodofe en 
Aquillée, laquelle chofe advint par la defloyauté de Valentinian qui f’allia 
audit Théodofe contre les promefles qu'il avoit jurées à Maxime. Et felon 
Geffroy, les chevaliers bretons de fon exercite qui peurent efchapper 
vindrent à leurs compagnons en Armorique. Auf le dit l’autheur du Livre 
des faits d’Artur, qu'ils y furent joyeufement receus, & y demeurérent : 
& de là en après fut entr'eux une volonté & un amour fraternelle. 

Et la manière de la mort de Maxime rapporte aflez Vincent au pre- 
mier chapitre du 17 livre. Et en dit Antoine de Fleurence, que Théodofe 
fut meu de faire bataille civille contre Maxime pour les deux frères 
Auguftes, afin qu'il procuraft la vengeance de l’occis & la reftitution du 
débouté, & qu’il eftoit plus grand par foy feulement : car en tout appareil 


de bataille il eftoit moindre que Maxime. Touteffois avec toutes les 

iorces d'Orient il vint à Rome : & Maxime eftoit en Acquillée qui atten- 
doit avoir victoire de luy. Mais comme le duc Andragafius, qui gouver- 
noit le fait de fa bataille avec multitude de chevaliers, eut garnies les 
entrées des Alpes & des fleuves contre Théodofe, il les défempara de fon 
bon gré, cuidant le rencontrer fur mer. Et Théodofe fe hafta qui print le 
chemin par terre: fi entra ès Alpes qu’il trouva vuides, puis vint en 
Aquillée où eftoit Maxime avec petite compagnie, qui par ia feule terreur 
de fon nom exigeoit les tributs des grands gens de Germanie, lequel il 
print & occift. Et adonc procéda ledit Théodofe contre Vi&or le fils 
Maxime encores imperant és Gaules, & vainquit dès la premiere bataille; 
& dit Vincent, que Victor fut tué par Arbogaftus, duc de Valentinian. 
Toutes lefquelles chofes cédérent au detriment des Bretons, tant Armo- 
ricains que [nfulaires. Car ces deux empereurs morts, les Gaulois pro- 
chains defdits Bretons Armoricains prindrent efpérance de les débouter 
& chaffer, & par plufieurs fois les affaillirent. Contre lefquels le roy 
Conan deffendit fon royaume, & par la vertu des chevaliers demourez 
des exercites Maxime & Vi@or, les vainquit & rebouta. Et en l'ifle, 
Gracian que Maxime y avoit tranfimis, print le diadème, & fe promeut 
luy mefme en roy. Mais il excita contre luy par fa tyrannie les populaires 
qui l'affaillirent & occirent. Ét aprés fa mort, felon Paulus, les chevaliers 
qui eftoient en l’exercite efleurent l’un d'eux appellé Conftantin en fon 
lieu, pour l'efnérance de fon nom feulement. Mais quand il fut pafñfé en 
Gaule où il régna, les ennemis retournérent d'Hibernie en l'ifle accom- 
pagnez des Efcors, des Norvégues & des Daces, & la gaftérent de l’une 
mer jufques à l’autre, felon Geffroy. Et dit Paulus, que les Bretons ne 
pouvans fouffrir leurs affauts demandérent aide aux Romains, aufquels 
l’empereur Honorius envoya une légion de chevaliers qui occirenr grand 
multitude de barbares, & chaffa les autres des fins de l'ifle de Bretagne. 


Le chapitre IV de la deuxième rédaction (règne de Grallon) correspond aux cha- 
pitres IV et V de la première rédaction, mais les deux versions diffèrent assez sensi- 
blement comme style : voici donc le texte intégral de la seconde. 


Après les chofes contenues au dernier précédent chapitre ainfi adve- 
nues, mourut Conan Meriadoch premier roy de Bretagne Armoricane & 

fut enfepulturé en la cité royalle de Legionenfe auquel adonc fuccéda 
Grallons par avant duc de la province de Cornouaille, & fut roy en fon 
lieu. Duquel rapporte l’hiftoire S. Ronan qui jadis paffant la mer avecques 
le deffufdit Conan Meriadoch vint en Armorique & réfida premièrement 
_en Legionenfe, puis aprés en Cornouaille en la grande torêt de Memet. 
Et dit que celui Grallons qui au temps dudit Ronan tenoit la monarchie 
des Bretons, de fon plein gré volontiers oüoit fes prédications & qu'il 
parloit très ententivement avecques les religieux & dévots hommes : dit 
auffi qu'il aima perfévéramment droidure & vérité & qu'il eftoit très 
débonnaire auditeur des pupilles & des veufves, fupport des oppreffez, 
donnant aux indigens leurs nécefhitez, indéfaillant opérateur de bonnes 
œuvres, colonne des Eglifes, & fans doute trés bon chréftian. Et comme 
l’adverfaire de humaine nature cogneuft par fon aftuce que celuy roy 
Grallons toufjours profitoit pour la do&rine Ronan, il penfa eftaindre fa 
renommée ja ventillée par les provinces : & les fift accufer par une femme 
appellée Keban, de lui avoir ravy fa fille. Mais la fraude Keban fut apper- 
tement cognue en la préfence du roy, & la fille par fain& Ronan refluf- 
citée de mort, laquelle par le péché de la mére eftoit eftainte. 
Auffi eut Grallons familier le benoïift Corentin, en la légende duquel 
* il eft contenu qu’un jour comme Grallons fuft travaillé par le labeur de la 
chaffe & par néceflité contreint fe divertir & loger à Ploemodiern, un 
lieu ou Corentin fe tenoit folitaire : ledit Corentin qui autre chofe n’avoit 
à préfenter au roy trancha une porcion d’un poiflon qu'il nourrifloit en 
la fontaine, laquelle porcion cuite fuperabonda tellement que le roy & 
toute fa famille en furent refe@ionnez. Et quand le roy cogneuft ceft 
admirable fait, & vit le poiffon fain & entier nageant par la fontaine, 
il honora plus chèrement fain& Corentin, & luy donna fon palais en fa 
falle royalle nommée Kemper, avecques les bois & la terre d'environ, 
auquel lieu Corentin mit le fiège épifcopal des Corifopitenfes, car peu 
aprés il fut confacré leur évefque par fain& Martin, & leur grande cité de 
Ys, fituée prés la grand mer, fi comme on dit, fut en celuy temps pour 
les péchez des habitans fubmergée par les eaues iffants de celle mer qui 
trefpaflérent leurs termes; laquelle fubmerfon le roy Grallons qui lors 
eftoit en celle cité, efchappa miraculeufement c’eft à fcavoir par le mérite 


44 EXTRAITS DE LA SECONDE RÉDACTION 


de fain@ Guingalreus, duquel il eft touché cy aprés. Et dit l’on que 
encores en appiérent fes veftiges fus la rive de celle mer qui de l’ancien 
nom de la cité eft jufques à maintenant appellé Ys. 

Et de celui fainé&t homme Guingalreus qui fauva Grallons dudit péril 
eft trouvé es Chronicques & Légendes d’une très ancienne abbaye 
appellée Landevenec fituée en Cornouaille, que un noble homme nommé 
Fracanus, coufin de Cathonus, l’un des roys de l’ifle de Bretagne, homme 
felon le fiècle très-renommeé, vint en cefte Armoricque, ainfi que les 
autres Bretons de ladite ifle avecques deux enfans gémeaux appellez 
Guéthenoc & Jacques & leur mére qui eftoit furnommée Blanche 
Trimamme, pour ce qu’elle avoit trois mammelles felon le nombre de 
fes enfans, car lefdits Guéthenoc & Jacques avoient une fœur germaine 
qui neft pas mife au calcule ne au nombre defdits enfans, parce que 
plufieurs autheurs n’ont pas de couftume affeoir en leurs efcripts le 
cathalogue des femmes, Si appliqua celuy Fracanus avecques fa famille à 
un port appellé Brachet, & perluftrant & encherchant la terre armo- 
ricane, trouva un grand fonds & ample territoire, de toutes parts envi- 
ronné de buiflons & de forefts, lequel fut lors [par] ledit Fracanus fon 
inventeur appellé Goetlo, par linnondation d’un fleuve qui là décourt, 
lequel eft proprement appellé Sang en gaulois & en breton Goet, & 
lignifie Goetlo lieu de fang, lequel celui Fracanus habita, & là lui naquit 
le deffufdit nommé Guingalreus, & qui tut homme de trés merveilleufe 
abftinence, & de très faincte & prouvée vie. 

Et dit ladite hiftoire, que entre ces chofes la renommée de luy voli- 
tante par la région vint au roy Grallons, qui tenoit lors le fceptre de la 
partie occidentalle de Gaulle, & luy eftoit celuy grand royaume fubmis, 
& fi eftoit modérateur des Corifopitenfes : pourquoy il fut convoiteux de 
le voir, & vint craintif & enclin l’adorer, demandant quels dons il vouloit 
de luy, & qu'il avoit grand abondance de chafteaux; & puiffance de 
chofes ; grand efpace de terres, & abondance d’or & d'argent, de vefte- 
mens, & d’autres dons: lefquels quand il les luy auroit baillez luy 
demeureroient francs & quittes, car nul n’a pouvoir de noüer les dons du 
prince. Toutes lefquelles chofes ledit fainét homme Guingalreus refufa, 
& levant le roy par la dextre luy fift un fermon d'humilité, l’exhortant 

fuir les richeffes & les pompes du fiècle variable. Par lequel fermon il fut 
de là en après plus débonnaire, & fift droi&t & juftice en fon royaume : 
jufques à tant qu’il contemna les lubricitez de ce monde fluduant, & 
monta au. ciel. Touteffois conferma Grallons à Guingalreus les terres 
que un noble homme de grand puifflance appellé Riocus luy donna à 
fonder un hermitage, & depuis les amplia de grandes poffeffions. Et 
auffi en fonda un autre en Alethenfe, où Jacques frère dudit Guingalrus 
mena une vie folitaire, {elon qu’il eft trouvé es efcrits de celle Eglife. Et 
depuis ont efté ces deux hermitages erigez en abbayes de l'Ordre de 
fain@ Benoît, dont celle qui eft fituée en Cornouaille, comme dit a efté, 
eft appellée Landevenec, & l’autre l’Alethenfe fainé Jacut, du nom dudit 
Jacques qui premierement l’habita. 

Ainfi vacca & fut entendant celuy roy à fervir Dieu, & à honorer 
l’Eglife, & doter fes miniftres, parce que en fes jours il eut paix avec les 
Gaulois. Et aufli en fon temps f’entretindrent concordablement en union 
la grant Bretagne & la Bretagne armoricane, comme la mère & la fille. 
Mais neantmoins qu'il régnaft fain@tement, fi fut-il preux & vaillant aux 
armes, & deffendit vertueutement {on royaume contre ceux qui laffail- 
lirent, De quoy rapporte ladite Chronique de Landevenec, qu’il f’enrichit 
des defpouilles qu'il ofta aux Normans : non pas à ceux de Neuftrie, car 
ils n’eftoient pas encore ainfi nomimez : mais aux pyrates de Norvégue, 
qui par mer vindrent defcendre en Armoricque. Car felon celle Chro- 
nicque, il profterna celle gent barbare, puiffante, & ennemie, & occift & 
détrancha cinq ducs de leur gent avecques leurs compagnies es rivages 
du fleuve de Loire. 


Le chapitre V est consacré au règne du fabuleux roi de Bretagne Salomon. Mais 
au lieu de quelques lignes que lui consacre le chapitre VI de la première rédaction, le 
règne de Salomon occupe ici plusieurs pages. C’est que le Baud s’est avisé cette fois 
de placer sous le règne de Salomon I la translation du corps de saint Mathieu en Bretagne, 
qu'il rapportait dans sa première rédaction au règne de Salomon IIT, lui consacrant 
les chapitres LXIV, LXV et LXX du Livre II. Le chapitre V de la seconde rédaction 
débute donc ainsi : | 


En la manière deffufdite rapportent les hiftoires de ces trois fain@s 
religieux & dévots hommes & les légendes de plufieurs autres fain@s 

qui fleurirent en celuy temps les faits du roy Grallons de Bretagne 
armoricane, lequel après ce qu’il eût par long temps régy celuy royaume 
trefpaffa de ce fiëcle & fut enfevely à Landevenec qu’il fonda & dota 
felon les efcrits de celle églife, en laquelle encore appareft fa: fépulture. 
Et adonc régna audit royaume armorican Salomon le premier de ce nom 
qui fut le tiers roy des Bretons d’Armoricque après Conan Mériadoch. 
Et fut auffi celuy roi Salomon de fain@e & approuvée vie, felon la chro- 
nicque des rois bretons armoricains. Duquel roy Salomon rapporte le 
vénérable Paulinus évefque de Legionenfe en l’hiftoire de la Tranflation 
du corps de Monfeigneur fain& Mathieu, apoftre & évangélifte qui en fon 
. temps fut rapporté du Caire en Bretagne, & dit que celuy Salomon eut à 
femme la fille de Flavus, patrice des Romains, dont il eft à noter que 
celuy Flavus, felon Mathieu Palmier en fa Chronicque obtenoit la dignité de 
confulat, qui eft la première après l’impérialle, avec Varro fon compagnon 
en l’an de N.S. 419, qui eftoit le 19 an aprés que l’empereur Honorius, 
fils du premier Théodofe, eut aflocié Théodofe le jeune fon neveu, fils 
d'Archadius fon frère aufli empereur, à régner avecques luy. Et fit auff, 
felon ledit Paulinus, ce roy Salomon de Bretagne alliance avecques l’em- 
pereur Valentinian Céfar, qui fut femblablement neveu d'Honorius, fils 
de Placidie fa fœur & de Conftancius conful romain, lequel Valentinian 
Céfar fut créé empereur par le jeune Théodofe trois ans après la mort 
d'Honorius leur oncle & envoyé impérer à Rome avecques Placidia fa 
mére, où ils régnérent vingt-quatre ans. 

Le Baud raconte ensuite la translation du corps de saint Mathieu en Bretagne, puis 
il parle du second envoi et du second retrait des garnisons romaines de l’île de Bre- 
tagne ; après quoi il écrit ceci; 

Longuement régna le deffus nommé roy Salomon en Bretagne 
Armoricane; mais après y furvint une commotion populaire, & f’efle- 
vérent les Légionenfes contre luy, qui le pourfuivirent en l'églife où ils 
l’occirent. 

Le Baud raconte ensuite comment les Italiens vengèrent la mort de Salomon, et 
conclut ainsi : 


Aïnfi rapporte le deffus nommé Paulinus evefque la mort de ce roy 

Salomon, que l’on croit avoir efté enfépulturé à Legionenfe où il fut 
occis, ainfi qu'il a efté dit deffus, lequel Paulinus fut homme moult reli- 
gieux, & après la deftruétion de ladite cité de Legionenfe fut le premier 
qui dévotement gouverna celuy fiège, & dit aufñ en celle hiftoire que le 
corps fainét Mathieu fut emporté par les Lucains: dont dit le benoift 
Hero|n] yme ès Chronicques qu’il fift des temps des apofñtres qu’il repofe 
és monts des Parthois, qui par confinité font prochains des Brifians & 
defdits Lucans. Et à confermer l’hiftoire dudit Paulinus evefque dient 
l'acteur du Livre des faits d’Artur & la Légende Sain@ Goueznou que le 
corps dudit fain@ Mathieu, lequel ils creoient eftre à Salerne, fut longue- 
ment gardé en la cité de Legionenfe; mais que aprés elle le perdit pour 
fes péchez & luy fut fortrai par manière finiftre. 


Le chapitre VI de la seconde rédaction, consacré au règne d’Audroan, débute 
ainsi : 

Après la mort de Salomon, tiers roy de Bretagne Armoricane, 
demeurèrent deux frères du lignage royal, lefquels touteffois l'hiftoire ne 
rapporte pas eftre enfans dudit roy Salomon, mais auffñi ne dit-elle pas 
qu’ils ne le fuffent. Defquels Audroan l’aifné, après ce que les tumultes des 
guerres & des batailles deffufdites furent appaifées & que la gent d'Italie 
eut vuidé la région & f’en fuft retournée, print le fceptre royal d'Armo- 
ricque & régit & gouverna le peuple qu’il deffendit des affauts des Gaulois, 
car fouventeffois ils luy coururent fus, & il leur réfifta par plufeurs 
batailles. 

Et au temps de ce roy Audroan furent derechef les Bretons de l’ifle 
moult travaillez, car, comme il a efté dit devant, incontinent que les 
Romains en départoient, les ennemis retournoient qui y faifoient plus 
grand défolation. Pourquoy, felon Geffroy de Monemitenfe, ils envoyérent 
derechef à Rome à Agnicien, homme de la puiffance romaine (lequel 
felon Hugues de Fleurigné & Vincent de Beauvais y fut après ordonné 
patrice) demander aide, mais ils en furent refufez. Et dient Sigebert & le 
deffufnommé Vincent que pourtant que les Romains ne pouvoient faire 
aide aux Bretons, les dits Bretons fe fouftrairent de leur feigneurie. Et 
Strabo dit que les dits Romains véants qu'ils defpendoient plus à les 
deffendre qu'ils ne profitoient à les retenir, les abandonnérent. 

Le Baud raconte alors le voyage de Guethelin « en la moindre Bretagne, qui lors 
eftoit appellée Armorique ou Letavie, combien que felon les légendes de fain@ Goueznou, 
fain® Golvin & autres, Letavie eftoit feulement la province de Leonie, » et son 
arrivée près du roi breton. 


Et dit l’acteur du livre des faits d’Artur qu’Audroan eftoit lors en un 
notable chaftel fituë en une vallée de la région de Trecorente que l’on 
nomme FHerile, lequel chaftel le vulgal appelle encore du nom d’iceluy 
roy Chaftel Audroan. Et dit femblablement que en celle région y a un 
lieu auffi comme party en deux par les ondes de deux fleuves qui légié- 
rement y décourent du haut, c’eft à fçavoir Leins & Trieu, car Leins qui 
le circuit d'une part eftrive là à précèder le Trieu & entrer le premier en 
la mer, mais Trieu qui eft le plus grand, venant de Guingamp hafte fon 
cours, & délaiffant la ville que ceux du pais appellent Pont-trieu, pañfe 
impétueufement de l’autre part outre & fe joint à Leins & illecques 
affembleement entrent en la mer qui les concorde & appaife, pour 
laquelle affemblée eft le dit lieu dit Le nés de deux eaues, & en ce lieu, que 
les habitans en leur langue appellent Frinaudour, y a un autre chaîftel 
moult ancien. 


Le reste du chapitre VI est consacré au récit des victoires de Constantin dans l’île 
de Bretagne (chap. VI-VIT de la première rédaction). 

Le chapitre VIT de la deuxième rédaction correspond aux chapitres VIIT-XVITIT de 
la première et débute ainsi (p. 53): 


« Environ l’efpace de neuf ans après que Conftantin eut chaflé & 
débouté les ennemis de l'ifle de Bretagne & qu'il en fut coronné roy, 
mourut Audroan fon frère roy de Bretagne Armoricane, & luy fuccéda 
Budicius fon fils, felon la tencur des chronicques des roys armoricains, 
lequel cnfuivit en proeffe ledit Audroan [fon] père, car il deffendit ver- 
tucufement fon pais & fon peuple à l'encontre des aflauts de fes 
ennemis. » | 


Le Baud raconte ensuite la mort de Constantin et de Constant : 


« Auf, dit l’ateur du livre des faits d’Artur, que comme ces deux 
nobles frères Aurélie & Uter fuffent encores enfans & de âge non conve- 

nable au régime du royaume & leurs amis déboutaffent les fortunes, ils 
furent amenez à Budicius au pais d’Armoricque, qui les fift inftruire ès 
faits de batailles & jeux des armes & de courir chevaux ès luttes des 
paleftres & tout autre genre de exercitations. » A propos de Woltiger il cite 
Sigebert qui dit « que comme les Bretons fuffent travaillez par les Piètes, 
par le confeii Woltiger ils invitérent la gent angiefche des fins de Saxonie 
& les firent leurs deffenfeurs contre leurs ennemis. » 


À propos de la construction du château de la Courroïe par Engiste, il cite non 
seulement Gaufroi de Monmouth, mais encore l'acteur du livre des faits d’Artut et 
Vincent de Beauvais (livre 20, chapitre 3). Il emprunte à ce dernier auteur (livre 20, 
chapitre 30), le passage où il dit, à propos des prophéties relatives à Artur et à saint 
Samson : « Que Merlin profecia ceftes chofes & moult d’autres qui à peine purent eftre 
entendues jufques à ce qu’elles commencent à apparoir, car l'efprit de Dieu parle & 
dit fes myftères par qui il luy plaift, fi comme par Sibile, Balaam & autres. » Le récit 
de la mort de Woltiger est emprunté à la fois à Gaufroi de Monmouth & au livre des 
faits d’Artur. Enfin le chapitre se termine par les lignes suivantes : 


Et pendant que lefdites chofes deffus touchées advindrent, mefmement 
longtemps après, tint Budicius fon royaume armoricain en paix: c’eft à 
fçavoir jufques vers la fin, que Adilla roy des Huns ufant de l'aide 
Walameris roy des Oftrogothes, de Ardaricus roy des Gepidiens, & de 
maints autres peuples Acquilonaires, ifflit de Pannonie, & aflallit l’em- 
pire d'Occident avecques cinq cens mil hommes armez qui gaftérent les 
provinces, & entre autres Bretagne Armoricane. Car, comme dit Sigebert, 
ces peuples premiérement entrans par toutes les Gaules, nulle cité, nul 
chafteau, ne nulle ville, ne pût eftre deffendue de leur fureur. Mais ainfi 
qu'ils afhiëgeoient la cité d'Orléans vint Etius patrice des Romains à l’aide 
des Gaulois, lequel appella en fon aide Theodoric roy des Wifegothes, 
Meroneus roy des François, & multitude d’autres nations; entre lefquels, 
felon Paulus, furent les Armoricains & fift bataille contre Adilla es 
champs Cathalamite, laquelle dura jufques à la nui&, & y moururent 
cent quatre-vingt mil hommes, & entre autres Theodorich roy des 
Wifegothes. Et combien que en cefte bataille, qui fut en l’an de Notre 
Seigneur 453 Etius furmontaft A&@illa, fi ne l'efaça-il pas du tout : mais 

le répara ledit Adilla en efpérance de retourner quand il auroit refait fon 
exercite, 


Le chapitre VIIT de la deuxième rédaction, correspondant aux chapitres XVIII- 
XXXI de la première, débute (p. 56) par un emprunt à l'acteur du livre des faits 
d’Artur, lequel dit que : 


Budicius engendra Hoël le trés noble roy des Armoricains de 
ladite Anne, fœur d’Artur, laquelle Uterpendragon fon père roy de l’ifle 
avoit conjointe par mariage audit Budicius, luy donnant par dot une 
duché que l’on appelle Richemont, fituée en ladite ifle de Bretagne. 

Et de ce Hoël qui fuccéda audit Budicius fon père après fa mort dit 
la Chronique des roys de la Bretagne Armoricane qu’il fuft preux & 
vaillant aux armes, pourveu en confeil, bénin & dévot vers Dieu & 
l’Eglife, large en fes dons, principalement aux chevaliers & autres preux 
hommes, grand difiributeur de fes conqueftes & és batailles moult 
approuvé. | 


Vincent de Beauvais (livre 2r, chapitres 49 et $0) est cité à propos de la bataille 
de Verrolaine et de la fin du règne d'Uter. Le livre des faits d’Artur est cité concur- 
remment avec Gaufroi à propos du récit des campagnes d’Artur dans l'île de Bretagne : 
puis, après avoir emprunté à Gaufroi le récit du siège et de la prise de Paris, le Baud 


ajoute : 


Dont dit le Livre des faits d’Artur qu'après que fortune lui euft donné 
triomphes il tranfmift le fort Hoël fon neveu combatre les ducs qui 
tenoient Acquitaine, lequel Hoël roy d’Armoricque entra en la terre 
Guitard Comte de Poictevins, voifins du raviffant fleuve de Garonne, & 
amena foubs le joug des Bretons ceux de la Rochelle, de Blaye, les 
Gafcons, c’eft à entendre ceux qui poffédent les lieux que les Gafcons 
habitent à prefent, jufques en Navarre, ceux auffi de Narbonne, & les 
Thouloufains, jufques à Montpellier, lefquels tous il contraignit vaincus 
à prendre l'alliance des Bretons. Et Artur fubjugua les Belges habitans la 
partie borealle de Gaule, les Allobrogues, les Lingonenfes, & les 
Flamans. 

Le Baud cite également le passage où Gaufroi de Monmouth raconte l’expédition 
de Hoël en Aquitaine, puis il écrit : | 


Quand toute Gaule fut conquife, Artur confirma l’eftat du pais & tint 
à Paris court plénière où furent tous les roys des ifles qu'il avoit fub- 
mifes, les ducs de Bretagne, les barons de Flandres & de Bourgogne & 
les princes d’Acquitaine, & ordonna les comtez par citez fous les fei- 
gneuries des évefques, & aprés diftribua de fes conqueftes, & donna à 
Oldon Flandres, à Beduerus Neuftrie, à Kayus Anjou & Touraine, à 
Golfer Poid&ou & Berry, puis au printemps f’en retourna en lille. 


Puis vient le récit de la guerre d’Artur contre les Romains. On se bat près de 
Langres. « Et là mourut le comte de Tréguer avec bien deux mil Armoricains. Mais 
Hoël, felon l’auteur du Livre d’Artur, portant triftement la défolation de fes compa- 
enons perdus, fe jetta entre les tourbes ; lequel les Leonenfes, les Corifopitenfes & les 
Venetenfes enfuivirent par grand célérité. » 

La révolte de Modred ayant rappelé Artur dans ses États, le Baud, d'après l'acteur 
du Livre des faits dudit Artur, dit « qu’il commift le pais à Hoël afin que fil pouvoit 
il reformaft les Gaules & qu'il les gardaft fous le lien de paix amiable : luy remonftrant 
combien c’eftoit triftement qu’il luy eftoit expédient fe repatrier ». 

Enfin, après le récit de la mort d’Artur, il termine ainsi le chapitre : 


Lefquelles chofes d’Artur rapporte en brief Vincent au 75. Chapitre 
du 22. livre, où il dit que celuy roy Artur, felon la divination Merlin, 
eut telle iffuë, que nul ne {çait certainement comme il mourut. Et dient 
les deffufdits hiftoriographes, que ce fut en J’an de Noîftre Seigneur 542. 
Ce qui ne fe peut accorder avecques ce qu'eux mefmes rapportent, qui 
difent lefdites chofes eftre advenuës au temps de l’empereur Léon : car 
ledit Léon commença régner, felon Sigebert, dès l’an 458, & mourut l'an 
473. Et ainfi ne régna que 16. ans. Et luy fuccédérent Zenon qui régna 
19. ans, Anaftafe qui régna 25 ans, Juftin le vieil dix ans : & Juftinian 
38 ans. Et eftoit celuy an 542. qu’ils dient avoir efté la fin d’Artur le 
15. an de l’Empire dudit Juftinian. Parquoy fembleroit mieux la mort 
d’Artur avoir efté dès l’an 472. Mefmement que trois ans après celuy 
temps, c'eft à fcavoir l'an 475, les François vindrent es Gaules pour les 
habiter, felon ledit ateur Sigebert, qui dit après qu’en l’an 489 Clodoneus 
leur roy, fils Hilderic, tranfporta au droid des François tout ce qui eftoit 

es Gaules foubs le droi& des Romains. Et que l’an 514, le royaume des 
François par tous lefdits lieux de Gaule dilaté & legitimement pacifié & 
confirmé mourut ledit roy Clovis; & Lothaire fon fils partit le royaume 
avecques fes frères Theodorich, Clodomire, & Childebert, & régna 
Lothaire cinquante ans. Auffi dit ledit Sigebert, que dès l’an quatre cens 
quatre-vingt & unze, les Bretons infulains ne pouvans porter la vertu des 
Anglois fe donnérent comme vaincus en leur droit & en leur nom. Et 
eft à croire que ce deffaut premiérement advint par le vice de celuy qui 
efcrivit l’exemplaire du livre de Géffroy de Monemitenfe, lequel ceux qui 
ont efcrit après, ont enfuivy, fans avoir efgard & confidération au temps. 

Comme dit a efté felon ledit Geffroy, Artur, quand :l retourna en 
l'ifle, laiffa Hoël fon neveu roy des Bretons Armoricains, afin d'entretenir 
les Gaules, & pacifier celles parties. Mais celuy roy Hoël combien que 
vertueufement il f’eflorçaft les tenir n’en joüit pas longuement: car les 
Gaulois qui entendirent l’infortune d’Artur commencèrent à machiner 
rebellions contre Hoël, & fe retournérent aux Romains. Et d'autre part, 
comme dit eft, les François qui ja par deux fois en avoient efté reboutez, 
l’une par Etius patrice romain qui avoit fubmis les Bourgoignons, l’autre 
& la première par Nennius & Quintinus ducs de Maxime, & gouverneurs 
de Vi&or fils dudit Maxime, qui leur firent repañfer le Rin, fi comme dit 
Grégoire de Tours en fon fecond livre, felon Sigebert, retournèrent en 
l’an quatre cens foixante & quinze; non pas fi comme il dit, pour les 
gafter, mais afin qu’ils leur fuffent habitation perpétuelle. Et ainfi qu'il a 
efté dit au premier chapitre, en occupèrent partie, & acquit Hildéric leur 
roy Paris, & tout le païs à l’environ jufques à Orléans, qu'il print en lan 
de Noîftre Seigneur 477. Et les Goths aufquels l'Empereur Honnoré jà 
pieça avoit donné Acquitaine, dont ils f'eftoient partis & entrez en 
Efpagne contre les Senes que Theodorich leur roy avoit vaincus & avoit 
deftruit leur royaume, & eftendu le fien jufques là; & qui auffi fous 
Coricus qui régna après Theodorich avoient prins Arle, Marfeille, retour-_ 
nérent femblablement lors à Thouloufe, où ils avoient mis leur fiége : & 
les Gouverneurs de Hoël roy des Bretons Armoricains, deboutez d’Ac- 
quitaine reprindrent la terre; & felon Grégoire de Tours au fecond livre 
de fes Chronicques, chafférent iceux Goths les Bretons du territoire de 

Berry, & de la cité de Bourges qu'ils tenoient, & en fut occis grand mul- 
titude à la ville de Dol; non pas à Dol cité métropolle des Bretons : mais 
une autre ville femblablement appellée Dol fituée audit païs de Berry que 
l'on appelle à préfent Chafteau-Roux de Dol. Semblablement furvint par 
mer en celuy temps en Bretagne Armoricane grande multitude defdits 
Goths & de Saxons qui prindrent terre en Legionenfe, defquels Saxons 
eftoit chef & conducteur un duc appellé Audoacrius, contre lequel le roy 
Hoël fift bataille, & par l’aide des cheväliers Bretons infulains demourez 
des exercites du roy Artur, lefquels deboutez des Gaules par les 
Romains, les François & les Goths f’eftoient joints aux Armoricains, le 
chaffa des rives de Legionenfes. Si nagea Audoacrius coftoyant Armorique, 
tant qu'il entra au fleuve de Loire, & voulut affiéger Nantes. Mais adonc 
fe trait Hoël celle part avecques fon exercite qui la deffendit. Et quand 
Audoacrius vit qu'il ne la peut prendre, il monta contre-mont ledit 
fleuve de Loire, tant qu'il entra en celuy de Mayenne, & affiégea Angers, 
& les autres citez d’entour. Et denote Sigebert, l’affiégement de ladite 
cité d'Angers avoit efté fait par ledit Audoacrius & fes Saxons en lan de 
Noftre Seigneur 480. Et que en celuy an ils dégaftérent le territoire 
d'Anjou; & l’an enfuivant Audoacrius print Angers, & les autres citez 
d'entour, defquelles il print hoftages. Puis après Hilderic roy des Fran- 
çois vint à ladite cité d'Angers qu’il embrafa, & occift Paulus qui en 
eftoit comte de par les Romains. Mais après firent luy & Audoacrius 
alliance enfemble & fubjuguérent les Allemans. 

Et cefte prinfe d'Angers par Audoacrius roy des Saxons & par Hilderic 
roy des François, & l'alliance d’entr'eux, rapporte le deffus-nommé 
Grégoire de Tours au fecond livre de fes Chronicques. Si demoura par 
celle alliance à Audoacrius la cité & le territoire d'Angers, dont il fut 
comte; & y fuccéda après luy long-temps fa génération, laquelle depuis 
vint à régner fur les François, fi comme es hiftoires d’eux eft contenu. 


Le chapitre IX, consacré aux règnes du fabuleux roi Hoël IT & de Riwallus de 
Domnonée, correspond au début des chapitres XXXI et XXXII et aux chapitres XLI et 
XLIT. Il commence ainsi (p. 63) : 


Environ Île teraps deffufdit, c’eft à fçavoir vers l'an 484, qui eftoit le 

douziefme après la mort du preux roy Artur, à prendre fa mort audit an 
472, laquelle chofe, comme dit eft, fe peut mieux accorder avecques les 
autres hiftoires d’iceluy temps qu’autrement, mourut auffi Hoël le roy de 
Bretagne Armoricane fon neveu, lequel, felon les chronicques des rois 
d'Armoricque, les Bretons pour fa magnificence ou pour différence des 
autres rois de ce nom qui furent après luy furnommèrent Grand. Et luy 
fuccéda fon fils, femblablement appellé Hoël, au nom & au royaume, 
mais non pas à fes vertus ou à fes mœurs, car, comme rapporte ladite 
 chronicque d’Armoricque, il ne valut pas fon pére pour plufieurs vices 
efquels il eftoit enlacé. Et après qu'il eut régné aucun efpace de temps, 
la gent de Frize, une province de la baffle Germanie fituée fur le rivage 
de l’Occéan, entendans la mort dudit Hoël le Grand & la foibleffle de 
l’autre Hoël fon héritier, vindrent par navire en ladite Bretagne Armori- 
cane, où ils occupérent Domnonenfe, & fubmirent à eux les habitans 
qu'ils opprefférent parce qu’ils ne furent point deffendus. Si tindrent 
longuement les Frizons celle région, laquelle ils dégaftérent & deftruirent 
car Hoël le roy d’Armoricque ne leur réfiftoit aucunement : mais en 
après ils furent expulfez & deboutez. De quoy dit Ingomarus, preftre, au 
commencement de l’hiftoire fainét Judichaël roy de Domnonenfe qui 
paravant que $o9 ans fuffent paflez les Frifons habitoïent Letavie, c'eft à 
fcavoir Leonenfe qui jadis fut ainfi appellée Letavie, comme il a efté dit 
devant, combien qu’aucuns aéteurs, mefmement Geffroy de Monemitenfe, 
prennent Letavie pour toute Armoricque. 


Après avoir raconté en quelques lignes l’histoire de Corsoldus, le Baud reprend 
(P. 64) : 

Si demoura Letavie par long-temps déferte des Bretons, & y habitoient 
les Frizons qui y eftoient demourez des exercites Corfoldus, car le roy 
Hoël deffus nommé ne f’efvertuant aucunement la recouvrer ne en 
chaffer les ennemis, mais ces grands affaires mifes arrière, vacquoit à 
oifeufe. 


A 


Suit un résumé, d’après Gaufroi de Monmouth, de l’histoire de l’île de Bretagne 
depuis Constantinus jusqu’à Cerdicus, après quoi le Baud écrit : | 


Semblablement vindrent en celuy temps de l'ifle en Bretagne Armo- 

ricane plufieurs autres princes du royal lignage des Bretons avecques 
multitude de nobles & de populaires, en telle manière qu'ils couvrirent 
la terre & qu'il fembloit qu’un nouveau peuple la fuft venue habiter. De 
quoy dit Aimonius hiftoriographe en fes chronicques que comme l'ifle 
de Bretagne euft été invadée par les Anglois & les Saxons, la plus grand 
part des habitans paffans la mer occupa es dernières fins de Gaule les 
régions des Venetenfes & des Curiofolites. Et de ce eft ce que dit 
Bartholomeo au XV livre de la Nature des chofes que Bretagne fituée 
en Gaule fur l'Océan eft peuplée par les Bretons qui délaifférent la Grand 
Bretagne pour l'importunité des Germains & que jufques aujourd’huy à 
ce moyen leur nom & leur lignage perfévère, 


Le Baud raconte ensuite l’histoire de KRivallus, « d’après le deffufdit aéteur Ingo- 
« marus en une demonftrance qu’il prenoit à ladite hiftoire du roy fainét Judichael en fon 
« epiftolle à l'abbé Huguetenus » ; puis l’histoire de Jean Reith, d'après « l'hiftoire de 
jain@& Molaire », puis il ajoute : 


Aufli felon lhiftoire fain& Armel, en celuv temps Caratinalen un 
autre homme très-puiffant, coufin de fain@ Paul Aurelian, délaiffant fon 
pais & fes autres richeffes, defquelles il avoit abondance, paffa la mer 
avecques ledit fainét homme Armel, & multitude d’autres qui appliquérent 
efdites parties de Cornoüailles, où ils demourèrent en une ville appellée 
en breton Pennohen, qui eft interprété en gaulois Chef de Bœuf ; com- 
bien que en après ledit Armel habita en un défert ou territoire de 
Rennes, en un lieu à préfent nommé de luy. 

Et de celle venuë des Bretons infulains en cefte Bretagne Armoricane, 
parlent aufli autres acteurs, Et en dit l’hiftoire faint Guingaloeus, que au 
temps que la gent.barbare des Saxons afpres en armes, & indifcréte en 
mœurs, vint pofléder la Grand Bretagne, les Bretons apportez par navire 
de ça la mer fe vint enclore au feing de cefte partie Bretagne Armoricane, 
qui lors eftoit fans guerres & fans batailles pour fe repofer de fes labeurs. 

Et rapporte celle de fain& Goueznou, qu'après ce que le roy Artur 
qui tant avoit eu de victoires en Bretagne & es Gaule fut mort, la voye 
fut derechef ouverte aux Saxons qui retournérent en l’ifle, & firent tres- 
grand’ oppreflion de peuple, & everfion d’églifes. Et auffñi fut faite perfé- 

cution & occifion de plufieurs rois tant Saxons que Bretons, qui conten- 
doient les uns contre les autres par batailles. Lefquels Saxons combien qu'ils 
impofaffent dès lors à eux & à l'ifle le nom de Anglia, une très-ancienne 
cité de Saxons, dont ladite ifle a efté en vulgal communément depuis 
appellée Angleterre, & eux Anglois, touteffois font-ils jufques aujour- 
d'huy par les Bretons nommez Saxons. Et dit après que plufieurs fain@s 
hommes, afin qu’ils evadaifent la tyrannie d'eux, & qu'ils ferviffent plus 
devotement & fecrettement à Noftre Seigneur cherchérent lieux folitaires, 
Dont il eft à noter qu'il en vint en celuy temps en fi grand nombre en 
cette dite Bretagne Armoricane qui f’efpandirent par la région, & là habi- 
tèrent, que grand partie des citez, villes, bourgs & autres lieux d'elle, 
font encore appellez d'eux, & portent chacun le nom de quelqu'un des 
dits fain@s ; defquels en efchivant la multitude qui tourneroit à ennuy & 
à confufion, font icy dénotez aucuns des principaux : c'eft à fçavoir fainét 
Sanfon, archevefque de Boracenfe, fainé&t Paul, fainét Tugdual, faind 
Magloire, fainét Patern, fain& Maclou, fainé Brieuc, fainé& Méen, faint 
Gildas, fain& Golvin, fain& Colombain, & autres. En quoy fut accomply 
ce que Merlin avoit prophecié, que le pafteur d'Eboracenfe, feptiefme 
d’évefques, pafferoit de ladite ifle en la Bretagne Armoricane. Car plu- 
fieurs d'eux, c’eft à fçavoir jufques audit nombre de fept, furent depuis 
efleus & ordonnez pafteurs des provinces; mais non pas en un mefme 
temps. Auffi ne vindrent-ils pas enfemble, fi comme il fera dit en traitant 
de chacun en fon lieu. 

Vient ensuite l’histoire des rapports du roi Carodocus et de saint Paterne, narrée 
au chapitre XLV de la première rédaction. 

Le chapitre X, consacré aux règnes du fabuleux Alain I, de Chonober et de Judual 


de Domnonée, correspond aux chapitres XXXI (en partie), XXXVII-XL et XLIII- 
XLVII de la première rédaction. Il débute ainsi : 


Au temps du deffufdit Hoël roy de Bretagne Armoricarie fecond de 
ce nom, fils de Hoël le Grand, advinrent doncques les choles contenuës 
au précédent chapitre : lequel Hoël fecond ainfi qu'il a efté dit devant, 
combien qu’il fuccédaft au nom & au lieu de fon père n’enfuivit pas fes 
mœurs, ne fes vertus. Car il laiffa par fa parefle gafter fon royaume aux 
cftrangers, & l’occuper par les furvenants. | 

Et après fa mort régna le deffufdit Allain fon fils qu’il avoit engendré 
de la fille Rimo fils de Malgo roy de l’ifle, lequel Allain ne luy fut en 
rien diflemblable : car il s’'adonna comme luy à oifeuie [vie], & fut inu- 
tile au gouvernement comme luy ; en telle manière que pendant le règne 
de ces deux Hoël & Allain la gloire des autres rois leurs antéceffeurs efle- 
vée par leurs viétoires, & les labeurs de leurs conqueftes furent ravallées, 
& prefques anéanties. Car outre les peftilences deffufdites faites par les 
Frizons, les princes deffus nommez qui nouvellement eurent pañlé la 
mer, & habité Armoricque & les anciens princes particuliers du pais: 
c'eft à fçavoir Conao comte de Vennes, Conobert le prince de Nantes & 
de Rennes, Comorus comte de Legionenfe & autres qui avoient obéy à 
Hoël fecond, en mémoire de Hoël le Grand fon pére, véants la lafcheté 
d'Allain commencèrent à le defprifer, & à f’aliéner de luy. Puis aprés 
prindrent un chacun d’eux licence d’ufer de volonté fans crainte par det- 
faut de juftice, dont grandes féditions, occifions & batailles inteftines, 
civiles, focielles & ferviles f’enfuivirent entre eux, environ l'an de Noîftre 
Seigneur cinq cens foixante. 


Ici se place l’histoire de Chonoo et de Macliavus, racontée au chapitre XXX VII 
de la première rédaction. Le Baud reprend ensuite : 


Conobert le prince de Nantes deffus-nommé l’un des autres frères 
Conao tenoit auffi adonc fa partie de Bretagne Armoricane puiffamiment, 
& refiftoit aux autres. Lequel Conobert felon Grégoire de Tours, & la 
teneur des hiftoires françoifes, avoit efpoufé une moult haute dame, 
nommée Caldec, fille de Guillotaire duc d’Acquitaine. Et rapportent les 
chronicques Armoricanes, qu’il l’efpoufa en fa cité de Nantes avecques 
grand joye & pompe royalle, & qu'il débella par puiffance vallable les 
Goths & les François occupans portion de fon règne, lefquels il fift fuir 
hors de Bretagne, & de là en après la gouverna longuement en 
tranquillité. 

Et en ce temps régnoit {ur les François le deffus-nommé Clotaire, 
fils Clovis, le fils Chilpérich dont a efté aufli parlé devant, & tenoit la 
plufpart des Gaules qu'il avoit avecques Théodorich, Clodomire & 
Childebert fes frères. Car felon Sigebert, Clovis fon pere avoit occis 

Siagre duc des Romains, & tranfporté au droiét des François tout ce 
qu’il y avoit des Gaules fous la puiffance des Romains. Auffi avoit tué 
en bataille Allarich roy des Goths, qui tenoit fon fiège en Gafcogne & 
avoit prins Thouloufe fiège du royaume des Goths, & dilaté celuy des 
François jufques aux monts Pyrénnes. Celuy roy Clotaire avoit un fils 
nommé Cramius, ou Cramires, qui plufieurs fois f’eftoit eflevé contre 
Juy, nonobftant qu'il luy euft baillé le gouvernement d’'Acquitaine : 
lequel Cromius machinant encores nouvelles rebellions contre fon pére 
Clotaire, après ce qu’il eut perdu l’aide du roy Childebert fon oncle qui 
eftoit mort, & que Guillotarius le duc d’Acquitaine fon fauteur fut bruflé 
au mouftier de Saint Martin de Tours où ledit roy Clotaire fift mettre 
le feu par vengeance, fen affuit en Bretagne Armoricane au prince 
Conobert avecques fa femme & fes filles, felon Grégoire de Tours au 
quart livre de fes Chroniques, & là fe tindrent delez ledit Conobert. 

Et adonc le roy Clotaire griffant d’ire contre Cramius fon fils, vint en 
Bretagne contre luy avec fon exercite: mais Cramius ne craignit point 
combattre contre fon pére : ains comme l’un & l’autre exercites fuffent 
afflemblez en un champ, & Cramius avecques les Bretons eut inftruit fes 
gens, ils eftrivérent tout le jour par bataille, & ne cefférent jufques à ce 
que la nuitt qui furvint les depart. Et celle nuit appella Conobert le 
prince des Bretons Cramius, & luy dift : Je cognois qu'il eft injufte que 
tu combates contre ton père, pour ce fouffre que cette nui& je l’affaille, 
& je l’occiray avecques tout fon exercite. Mais Cramius, fi comme dit 
ledit Grégoire par la volonté de Dicu, ainfi que on croit ne le permift 
pas. Le lendemain au bien matin efmeut chacun fes exercites & fe hafta 
de retourner à la bataille, De quoy dit Aimonius au 39. chapitre du 
fecond livre de fes Chronicques, que Cramius avecques Conobert roy des 
Bretons, menant grant compagnie d'eux vindrent à l'encontre de Clotaire, 
qui à toute la plus grand puiffance qu'il avoit peu affembler eftoit entré 
en Bretagne, & que lorfqu'ils vindrent à l’eftrif que chacun tempta les 
cœurs des fiens. Cramius vit que les Bretons qu'il avoit conduits par 
fouldes ne luy deffailloient point de leur foy. Et Clotaire qui ne vouloit 
pardonner à fon fils, d'autre part cognut que les fiens eftoient appareillez 
à combattre; pourquoy ils jugèrent que leur caufe feroit terminée par 

bataille. Mais lors Clotaire incertain de victoire qui fe mettoit en la doute 
de fortune, felon ledit Aimonius, efpandant larmes pria Notre Seigneur 
ainfi : Dieu Jiefus Chrift, dift-il, qui feul cognois les cœurs des hommes, 
foys maintenant préfent à mes priéres, & exerce en ceft endroit jufte 
examen de Juge : je fuis certain que tu cognois toutes chofes : fi te 
prie que tu vueilles entendre la félonnie de mon fils Cramius, comme il 
a mis en oubly la grace de pitié naturelle, & de courage adverfaire, f’eft 
eflevé contre la vie de fon père; & ce qu'il n’a peu faire par fraude & 
machination occulte, il f’efforce préfentement accomplir par bataille, & 
n'a pas douté expofer à mort innumérables gens quérant hafter la mort 
d'un vieillard décrépit : & certes je lui avois donné grand efpérance de 
régner, comme dés mon vivant je luy euffe baillé la follicitude de gouverner 
Acquitaine, mais il n’a pas fouffert ne attendu le règne [’il ne le prenoit 
par patricide. Regardes-moy doncques, Seigneur du ciel, & juge juftement 
felon le jugement que jadis tu fis contre Abfalon infeftant le roy David 
fon père. Je ne fuis pas David, je le confeffe, mais auffi ne fuis-je pas dégé- 
néré de foy. Il creut que le Rédempteur du monde viendroit, & je croy qu’il 
eft ja venu. Lefquelles prières de Clotaire exauça Notre Seigneur; car il 
furmonta les Bretons en celle bataille, & les chaffa jufques à leurs nefs qu'ils 
avoient ordonnées fus le rivage pour refuge, afin que fi ladite bataille 
leur eftoit contraire, 1ls fe peuffent fauver dedans, & en fift grand occifion. 
Et en celle chaffe mourut Conobert & Cramius, comme il cuidaft fauver 
fa femme & fes filles fut oppreffé, & prins par l’exercite du père. Lequel le 
fift eftendre & lier fur un banc, & encloure en la maiïfon d’une pauvre 
femme, puis fift mettre le feu dedans, & le brûler. Et ainfi mourut 
Cramius avecques fa femme & fes filles par le jugement du père. Et cefte 
chofe rapportée par les deffus-nommez Grégoire de Tours & Aimonius, 
récite en brief Sigebert, & dénote que ce fut en l’an 64. Et Vincent de 
Beauvais le récite auffi au 93. chapitre du 22. livre du Miroir hiftorial. 
Après cette bataille alla Clotaire à Nantes & la print: car les citoyens 
avoient efté occis avecques Conobert leur prince, parquoy il n’y avoit 
qui la deffendift. Et après qu’il l’euft faifie il la bailla en garde à l’évefque 
Felix, puis tira fon exercite vers Rennes, où Duvachlus que aucuns 
appellent Guindivaldus le fils de Conobert & de Caldec encores enfant 

eftoit gardé. Mais quand les gouverneurs Duvalchus fentirent Clotaire 
approcher, ils le portèrent à Vennes à Maclian fon oncle, qui le nourrit, 
garda & deffendit comme fon enfant Et quand Clotaire fut devant Rennes 
les citoyens la luy rendirent pour paix avoir, par le confeil de faind 
Melaine leur évefque. Si ordonna Clotaire un comte pour gouverner la 
cité, & emmena avecques luy fainé&t Melaine, lequel par avant avoit efté 
confeiller du roy Clovis fon père; & affembla celuy fain@ homme Melaine 
le Concile que ledit Clotaire fit célébrer à Orléans. 


Ici se place l’histoire des rapports de Macliavus et de Bodicus, racontée dans la 
première rédaction au chapitre XXXVIIT, avec cette différence que Bodic est ici comte 


_de Cornouaille et qu’un renvoi est fait à propos de leurs rapports à Aimonius, livre IT, 
chapitre XXVII. Puis le Baud continue : 


En celuy temps aufñ eftoit prince royal de Donnonenfe Derochus le 
fils Ruivallus, duquel à efté dit devant, qu'il print cette province après le 
départ des Frizons, lequel Ruivallus fut auffi furnommè Murmazon : & 
dit celuy Ingomarus, qu’il engendra deux fils, c’eft à fçavoir le deffufdit 
Derochus, & un autre appelié Caburius, defquels l’aifné, fçavoir Derochus, 
comme dit eft, luy fuccéda. Au temps duquel fain& Tugdual, fi comme 
il eft contenu en fon hiftoire, qui eftoit fon coufin germain, fils de 
Pompeya, fœur de Ruivallus fon pére, paffa de l’ifle en Armoricque 
avecques foixante & dix difciples, & trois nobles femmes religieules, dont 
ladite Pompeya fa mère eftoit l’une : lequel Tugdual par l’exigence de fes 
mérites fut depuis évefque de Lexovienfe, & édifia un mouftier en la 
vallée Trécor, où après que la cité de Lexovienfe fut deftruite, fut tranf- 
laté le fiège épifcopal de Lexovienfe, qui maintenant du nom dudit mouf- 
tier eft nommé Trecorenfe : & felon ladite hiftoire, gouverna ledit Tug- 
dual le fiège apoftolique deux ans, & fut appellé Léon de Bretagne, & 
l'honorérent les Bretons par fainéte mémoire, qui corrompans la dernière 
fyllabe l’appellent barbarement en leur langue Pabut, voulant dire Pape. 

Et en celuy temps aufñ, c’eft à fçavoir en l'an de l'Incarnation 566, 
felon Sigebert, fainé& Sanfon archevefque de Dol, coufin de fain&t Maclou, 
fainét Columbain, & fain& Magloire: lequel Magloire fut après fucceffeur 
dudit fain@ Sanfon, qui de la Bretagne tranfmarine avoient pañlé en cefte 

Bretagne cifmarine, fi comme il a efté dit devant, fleurifloient en fainéteté 
& doûrine. Laquelle chofe récite Vincent au 106. chapitre du 22. livre Hif- 
torial : & dit au 24. chapitre dudit livre, que Sanfon fonda l’églife metro- 
polle de Dol, à laquelle il impofa ce nom, en mémoire de ce que là il 
trouva Priatus prince du lieu, en doleur de fa femme, qui eftoit lépreufe, 
& fa fille démoniaque, lefquelles il garit; & d’iceluy Sanfon fera parlé 
après. Et dit Baldric, qui longtemps aprés fut archevefque de ladite églife 
de Dol, que celuy fain& homme Sanfon fut prélat en l’une & en l’autre 
Bretagne, & fut archevefque de toute la Bretagne citeriore, c’eft à dire de 
deça de la mer. | 

Semblablement en celuy temps Vignier, fils de Clito roy d’Ibernie, 
debouté par fon pére avecques plufieurs nobles Iberniens, pourtant qu’ils 
honnoroient fain& Patrice qui y prefchoit la foy de Jefus Chrift, vint en 
Bretagne Armoricane : auquel Warocus prince de Vennes cognoiffant la . 
caufe de fon exil, donna autant de terre comme il pourroit en un jour en 
chevauchant environner; & les tint tous en grand honneur, principale- 
ment Vignier. Et aufhi furent-ils amez & honorez par les Bretons, & 
comme nouveaux hoftes commencèrent familièrement habiter le pais 
avecques eux : dont le lieu où fut leur manfion eft encore appellé Pleb- 
Vignier, en mémoire dudit Vignier leur duc. Lequel afflez grand efpace 
de temps après repañfa en Ibernie qu’il trouva convertie à la foy de Jefus 
Chrift. Et de là retournant en Armoricque avec hui cens quarante 
hommes, & fept évefques, lefquels le deffus nommé Patrice, qui eftoit 
Breton de lignage, fils de Conches fœur de fain& Martin de Tours, pref- 
. Chant par foixante ans en Hibernie avoit baptifez & ordonnez, vindrent 
appliquer en Cornoüaille à un port qui eft appellé Heyl. Mais quand 
Theodorich le comte de Cornoüailles, qui néantmoins en ceft endroit 
leur légende appelle roy, entendit que multitude d’Hiberniens eftoit 
arrivée en fa terre, il afflembla fes chevaliers, & les mena courant au lieu 
où ils eftoient, & fans enquérir caufe ne raifon, les affaillit au dos & les 
occift, & fift martyrs tous en un jour. Et ceftes chofes d’eux rapporte à 
plein leur hiftoire, qui dit auffi que deflors & depuis ont efté par eux faits 
plufieurs miracles au lieu où ils fouffrirent, lequel eft encore tenu en 
grande révérence par ceux du pais. 

Et aprés la mort de celuy Theodorich comte de Cornoüaille deux 
autres fils de Bodic appellez Melanius & Rinodius : car dudit Theodorich 
ne demoura qu’un feul fils nommé Innocus, qui ne voulut tenir le régne, 
ains print l’eftat de religion; & de luy fera traité après. 


Ici se place l’histoire de saint Melaire, racontée au chapitre XLV de la première 
rédaction; puis le Baud reprend : 


Pendant ces chofes creut & enforcea Duvachlus le fils de Conobert, 
prince de Rennes & de Nantes qui avoit efté occis en bataille contre le 
roy Clotaire de France, lequel dolent de voir lefdites citez de Rennes & 
de Nantes qui luy devoient appartenir par le droit de fon père occupées 
par les François, car comme il a efté dit devant, ledit Clotaire avoit prins 
celles citez aprés la mort dudit Conobert, & fi avoit aufli faifi les terri- 
toires de Bretagne depuis les fleuves de Loire & de Mayenne jufques à 
celuy de Villaigne, que fes enfants retenoient, celuy Duvachlus par 
l’aide de Warocus prince de Vennes fon coufin, que les Bretons en leur 
vulgal appellent Guerech, & d’autres fes amis & alliez affembla exercite 
pour les recouver; & affaillirent Guerech & Duvachlus lefdits territoires 
à l'environ des citez, lefquels ils dégaftèrent par proyes & par captivitez, 
pour caufe que les Bretons habitans lefdits territoires nonobftant qu'ils 
fceuffent eftre à Duvachlus leur réfiftérent craignans le roy Chilperic de 
France avecques Cheribert, Guntran & Sigebert {es frères, & luy eftoient 
lefdites citez advenuës en fort: par quoy lefdits habitans eftoient fous fa 
puiffance. Mais de là en aprés, felon Grégoire de Tours au 5. livre, les 


Poictevins, les Bajocaflins, que Aimonius en fa Chronique appelle . 


Bagaffains, & dit que depuis ils furent nommez Arbaffains ; les Manceaux, 
les Angevins, avecques plufieurs autres peuples, par le commandement 
Chilperic vindrent en Bretagne contre Guerech : mais Guerech affaillit 
par nuid les Saxons Bajocaffins, & en occift grande multitude, Toutef- 
fois, dit ledit Grégoire de [| Tours] que au tiers jour après il fift paix 
avecques les ducs dudit Chilperic, & promift qu'il payeroit tribut de la 
cité de Vennes chacun an fans contrainte, moyennant qu’on le laiffaft en 
paix, & de ce donna fon fils en plege, parquoy l'exercite f’en alla. Mais 
aprés Guerech n'en voulut rien tenir, ains voulant rompre ce qu'il avoit 

fait, envoya Ennius évefque de Vennes au roy Chilperic, qui fut moult 
grandement meu d’ire contre luy, & après plufieurs reproches l'envoya 
en exil. Et ceftes chofes rapportées par ledit Gregoire récite Aimonius au 
33. chapitre du tiers livre de fes Chronicques; puis dit ledit Aimonius 
au 25. chapitre enfuivant, aprés le deffus-nommé Gregoire de Tours, qui 
le rapporte originalement en fon ÿ. livre, que les Bretons, c'eft à fcavoir 
Guerech & Duvachlus gaftérent griefvement la région de Rennes par 
embrafemens, par proyes & par captivitez, & en deftruifant toutes chofes 
allérent jufques à la ville de Craon. Ennius l’évefque de Vennes retour- 
nant d’exil, fut par Chilperic envoyé vivre du publicque à Angers, & ne 
luy fut point permis retourner à la cité de Vennes, & fut au quart an du 
roy Childebert de France, fils Sigebert tiers fils Clotaire, & de Brinchilde 
fille Athanagildus roy des Wifegothes, qui fut de l’Incarnation 58r. Puis 
après qu'Ennius eut fejourné à Angers il alla à Paris. Et adonc, felon 
lefdits Grégoire & Aimonius envoya Childebert le duc Bepolenus avec 
exercite contre Guerech, Duvachlus & les Bretons, lequel opprefla aucuns 
lieux de Bretagne par fer & par feu : mais il efmeut plus grand forcenerie 
que devant. Car les Bretons en celuy an moult infeftez furent vers lef- 
dites citez de Rennes & de Nantes, lefquels raviffans innumérables proyes 
coururent les champs, vuidèrent les vignes de leurs fruiéts, & emme- 
nérent les hommes captifs. Et combien que Félix évefque de Nantes 
envoyaft devers eux fes legats & qu'ils luy promiffent l’amender, ils n’en 
voulurent touteffois apres rien faire. Et en celuy temps, felon Sigebert, 
c'eft à fçavoir en l’an 582, Innocus Breton, qu'aucuns dient avoit efté fils 
de Théodoric comte de Cornoüaille, qui tua Maclian, eftoit clerc, & 
renommé de fainéteté en Italie. Duquel Innocus, dit Grégoire de Tours 
au 5. livre, qu'il alla en fouveraine abftinence de Bretagne à Tours pour 
aller en Jérufalem, & ne portoit autre veftement que de peaux de beftes. 
Et afin que ledit Grégoire le peuft mieux retenir, pourtant qu’il luy fem- 
bloit très religieux, il le fift preftre : mais après plufieurs abftinences que 
raconte ledit Grégoire en l'huidiefme livre, il mourut, ainfi qu'il dit, 
furieux & infenfé. Et en celuy an, comme faintt Sanfon archevefque de 
Dol envoyaft Mevennus, que on dit à préfent fain@ Méen, pour le proufit 
de fon Eglife par devers Guerech le prince de Vennes, il trouva au terri- 

toire de Gaël un noble homme nommé Caduonum, qui luy donna une 
ville appellée Tréfloffa, & 14 autres villes ens & hors le fleuve de Meué, 
defquelles la divifion eftoit devers acquillon outre le fleuve de Rance, où 
il fonda une abbaye maintenant nommée de fon nom fain& Méen. 

Or eftoit-il advenu pendant le temps & les chofes defflus touchées, que 
régnans en Donnonenfe Iona prince royal, qui felon Ingomarus eftoit 
fils de Riathan, lequel Riathan eftoit fils de Deroch, & Deroch fils de 
Ruivallus, qui vint habiter ladite région de Donnonenfe en defpourveu, 
& l’avoit occis, & f’en eftoit fuy Induallus fils Iona au palais du roy 
Childebert de France. Et fi avoit ledit Comorus fait plufieurs autres 
inhumanitez : car par fa cruauté il avoit occis de fa propre main Triphine 
fa femme, fille de Guerech comte de Vennes, qui eftoit groffe d’enfant, & 
Tremorus leur fils de l’âge de fept ans, fi comme il eft contenu en l’hif- 
toire de fain& Gildas. Pour lefquels maléfices, ainfi que dit l’auteur de 
l’hiftoire de fainét Hervé, ledit Comorus fut excommunié par les évefques 
& autres religieux hommes de Bretagne, qui f’affemblérent pour ce faire. 
Mais néantmoins avoit Comorus faifi le royaume Iona, & f'eftoit advoüé 
du roy Childebert de France, duquel il f’eftoit fait prefeét, afin d’eftre aidé 
par luy. 

Auffi avoient efté fain& Sanfon, fain@ Tugdual, fain& Paul, & les 
autres religieux hommes deflufnommez, qui comme il eft dit devant, 
pour les inquiétations que leur faifoient les Anglois & les Saxons en la 
grand Bretagne, eftoient paflez en la moindre, & y fleurifloient, efleus 
évefques des provinces, c’eft à fçavoir Sanfon de Dol, Paul de Legionenfe, 
Maclou de Alethenfe & Brieuc de Briocenfe, une cité qui print nouveau 
nom de luy: combien que felon les Chronicques de l’Eglife de Nantes, 
le roy Nemenoius inftitua longtemps après premiérement évefque à ladite 
cité de Briocenfe. Toutes lefquelles citez eftoient fituées en Donne fous 
la puiffance du prince Indual qui eftoit fuitif en France. Et pour ce que 
les deffufdits évefques ne vouloient de Comorus qu’ils fçavoient inique- 
ment régner, impétrer confirmation de leurs eflections, ne à caufe de 
leurs fièges luy faire aucun devoir d’obéiffance, mefmement que felon 
l’hiftoire de fain@ Tugdual, celuy Comorus prefet du roy Childebert, & 
Ruhutus un autre tiran fon fatellite, machinoiïent les furprendre, ils 

allérent devers leur dit prince Judual à la cour dudit roy Childebert 
requérir lefdites confirmations; lequel Childebert au préjudice Indual 
les faifoit en fon nom, & donnoit privilèges & libertez aufdites citez, en 
faifant & acquérant amis des richeffes d’iniquité, comme il eft contenu 
en la Chronicque des rois d'Armoricque au chapitre commençant en 
latin, Non ef} filendum : mais Indual fut delivré par le pourchas dudit 
fain@ homme Sanfon. Et la manière comment ce fut, rapporte Baldricus 
archevefque de Dol en fon hiftoire, où il dit que celuy Sanfon fut fils de 
Ammon de Demecie, & de Anne de Venecie, tous deux de royal lignage. 
Et avoit Ammon un frère appellé Umbrahel, & Anne une fœur nommée 
Affrella, defquels nafquit fain& Magloire, qui fut fucceffeur de Sanfon en 
l'archevefché. Et que celuy Sanfon quand il fut arrivé en Bretagne Armo- 
ricane, commença à enquérir les qualitez de la région où il eftoit, les 
puiffances des principautez, & la génération des princes, toutes lefquelles : 
chofes eftoient néceffaires aux eftrangers venans en ladite région. Si fut 
entre les autres un homme moult puiflant & noble, & de plus grand 
engin & raïfon que luy refpondit: Seigneur, dit-il, cette terre eft affez 
habille & fertile, mais elle eft affligée de grande trifteffe & d’énorme tri- 
bulation. Car cette région avoit un prince afflez idoine nommé Iona, 
lequel eftoit trés-noble duc fils de Riathan, qui par droit héréditaire obtint 
la principauté de cette terre. A l'encontre duquel f’eft etlevé un trés-felon, 
cault & malicieux tiran nommé Comorus, qui par abominable prodition 
a occis l'innocent, & par fon téméraire hardement n’a point eu de honte 
d’ufurper fa terre. Indual le fils Iona encor enfant, afin qu'il ne fuft affligé 
de pareille fin f’enfuift clandeftinement au roy de France, tant à ce qu'il 
fuft nourry de Ja table du roy, qu'auff il ne fuft occis par le meurtrier de 
fon père. Véez-cy, dit-il, donc Père Revérend, que nous fommes oppri- 
mez de feigneur abufif, & cefte terre nifcite d’eftrange gouverneur. Si ne 
voulut Sanfon avoir fus foy prince vicieux; mais difpofa fon chemin en 
France, & alla au roy Childebert, auquel il compta toute la chofe par 
ordre, luy requérant qu’il lui rendift [ona afin que Bretagne peuft jouir de 
fon prince naturel, & eftre remife en fon premier eftat. A laquelle chofe 
Childebert diffimula refpondre, & fingulièrement defplaifoit à la roine 


celle opinion. Touteffois enfin obtint Sanfon la demande. Et quand il fut 

oy en la région que Indual devoit eftre fubftitué au lieu de fon pére, les 
multitudes des habitans de toute la province vindrent de toutes parts à 
leur naturel feigneur, & le reftituérent en fon duché; car ils abhorroient 
Comorus comme celuy qui de fes mains fanglantes, après avoir occis le 
pére Indualus avoit ufurpè la feigneurie. Et dit encore ledit Baldricus 
archevefque, d’Indualus ce que f'enfuit : c'eft à fçavoir que quand il fut 
en Bretagne, & qu'il fe vit environné de chevaliers curiaulx, il fe hafta 
d'aller à l'encontre de l’homicide Comorus, défirant de venger en luy la 
mort de fon père, fi Dieu le luy permettoit. Lequel Comorus en fut 
adverty, & après qu’il euft affemblé exercite procéda à l'encontre de 
Indual venant contre luy. Si combattirent ces deux ducs, & d’une part & 
d'autre affemblérent les tourbes; mais ceux feulement plus robuftement 
combatirent que juftice aidoit & deffendoit. Comorus furmonté fe 
départit du lieu : mais il reprint fes forces, & fans demeure retourna à la 
bataille, en laquelle Indualus qui premier avoit obtenu victoire, derechief 
accompagné de multitude de chevaliers le furmonta & le chaffa : car le 
jufte Juge jugeoit juftement pour Indual. Aufli Sanfon avecques Moïfe 
levoit les mains au ciel continuellement. Comorus pollu d’homicide pen- 
foit occire Indual, duquel il avoit occis le père; mais le modérateur égal 
c'eft Dieu, en difpofa autrement. En la parfin manifefta Notre Seigneur, 
que juftement requéroit Sanfon; car au tiers conflit fut Comorus occis & 
vaincu, & Indual jouyffant de plenière vidoire receut la monarchie de 
toute Donnonenfe, laquelle peu après 1l fubmift par droi& pontifical au 
benoiïft Sanfon, & à fes fucceffeurs. Touteffois rapportent aucuns auteurs 
la mort de Comorus eftre advenuë autrement : c’eft à fçavoir que 
celuy Comorus après ce qu’il eut par fa tirannie par 14 ans après fa mort 
Iona ufurpé & occupé Donnonenfe, iceluy moyennant les excommunica- 
tions, fentences & malédiétions par les évefques de Bretagne contre luy 
proferées, & principalement par la malédiction du benoiïft Hervé con- 
feffeur, fur la montagne de Rumbre, toutes fes entrailles par divine ven- 
geance luy defcendirent en terre par le fondement & ainfi mourut 
malheureufement. 

En l'an de Noftre Seigneur 584, felon Grégoire de Tours, fut moult 
grand cours de peñte, dont Felix l’évefque de Nantes fut trés-fort malade, 

lequel appella à luy les autres évefques prochains, & leur pria qu'ils con- 
fermaffent par leur figne le confentement qu'il avoit donné à Burgondio 
fon neveu, qu'il fuft évefque en fon lieu, ce qu’ils firent. Et fut Burgondio 
qui eftoit de l’aage de 20 ans ou environ, envoyé audit Grégoire arche- 
vefque de Tours, afin qu'il le confacraft ; laquelle chofe il confentit, parce 
qu'il cogneut qu'elle n'étoit pas contraire aux Canons. Mais pour ce que 
Burgondio ne pouvoit venir à la dignité d’évefque, que premitrement il 
ne fuft régulièrement ordonné es degrez ecclefiaftiques, il le confeilla f'en 
retourner, afin que celuy qui l’avoit envoyé le fift preftre. Et quant Bur- 
gondio fut retourné il print autre confeil, & diffimula de ce faire, pour- 
tant que l'évefque Felix fe trouva mieux de fa maladie; mais après que 
la fiévre fut départie les jambes luy enflérent, dont il mourut le 30° an de 
fon évefché & de fon age 70. & luy fuccéda Nonichius fon coufin. Et 
adonc le duc Bepolenus oyant fa mort reprit fa niepce que par avant il 
avoit efpoufée; maix Felix diffimulant les nopces avec grand compagnie 
f'eftoit tranfporté à l’oratoire, dont il avoit tiré la pucelle, puis f'en eftoit 
allé à l'églife Saint Aulbin, & meu d’ire avoit féparé de fon mary la 
pucelle, qui par fraude avoit été deceuë, & fi luy avoit muë fon habit & 
lavoit mife [au] mouftier de Vafatenenfe. Mais elle envoya après fa mort 
meffagers fecrets à Bepolenus afin qu'il l’oftaft de ce lieu & la reprinft; 
ce qu’il ne refufa pas faire, car il ravit ladite pucelle du mouftier, & l’af- 
focia à luy par mariage; de laquelle chofe faite 1l ne craignit rien les 
parents, parce qu'il eftoit garny de mandemens royaux; celuy Felix 
évefque felon {on hiftoire parfifl de merveilleufe beauté l’églife de Nantes, 
laquelle Emilius fon prédéceffeur avoit encommancée. Et fift aufly fouyr 
un parfont & large foffé tranfverfal de l’ancien cours de Loire, qu'il fift 
courir jouxte les murs de la cité, afin d'efchiver le labeur des citoyens qui 
alloient quérir les marchandifes jufques au fleuve. Et de la nobleffe de 
ladite églife, de la préciofité de fa matière, & du cours du fleuve divifé, 
efcrit tres-élégantement fainét Fortunat poëte, qui en celuy temps venant 
d'Italie fut fait évefque de Poitiers : & dit entre autres chofes, que com- 
bien qu’Armoricque foit la dernière au monde, touteffois fembloit-elle la 
première par le mérite Félix. | 

Et en celuy temps retourna Dunachlus avec grand exercite de Bretons 

devant Rennes & fe retournérent les Rennois à luy. Auquel temps auff, 
felon ledit Grégoire en l’huictiefme livre, furent faits plufieurs maux : car 
Donnole vefve de Burgolenus fille de Viétorius évefque de Rennes, 
laquelle Ne@arius avoit prife en mariage, avoit queftion pour certaines 
vignes & autres poffeffions avec le duc Bepolenus refferendaire de la roine 
Frédégonde qui femme avoit efté du roy Chilpéric de France, & eitoit 
mère de Clotaire : lequel Bepolenus oyant que Donnolle eftoit venuë en 
celles vnes, envoya fes meffaiges, & luy manda qu'elle ne préfumaft 
entrer en celles poffeffions, lefquels mandemens elle defprifa difant que 
c'eftoit l'héritage de fon oncle, & y entra. Mais adonc Bepolenus efmou- 
vant fédition fus elle l’affaillit avec hommes armez & l’occift, puis aprés 
vendangea les vignes, & les defrompit : & fi auffi occift de glaive les 
hommes & les femmes qui eftoient venus avec elle fors ceux qui peurent 
efchapper par fuite. Et advint qu’à celle caufe ce duc Bepolenus fut 
depuis grandement tourmanté & ne luy fut pas fait l'honneur qui appar- 
tenoit à fa perfonne; pourquoy fe veant ainfi defprifé f’en alla au roy 
Gontran, duquel il print puiffance de duc, & vint à grand oft fus les citez 
qu’il difoit appartenir à Clotaire fils du roy Chilpéric; mais 1l ne fut pas 
receu par les Rennois, qui comme dit eft, f'eftoient retournez à 
Duvachlus. Si retourna à Angers où il fit plufieurs maux, puis revint fus 
lefdits Rennois voulant les fubmettre au roy Gontran, & laiffa en ce 
lieu fon fils avec exercite, lequel peu de temps après fut occis par lefdits 
Rennois qui lui coururent fus : & auffi furent occis avecques luy mains 
honnorables hommes qui eftoient audit exercite. 

Anteftius adonc fut envoyé par le roy Gontran à Angers, où il tour- 
menta de plufieurs peines ceux qui f’eftoient mifcuez en la mort Donnolle 
femme Nectarius; & après qu'il eut confifqué les chofes de Bepolenus, 
pource qu'il avoit efté chef de ce mal, vint à Nantes où il commença à 
reprendre Nonnichius l’évefque, difant que fon fils f’eftoit meflé de celle 
mort, parquoy raifon requéroit qu’il en fouffrift la peine : mais l'enfant 
que fa confcience accufoit, efpouvanté f’enfuit à Clotaire fils Chilperic. Et 
Anteftius print pleges de l’évefque, difant qu’il iroit en la préfence du roy, 
puis f'en alla à Xaintes où bien peu aprés alla auffi Nonnichius qui 
donna plufieurs dons, & f’en retourna. 

En ce temps raffemblèrent les deffus-nommez Guérech & Dunachlus 
exercite pour recouvrer la cité de Nantes, qui encores eftoit occupée par 
les François : dont dit Grégoire au 11. livre, que les Bretons venans à 
ladite cité de Nantes prinrent illecques proyes, courrurent les villes, & 
emmenérent les hommes liez; & quand il fut nuncé au roy Gontran il 
commanda efmouvoir fon exercite, & leur envoya un meffage, par lequel 
il leur manda, qu’ils réparaffent ce qu'ils avoient meffait, ou fuffent cer- 
tains qu'ils feroient mis à l’efpée. Et adonc felon ledit Grégoire, ils pro- 
mirent tout amander. Et ceftes chofes oyes le roy Gontran envoya devers 
eux une notable ambaffade, c'eft à fçavoir Namacius évefque d'Orléans, 
& Bertran évefque du Mans avec comtes, & autres hommes magnifiques. 
Et y furent aufli du royaume Clotaire fils du roy Chilpéric, autres 
hommes honnorables qui vindrent es termes de Nantes, & dirent à : 
Guérech & à Dunachlus tout ce que les rois leur avoient commandé; & 
ils refpondirent qu'ils fçavoient lefdites citez eftre au roy Clotaire, & 
devoir eftre fes fujets, & vouloient amender ce qu'ils avoient fait au con- 
traire. Et aprés les pleges baïllez & les cautions efcrites promirent chacun 
donner en compofition mille fols au roy Gontran & au roy Clotaire, pro- 
mettans jamais n’entrer en iceux termes. Lefquelles chofes ainfi faites 
l'en retournérent les légats, & rapportérent aux rois ce qu’ils avoient fait, 
Et Namacius l’évefque d'Orléans quand il eut recouvré les villes que jà 
pieça fes parents avoient perduës au territoire de Nantes, en f’en retour- 
nant mourut en Anjou; fi fut fon corps porté en l'églife Sainët Aignan, 
& Auftorius fils de Paftor fut fubrogé en fon lieu. Mais aprés le depart 
des deffufdits recommancèrent Guerech & Dunachlus la guerre; dont dit 
Grégoire, que Guerech mift en arrière ce qu'il avoit promis; car il ofta 
aux Nantois leurs vignes, & en cuillit la vendange qu'il tranfporta à 
Vennes. Dont le roy Gontran fut moult courroucé, & commenda efmou- 
voir l'exercite pour venir celle part. Touteffois il différa, parce qu’une 
contention qui avoit efté entre les citoyens de Tours, recommença lors. 
Et dit encores Grégoire au 9. livre, que les Bretons en celuy an griefve- 
ment fubmirent à proye le territoire de Nantes, & celuy de Rennes, dont 
ils vendangérent les vignes, & gaftérent les labeurs : auffi qu'ils emme- 
nérent les peuples des villages prifonniers, & ne gardèrent rien des chofes 

deffufdites Et non feulement ne les gardoïent pas, mais auffi injuriotent 
& attaignoient les rois de France. Puis dit au 10. que comme ces chofes 
ainfi fe fiflent, & les Bretons grandement exerçaffent leur cruauté vers 
Jefdites citez, Gontran fift mouvoir fon exercite contre eux & y délégua 
Bepolenus & Ebracharius avec grand puiffance, mais que Ebracharius 
fufpe& fi la viétoire advenoit à Bepolenus qu’il acquift fon duché, print 
inimitié avecques luy, & pour toute celle voye f’entreattaynérent de 
reproches, de blafphèmes & de malédictions. Si firent par ladite voye 
qu’ils allérent, embrafemens, homicides, depopulations, & maints autres 
maux, & entre temps vindrent au fleuve de Villaigne, lequel ils tre- 
pafférent, & arrivérent à celuy d’Aougft ; & là demollirent les maifons 
prochaines, & firent pont deffus, par lefquels tout l’exercite paffa. 

Et en ce temps f’eftoit conjoint à Belopenus un preftre, qui luy dif, 
que f'il le fuivoit, il le méneroit jufques à Guerech, & luy monftreroit les 
Bretons enfemble. Et dit auffi ledit Grégoire, que .Fredegunde qui enten- 
dit que Bepolenus alloit en celle appréhenfion, pource qu’elle le hayoit 
par avant, envoya les Saxons Bajocaffins tondus felon la couftume des 
Bretons, & ornez felon leur manière de veftement, en l’aide de Guerech. 
Et adonc Bepolenus venant contre Guerech avec ceux qui lavoient fuivy 
fift bataille, & par deux jours tua plufieurs des Bretons & des Saxons 
devant dits. Mais Ebrachaire feftoit departy de luy avec la plus grand 
puifflance, ny voulut retourner jufques à ce qu’il en oift la mort; & le tiers 
Jour comme ja ceux qui eftoient avec Bepolenus euffent efté occis, & luy 
mefme navré d’une lance, encores refiftaft Guerech, luy courut fus & 
l'occift : car il l’avoit enclos entre les eftroites voyes & entre les paluds, 
efquels luy & les fiens furent mis à mort, plus par fange que par glaive. 

Ebracharius l’autre duc, vint jufques à Vennes à l'encontre duquel 
l'évefque envoya la croix & fes clercs jufques à ladite cité. Et fut dit que 
Guerech cuidant fuir es ifles avec nefs chargées d’or, d'argent & de fes 
autres chofes, comme ils euffent prins la haute mer le vent f'efmeut, par 
la véhémence duquel les nefs plongérent, & perdit ce qu’il y avoit dedans. 
Toutefois, felon ledit Grégoire, il vint à Ebracharius, auquel] il demanda 
paix, & lui bailla pleges, & plufieurs dons, promettant que jamais il n'iroit 
contre le profht du roy Gontran. Auquel Ebracharius quand il départit de 

Vennes, l’évefque de la cité avecques fes clercs & les habitans, fift fem- 
blables fermens, & dirent qu'ils n’eftoient en nulle coulpe contre les rois 
de France ne contre leur utilité, ne f’eftoient eflevez, mais qu'ils eftoient 
fous le joug & la feigneurie des Bretons. Et lors que la paix fut faite 
entre Guerech & Ebrachaire, dift Guerech : Departez-vous & dites au roy 
Gontran que tout ce qu'il voudra je l’accompliray de bon gré; & afin 
que vous Île doyez mieux croire, Je vous bailleray mon neveu en plege, 
& ainfi fut fait, Et par celle manière fuft ceffée celle bataille, en laquelle fi 
comme dit ledit Grègoire, grand tumulte des Bretons, ainfi que de l’exer- 
cite royal, fut occife. Et ainûi que le demourant de l’exercite François 
retournoit, les plus robuftes paflérent Île fleuve; mais les moindres & les 
pauvres qui eftoient avec eux ne purent pañler, comme ils refidaffent au 
rivage du fleuve de Villaigne, Guerech nonobftant le ferment qu’il avoit 
fait, & les pleges qu'il avoit baillez envoya fon fils Conao avec exercite, 
qui print & lia ceux qu'il trouva audit rivage, & occift ceux qui luy refif- 
térent, & plufieurs d'eux qui avec leurs chevaux voulurent trefpaffer le 
torrent furent par l’impetuofité d’iceluy jettez à la mer. Plufieurs touteffois 
de ceux qui ainfi furent prins & liez, furent après delivrez par la femme 
Guerech, & renvoyez avecques cierges & tables comme francs en leur pais. 
Et adonc le furplus de l’exercite qui premiérement avoit paffé, craignant 
retourner par la voye qu’il eftoit venu, afin qu’il ne comparaft les maux 
qu'il avoit faits, f’adreffa à la cité d'Angers tendant au pont de la rivière de 
Mayenne. Mais celle compagnie qui ainfi eftoit paffée, fut au pont deffufdit 
par ledit Conao defpoüillée, occife, & ramener à tout defhonneur; & le 
demourant qui peut efchapper paffant par Touraine fpolia & pilla plufieurs 
des habitans qui furent furprins, car ils n’opinoient point leur venuë. 
Plufieurs touteffois allérent au roy Gontran, & luy dirent que le duc 
Ebracharius & Wiliacharius avoient prins argent de Guerech, & avoient 
fait périr l'exercite. Pour laquelle caufe quand Ebracharius fut en la pré- 
fence du roy, il luy dift plufieurs reproches, & luy commanda vuider fa 
préfence, & Wiliacharius fentuit. Et dit Aimonius au chapitre 78 du tiers 
livre, auquel il rapporte auffi ladite bataille en la forme deffufdite, que le 
duc Ebracharius devint depuis en grand néceflité, pource qu’il fut con- 
traint à rendre grand fomme d'argent que la loy ordonne qu'on rende aux 

parens des occis; & que ce fut au 30. an du roy Gontran, qui eftoit de 
lIncarnation 594, 

Si advint après que Clotaire fils du roy Chilpéric fut malade, & 
comme Frédéounde {a mère vift qu’il n’y avoit point d’efpérance de gua- 
rifon, elle envoya des mefflaiges à Guerech afin que ceux de l’exercite 
Gontran, qui encores eftoient retenus prifonniers en Bretagne, fuffent deli- 
vrez pour fa fanté; laquelle chofe Guerech fifi: dont dit ledit Grégoire, 
qu'il fut par ce manifefté, que par le pourchas d’icelle femme Bepolenus fut 
occis, & l’exercite deftruit. Et de cefte bataille rapporte l’hiftoite dela Trans- 
lation fain&@ Gildas, quand ces deux ducs Bepolenus & Ebracharius 
entrèrent en la province de Vennes, Guérech leur fut allencontre, qui occift 
le duc Bepolenus avec fon exercite & chaffa l’autre duc Ebracharius, & 
qu’il deffendit vertueufement fa région de Vennes, laquelle en mémoire de 
luy a depuis efté appellée Broguerech, c’eft à dire le pais de Guerech. Et 
après celle victoire retournérent Guerech & Dunachlus à Nantes qu'ils 
affiegérent, & par leurs affauts opprefférent les Nantois, lefquels au 
moyen de l'occifion & difipation de l’exercite Gontran douterent n'eftre 
point fecourus, & fe rendirent à Dunachlus, qui ainfñi qu’une chacune 
chofe retourne facilement à fa nature, leur fut trés-debonnaire. Et dient 
les Annaux, que fept ans avant cefte bataille un grand eftang abondant 
en poiflons qui eftoit en une ifle prochaine de Vennes fe convertit en 
fang. 


Le chapitre XE, relatif aux règnes du fabuleux Hoël IIT et de Judaël de Domnonée, 
correspond au chapitre XXXI (en partie), à la fin du chapitre XXXII, à la fin du 
chapitre XL et aux chapitres XLVIII-XLIX de la première rédaction. Il débute ainsi : 


Environ celuy temps mourut Allain, roy univerfel de Bretagne 
Armoricane, qui eftoit fils de Hoel fecond, ainfi qu'il a efté dit deffus : 
lefquels Hoel fecond & Allain pére & fils fucceffivement avoient tenu le 
royaume Armoricain depuis la mort de Hoel le grand, fils de Budicius & 
neveu du roy ÂArtur. Mais par tout le cours de leurs règnes, qui durérent 
longuement, n’eft trouvé rapport de chofe qu'ils fiffent, ne és faits des 
particuliers princes deffus nommez, n’eft faite aucune mention d'eux. 
Parquoy, à ce que Grégoire de Tours dit en fon quart livre, que apres la 

mort du roy Clovis les Bretons furent fous la puifflance des rois de 
France, & qu'ils furent appellez comtes & non rois, fi Geffroy Artur 
évefque de Monemitenfe, hiftorien Anglois & auteur trés-renommé en 
fon hiftoire de Brutus & des Bretons de l'ifle, rapportant aufli la généa- 
logie des rois de la Bretagne Armoricane ne les nommafñt, il n’eufle 
trouvé d’eux affez digne tefmoin : mais il dit qu'ils régnérent l’un après 
l’autre après la mort dudit Hoel le grand, 

Auffi dit celle briefve Chronicque fouvent alleguée, qui eft des rois 
Bretons Armoricains, que ces deux rois Hoel & Allain furent inutils, fi 
comme il a efté dit devant ; parquoy il eft à fuppofer qu’ils ne firent chofe 
qui fuft à commander en mémoire, & que à celle caufe les hiflorio- 
graphes f’en teurent. Mais Hoel roy de ladite Bretagne Armoricane, tiers 
de ce nom, fils de Allain, lequel, felon ledit Geffroy de Monemitenfe, 
fuccéda audit Allain fon père, fut d'autre condition que les deux derniers 
précédents deffus-nommez. Car, comme dit la Chronicque d’Armoricque, 
1] régna puiffamment, & cnfuivit entant qu'il peut les vertueux faits de 
Hoel le grand fon bifayeul. Et felon Geffroy il donna grand crainte à fes 
voifins, car il deffendit vertueufement fon royaume contre leurs affauts. 

Parquoy :il eft à noter que durant le règne de celuy Hoel, fçavoir en 
l'an 597, selon Sigebert, mourut Gontran l’un des rois de France, qui 
avoit tenu fon fiège à Orléans, & efcheut fon royaume à fon neveu 
Childebert, fils de Sigebert fon frère. Lequel Childebert, dont il a efté 
fouvent parlé deffus, voulant lors fubmettre à luy les Nantois & les 
Rennois, qui au temps dudit Gontran fon oncle f’eftoient departis de fon 
obeiflance, & retournez à Dunachlus leur prince, les affaillit par armes, 
& envoya trèés-grand exercite en Bretagne contre eux. Contre lequel 
Childebert, ledit Dunachlus, qui comme dit eft, feigneurioit fus celles 
citez, requift en fon aide le roy Hoel, Conao le comte de Vennes fon 
coufin, qui avoit fuccedé à Guerech fon pére, Judual duc de Donnonenfe 
& les autres princes & comtes de Bretagne, lefquels avec leurs puiffances 
f’aflemblérent & firent bataille contre les deffufdits François, en laquelle 
y eut merveilleufe occifion d’une part & d’autre. De laquelle bataille rap- 
porte Aimonius au 127. chapitre du tiers livre de fes Chronicques, & dit 
que l'exercite Childebert & celuy des Bretons f’efforçans par grand 

vehémence f'entre-inférer la mort, profternérent & tuërent l’un l’autre par 
mutuelle occifion ; & que ce fut au fecond an après la mort Gontran, que 
ledit Childebert eut receu le royaume de Bourgoigne : lequel an eftoit de 
l’Incarnation 599. 

Et dient aucuns, auffi le tefmoigne la renommée, que ce fut au terri- 
toire de Rennes, fus un petit fleuve, maintenant appellé Noireonde, qui 
lors eftoit & eft encores environné de bois & de forefts, où l’exercite des 
Bretons fe repofoit, & là le vint celuy des François affaillir : dont le lieu 
qui eft au bas fur ledit fleuve eft jufques aujourd’huy nommé l’Affaut; 
mais ledit exercite François de prime face par celuy des Bretons recullé 
jufques au haut de la montagne, y refifta par merveilleux hardement, & 
fut l’occifion en ce lieu, lequel encores f’appelle le champ de la bataille ; 
auquel champ depuis a efté fondé un prieuré de l’ordre de fain& Auguftin, 
quon appelle Allyvon; pource que, fi comme l’on dit les fuyants fe 
r'alliérent. | 

Et encore pour autre tefmoignage de celle merveilleufe defconfiture, 
en foiffant au dit lieu & à l’environ, jaçoit ce qu'il n’y ait apparence d'y 
avoir eu aucune habitation fors ladite prieuré, & l’on trouve en terre 
multitude de tumbeaux de pierres de diverfes couleurs, & diverfement 
ordonnez, efquels les corps des occis furent inhumez. 


Le règne de Judaël est raconté de même dans les deux rédactions, à quelques 
légères différences près. C’est ainsi que, dans la seconde rédaction, Le Baud emprunte 
à la Chronicque des ruys bretons armoricains la phrase suivante : « Celuy Judual par le 
confeil dudit Sanfon gouverna loablement fon royaume », à Ingomarus, « en l’hiftoire 
du roy faind Judicaël », les noms des fils de Judual, qu’il emprunte à ces deux docu- 
ments ce qu'il dit de Judaël, fils aîné de Judual, « lequel, fi comme il eft efcrit en ladite 
Chronicque armoricane, régit aufli la province fagement tant qu'il vefquit entre les 
humains ; & en dit Ingomarus qu’il tint fermement & loyaument la province de 
Domnonenfe » ; qu'il fait de Judganoc le troisième et non le quatrième fils de Judael, 
qu’il identifie Judon et saint Guennoc, au lieu d’en faire deux personnages différents, 
quil localise la maison du père de Pritella « es fins du pais de Legionnenfe en la 
lignée Lefie & en la commendation YIli ». 

Le chapitre XII comprenant les règnes du fabuleux Salomon Il et de Judicaël de 
Domnonée, correspond par conséquent aux chapitres XXXIII. XXXIV, XXXV (en 
partie) et L-LIV de la première rédaction. Le récit du règne de Cadvallon dans l’île 

de Bretagne est emprunté à Gaufroi de Monmouth, avec quelques additions tirées de 
la Chronique de Sigeberr. C'est ainsi que Le Baud rapporte, d’après ce chroniqueur, 
« que Edelfric, roy des Northumbrois, occis par Cadvallon, Eduinus print le royaume 
l’an 617 »; ce qui ne concorde pas avec l'opinion de Gaufroi. C'est ainsi qu'il place 
en 633 la défaite et la mort d'Eduinus et en 635 le trépas des successeurs d’Eduinus 
qui « retournez a idolâtrie furent incontinent occis par le roy Cadvallon ». C’est ainsi 
que, sur la mort de Cadvallon, il cite les opinions contraires émises d’une part par 
Gaufroi, et de l’autre par Bède « en l'hiftoire des Anglois », par Sigebert à l’année 636 
et par Vincent de Beauvais, livre 24, chapitre 58, ces derniers auteurs faisant périr 
Cadvallon sons les coups d'Oswaldus. Îl revient ensuite à l’histoire de l’Armorique et 
s'exprime ainsi : 

Adonc regnoit le roy Judichael fils du premier Judhael, puiffam- 
ment en Donnonenfe, contre lequel Dagobert fils Lothaire qui aufñ 
régnoit lors en France meut & fift guerre... Et dit l’'aeur de la Chro- 
nicque Armoricane, que l’occafion de celle guerre fut pour autant que 
Judichael ne vouloit laifler la dignité royalle que fes prédecefleurs avoient 
acquife. Mais, felon ladite Chronicque, Judichaël combattit plufieurs fois 
contre l’exercite Dagobert, & par deux fois le defconfit en bataille cham- 
peftre. Et dit Ingomarus, qu’il embrafa plufieurs provinces ; touteffois 
n'exprime-1il pas lefquelles ce furent. Auf eft-il trouvé en aucuns efcrits 
Annaux, qu'en celuy temps que regnoient le deffufdit Dagobert roy des 
Gaulois, & Judichael roy des Bretons Armoricains, & qu'un chacun 
d'eux tenoit fon royaume de tous temps divifez l’un de l’autre avecques 
tout honneur & liberté, f’efmeut diffenfion entre lefdits Dagobert & Judi- 
chaël pour les droi&s, fuperioritez de leurs principautez & Majeftez royalles 
que Dagobert vouloit avoir & ufurper en Donnonenfe, & Judichaël luy 
refufoit obéir. Pour lefquels différends ils affemblérent chacun d'eux leurs 
exercites & f'entre deffiérent & firent guerre cruelle l’un contre l’autre. Et 
. adonc entra, felon lefdites Chronicques Annaux, Judichaël au territoire du 
Maine avec multitude de Bretons, & commença de toutes parts à le gafter 
& deftruire, Et comme celle chofe fut nuncée audit Dagobert, il luy alla 
à l'encontre accompagné de plufieurs milliers de François. Et pour fub- 
venir aux fiens envoya premiérement Guy comte de Chartres qui eftoit 
accompagné de grand nombre de chevaliers contre les premiers Bretons 
de l’exercite Judichaël, lequel de prime face il contreignit reculer en les 

occiant & chaffant. Mais Gradlons le comte de Cornouaille qui condui- 
foit les Corifopitenfes & les Leonenfes f'avança pour les fecourir: & par 
la force de luy & des fiens qui moult vertueufement refftoient à leur 
venue, parforça les fuivants f’arrefter & y eut entr'eux & fes gens dure 
bataille. Mais enfin les François qui eftoient las & grevez du premier 
affaut fe defconfirent, & fut prins Guy comte de Chartres avecques 
multitude d’autres chevaliers du roy Dagobert qu'ils menèrent captifs au 
roy Judichael. Lequel Judichael après procéda outre jufques à Chartres, 
ardant & degaftant le pais & puis f’en retourna en Donnonenfe avecques 
fon exercite. | 

Et dient auffi lefdits Annaux qu'il y eut d’autres guerres & batailles 
entre lefdits rois Dagobert & Judichael à ladite caufe, defquelles Judichael 
préferva & garda par le moyen des glaives fon pais & fes fubjeéts fans 
dommage. 

Et de celles batailles ne rapportent les hiftoriographes françois aucune 
chofe : mais combien qu'ils f'en taifent, fi femble:il touteffois que Judi- 
chael dommageaft leurs provinces : car Aimonius rapporte au 38. chapitre 
du quart livre de fes Chronicques que Dagobert adreffa'une ambaffade 
devers ledit Judichael roy de Bretagne, afin que les Bretons amendaffent 
ce qu'ils avoient mefpris contre les François, ou autrement il les mena- 
çoit qu'il envoyeroit en leurs contrées toutes les multitudes de gens 
armez qui n'avoit gueres [uv eftoient retournées d’une guerre qu'il avoit 
faite en Gafcoigne. Et que pour celle légation parfaire fut efleu Eligius 
evefque de Noyon, pource qu'il fut regardé qu'il eftoit homme féal : 
lequel Eligius, qui puis fut ennumbré au cathalogue des fainéts, & eft 
appellé fain@ Eloy, felon ledit Aïmonius, parla à Judichael plufeurs 
chofes touchant la paix d’entre luy & Dagobert; & tellement perfuada, 
que non pas feulement Judichael obtempéra au roy de France, mais 
auff le mena ledit Eligius jufques à Clippigny où lors demouroit ledit 
roy Dagobert : auquel il offrit, fi comme rapporte ledit hiftoriographe, la 
correction des chofes mal faites, & la fubjection de fon peuple breton, & 
fift paix perpétuelle avecques lu y. Et dit auffi celuy Aimonius que comme 
Dagobert euft fait fervir le roy Judichael en fon palais de viandes 
royalles, il iff1 dudit palais, & f’en alla à la maïfon de Dadon, refféren- 

daire dudit roy Dagobert, autrement dit Andrenus qui puis fuft archc- 
vefque de Rouen, pource que ledit Dadon avoit tefmoignage par renom- 
mée de vie religieufc, & là difna avec luy : car Judichael eftoit homme 
dévot, & avoit entendu que celuy Dadon donnoit fon eftude à bonne & 
fainéte converfation Le lendemain print Judichael congé du roy Dagobert, 
& plufieurs préfens royaux par luy donnez & receus f’en retourna en 
fon royaume. Et de ce dit Vincent au 84. chapitre du 24. livre du Miroir 
hiftorial, que Judichael roy des Bretons rédima à foy la grâce Dagobert. 
Et ainfi le dit Sigebert, qui dénote que ce fut en l'an de Noîftre Seigneur 
643. 

Celuy Judichael roy de Donnonenfe, felon la légende de fain& Maclou 
& la Chronicque des rois bretons armoricains, bailla & affigna à fon 
frère Haelon une portion d’Alethenfe vers la partie d’acquillon, & f’en 
appella duc : & dit celle lègende que Haelon rompit un mouftier que 
ledit fainé&t homme Maclou avoit encommencé, & qu’il brifa l’abbaye de 
fain& Méen, & en tira un captif qui y eftoit allé à refuge, & mourut au 
tiers jour après. Mais Vincent, au 101 chapitre du 20. livre dit quechacun 
honnora ledit Maclou tant qu’il vefquit Et ‘au 84. chapitre dudit livre 
parle aflez à plein ledit Vincent dudit fain& Maclou, fi comme il a efté 
dit devant après Baldric, & dit qu’il fut fils de la fœur Ammon père 
fainét Sanfon & de Vindrafel père fain& Magloire : avec lequel fain& 
homme Maclou avoit le roy Judichael grand familiarité & trés-volontiers 
ouoit fes fermons : car felon Ingomarus, il eftoit continuellement tendant 
a la vie fpirituelle, & à honnorer les hommes eccléfiaftiques, très- 
ententif confoleur des defolez, récepteur des pauvres, hoîfte des pélerins, 
deffenfeur des vefves, père des peuples, releveur des miférables, & frac- 
teur des orgueilleux. Et dit auffy celuy a@eur Ingomarus que Judichael 
fift édifier plufieurs monaftères, & ceux qui eftoient brifez par ancienneté 
fift réparer au mieux, & qu'il f’abftint par fept ans de boire vin, fans 
qu'aucun en euft cognoiffance fors fon bouteiller, duquel il avoit la foy 
qu'il le tiendroit fecret. 


Vient ensuite le récit du miracle du lépreux rencontré « fus le fleuve de Meue ». 


Après que celuy Judichaël eut longuement régné, il rafa fes cheveux 


78 EXTRAITS DE LA SECONDE RÉDACTION 


& fa barbe, & voulut entrer en l’ordre monachalle : mais premièrement 
voulut pourvoir au gouvernement de fon royaume, & le bailler à Judoch 
fon frère, lequel re le voulut accepter. Et de ces deux Judichaël & 
Judoch rapporte la légende d’iceluy Judoch en cefte manière : Judoch 
fut fils de Judhaël roy des Bretons, & eut un frère premier nay, c’eft à 
fçavoir le benoift Judichaël qui fuccéda à fon père au royaume : lefquels 
deux frères deux gemmes celeftes furent contemporanels de Dagobert 
roy de France, avec lequel après griefves inimitiez qu’ils eurent enfemble 
fut Judichaël roy des Bretons pacifié & fut par luy honnoré de grands 
dons. Puis après que Judichaël fut retourné en Bretagne il penfa délaiffer 
le royaume terrien pour le royaume célcftiel & mener vie monaftique. 
Et afin qu'il peuft accomplir fon propos & ufer de la cohabitation des 
moines, 1l fit convenir devant luy Judochus fon frère jouveigneur, à 
prendre le gouvernement dudit royaume : mais Judoch qui n’eftoit pas 
moins fervent de l’amour de Dieu, luy demanda induces de hui jours 
a délibérer, lefquelles induces à grand peine il peut impetrer de fon frère. 
Et entre ces chofes Judoch commença à penfer jour & nuiét comme il 
peuft fuir le royaume & Île païis, & décliner & efchiver l’entreprife de 
fondit frère envers luy : car il avoit apprins les lettres en un mouftier où 
il vacquoit à oraifon. Si advint que unze pélerins vindrent à luy, qui 
pour caufe de devotion défiroient vifiter les eglifes de Sain& Pierre & de 
Sainét Paul de Rome, aufquels il f'aflocia fecrettement, & alla à Paris 
avec eux. Et comme il doubtaft fil procederoit outre, il fut confeillé du 
Sain& Efprit qui en toutes chofes l'addreffoit & fe détourna du chemin 
de fes compagnons, & alla en Ponthieu qui eftoit lors plein de bois & 
habitacle de beftes cruelles & fauvages. Et de luy dit aufli Vincent de 
Beauvais au cent cinquiefme chapitre du vingt quatriefme livre hiftorial, 
& au chapitre enfuivant en cette manière : Judoch, dit:il, fut nay de la 
royalle lignée des Bretons, c’eft à {çavoir de Judhael. Et aprés que fon 
frère Judichaël, auquel le père après fa mort avoit laiffé le royaume, fut 
tonfuré & clerc; comme du décret dudit Judichaël Judoch deuft tenir 
celuy royaume, il n'y voulut acquieicer, mais demanda induces de hui& 
jours, difpofant entre ces chofes d’eflire autre voye ; & cependant Judoch 
fe fift pélerin, lequel après avoir voyagé par plufieurs terres parvint au 

pays de Ponthieu, où le duc Haimon le receut honorablement, & le fift 
ordonner preftre. Si ufa de celuy office fept ans, & baptifa le fils dudit 
Haimon, puis devint Hermite, & réfida en un lieu nommé Brahic. Fina- 
blement il alla à Rome, dont il rapporta de moult précieufes reliques, & 
après fa mort Winoch & Arnoch fes neveux vindrent au lieu & lavérent 
fouvent le corps de luy, qui demoura longuement fans corruption. Sem- 
blablement dit Sigebert de Judoch ainf : Judoch fils du roy des Bretons 
defprifant le royaume & le monde, pelerin & hermite fe repofa en Jefus- 
Chrift au pais de Ponthieu en l’an de Noftre-Seigneur huit cens 
cinquante trois. | 

Le roy Judichael doncque néantmoiïns le refus de Judoch fon frêére, 
entendant, felon que dit Ingomarus, par la predication de fainét Maclou 
& de fain& Melmon fon confeffeur evefques d’Alethenfe, la fentence de 
l'Evangile, difant que ceux qui abandonnent le monde pour Noîftre Sei- 
gneur, le reprennent à cent doubles & poffédent la vie pardurable ; com- 
bien, que felon la teneur de la Chronicque de l’églife Sain@ Meen, il ne 
fuft roy à comparer à luy en perfe&ion de fcience & induftrie, & de 
puiffance féculière ; la douceur de feigneurie, ne l'amour de lignage, ne 
le peurent empefcher que fes cheveux & fa barbe tondus, defprifant l'or- 
gueil de ce fiècle variable, 1] n’entraft en l’ordre des moines, ou monaftére 


de Sain& Meen de Gaël. 


Le récit de la mort de Judicaël est identique à celui de la première rédaction. 

Le chapitre XHIT de la seconde rédaction correspond à la fin du chapitre XXXV 
et aux chapitres XXXVI, LV et LVI de la première rédaction; il débute par le récit 
de la guerre de Peanda de Mercie contre Osvinus de Northumbrie : « Et denote Sige- 
bert que ce fut en l’an 657 & dit que Ofvinus convertit à Jéfus-Chrift la gent des Mer- 
ciens & fubmift les Piétes au règne des Anglois, & Vincent le récite au 107. chapitre 
du 24. livre Et Geffroy que 47 ans accomplis Cadvallon roy des Bretons de l'ifle 
mourut. » Le Baud emprunte en effet à Gaufroi de Monmouth le récit de la mort et 
de la sépulture du roi breton, en ajoutant que Vincent rapporte la même chose au 
68° chapitre de son 24° livre, « avecques le rapport de Bède qui dit qu’il mourut 
autrement ». Après quoi il raconte la fuite de Cadvaladrus fils de Cadvallon chez le roi 
Alain d'Armorique et la mort de Cadvaladrus. 


Et ainfi fina du tout celuy trés-ancien royaume des Bretons qui dura 

plus longuement que tous les autres royaumes, c’eft à fcavoir depuis le 
temps de Hely preftre jufques à ce temps, qui monte près de r 800 ans, 
felon que rapporte Martin en fa Chronicque. 

Auffi fina la generation dudit Conan Meriadoch premier roy breton 
d'Armoricque au deffufdit roy Allain neveu Salomon; lequel Allain fut 
furnommé le long & mourut environ l'an deflufdit 690. Laquelle géné- 
ration par l'efpace de 387 ans avoit régné audit royaume Armoricain, 
felon Geffroy de Monemitenfe, qui jufques à celuy temps rapporte leur 
genealogie, & à l’endroit met fin à fon hiftoire des Bretons tant Infu- 
laires qu Armoricains, c’eft à fcavoir depuis l'an 386 que ledit roy Conan 
commença regner jufques au temps deffufdit, que Allain le long deffus 
nommé le dernier roy de celle lignée fina fes jours, & par le temps de 
onze rois regnans & fuccedans l’un à l’autre, c’eft à fcavoir dudit Conan 
Meriadoch, de Grallon, Salomon, Audroan, Budicius, Hoel le Grand, & 
premier de ce nom, Hoël fecond, Allain, Hoël tiers, Salomon fecond, & 
Allain le long neveu dudit Salomon fecond; tous lefquels roys denomme 
Geffroy en ladite hiftoire. Car il ne fe trouve point que nul du lignage 
defdits rois fuccédaft audit royaume après Allain le long, ne pareillement 
du roy fain@ Judichael, dont il a efté parlé deffus, combien qu'Ingomarus 
efcrivant de luy die qu'il eut de fa femme plufeurs fils & filles, defquels 
longtemps après fa mort refplendifloit toute la nation des Bretons telle- 
ment qu'il n’y avoit pais ne province en toute ladite nation qui ne fuft 
gouvernée des neveux, perneveux & trineveux de Judichael & de fes 


deux fils. 


Ici se place l’histoire de Daniel Dremruz, racontée comme dans la première rédac- 
tion, « fuivant la Chronicque des rois bretons armoricains ». 


Puis dit encores ladite Chronicque que felon aucunes hiftoires Budi- 
cius & Maxentius, deux frères que l’on trouve ennombrez au cathalogue 
des comtes de Cornouaille, après la mort Daniel Dremruz qui fut environ 
l’an 720, régnèrent l’un après l’autre en Bretagne. Defquels deux frères, 
felon qu'il eft contenu audit cathalogue, le premier, c’eft à fçavoir Budi- 
cius, retournant d'Allemagne occift le comte Marcel & recouvra le pays 
dont il avoit efté exilé felon aucuns, car les autres dient qu’il recouvra le 

confulat paternel, c’eft-à-dire ledit comté qui luy appartenoit par caufe 
de fon pére. Et apfès eux y régnérent fucceffivement Jean Reitte & 
Daniel Buva environ l'efpace de 49 ans, c’eft à fçavoir jufques à l'an 749, 
auquel an Charlemagne roy de France commença à régner, lequel aflaillit 
les Bretons pour les fubmettre l'an 18 de fon règne, qui eftoit de l’Incar- 
nation 786, comme il fera dit cy après. Et combien que ladite Chronicque 
rapporte qu'il n'eft pas trouvé que les deffufdits Budicius & Maxentius, 
Jean Reitte & Daniel Buva régnaffent en Bretagne comme princes finon 
en certaine portion, par quoy ils ne doivent eftre comptez entre les rois 
de Bretagne, & que felon les hiftoires armoricanes, après la mort du roy 
Daniel Dremruz Bretagne Armoricane fut fubmife à fept comtes, qui par 
leur orgueil & divifion f'exhibérent les uns contre les autres le plus fort 
qu'ils peurent, & f'appelloit chacun d’eux roy & prince de Bretagne, 
jaçoit qu'ils n’en occupañlent que partie, touteffois, felon le deffufdit 
cathalogue des comtes de Cornouaille qui commance à Conan Meriadoch 
premier roy breton de ladite Bretagne Armoricane, les deffus nommez 
Budicius, Maxentius, Jean Reitte & Daniel Buva font ennombrez entre 
les rois & princes de ladite Bretagne. Auf dit la deffufdite hiftoire que 
ès chronicques de plufieurs églifes ils font ainfi nommez. Mais bien eft 
vray que lefdits comtes & les barons du païs n’obéirent pas aux rois def- 
fufdits, ains eurent plufieurs divifions entr'eux, & contendans furmonter 
les uns les autres par leurs forces, f’entre affligérent par maintes batailles, 
mefmement fouvent combattoient contre leurs rois, par quoy les faits 
defdits tois ne peurent eftre de grand effet, ou f'ils firent quelques chofes 
notables, elles font efcrites és livres incognus, & par oblivion effacez de 
mémoire. 

Et à celles divifions & tirannies exercer les aïdoit bien la convena- 
bleté du temps, c'eft qu'ils avoient liberté de faire ce qu’ils vouloient, 
parce que ils n'eftoient inquiétez par les eftrangers. Car comme dit Sige- 
bert, après la mort Clodoüée, roy des François qui mourut dès l'an 662 & 
de Lothaire fon fils qui régna quatre ans, les rois de France furent 
dégénerez de leurs forces & fciences accoutumées, & eftoit la puiffance 
du royaume difpofée par les maires de l’hoftel & régnoient lefdits rois 


II 

par nom feulement, qui avoient de couftume {eigneurie par lignage. Et 
celle chofe récite Vincent au 118 chapitre du 24 livre. 

Mais les François véants leurs rois eftre inutiles f’adviférent d’en 
changer l’ordre, & tonfurérent, felon que dit Sigebert, Hilderic le derrain 
de la lignée Clovis en moine; puis fut le prince Pépin par l’authorité 
apoftolique & l’efleion defdits François oingt & confacré roy de France 
par fain& Boniface evefque de Magunce dés l’an de Noftre-Seigneur fept 
cens cinquante. Lefquelles chofes Vincent auffi rapporte au cent cinquante- 
quatriefme chapitre dudit livre. 

Si fut celuy roy Pepin d’autre vertu que les précedens. Touteffois 
fut-il tout fon temps occupé aux guerres des Saxons, de Haiïfculphe roy 
des Lombards, & de Vaiferus duc d'Aquitaine. Et engendra Pepin, Char- 
lemagne, qui après luy fut roy de France, & depuis empereur de Rome; 
& commença régner au royaume de France l’an 769 comme il a efté dit 
devant, felon les hiftoires efcrites de luy. Lequel Charles vainquit maints 
peuples, & les fubmift à fa puiffance. Touteffois fut:il 17 ans, ainfi que 
Pépin {on père, empefché par les batailles qu’il fift pendant celuy temps, 
contre les Acquitains, les Lombards, & les Efpagnols Mais après comme 
il entendit que les princes des Bretons ainfi vacilloient par leurs divifions, 
11 propofa les affaillir. De quoy dit Aimonius, que ledit Charles ordonna 
envoyer fon exercite en la Bretagne cifmarine. Car comme l'ifle de Bre- 
tagne euft efté invadée par les Anglois & les Saxons, la plus grande part 
des habitans paffans la mer occupa les régions des Venetenfes & des 
Curiofolites. Puis dit après que ce peuple ‘autreffois fubjugé par les rois 
de France & fait tributaire fouloit payer le tribut qui luy eftoit impolé, 
combien que ce fuft par contrainte : et que comme en celuy temps il 
n'en payaft rien, ledit Charles envoya Aufculphus préfeét de fa table 
royalle contre eux, lequel reprima l’acouftumance d'icelle gent, & mena 
audit Charles à Marmacie les pleges qu’il avoit receu d'eux, & plufieurs 
des plus grands. Auffi dit Sigebert, que ledit Afculphus fenefchal du roy 
Charlemagne, lequel il enyoya contre les Bretons, print moult de leurs 
chafteaux & de leurs princes & dénote que ce fut en l'an 786. 

Et ainfi felon lefdits acteurs, furent les Bretons oppreflez par les ducs 
Charlemagne : car pour leurs diffentions civiles, comme ils fuffent 

affaillis l’un après l’autre, ils ne f'entrefecouraient point. Mais aprés le 
retour des François ils commancérent à entendre la fentence de l'Evan- 
gile, difant que tout royaume en foi-même divifé fera défolé. Si propo- 
férent fe rallier enfemble, & ne faire aucune obéiffance audit roy Charles, 
mais fe deffendre par bataille contre luy & fes ducs f'ils retournoient; & 
ne luy firent aucun tribut l’efpace de 14 ans qu’il employa contre 
Herigius duc de Benevent, Thafille duc de Bavière & contre les Avarres, 
les Lombards & les Saxons qui tous f’eflevérent contre luy: mefme- 
ment allencontre des Romains, qui avoient déjetté le pape Léon, 
& luy avoient arraché les yeux & la langue dont Nofîftre Seigneur luy 
reftitua l’ufage, & ledit Charlemagne. le remift en {on fiège. Mais aprés, 
felon Enardus qui efcrivit les faits dudit Charlemagne, il envoya contre 
les Bretons un duc nommé Guidon avec grand exercite, contre lequel ils 
appareillèrent leurs armes ; mais par faute de combattre, & par la débili- 
tation qu'ils avoient faite d’eux mefmes par leurs batailles preterites 
efquelles ils f’entr” eftoient occis, ils furent derechef defconfits. Dont dit 
Sigebert, que l’an 799 les Bretons furent vaincus par Guidon duc de 
Charlemagne & receus en fubjeion. Et ce dit ledit aéteur du Livre des 
faits du dit Charlemagne, que le comte Guidon garde des marches de 
Bretagne qui avoit cherché les contrées des Bretons, accompagné d’autres 
comtes qui avecques luy furent en celle expedition, alla à Aix-la-Chap- 
pelle audit Charlemagne, & luy porta le nom & les armes par efcrit des 
ducs, des princes & des comtes de Bretagne qui à luy feftoient rendus, 
& luy fembloit bien que toute la terre fuft acquife à luy; auff l'eftoit- 
elle, fi comme rapporte ledit aéteur, fi les Bretons ne fe fuffent retournez. 

Pourquoy il eft à fcavoir qu’incontinent aprés le département Guidon 
ils firent nouvelle alliance enfemble contre ledit Charlemagne, & ne luy 
voulurent obéir. Si couronnérent un prince du lignage de leurs anciens 
rois nommé Arraftanus, efperans fous fa conduite avoir meilleure fortune 
à refifter aux affauts des François. Et pour ce, felon l’aéteur des Chro- 
nicques de Charlemagne au 134. chapitre du quart livre de fes faits, 
ledit Charlemagne qui adonc avecques le royaume de France tenoit 
l'empire romain, r'envoya contre eux fon exercite & eut vitoire. Et 
le récite Sigebert, qui dénote que ce fut en l’an 810. Touteftois fift le: roy 

Arraftanus paix avecques l’empereur. Car comme dit T'urpin archevefque 
de Reims en fa chronitque, quand l’empereur Charlemagne alla combattre 
Angolland & les Peans qui eftoient entrez en Gafcogne, 1l mena ledit 
Arraftanus roy de Bretagne avec huiét mille Bretons & Hoël le comte de 
Nantes avec deux mille. 

Et y avoit en celuy temps en Bretagne, felon ledit Turpin, un autre 
roy au temps de Arraftanus, duquel il ne fait a plein mention. Mais la 
Chronicque de l'Eglife de Landevenec dit qu’il y en avoit un nommé 
Grallon, lequel Charlemagne refquit en fon aide. Dont rapporte celle 
Chronique en cette manière : Grallon roy des Bretons eftoit en la maïfon 
de Warhenus fon bouteillier quand les meffaiges de Charles le grand roy 
de France vindrent a luy, & eftoient les noms de fes meffaiges Fleurent, 
Medard & Philibert, trois fain@ts hommes religieux nommez & préefleus, 
afin qu'ils priaffent Grallon en l’honneur de la Trinité, de chreftianté & 
de baptefme, qu'il allaft haftivement aider à venger l’opprobre des Fran- 
çois, leur mifère & captivité : car la vertu luy eftoit donnée d’effacer le 
genre des peans par fon glaive. Et luy promirent, & vouerent ces mef- 
jaiges pour ce faire 14 citez en la terre des François qu'ils luy jurèrent 
bailler par le commandement du roy Charles le Grand. Lequel Grallon 
leur promift y aller pour le ferment qu'ils luy firent defdites citez en 
éternel héritage & à fa femence, c'eft à fcavoir à fa génération après luy. 

Et f’accorde cefte chofe à ce qui a efté dit deffus, que les princes de 
Cornouaille en celuy temps f’appelloient rois de Bretagne : car ledit 
Grallon qui fut aufli furnommé Flam, eft ennombré en leur cathalogue 
entre les dits princes de Cornouaille. Lequel cathalogue rapporte qu'a- 
près Budic & Maxence frères & après Jean Reith & Daniel Buua, qui tous 
regnérent en Cornouaille fucceffivement après la mort Daniel Dremruz y 
regna aufli celuy Grallon Flam après ledit Daniel Buua. 


Après avoir raconté, d’après Turpin, la légendaire guerre d'Espagne comme dans 
la première rédaction, le Baud reprend : 


Affez toft aprés, c’eft à fçavoir l’an 813 mourut le deflufdit Charle- 
magne empereur & roy de France, felon Sigebert, qui dit auffi que pour 
la magnitude de fes faits il fut furnommé le Grand. Et luy fucceda Lovs 

fon fils furnommé le débonnaire, tant en l'empire qu'au royaume de 
France Contre lequel Lovs rebellèrent les Bretons, & ne luy vouldrent 
obéir; ains quand ils eurent entendu la mort du roy Araftanus & celle 
de l’empereur Charlemagne, ils efleverent un autre du lignage royal des 
Bretons appellé Morvannus à régner fur eux; lequel ils coronnèérent & 
firent leur roy, & appareillèrent leurs armes à fe deffendre fous fa con- 
duite contre l’empereur Loys fil les affailloit. Si eftoit celuy Morvannus 
par avant vicomte de Leon, extrait & defcendu de la generation de 
Conan premier roy breton de la Bretagne Armoricane, dont l’ateur du 
Livre des faits d’Artur le Preux appelle les vicomtes de Leon Conani- 
genes, c’eft à dire qu'ils font du lignage Conan. Contre lequel roy Mor- 
vannus l’empereur Lovys, aprés ce qu'il eut meurement difpofé des affaires 
de l’empire & du royaume de France, affembla grand exercite & vint en 
Bretagne. Dont dit l'acteur du Livre des faits dudit Loys en l’unziefme 
chap. que nouvelles allérent à l’empereur Loys que les Bretons ne luy 
vouloient plus obeir, ne eftre de fa feigneurie : mais appareïlloient armes 
contre luy & avoient ja fait un roy qui avoit nom Morvannus : mais que 
l’empereur ne mift pas celle befoigne en delay, ains appareilla haftivement 
fon oft pour entrer en leur terre. Auffi dit l’hiftoire fain& Convoyon que 
quand les Bretons eurent eflevé Morvannus en roy contre l’empereur il 
mift en arrière tous fes autres négoces & avec inféparable compagnie de 
gens armez fe hâta de venir en Bretagne, & qu'après qu'il eut chaffé les 
Bretons & occis leur rov il fubmift le pais à fes loix, puis célébra un 
confeil & un Parlement général de princes & d’evefques en la cité de 
Vennes, auquel il ordonna les caufes & les négoces du royaume. Et dit 
la Chronique de l’abbaye de Landevenec que lan cinquiefme de l’empe- 
reur Loys, lequel an celle chronicque dit eftre de l’Incarnation 819, il 
ficha fes tentes en ladite province de la moindre Bretagne fur le fleuve 
Elé jouxte la foreft de Brifiac : auquel lieu Morvannus luy alla au devant 
avec fa puifflance, efpérant faire bataille contre luy. Et de la manière de 
la mort Morvannus dient aucuns Annaux que comme :il explorait une 
nuit par quelle manière il pourrait furprendre l’exercite de l’empereur, 1l 
fut apperceu par les gardes dudit exercite qui l'occirent. Et dit ledit 
acteur du Livre des faits de l’empereur Loys qu'il fut occis par Charles 

qui eftoit chef de l’oft dudit empereur Loys. Et quant fa mort fut cognüe 
par les Bretons ils fe départirent & f’en allèrent chacun en fon lieu. Dit 
auffi ledit aéteur au 140 chapitre de ladite Hiftoire que puis après il pañia 
plus avant & prit les forts des rebelles & ramena tout en fa puiflance. 
Car après que Morvannus, qui felon la manière accouftumée des Bretons 
avoit vendiqué la puifflance royalle, fut occis par l’exercite de l'empereur 
il ne trouva nulle réfiftance que tout n’obéit à fes commandemens & qui 
refufaft à donner pleges. Et quand celle expédition fut parfaite, l’empereur 
laiffa fon exercite en Bretagne & f’en retourna à Angers où il avoit laiffé 
la roine Ermengarde fa femme malade, laquelle mourut bien toft après. 
Et dit aufñ Sigebert qu’en celuy an 819, l’empereur Loys foumit les Bre- 
tons à luy & que leur duc Morvannus qui avoit ufurpé nom de roy fut 
occis : touteffois dit-il que ce fut par eux-mefmes. 

_ Et dit notentement la deffufdite Hiftoire de fain& Convoyon que 
l'empereur Loys eftant en Bretagne ordonna plufieurs chofes touchant 
l’eftat de l'Eglife. Au propos de laquelle rapportent les Chronicques de 
l’abbaye de Landevenec deffus alleguées, qu’ainfi que ledit Loys refidoit 
en fes tentes fur le fleuve de Ele jouxte Briziac la foreft, il interrogea 
Matmonocus abbé de celle abbaye de Landevenec touchant la converfa- 
tion des moines de celles parties : & cognoiflant par le rapport dudit 
abbé qu'ils avoient prins leur couftume & leur religion des anciens 
Bretons de l’ifle, & des Efcots, tant en leur dite converfation, qu’en la 
tonfion de leurs teftes; il ordonna qu'ils vefquiffent felon la regle de 
fain& Benoïft, laquelle eft poifible & digne de louenge. Et pourtant en 
celuy an fut commencée ladite regle en celuy mouftier, & es autres de 
la region. Laquelle regle néantmoins que fes autres ordonnances fuffent 
depuis caffées, & rejettées par les Bretons, y eft jufques à cy demourée. 
Aufli dit la fouvent nommée Hiftoire de fain& Convoyon, lequel fut 
premier abbé de Redon fils de Conon un très noble homme de Com- 
bleffac, de la puiffance de fain@ Melaine, une abbaye fituée près la cité de 
Rennes, que l’empereur Loys après ce qu’il eut ainfi difpofé tous les 
négoces deffufdits, comme il euft propofé f’en retourner és Gaules, alla 
à Redon, & confidérant la devote converfation dudit abbé & des moines, 
il les embraffa par benin defir, & leur conferma la donaïfon que Ratuils, 

un tiran qui occupait Brogueret d'où dependoit celuy -territoire, leur 
avoit faite du lieu où à préfent eft ladite abbaye; lequel, felon ladite 
Hiftoire, par fa naturelle compofition eft fi noble, qu’il eft veu eftre pre- 
feré par fa déleétabieté aux autres lieux de la Bretagne Gallicane : car il 
eft environné de montagnes qui femblent eftre voifines du ciel par leur 
hauteur en manière de murailles, & que celle gracieufe terre a grace de 
porter toutes délices. Et celle confirmation tindrent aufñi Nemenoius & 
les autres rois qui après régnérent en Bretagne, combien qu'ils rejettaffent 
& aboliffent toutes les autres chofes faites par ledit empereur. 

€ Lomme Meomenon f'effeva en armee & par puiffance fift a fup oBcir fes 
autres princes de Pretaigne. Des querres qui for eftoient entre Éee roye 
de france & de Lambert, ung chevalier nantaye. 


SZ UANT ainfi eut le royaume de Bretaigne par aucun temps 


Se- 
A cfte oppreflé foubz la puiflance de deux fi haulx & 
@ {1 glorieux empereurs que les deflufdittz Charles le 
À Gay Æ Grant & Loys fon filz & par le grant orgueill des 

de Bretons qui, comme dit ef, eftoient en divifion, f’efleva 
ung juvenceau breton appellé Neomenon, filz d’un des 
comtes qui en partie avoit le royaume de Bretaigne occuppé, lequel 
Neomenon bouta hors & chaffla par fa vaillance touz les eftrangiers du 
royaume & touz les tirans deflufdiz le occupans indeument fift à lui 
obeir par puiffance d'armes & aucuns d’eulx avecques leurs fettes occift 
en bataille. En celui temps fourdirent & f'efmeurent grans maulx & 
divifions ou royaume de France; pour l’achefon defqueulx cognoeftre 
plus plainement eft afavoir que l’empereur Loys, filz de Charles le 

Grant, engendra quatre fils, savoir : Clotaire, Pepin, Lovs & Charles le 
Chauve, defquelx il inftitua les trois ainfnez roys en fa vie & leur diftri- 
bua tout fon royaume, fors la contrée de Neuftrie feullement, laquelle il 
retint à lui. Mais la royne, fa femme, qui mieux amoit Charle le Chauve 
que les autres, tres dollente de ce qu’il ne lui avoit ordonné une porcion 
du regne ainfi que à fes freres, pria le roy fon mari par requeftes enten- 
tives que anczois qu'il mouruft, il eflevaft Charle, leur moindre filz, en 
majefté royalle: lequel Loys l'empereur meu par les ammoneftemens de 
fa femme, conceda audit Charle le Chauve le royaume de Neuftrie 
oultre le gré de fes freres & oultre plus lui adjoufta toute Acquittainne, 
combien que Pepin l’euft defjà occuppée. Peu apres finit le roy Loys fa 
vie, apres la mort duquel Clotaire, Loys & Pepin enfemble alliez, {’efle- 
verent contre leur frere Charles, voullans le deppofer & le chacer hors du 
royaume, mais les Neuftriens prindrent leurs armes & come les meil- 
leurs chevalliers de toute France eftriverent par grant force de batailles 
deffendre Charle leur feigneur & la porcion lui concedée; en l'aide 
defquelx de l’une & de l’autre part allerent mairis chevaliers de plufeurs 
regions entre lefquelx ung chevalier breton appellé Lambert, né du ter. 
ritoire de Nantes, home chault en armes, & Reinaldus de Poitou, nobles 
chevalier & de grant puiffance, allerent en l’aide du roy Charles le Chauve 
luy requerans honneurs & loyers fil povait vaincre les batailles lui 
embatues par fes freres. Par ces contencions furent degaftées France, 
Neuftrie & Acquittaine & aufli les mouftiers demourerent defers & la 
terre occupée d'efpines & de buiffons ; & en ceft temps les Normans & 
les Danoys premierement nageans par la mer occeanne ainfi comme 
anxiens pirates commencerent à deftruire les contrées des Franczois & 
des Neuftriens par devers les rivages de la mer. Et auffi Neomenius, le 
prince de Bretaigne, commencza lors à envair & degafter le territoire de 
Nantes & celuy de Rennes que Charles le Grant & fon filz Loys empe- 
reurs avoient par puifflance tollu & ufurpé aux Bretons avecques leurs 
autres provinces, ainfi que dit eft, & lefquelx territoires dempuis celui 
temps avoient efté tenuz foubz la puitfance des rovs de France; & ne 
deigna Neomenius faire aide à nul d’iceulx roys en leurs guerres, ains 
f'efforczoit reduire le royaume de Bretaigne en fa premiere franchife & 

à recouvrer par puifflance d'armes ce que autreffoiz les davantdittz empe- 
reurs avoient ufurpé par force. Mais come ces roys de France forcennez, 
degaftans la terre & embrafans villes & chafteaux, fe fuffent portez 
cruellement par III ans & demi & de leur contencion fe feuffent cruelle- 
ment maintenuz par diverfes adventures, ne encores ne fuflent parvenuz 
à nulle fin de vidoire, ilz affemblerent l’un & l’autre innumbrable exer- 
cite de gens d'armes à Fontenay, une ville du territoire de Poitou, l'an 
de Noîftre Seigneur VIII®XLI. Entre lefquelx eut dure bataille & efpe- 
rerent les troys combatans à l'encontre de Charles le vaincre par la puif- 
fance de leur gent. Mais ledit Charles ayeant avecques lui main vallable, 
car combien que elle feuft petite, touteffoiz leur refifta il aigrement & les 
enchacza par vertueufement combatre & lui demouré vainqueur diftribua 
à fes aidans plufeurs riches dons entre lefqueulx fut Lambert, lequel 
defirant en fon corage poffider le comté de Nantes, lui demanda que 
pour remuneracion de fes fervices il la luy ottriaft poffider par tel tiltre 
que il y povait avoir de fes prediceffeurs qui l’avoient conquife à force. 
Mais ledit Charles le Chauve creignant que ledit Lambert lui fuft deleal 
pour la voifineté des Bretons, fes adverfaires, qui, comme dit eft, foubz 
Neomenon, leur prince, f'efforczoient recouvrer ladite comté jadis par 
puifflance fortraitte de leur feigneurie & qu'il ne f’acompaignaft avecques 
eulx du tout en tout la lui denia & la donna à Reinaldus avecques toutes 
celles de Poitou. Pour laquelle caufe fut Lambert grandement iré & ne 
deigna prendre nulz autres dons du roy Charles le €hauf, ains fe departit 
de lui par maltalant & vint à Neomenon, le prince de Bretaigne. Et pre- 
mierement icelui Lambert vituperant ledit roy Charles le Chauffve & lui 
adjouftant plufeurs obprobres & ledenges, efmeut le prince Neomenon & 
les Bretons plus fort en ire envers ledit Charles & envers la cité & le ter- 
ritoire de Nantes, affin qu'ilz oftaffent icelle cité audit Charles par puif- 
fance vallable & envaïiffent & diffipaffent touz les habitans d'elle. 


fapitre Cinquante/Buitiefme 


CC Comme fReinafdue defcomfiff a Peczac partie de P'evcercite des Bretons & 
comme Lambert, coneftabfe Meomenon, fe fuivit jucques a Pfeign, où if 
fe occift avec fes Doitevine & Mantayps. 


+ ef tt celles chofes eurent les Nantais cognoefflance, & 

| comme le prince Neomenon faifoit grant affemblée des 
autres Bretons fes {ubgietz pour leur venir courir feure 
| pour quoy ils manderent à Rainaldus leur nouveau 
comte qu'il les deffendeift à l'encontre de fes affaulx, 
nn lequel Rainaldus fans demeure afflembla toute la che- 
vallerie de Nantes & de Poitou tant qu'il en eut grant multitude, & atout 
fon oft parvint jucques à Meczac, ung village du territoire de Nantes, & 
illecques combatit contre l’une moitié de l’excercite des Bretons, qui 
avoient contre lui paflé le fleuve de Villaigne, lefqueulx ne peurent 
fouftenir la deurté du haftiff affault dudit Rainaldus, ains tournerent 
touz en fuitte, Et adoncques iceulx Bretons vaincuz par telle aventure, 
f’en retourna Reinaldus avecques briefve loenge de vittoire jucques à 
Bleign & illecques du tout en tout affeur & peu craintiff des menaces des 
Bretons avecques tout fon excercite fe repofa es herbes des prez verdoieans 
fur la rive du fleuve de Yfar. En la premiere aflemblée de ladiéte bataille 
ne peut eftre le duc Lambert, ains attendoit les Bretons de Alettance; 
mais quant il en fceut l’aventure, il chevaucha haftivement la contrée de 

Rennoys & enfuivit Rainaldus jucques à Bleign & illecques envay luy 
& touz les fiens & les occift & detranfcha fans pitié ne mifericorde. Et 
adonc le comte Raynaldus ainfi occis & toute la nobleffe des Nantays & 
des Poitevins, icelui Lambert glorieux de tel triumphe avecques grant 
loenge de viétoire f’en retourna au prince Neomenon; & en la bataille 
deflufdite eftoit Erifpogius, pere dudit Neomenon, lequel y fut detenu 
en grant langueur. Et le duc Lambert n'eftant encores reffafié de fi grant 
occifion, pire & plus grieff mal procura excercer en la cité de Nantes, car 
les Normans & Dannoys dont a efté parlé deffus qui fouventeffois degaf- 
toient les fins des Franczois & des Neuftriens induifit celéement ainfi, 
comme il eftoit bien emparlé & inventeur de maulx, affin que iceulx 
Normans & Danoys nageans par la mer occeanne allaffent decza & dela 
par le comté de Nantes & que par le chanel du fleuve de Laire, ilz parve- 
neiflent feurement à prendre la cité; car ceulx eftoient mors defquelx elle 
avoit de couftume eftre garnie de deffence; & affin que iceulx Normans 
& Dannois couveteux de prendre & ravir les defpoulles & l'or & l'argent 
creuffent plus volentiers aux parolles Lambert, il leur feuradjoufta plufeurs 
menfonges & propofa que le temple de la cité eftoit couvert d’or & d’ar- 
gent. Et lors iceulx, ceftes parolles ouyes, efmeuz en cefte maniere par 
grant defir & affection, afflemblerent grant habundance de nefs de maintes 
regions & les emplirent de tourbes de tres cruelles gens, puix prindrent 
leur chemin avec grant habundance de navire, ainfi come leur avoit 
demonftré celui Lambert, lequel toufjours leur eftoit premier, ainfi qu'ilz 
nageoient par les angletz de Bretaigne jucques en bas une ifle du territoire 
de Nantes. 

€ Comme fes Mormans a F'enortement de Lambert vindrent par Le ffeuve de 
Layre à fa cité de Mantes, Faqueffe if3 deftruifivent, & comme if3 
occiférent P’evefque Hunbardue & perfecuterent Fe peuple de Fadite cité. 


MIRANTE jours apres la bataille deffufditte faitte par 
el Lambert, Erifpogius pere Neomenon & leurs gens 
bretons contre Rainaldus & les Poitevins & Nantais, 
en celui mefme an qui fut l'an de l’Incarnacion Noftre 
Seigneur ouyt cens XLIIL, icelle cruelle nafcion de 
| 1 Normans faillans fubitement des fins de la region de 
Dannemarche & menans vie piraticque apres ce qu'ilz eurent deftruittz les 
lieux contiguz & prouchains de Ja mer de Bretaigne, par le confeill & 
aide du tres mauvais duc Lambert entrerent ou fleuve de Laire & fou- 
flant Zephirus iceluy vent, vindrent aborder leur navire jouxte les murs 
de la cité de Nantes, laquelle ilz avironnerent d’un cofté & d'autre apres 
ce qu’ilz furent ifluz de leur dit navire; & les ungs rampant contre mont 
les murs par efchielles, les autres deffroifflans & penetrans les cloftures, 
nul ne leur denyant l'entrée, entrerent en defpourveu en laditte cité le 
follempnel jour de la Nativité faint Jehan Baptifte. De celle cité de Nantes 
eftoit lors evefque Gohardus, homme fimple, debonnaire & creignant 
Noître Seigneur, auquel tout le clergié eftoit affuy avecques les moinnes 
. d’un mouftier appellé La Foffe, voifin de la cité, lequel eft de toutes pars 

avironné de l’eau du fleuve de Laire ; & avoient iceulx moiennes avecques 
eulx porté le threfor de leur eglife. Mefmement y avoit en la cité autre 
grant multitude de peuple, non pas des regions voifines feullement, 
mais auffi des loingtainnes citez, qui fe y eftoient enclos les ungs pour la 
peur de leurs ennemis, les autres pour la folennité de la fefte ; lefqueulx 
touz regardans leurs ennemis entre les murailles coururent enfemble 
eftrivement au temple des appoñtres faint Pierre & faint Poul, lequel 
eftoit en la cité tres bel & tres noble & les huys & portes d’icelui barrerent 
contre l’impetuofité des perfecutans, demandans le divin aide de leur 
delivrance, quelle chofe ilz ne povaient par eulx faire humainnement. 
Mais comme les peans furent arrivez jucques davant celui temple, 11z 
enfroifferent les huys & arracherent les feneftres en le debrifant cruelle- 
ment, tant que à force entrerent dedans & celle multitude de peuple que 
ilz y trouverent ferirent de leurs glaives fans efpargner à afge ne à fexe; 
par fi grant cruaulté fe forcennoiïient contre eulx que le deffufdit Gohardus 
prefbtre & evefque celebrant la follemnité de la mefle & difant « Surfum 
corda », occirent cruellement; & aucuns des moinnes deffufdittz hors 
l'églife, les autres dedans & plufeurs fur les auteilz avecques grant multi- 
tudes de prefbtres, de clercs & de laiz occirent par fer & leur tranfcherent 
les entrailles fi que nul ne pourroit exprimer par parolles la callamité & 
peftillence d’icelui jour doloreux, ne en l’exprimant de lermes fe abftenir, 
car les enffens des meres mortes pendoiïent à leurs mammelles, fucczans 
leur fang en lieu de lait; les pavemens du temple rougifloient du fang 
des fains homes efpandu par l’efpée hoftille, & les faintts aultiers eftoient 
fouillez & decouroient du fang des innocens. Et apres ces chofes degaf- 
terent les peans toute la cité & la defgarnirent de toutes fes richeffes, 
puix ambraferent le temple & avecques grant multitude de chietiffs de 
l’un & de l’autre fexes & de ordres differentes, lefquelx 1lz avoient 
efpargné à occire pour en avoir loïer, remonterent en leufs! neffs. 
Et ne fe oblians pas de leur cruauté, le jour de la fefte faint Pierre & 
faint Poul enfuivante allerent par petit navire au mouftier des ifles, de 
quoy a efté parlé deffus, lequel ilz affegerent & prindrent à force; & apres 
ce qu'ilz eurent ravi touz les biens d'icelui, ilz f'en retournerent au 
rivages de la mer, lieux convenables à excercer leurs raviffemens & pil- 

lages. Si ne peurent fouffrir ne porter les voifins habitans l'inhumanité 
d’iceulx cruelx peans, ains fe tranfporterent aux regions loingtaines & 
diverfes & delaifferent leurs propres habitacions. 

Comme ainfi eurent ces tres cruelx Normans deftruitte la cité de 
Nantes & le territoire d’icelle, les villes & chafteaux de la region 
Methalie, de Tuffauges & de Herbauges & qu'ilz eurent leurs neffs char- 
gées de tres grant multitude de chietiffs & grant afflemblée d’or et d'argent, 
ilz nagierent contreval le chanel de Laire jucques en lifle de Herio, 
laquelle ilz prindrent & occuperent, & là propoferent & leur pleut divifer 
l’afflemblée de leurs rapines; mes quant elles furent rapportées à la rive 
en la prefence des maires & des moindres & qu’ilz virent la innumbra- 
bleté de leur peccune, ilz oblierent toute la peur de leurs princes & ainfi 
comme chiens à devorer la char commencerent de rechieff à icelles chofes 
fortraire violentement, dont grant fedicion f'efmeut entr'eulx par laquelle 
plufeurs perirent celui jour. Et lors les chietiffs veans celle commotion 
& que celle gent furieufe ne tendoit fors à f’entrecourir feure, ilz f’en- 
fuirent touz par les lieux fecretz de l’ifle & fe efvanouyrent de leurs faces; 
touteffoiz entr'elx en fut ung hardi & de grant invafion qui print en fon 
coul l’armaire où eftoit gardée la Bible & les autres livres, laquelle 
jucques au jour de huy eft gardée en l’églife de Nantes & f'enfuit affin 
qu'il fe muczaît entre les autres miferables chietiffs. En la parfin iceulx 
homes dyabolicques pacifhez de fi grant difcorde remonterent en leurs 
neffs avecques pleur & doleur ne oncques n'oferent enfuir les chietiffs 
qui d'illecques eftoient fuiz & par la vertu de Dieu delivrez de leurs 
mains, car grant crainte les avoit efpoventez: & de illecques en apres 
ceulx Dannoys & Normans voullans nager vers leur region fe mirent en 
mer; mais le vent de acquilée les pourforcza &. par la violence de fes 
fiffleis les mena jucques en Gallice; contre lefqueulx les Galliciens 
affemblerent leurs forces & en foy deffendant d’eulx par grant vertu les 
occirent touz, excepté XXX neffs; lefquelx d’illec enchacez retournerent 
à Bordeaux & degafterent la province, puix nagerent jucques à Seinttes 
&, d’illecques prinfes grandes rapines, retournerent à leur pays longue- 
ment defiré aflez chargez de richefles & de defpoulles & les davantdittz 
chietiffs quant la mer fut retraitte iflirent de l'ifle Herio & de toutes leurs 

riches chofes qu'ilz avoient perdues, comme vefleaux d’or & d'argent, 
coronnes d'or à ournemens, precieux livres & royaux teftamens, avecques 
eulx tant feullement apporterent la librairie deffufditte & ainfi comme fe 
refucitans de mort avecques joye & lieffe vindrent en la cité de Nantes 
defolée, degaftée & ramenée à neant & qui n’avoit nul gouverneur; puix 
allerent à la Maifon-Dieu violée, foullée & privée de toute fa beauté 
acouftumée ; & là f’afflemblerent les demourans qui de la peftillance 
eftoient demourez qui le faint temple corrumpu par les païens & infait 
par le fang des fains nettoierent en pleurs & en lermes & manderent à 
Sufan, evefque de Vennes, que par dileétion fraternelle il veneift à eulx 
pour icelui temple reconcilier ; lequel Sufan tres volentiers fe o€tria à leur 
requefte & fut cefte reconciliacion faitte le jour devant les kalendes d’ot- 
tobre en celui jour que la premiere confecracion d’icelui temple avoit efté 
faitte. 

Ofariure Poivantiefme 


€. Comme Meomenon Baiffa fa cité de Mantes en carde à Lambert & comme 
HBomfroy, nepveu dudit Lambert, occift Pegon, duc d Hcquitaine, & fes 
Fequitaine & auffi comme fedit Lambert pour fes menaces Meomenon 
fenfuit a Croan. 


PRES le departement des Normans & Dannoys recouvra 
le prince Neomenon la cité de Nantes, & toutes les 
autres parties du royaume de Bretaigne lui apparte- 
nantes par droit heritage dempuix les murs de la cité 
d'Angers jucques à la mer occeanne par force d’armes 

FE. = reduifit entierement à fon premier eftat. Laquelle 

recouvrance faitte par Neomenon il eftablit & fift gouverneur de la cité 

de Nantes le duc Lambert qui toutes les chofes deffufdittes avoit à ladiéte 
cité procurées, pour remuneracion des fervices qu'il lui avoit fai@z; 
lequel Lambert, comme il euft faifi le regime de Nantes, il fut orgueilleux 

& enflé & comme parjure en allant contre le ferment qu’il avoit promis 

audit Neomenon, en fon prejudice voult à lui laditte cité retenir ufurpa- 

tivement & le territoire nantais delà le fleuve de Laire diftribua à fes 

chevalliers, c’eft à favoir à Gonfroy, fon neveu, la region d’Erbauges, à 

Ramarius Metellie & à Gerard Tuffauges, & toutes ces chofes leur 

conceda par droit hereditaire. A l'encontre defquelx Bego qui apres l’en- 

terrement de Raynaldus, qui comme dit ef, avoit efté à Bleign occis par 


les Bretons, c’eftoit fait duc d’Acquitaine & lequel fur le fleuve de Laire 
13 


a, Google 


98 LIVRE TROISIÈME 


non pas loign de la cité de Nantes avoit nouvellement conftruit ung 
chafteau & lui avoit impofé fon propre nom, f’efleva en armes & voulut 
celx Gomfroy, Ramarius & Gerard par puiffance d'armes du tout jetter 
loign de celles regions ; { affembla grant hoft & premierement vint en 
Erbauges avecques grant multitude de chevaliers, cuidant foufpendre def- 
pourveuement Gomfroy, lequel f'eftoit abfcenté car il avoit eu cognoef- 
fance de fa venue. Si fe mift Begon au retour & Gomfroy qui en fon 
aide avoit appellé fes compaignons Ramarius & Gerardus chevaucha 
ignellement apres & Île fuyvit celléement tant que il l’aconfuivi come il 
pañloit les guetz de Blefon. Et comme defja euffent la moitié de fes che- 
valliers icculx guez tranfverfez, Gomfroy courut feure par grant impe- 
tuofité fus la derreniere compaignie dont il occift plufeurs en celui eftriff 
& touz les autres enchacza; entre Icfquelx fuiffans Bego, duc des Acquit- 
tains, fut occis; & fut fon corps enfeveli à Duremun, une ville de Tuf- 
fauges. Apres laquelle defconfiture fe tranfporta Gonffroy au chafteau 
Begon, lequel il print à force & y habita jucques à ce que les Normans 
de rechieff retournerent par le fleuve de Laire, qui fut aflez toft apres, 
lefquelx deftruifirent les citez voifines d’icelui fleuve & par longue 
demeure prindrent viollentement ledit chaftel de Begon & le brullerent. 
Et ces chofes ainfi parfaiétes, le mefchant peuple de Nantes, orphelin de 
pafteur & du tout en tout delaiffé en defolacion, envoiea des clercs qui de 
l’occifion eftoient demorez à Amauri, archievefque du fiege de Tours, 
affin qu'il leur donnaft confeill comme la miferable eglife de Nantes 
peuft recouvrer fon gouverneur; lequel Amauri archevefque efleut entre 
les clercs de fon eglife ung noble juvenceau appellé Attardus, fage & 
aourné de toutes bonnes meurs, & le confacra evefque de la cité de 
Nantes à laquelle 1[ le envoiea pour la confoller par le confentement du 
roy Charles le Chauff de France; à l’advenement duquel tout le peuple 
nantais receut grant fiance de feurté, combien que plufeurs encore efpo- 
ventez par la rage des Normans fe fuffent loign fuiz. Entre ces chofes Île 
duc Lambert grandement hay des Nantais voulut fa maifon ediffier en la 
fouverainne haulteffe de la cité & par ce feigneurir à l'evefque & aux 
citoïens d’icelle & y avoir principaulté; laquelle chofe l’evefque & touz 
les autres lui contredirent & en toutes manieres lui deffendirent celle 

chole faire. Pourquoy Lambert à l'encontre d’elx fut ambrafé de ire & 
commencza à leur faire plufeurs oultrages; & pour ce Attardus penfant 
comme il pourroit eftaindre fa malice continuelle f’en alla au roy Charles 
de France & lui demonftra combien de maulx ledit Lambert avoit fait à 
lui & aux citoyens de Nantes; dont le roy prenant confeill manda par 
ledit Attardus evefque à Neomenius, prince des Bretons, par la fiance & 
aide duquel Lambert avoit envay la cité de Nantes, que f1 celui Lambert 
meptoit hors d’avecques lui, il luy pardonneroit les offences qu'il luy 
avoit faittes ; & à ceftes chofes adjoufta l’evefque Attardus de fa part que 
fi le prince Neomenius n’obeiffoit au roy de France, Lambert feroit con- 
corde avecques lui & en après du tout lui feroit contraire. Quelles chofes 
rapportées à Neomenius par l’evefque Attardus, il donna peu de la crainte 
du roy de France; mais touteffoiz fut il reprins des gens de fon confeill 
de ce qu'il fouftenoit ledit Lambert à l'encontre des droitz de l’Eglife; 
pourquoy il lui manda que fil ne les delaiffoit avecques toute la comté 
de Nantes, que il lui courroit fus à puifflance d’armes. Pour lefquelx man- 
demens, Lambert grandement efpoenté delaïiffa laditte comté & f’enfuit 
jucques à Craon qui lors eftoit du territoire de Nantes, lui appartenant 
par le droit de faint Clemens, monaftere de Îa cité auquel la feur dudit 
Lambert appellée Doda abaffe prefidoit; & d’illec en après donna Lambert 
maints maulx & maintes oppreflions aux regions voifines ; à l'encontre 
duquel f'efleverent plufeurs à le combatre & chacer qui f'en retournerent 
vaincuz; entre lefquelx Guion, comte de Chartres, efperant le vaincre par 
puiffance avecques grant multitude de chevaliers lui vint courir feure, 
qui apres longue bataille fut tourné en fuitte. Et ainfi vaincuz ces refiftans, 
compofa Lambert ung chafteau fus le fleuve d'Udon & print en fa fei- 
gneurie le territoire d'Anjo ainfi comme Maine defcent en Laire, lequel il 
tint par violancè jucques à la fin de fa vie. Mais comme aprés ce que 
Lambert eut efté trop voluntaire de parolle & d’euvre & aufli de fon 
glayve jamais n'euft ceflé d’efpandre fang humain & euft faitt innum- 
brables maulx en terre, en la parfin il fut occuppé de mort fubite & finit 
fa vie temporelle; fi fut enfeveli apud Saponarias, une ville de la comté 


d’Angeou. 

€ Lomme Mecomenon envoia Conoveus, abbé de Redon, pardevere pape Leon 
demander ficence de vennouveîer Fa dignité ropafe de Pretaigne & fa 
deppoficion de6 evefques, queffee chofes fe pape Luy vefufa & neantmoins 
defpofa if fefoite evefquec. 


la poffeffion des territoires de Craon & d’Angeou 
jucques à la cité de Angers & les reduifit à {oy & à fes 
> fucceffeurs. Et comme celui Neomenon tres puiffant 
BA]! prince des Bretons par fa grant vaillance & la multi- 

cm) fude & audace de fes fubgiz euft recouvré toutes fes 
feigneuries & chofes heritelles par les roys de France autreffoiz occup- 
pées indeuement, en meptant en fon obeïffance touz les territoires def- 
fufdittz d'Angeou & du Maine jucques au fleuve de Mainne en prenant 
& acquerant la poffeffion paifñible & les retenans comme fes predeceffeurs 
avoient de couftume avoir & poflider ès anxiens temps, il fut le plus 
puiffant & le plus doubté de touz les autres princes fes voifins & penfa 
en fon corage qu'il fe feroit roy & qu'il renoveleroit le royaume de Bre- 
taigne autreffoiz y eftabliz par la puiffance des roys de France ou preju- 
dice de lui & de fes fuferainnetéz & autres nouveaux evefques fubroger 
en leurs lieux. Et comme :il eut cefte chofe pencée, il appella Conoveus, 
abbé du monaftere de Redon, homme fimple & innocent & lui expofa 

de l'antiquité de fon royaume de Bretaigne & comme les roys de France 
le envaïffans injuftement l'avoient deftruit; fi le voulloit renoveller fi 
confeill luy en eftoit donné & que les evefques d'icelle fa region ordonnez 
par peccune & diffammez d’autres crimes indignement traittans l'office 
epifcopalle eftorent à defpofer & autres en leurs fieges ordonner jufte- 
ment qui regulierement fuffent evefques. Quelles chofes ouyant Conoveus, 
home jufte, il promift aide à ce faire à Neomenon, duquel il receut grans 
dons d'or & d'argent & f’en alla à Rome devers pape Léon, auquel il 
offrit de la partie de Neomenon, prince des Bretons, ung riche veffeau 
d'or fait merveilleufement & lui demonftra deligentement toutes ces 
parolles, c'eft affavoir ide renoveller le royaume de Bretaigne & de la 
deppoficion des evefques. Mais le pape requis par les efpitres du roy de 
France qu'il ne ottriaft au prince Neomenon fa demande ne lui voult 
conceder porter coronne, Et quant de la deppoficion des evefques, 
refpondi le pape à Conoveus que fi Neomenon les voulloit degetter de 
leurs fieges & autres conftituer en leurs lieux, qu’il appellaft premiere- 
ment certain numbre de evefques & fuffent ceulx qui eftoient à deppofer 
accufez par vroiz tefmoigns, & puix apres f'ilz eftoient repprouvez de 
celle chofe par le jugement des deffufdittz fuffent autres nouveaux 
evefques inftituez en leurs fieges, ne aultrement ne feuft fait. Lefquelles 
chofes ainfi difpofées par pape Léon, le venerable Conoveus abbé lui 
requift humblement qu’il lui donnaft des relicques; auquel le pape Léon 
donna le chieff de faint Marcelin, pape. Et dient aucuns que à plufeurs 
avoit efté celui chieff ottrié qui oncques ne l’avoient peu lever du lieu où 
il reppofoit & que encore penczoit Léon, pape, que ainfi en advenift à 
Conoveus; mais fitoft que le faint home y adreffa fes mains, il le mania 
tout à fon bon plaifir & Île faifit o grant joye; puix print congié du pape 
qui conceda à Neomenon qu'il fe feift duc fus le peuple de Bretaigne & 
qu'il portaft le cercle d’or ainfi que les autres ducs. En Bretaigne retourna 
Conoveus & rapporta à Neomenon la refponce de fes mandemens ainfi 
que le pape Léon la lui avoit faitte & lui monftra la tefte de faint 
Marcelin qu’il avoit apportée, dont il fut moult joyeux; & fut en l'an de 
l’Incarnacion Noître Seigneur VIII“XLVIII & en cel an eftoit mort pappe 
Sergius auquel ledit pape Léon avoit fuccedé. Bien eut Île prince 

Neomenon cognoeffance comme Charles le Chauve, roy de France, avoit 
par fes efpittres deftourné le pape Léon qu’il ne lui ottriaft fes demandes ; 
& neantmoins propofa faire la deppoficion des evefques de fa region pour 
deux raifons : l’une & la premiere pour recouvrer fes droiz, & la 1e pour 
une herefie que l’on appelle fimonie qui lors par toute Bretaigne feftoit 
eflevée & prefque toute l’avoit corrumpue en telle maniere que du 
moindre jucques au très grant touz les prelaz de Bretaigne & autres gens 
ecclefiaftiques enfuyvoient avarice. Et de cefte mauditte herefie & fimonie 
l'acteur & inventeur principal fut Sufan, lors evefque de Vennes car nul 
prefbtre ou diacre povait avoir impoficion des mains des evefques ne 
avoir ordinacion chacun en fon ordre fans prix & bailler argent, Et ne 
penfoient point alors celx prelas comme en la premitive Eglife laditte 
fimonie avoit efté expulfée par monfeigneur faint Pierre; car il eft leu és 
Actes des Appoîñtres que les juftes recevoient le don du Saint Efprit par 
l’impoficion des mains des appofñtres en telle maniere qu’ilz parloient 
nouveaux langages; & ce voieant Simon le magician vint és appoñtres & 
les pria qu'ilz prenfeiffent de lui moult de peccune, mais qu'ilz luy don- 
naflent grace de faire miracle ainfi qu'ilz donnoiïent és autres; auquel 
refpondi faint Pierre : « Ta peccune foit avec toy en perdicion; tu n'auras 
point part en tel fermon, c'eft affavoir en ce que tu demandes » ; & adonc 
fe deppartit celui Simon des appoñtres, confus pour ce qu'il ne povait 
impetrer ce qu'il demandoit iniquement. Et Noftre Seigneur dit en fon 
Evvangille : « Ce que vous avez receu de liberalle volunté, donnez le de 
bon gré ». Aufñ eft il leu en l'Evvangille que lorfque Noftre Seigneur 
entra ou temple Salomon où il trouva les vendeurs des beufs, ouailles & 
coulloms & les changeurs feans à leurs tables, il les jetta hors du temple 
o ung flagel & leurs tables evertit. Et ainfi ceftui Neomenon enfuiveur de 
Jhefu Xprift degetta & mift hors de fon royaume de Bretaigne les 
evefques fimoniaux; car il affembla les evefques de plufeurs provinces & 
leur racompta les vices de fes evefques, leur fignifiant qu'il les voulloit 
deftituer de leurs ficges & aultres nouveaux evefques eftablir en leurs 
lieux. Lefquelx evefques invittez ou monaftere de Redon fut la cene 
affemblée en l’églife Saint Sauveur & furent par tefmoigns notables les 
evefques de Bretaigne accufez de divers crimes, c’eft affavoir Sufan de 

Vennes, Sallacon de Allettence, Felix de Cornouaille & Liberal de 
Ocifme, evefques en ceulx feges conftituez par la puiffance des roys de 
France & empereurs de Romme; lefquelx ainfi accufez en la prefence de 
touz les evefques appellez à celle cene furent grandement efpoentez & 
n'oferent nullement refpondre aus chofes qui leur eftoient impofées, com- 
bien qu'ilz fuffent affez requis des evefques qui eftoient prefens qu'ilz 
refpondeiffent fi les accufeurs difoient verité; ains confefferent, oyans tout 
le couvent, qu'ilz eftoient coupables &, mis jus leurs verges & leurs 
anneaux, f’enfuirent au roy Charles le Chauve de France; & Neomenon 
ordonna feix autres evefques en leurs fieges & fcelon la teneur des Chro- 
niques de Nantes diminua leurs parroeffes & crea troys evefques nouveaux, 
favoir ou monaftere de Dol, lequel lors eftoit du diocefe de Allettance, & 
ou monaftere de Saint Bricuc & de Saint Tugal. Et dient les Cronicques 
nantaifes deffufdittes, celui que il ordonna à Dol il le fift plus grant & 
metropole des autres evefques en refcindant la province de Tours; mais 
fcelon les legendes des fains Sanfon, Magloire & Budoc, fucceffivement 
archevefques de Dol, & de faint Tugal, evefque de Léon, & auffi fcelon 
aucunes Jegendes de plufeurs fains de Bretaigne & les Cronicques 
anciennes & autentiques de Dol & de ailleurs, le contraire eft trouvé : car 
faint Sanfon en fon temps, fcelon fa legende, par Judual, roy de Bre- 
taigne, & les evefques qui lors ës fieges epifcopaux du royaume prefidoient, 
fut eflevé métroppolle de toute la province & fut par eulx révéré 
comme leur patron. Apres lequel Sanfon fucceda en celui lieu & 
ordre Magloire, homme digne de tout honneur & loange, qui du def- 
fufnommé Sanfon, le glorieux confeffeur, en meurs & en lignage eftoit 
prouchain; lequel Magloire couvetant fervir au roy fouverain fans empef- 
chement f’en alla habiter en l’ifle Cerch qui eft prouchainne de Îla grant 
mer & eftablit en fon fiege faint Budoc, le filz du roy de Goëlo & de 
Azenor, la fille du roy de Breft, duquel a efté parlé cy deffus plus plaine- 
ment. De quelle faintteté fut celui Budoc tefmoignent affez les precieufes 
relicques que il apporta de la faintte cité de Jherufalem, c’eft affavoir l’ef- 
cuelle & le couteau dont Noftre Seigneur fut fervi en la derroine cene que 
il fift avecques fes difciples, lefquelles chofes avecques maintes autres pre- 
cieufes relicques pour la peur des diffipans les eglifes par la forcennerie des 

guerres furent de la cité de Dol tranflatées à celle d'Orleans où elles font 
gardées honnorablement avecques le corps faint Sanfon. Apres Budoc fut 
ordonné en archevefque de Dol faint Geneveus; la vie duquel pour 
memoire de fes vertueufes euvres eft encore gardée entre les efcriptures 
fainttes de laditte eglife. Auquel Geneveus fucceda Reftoaldus, homme 
noble que Severinus, pape, confacra & lui conceda l’ufage du palle facré. 
Lequel Reftoaldus trefpañlé, faint Armahelus poffida icelle mefme chaere 
en pareill honneur que les devantdiz & non pas defegal en vie ne en 
meurs, car combien il fut refplendiffant en vertu à bien peu eft cogneu à 
touz les habitans d'Occident. A ceftui faint Armahelus fucceda faint 
Jumahelus qui le palle receut du pape Adrian. Apres lequel print faint 
Turianus le governement de la deffufditte eglife, qui par voix & par 
bouche prefcha Noftre Seigneur jucques à ce qu’il trefpaffa au regne celefte. 
Touz lefqueulx fains prelas deffufnommez & plufeurs autres venerables 
peres, archevefques l’un apres l’autre fuccedans en l’eglife de Dol, metro- 
polle de toute Bretaigne, en fervant à Noftre Seigneur falutairement gou- 
vernerent fon peuple par l’efpace de cent faixante ans & plus jucques au 
temps de Nicollas, pape: lequel differa jucques à certain temps à bailler 
l’ufement du palle facré à Feftinien, lors archevefque de Dol, pour ce que 
le roy lors regnant en Bretaigne ignorentement avoit propofé fon nom au 
nom du pape au commencement de unes lettres qu’il lui tranfmift, & qu'il 
les lui avoit envolées fans les enfeignes de fa majefté royalle & fans 
aucune impreffion de feel, par ung meffagier non ydone; & pour ce ceulx 
qui dient que alors & au temps de ceftui Neomenon n’y avoit que feix 
fieges eppifcoppaux en Bretaigne, veue la teneur des legendes deffufdittes, 
dient erreur. 

€ Comme Meomenon fe fiff à Dof coronner roy de Pretaigne & comme if 
defpofa Attardue, evefque de Mantes, pour ce qu'if ne vouft aîfer à Fa 
fefte de fon coronnement ; & de fa compfainte que cefup Attardus & fon 
oncfe Amauri, archevefque de Œoure, firent au roy de France dudit 
Necomenon. 


EM UANT ainfi eut Neomenon degetté les evefques de 
À Bretaigne fimoniaux en anichillant le droit que les 
roys de France clamoient en fon royaume qui ceulx 
evefques en ufurpant le droit des princes de Bretaigne 
y avoient inftituez, il aflembla touz fes evefques qu'il 
+ avoit ordonnez nouvellement en l’eglife faint Sanfon 
avecques les autres prelaz, comtes, barons & feigneurs du pays & illec 
par leur confcentement impofa à fon chieff une noble coronne & fe fift 
eflever à roy de Bretaigne. Si feigneurit haultement fus Bretons en 
corrigeant les rebelles & retribuant les bons & loyaux de leurs grans 
loyers. Et pour ce qu’il avoit mandé à Attardus, l’evefque de Nantes, 
qu’il fe tranfportaft à Dol ainfi comme les autres evefques de Bretaigne à 
la fefte de fon coronnement, ce que ledit Attardus avoit reffufé faire en 
toutes manieres, le roy Neomenon pour celle caufe le degetta de fon 
fiege; & f'enfuit Attardus à Amauri, l’archevefque de Tours, fon oncle, 
& lui rapporta ce que le roy Neomenon avoit fait; lequel Amauri fut 

trifte grandement quant il ouit la rumeur de celle chofe & f’en alla à la 
court du roy Charles le Chauve de France, lui requerant vengeance de 
celui fait; & pour mieulx l’efmovoir à ire à l'encontre du roy Neomenon 
& des Bretons lui remonftra comme ledit Neomenon avait envay le 
royaume de France prefumptueufement & auffi qu'il ofoit porter coronne 
royalle. Mais toutes ces chofes du roy Neomenon par l’archevefque 
Amauri au roy Charles de France fignifhées, il n'en peut impetrer aucune 
aide, car le roy Charles oppreflé par les batailles de fon frere Lotaire 
prolongna la vengence de ces chofes au temps à venir. Touteffoiz eft 1l 
trouvé &s annuelz des roys unes brefves cronicques ès quelles n’eft le 
racomptement des chofes au long recordé, mais feullement les temps & 
les ans que elles font advenues, que en l’an de l’Incarnacion Noftre 
Seigneur ouytt cens XLIX combati le roy Neomenon contre le roy 
Charle Chauve de France en une ville qui eft ditte Bellon en laquelle 
il y eut grant occifion des gens de chacune partie. Comme ainfi fut 
Attardus avecques les autres evefques de Bretaigne degetez de fon fiege, 
le roy Neomenon efleut Gillart, né de la cité de Nantes, & l'eftabli 
evefque en icelle. Et quant le roy Neomenon eut tenu. le royaume de 
Bretaigne tant de temps que nature le laiffa vivre, il trefpaffa de cefte vie 
mortelle l’an de Noftre Seigneur ouytt cens cinquante & ung. 

C Du roy Erifpogiue, fifs Meomenon, qui combati fee Mormans ç fee caca 
de Mantes & fe eventa du rop Charles Fe Chauve; & comme Fe comte Even 
defcomfiff en Léon une autre affembfée de Normanc. 


mPREs la mort du roy Neomenon fucceda au royaume de 
| Bretaigne Erifpogius fon filz qu'il avoit engendré de la 
&Y royne Marmoeth, fa femme ; lequel Erifpogius print la 
coronne royalle & ne fut pas inegal en vertu à 
Neomenon, fon pere, car il eftoit home tres debonnaire 
& des eglifes vallable reftaureur. En l'an VITI<LI qui 
fut l’an de fon coronnement & de la mort Neomenon, fon pere, comme dit 
eft, Conoveus, premier abbé du couvent de Saint Sauveur de Redon, f’en 
alla pardevers lui au monaftere de Guel & illec en la prefence de plufeurs 
evefques conferma les previleges de fon convent. Au temps dudit 
Erifpogius une autre affemblée de pirates infullaires dannois & normans, 
encore adonnez à la faulce loy des ydolles, tourmentans maintes 
provinces des xpriftiens & grandement le royaume de Bretaigne, de 
rechieff vindrent par le fleuve de Laire & prindrent la cité de Nantes la 
fecunde foiz, puix degafterent toutes les contrées à l'environ & prefque 
toute la region dommagierent en attribuant icelles provinces à eulx 
comme leur propre droit. L’inhumanité defquelx cruelz païens ne peurent 


108 LIVRE TROISIÈME 


plus fouffrir ne porter les habitans des provinces deffufdittes qui enfemble 
f'eftoient retraiz; ains envoierent leurs meffages pardevers le roy 
Erifpogius, lui fuppliant qu'il affemblaft fon exercite affin que, fes forces 
joingtes & unies avecques eulx, les deffufditz paiens chaczaffent hors de 
la cité. À la fupplicacion defquelx affembla le roy grant multitude de 
chevaliers ; lefquelx joingts avecques les deffufdits affembléement 
affegerent la cité de Nantes; & les païens qui dedans eftoient iffirent 
contre eulx pour les combatre. Si fut griefve bataille entr'elx & les 
Bretons demenée jucques à la nuyt obfcure & en cil eftrif fut navré 
Cideric, duc de laditte affemblée de païens. Mais la nuyt enfuivante il 
. firent paix avecques le roy Erifpogius ; & au bien matin entrerent ceulx 
Normans & Dannoys en mer pour f’en retourner; lefquelx apres avoir 
nagié par plufeurs jours pillerent & gafterent les fouverainnes parties du 
royaume de France; mes finablement par le roy Charles le Chauve & 
par fes aides ilz furent tous effacez & chacez. Et non pas feullement 
combatoit le roy Erifpogius à l'encontre des Normans, mais auxi contre 
ledit Charle le Chauve, roy de France, car il fe exempta du tout en tout 
de fa feigneurie. Et lors les evefques de Bretaigne obeifloient à l’arche- 
vefque de Dol & f’eftoient departiz de la fubjettion de l’archeveique de 
Tours. Mais apres firent ces deux roys de France & de Bretaigne paix 
entr'eulx; & laiffa le roy Erifpogius Attardus poffider le fiege epifcopal de 
Nantes dont il avoit efté degetté par le roy Neomenon, pere dudit 
Érifpogius, qui touteffoiz retint touz jours en fa puifflance la marche & 
toute la comté de Nantes; & f'enfuit Gillart qui par Neomenon y avoit 
efté ordonné evefque & {e logea à la Salle Quiriaque qui orendroit eft 
appellée Guerrande par les Bretons qui y habitent & illecques fift fon 
fiege & foubfirayt ufurpativement toute la province de Nantes dempuix 
le fleuve de Herde jucques à celui de Villaigne & icelle tint violen- 
tement jucques en la fin de fa vie. Les autres evefques qui par 
Neomenon avoient efté degettez ne peurent recouvrer leurs fieges, 
combien que le roy Charles de France leur euft promis par puiffance les 
y reftituer, ce qu'il ne povait lors acomplir, combien que voulentiers 
l’euft emprins f’il euft pencé en venir à chieff; mais il doubtoit la puif- 
sance des Bretons qui eftoient uniz & enfemble concors ; & comme il 

eft dit devant, il eftoit encore grandement oppreffé par les batailles de fon 
frere Lotaire, par quoy il lui convint celles chofes fouffrir & que 
Erifpogius portaft coronne royalle. Et l’evefque Attardus oveant la beni- 
gneté & devocion du roy Erifpogius fe tranfporta à {a court & lui fift 
complainte de la mifere de fon eglife en lui remonftrant comme par la 
confufion des Normans elle avoit efté defpouillée de fes chofes & du tout 
ramenée à neant. Pourquoy Erifpogius, entendues les parolles de fa com- 
plainte, reftitua à l'églife de Nantes la moitié du tribut des marchandies 
de la mer prinfes envers le rivage & de toutes chofes dont celui devoir 
eft deu appofñfder par droit perpetuel en l’onneur de Dieu & des fains 
appoñtres faint Pierre & faint Poul, & pour le remide de fon âme, de l'âme 
de Neomenon, fon pere, de Marmoech, fa femme, & de fon tres amé 
compere Charles, roy des Franczois; à laquelle reftitucion furent prefens 
Marmoech, la royne, mere dudit Herifpogius, Sallomon, fon coufin, qui à 
ce dona fon confcentement, Conan, Pafchuetam, le comte Nam, Bodoan, 
Gurguethan & plufeurs autres comtes, barons & feigneurs de fon royaume. 
Au temps du regne de ceftui roy Erifpogius, environ l'an ouytt cens cin- 
quante & cinq, les pirates normans & dannoys, de leurs regions par 
navire apportez, entrerent à grant puifflance en une des contrées de Bre- 
taigne appellée Letavie, qui maintenant eft ditte Leonie, & de diverfes 
provinces amenerent habundence de proyes & de chietiffs. Mais quant le 
comte Even, furnommé le Grant, duquel le fiege eftoit ou chafteau lequel 
de fon ‘nom eft jucques ou jour de huy en langage breton appellé 
Lefeneven, qui vault autant à dire comme la falle ou la court Even, 
entendit la defolacion que ceulx païens faifoient ou païs, il affembla 
grant numbre de chevalliers & de gens de pié pour les combatre. Si fe 
mift avoye pour aller la part qu’ilz eftoient, & adreffa fon chemin par 
l'oratoire faint Golvin qui quatre milliaires eftoit loing de Lefeneven, & le 
trouva où il faifoit oraifons à Noftre Seigneur jouxte une croix laquelle 
eft encore appellée la Stacion Golvin, & lui dift que en celui jour il 
aflembleroit avecques les pirates ; & Golvin lui refpondi qu'il allaft feure- 
ment. Pourquoy adonc le comte Even aieant en foy efperance de obtenir 
vitoire alla la voye qu'il avoit comencée & avecques puiffance d’armes 
affaillit vigoreufement fes ennemis, lefquelx il defconfift en bataille en 

les divifant & à la fuitte en occift plufeurs & leur refcoult toutes les 
proyes que ilz avoient ravies. Les autres fe tapirent efparfement par les 
rivaiges, lefquelx f'en retournerent par où 1lz eftoient venuz, ne jamais 
n'oferent aucun domage faire en la province. Et Even le comte & les 
fiens f'en retournerent apres leur vittoire à Lefeneven. 

€ Du duc Saffomon qui meut qœuerre contre Fe roy Berifpogius, fequel ip 
defcomfifft en Bataiffe & L'occift, puiv fe fiff rop de Pretaigne & comme en 
fon tempe fe corps faint Matfe fut apporté en Pretaigne. 


GI quel an eftoit le VIe de fon regne, ung juvenceau fon 
y] coufin germain, neveu du roy Neomenon fon pere, 
ADA filz du comte Rivallon frere ainfné dudit Neomenon, 
“| & lequel jouvenceau eftoit appelé Salomon, cognoef- 
A fant le gouvernement du royaume de Bretaigne lui 

appartenir par le droit de fes prediceffeurs qui longtemps paravant en 
avoient la feigneurie obtenue & qui pour les difcenfions deflufdittes des 
comtes du pays avoient ceflé à icelle obtenir, f'efleva à l'encontre dudit 
roy Erifpogius, fon coufin, & de toutes pars appellans fes amis, confan- 
guins & alliez, en fon aide contre ledit Erifpogius mortel guerre encom- 
mança; & le roy Herifpogius d’autre part fes forces aflemblées pour lui 
refifter, mirent des deux pars leurs querelles en les habandonnant à 
l'aventure des batailles, car par autre voye ne povait le debat d’entr'eulx 
eftre terminé. Et adonc comme d’une chacune partie ilz feuffent aflemblez 
pour combatre & que l’eftour eut entr'elx duré longuement, à la parfin 
furent les gens de la partie du roy Herifpogius fuppedittez & lui mefmes 
par puiffance d'armes contraint à fuir. Lequel Sallomon fon adverfaire 

pourfuivi fi dilligentement que il le aconfuivit en ung monaftere où il 
eftoit entré à reffuge, dont il le tira hors à force & l’occift par fureur de 
bataille. Et adonc la vittoire demourée à Sallomon, le noble juvenceau, 
il impofa à fon chieff le diadefme du royaume de Bretaigne par la volunté 
du peuple. Au temps duquel Sallomon eut telle tranfquilité de biens en 
tout le royaume que ës habitans en icelui ne deffaillit nulle chofe necef- 
faire, ains de touz biens avoient exceffive habundance; car fcelon la 
faintte ordonnance des anciens, gouverna loablement la cure qui par la 
grâce de Dieu lui eftoit commife & en icelle uloit attrempéement de jufte 
religion & de droitte raifon, tant que il fut reputé pere & conforteur des 
bons & benign retribueur de leurs bienffaiz, & des mauvais jufte juge & 
des cruelz pugniffeur. 

En fon temps fut apporté de Ethioppe en Bretaigne le corps de faint 
Mathe, appoñtre & evvangelifte, ainfi que efcript le benoïft Paulinus qui 
au temps de lors eftoit evefque de Leon; lequel Paulinus tres refplendif- 
fant par vertu entre les autres faittz loables qu’en fon temps il ditta, 
honnora en fes euvres par loenge les faintts appoñtres. Si eft affavoir que 
le benoiïft appoñtre & evvangelifte Mathe prefcha aux Hebrieux, aux 
Macedonnois & aux Myrmidonois l’evangile efcripte fcelon leurs lan- 
gages, puix amonefté par revelacion divine f’en alla en Ethioppe où 1l 
convertit par l'office de fon fermon innumbrable peuple adonné aux 
erreurs païennes & le lava de l’eau falutaire du baptefme. Et apres ce quil 
eut celui peuple amené à la voye lumiere qui eft Jhefu Xprift, afflitt 
cruellement par les tourmens de Irtagus, roy d’icelle province, il trefpafla 
au royaume cçelefte ; & fut en Ethioppe en la grant cité qui eft appellée le 
Caire, en laquelle il fut enfepulturé, Galba imperant aux Romains. Mais 
apres long efpace de temps comme celle gent delaiffaft à enfuire les 
mandemens de Noîftre Seigneur Jhefu Xprift ès quelx elle avoit efté 
inftruitte par ledit appoftre Mathe & du tout fe adonnaft aux concu- 
pifcences charnelles, elle efmeut envers elle les diverfes nafcions de Îa 
terre, favoir les Sarmathes, les Numidiens, les Arabes, les Trochodites, 
les Egipciens & les Mauritains, lefquelx comme ils entraflent en celle 
region en la degaftant par batailles, par rapines, par omicides & par 
ambrafemens la fubmirent à leur feigneurie & les couvens des xpriftiens 

du tout en tout exterminerent tant que des innumbrables cglifes des fans 
n'en demoura que peu qui ne feuffent fubverties. Et comme ces chofes 
ainfi fe portaflent en celles parties, fe tranfporterent envers la cité du 
Caire aucuns hommes bretons mariniers pour caufe de marchandie aïnfi 
qu'ilz avoient de couftume; aufquelx Île faint evvangelifte Mathe fe appa- 
rut vifiblement & les enquift difant en breton : « Dont eftes vous, mes 
freres, & pour quelle caufe vous eftes vous icy tranfportez? » Lefquelx 
dirent : « Nous fommes Bretons & la caufe de marchandie nous a ycy 
compellez à venir. » Et il leur dift: « J'ey ung fecreit que je vieux 
demonftrer à voftre fraternité, lequel fi mes dis voullez obferver ne vous 
donnera pas peu de prouffit. » Si lui promirent par fermens acomplir 
toutes les chofes qu'il leur amonnefteroit; & il leur dift : « Ne ignorez 
vous pas que l’evvangelifte Mathe ait prins Ethioppe en fort de predica- 
cion & en quel lieu 1l print le palme de martire & trefpaffa au royaume 
celefte? » Auquel ilz refpondirent : « Nous avons congneu pour certain 
la gent d’Ethiope avoir efté concedée en predicacion à icelui faint 
appoftre; mais 1l n'eft point venu à noftre cognoeffance en quel lieu 1l ait 
fouffert martire ne en quel lieu il fut enfepulturé. » Aufquelx il dift de 
rechieff : « Il m'a à vous adreffé affin que j'encerchaffe l’intencion de voftre 
pencée envers lui. Mais pour ce que par fermens vous eftes moult 
obligez & par pure devocion lui avez promis donner obeiffance, fuyvez 
moy & je vous maineroy à fon fepulcre; & en celui lieu appellez Jhefu 
Xprift voftre plege que fil permet eftre en voftre pays par vous porté, 
que vous lui offrerez grant reverence & le tendrez honnorablement. » Et 
en difant ces chofes les amonnefta qu'ilz le fuiviffent & les mena au fiege 
metropolle de la cité; auquel lieu, comme ilz y feuffent entrez, 1lz furent 
par lui menez derriere le chanceaux orientelz & o la main leur demonftra 
le lieu où le corps faint Mathe repofoit, puix incontinent f'efvanouyt de 
leurs yeux. Et adoncques iceulx efpoventez de tres grant crainte pour ce 
que celle perfonne de home refplandiffant avec laquelle 11z avoient 
naguere parlé f’eftoit ainfi efvanouye, creans que c’eftoit chofe divine, fe 
jetterent à la terre & fe mirent en oraifons & d'’illec en apres prefenterent 
le faint appoñtre de riches dons; puix ainfi qu'ilz avoient efté inftruitz 


meptans Jhefu Xprift en plege, jetterent hardiement leurs mains au 

fepulcre affin qu'ilz accompliffent par euvre ce qu'ilz âvoient conceu en 
pencée. Lors apparut illec vertus merveillable car la pierre de marbre de 
laquelle eftoit couverte la tombe appoñtolicque eft ditte avoir efté de fi 
grant poys que à painne peuft elle eftre meue en aucune partie par qua- 
rante robuftes hommes; mais où ilz jetterent les mains elle fut de telle 
legiereté que icelle picrre non pas pour forcée mais de fon bon gré fem- 
bloit fuivir ceulx qui la tiroient; & ainfi trouverent le faint corps fi entier 
& fans foulleure qu'il n’eftoit en nulle maniere defgarny de poil de tefte 
ne de barbe, ne nulle partie d’icelui faint corps n'eftoit taché de nulle 
corrupcion fi que l’on euft cuidé qu’il ne fuft pas mort, mais feullement 
pafmé en ung legier dormir; & fon vermoill veftement avecques feaux 
d'or duquel ja piecza celui faint corps avoit efté couvert par les xpriftiens 
trouverent fans bleceure & fans nulle pourreture ne difformitté, ne ne 
l’avoient peu le cours de tant de ans perir ne dommager. Adonc leverent 
icelut faint corps avecques fouverainne diligence & incontinent par- 
vindrent à leur neff en laquelle ilz le poferent o grant reverence; & fans 
demeure, les vens profperes fifflans & le temps ferain & fans orage, 
eftandirent leurs voilles & fillerent par mer tellement que dedans petite 
intervalle de temps apperceurent les ports de Bretaigne; dont 1ilz furent 
moult efmerveillez & difoient : « Quoy eft cecy qui nous eft advenu à 
notre retour, car quant nous tendion vers Ethioppe à paine y arrivames 
nous en troys moys & maintenant en peu de jours fommes retournez ; 
mais ce n'eft pas merveille fi cefte chofe nous eft donnée par l’appoñtre 
Mathe dont nous indignes avons fouftrait le corps d’Ethioppe. » Et ainfi 
qu’ilz difoient telles & femblables parolles en approuchant les rivages fut 
entr'elx ung juvenceau qui ainfi commença à dire de l'appoñtre : « Je 
croy que ces gens cy fongent maintenant ce qu'ilz ont en veillant defiré, 
car certes nul home mortel ne me fauroit faire entendre que Île corps 
faint Mathe foit en noz neffs. » Mais à paine eut il acomplies ceftes 
parolles que fa miferable langue fe adhera au pallaft tellement qu'il ne 
povait parler à fes compaignons ne leur prier qu’ilz fuppliaffent pour lui 
aide au faint appofñtre; mais en eflevant les mains à fon povair monftroit 
par conjectures la coulpe de fa confcience; pourquoy fes compaignons 
enfemble dollens de fa mifere pour la reftauracion de fa langue requirent 

le faint appoftre qui ne differa pas longuement leurs prieres, ains 
incontinant la langue de celui qui la parolle avoit perdue retourna à fon 
premier office, Et certainement mains autres miracles parfift faint Mathe 
au rivage de la grant mer que je paffe de reciter pour leur prolixité, def- 
quelx touteffoiz eft expediant de rapporter l’un: c’eft affavoir que comme 
par la maniere acouftumée entre les mariniers les neffs reliées aux ancres 
demouraffent deux ou troys jours au rivage de l’occeanne, les deables des 
corps tourmentez difcourans par les rues & deboutez par les champs 
femoient par entre le peuple la renomée de l’appoître, difans : «O vous Bre- 
tons, accourez au rivage de la grant mer & vous haftez ignellement, car le 


corps faint Mathe appoñtre a efté d'Ethioppe par noz mariniers apporté &: 


demeure oudit rivage » ; & ce difant, ainfi comme à demonftrer la voye 
alloient devant le peuple qui couroit à ce fpectacle regarder; mais main- 
tenant que de leurs yeulx 1lz choaïifirent la neff en laquelle Île faint corps 
avoit efté apporté, ilz furent nettoiez des efpriz immundes defquelx 
paravant 1lz avoient efté tenuz & tourmentez. 

€ Lomme fe roy Salomon affa au rivage de fa mer cecepvoic Fe corps faint 
Pate, & de fa mauvaife couftume qu'if offa en Pretaigne ; & comme ledit 
Daffomon emimena cefup gforieuy corpe à fa cité vopaffe, en F'onneur 
duquef i£ fiff une eglife cdiffier. 


Be OMME la renommée de celle chofe veneift aux oreilles 
| de Sallomon, tres debonnaire roy des Bretons, il alla 
a l'encontre jucques au rivage de la mer & avec luy 
mena touz les barons de fa region de Bretaigne, car il 
convetoit celui corps appoñftolicque appoñter à fa cité 
royalle. Mais comme ains feuft que le roy & fefditts 
barons gettaflent Jeurs mains au navire affin que ilz le tiraflent à la 
terre, ilz ne peurent par art ne autre quelconque fubtillité ne engin celle 
chofe parfaire; & ainfi que chacun en penfoit la maniere, fut prefent 
Rivallus home tres debonnaire & duc de la province de Cornouaille qui 
regardant cefte chofe merveilleufe dift au roy prouchainement : « Ainfi 
qu'il me femble, fire roy, non pas que je le cognoeffe par voix mais par 
certains jugemens, à ceftui faint evvangelifte Mathe defplaift la maudite 
couftume qui entre les noftres eft acouftumée eftre faitte à ce port; car 
ainfi eft, & je ne doute point que tu le mefcognoefles, que de chacune 
maifon deux ou troys enfens ou plus, en la maniere que baille l’ancienne 
couftume, par deffault de fournir aux demandes du prince font par force 
prins, mis és neffs & venduz aux eftranges regions, affin que l'or, l’argent 

ou aultre quelconque chofe qui pour le pris d'iceulx ferffs eft conquis foit 
reduit au bien du prince. Et pour ce maïs qu'il ne defplaife à ta haultefle 
{oit cefte felonne couftume loign jettée affin que ceulx qui pour accroiftre 
le royal thefor eftoient tirez hors de ton royaume foient redigez ou fer- 
vice du benoift appoître en perpetuel & que ton previlege le lui concede. » 
Lefquelles chofes par le roy Sallomon entendues, il leva promptement 
fon ceptre & mift la main fus la fepulture en laquelle repofoit le corps du 
benoift appoñtre, difant : « Glorieux apoñftre de Dieu, Mathe, je te donne 
par conceflion de mon previlege que cefte tres mauvaife couftume laquelle 
j'ey toujours exercée en mon royaume foit oftée du tout en tout pour la 
reverence de toy, fans ce que dorennavant ne moy ne aucuns de mes 
fucceffeurs la ofons enfraindre ne violler, & ce previllege confeffe te efire 
fait & conferme par l’impreffion de mon anneau; c’eft affavoir que iceulx 
hommes qui pour le thefor du prince eftoient venduz foient fubgitz à 
voftre feigneurie ou de celx qui feront fervans ou miftere de l’eglife où 
voftre corps fera repofant. » À painne eut le roy Sallomon ces parolles 
acomplies que la neff qui portoit les relicques du faint appoñtre fans 
aucun humain aide faillit à la terre feiche. Et adonc le roy & les barons 
faifirent celui faint corps precieux & avecques grant affemblée de chantans 
o cierges & o lampes l’apporterent à la cité royalle qui eftoit appellée 
Legionance, de laquelle l’églife où eftoit lg fiege epifcopal avoit efté 
conftruitte en l’onneur de benoift Paul, appoñftre; mais la trop grant 
ancienneté avoit defja fes apparoiïz minez par ruine & iceulx fubvertiz 
dempuix les fondemens jucques au fuperfice; fi la fift le roy Sallomon 
refformer de arcs, voultz d’apparoiz & de collompnes dorées & en icelle 
fift meptre le fgint corps de l’appoftre ou nom duquel il la fift dedier. Et 
en ce lJieu furent faittz fignes merveilleux à la loenge d’icelui mefme 
appoñtre; car comme tefmoigne le deffufdit Paulinus evefque, en celle 
eglife que ledit roy Sallomon avoit fait faire & dedier en l’onneur dudit 
appoñtre furent gariz doze mefeaux; & maints autres miracles y furent 
faittz qui pour leur prolicité font teuz en ceft endroit. 


(iapitre Poivante/fiviefme 


€. Coment fes evefques de France & ceufy de Pretaigne qui de feure ficges 
avoient effte degittez par Meomenon ficent grant compfainte des Pretone 
au pape; de L'embaffade que £e rop Salomon envoya à Tome & du pardon 
que fe pape donna en fon royaume, & comine if chacza ee Norinanc de fes 
contrée6. 


EU de temps aprés le coronnement du roy Sallomon 

ere Attardus, l’evefque de Nantes, & les autres evefques de 
Bretaigne qui par le roy Neomenon avoient efté 
degittez de leurs fieges en la compaignie de Herard, 
archevefque de Tours qui ou fiege avoit fuccedé apres 
= mt Maurice, f'en allerent à la court du roy Charles de 
France & mifericordieufement deprierent fa bienvueillance que par fon 
commandement & licence premierement pour l’invafion de fon royaume, 
pour la recifion de la province de Tours & auxi pour la diminucion de 
l’evelché de Nantes refcindée par Allart, defquelles chofes les Bretons 
toufjours provocquez à juftice avoient jucques alors tout le jugement 
differé, fuft un convent aflemblé à Soyflons de touz les evefques de 
France ; à la requefte defqueulx ledit roy Charles voulentiers ottria celle 
chofe & les fouftint à ce faire & envoiea fes epiftolles à touz les arche- 
vefques & evefques de France; lefquelx affemblez à Soiflons decreterent 
affembléement envoier une eppiftolle par la main de Attardus à pape 
Nicolas par laquelle ilz lui fignifhoient toutes les chofes deffufdittes qui 

avoient efté faittes par les Bretons, lefqueulx ainfi qu'ilz affermoient ne 
gardoient difcipline ne religion entr'eulx, ains eftoient enflez d’eftrange 
cruaulté & n'’obeifloient ne fe fubmettoient à nulz des commandemens 
des faints, auffi qu'’ilz avoient cruellement deftruittes les eglifes de Neuftrie 
& touz leurs voifins defnuez de leurs chofes & que par ces injures, 
charges & fervices ilz opprimoient les hommes de l'un & l’autre ordre, 
condicion & fexe, avecques plufeurs autres obprobres & ledenges, lef- 
quelles à la perfuafion dudit roy Charles de France ilz mirent en leurditte 
epiftolle, en requerant fur ce l’aide dudit pappe Nicollas. Mais oncques 
pour leurs complaintes fouvent recordées ne pour les menaces de ven- 
gence du roy Charle le Chauve de France ne peurent lefdittz evefques 
leurs fieges recouver, ne l’archevefque de Tours faire obeir les Bretons à fon 
fiege ; ains garda & maintint le roy Sallomon fes droittz royaux fi que en 
tout fon temps n’y eut diminucion. En l'an de l’Incarnacion Noîftre Seigneur 
ouyt cens LXIX ledit roy Sallomon appareilla fon erre voullant aller à 
_Rome pour caufe d’oraifon & de pelerinage; mais 1l fut de ce faire 
impefché par aucunes difcencions & tourmens de guerre qui en celui an 
feurvindrent en fon royaume; & pour ce envoiea il par fes legaz au pappe 
Adrien une ftatue d’or de fa grandeur tant en leife come en haulteur 
garnie de pierres de diverfes efpeces & une riche coronne d’or avironnée 
de pierres precicufes, avec trante fins draps de diverfes coleurs & autres 
plufeurs riches dons qui touz furent prefentez à pape Adrian par les def- 
fufdittz legatz; par lefquelx le roy Sallomon lui fupplioit que la dignité 
à {es prediceffeurs par les ancefleurs dudit pappe Adrien concedée voulift. 
par. auttorité appoftolique confermer à lui & à fes fuccefleurs. Lequel 
Adrian pape receut les dons du roy Sallomon tres debonnairement des 
mains de fes legatz & en lui refpondant par fes eppiftoles lui envoiea le 
bras de faint Leon pappe qui par l'envie des Romains avoit efté privé de 
langue & de veue, puix par la grâce de Dieu le tout puiffant ouvrant 
miraculeufement reftauré à fon premier eftat afin que fept fois plus cler 
il regardaft de ceulx mefmes yeulx & que par celle mefme langue il pre{- 
chaft autentiquement la parolle Noftre Seigneur. Et ottria ledit Adrian 
au roy Sallomon la confirmacion de toutes les chofes qu’il demandoit & 
que touz les habitans dempuix le fleuve de Laire jucques à la region 

d'Occident lcfqueulx afge, fexe ou autre quelconque chofe impefchoit qui 
par troys foiz en ung an vifiteroient lefdittes relicques feroient quittes du 
veu qu'ilz auroient fait d’aller à Rome. Et en oultre donna ledit Adrian 
es evefques de Dol à la priere dudit roy Sallomon l’ufement du palle 
facré avecques touz autres previlleges d’archevefque, quelles chofes 
avoient cfté differées par pappe Nicollas ainfi comme il eft dit deffus. La 
caufe de la demeure que fift le roy Sallomon d'aller à Romme fi fut que 
une tourbe de Normans venuz de Norvegue & de Danemarche, gens 
aventureux & pirates comime ceux defqueulx a efté parlé deffus qui 
prindrent la cité de Nantes en defpourveu par la traïfon du duc Lambert, 
eftoient fus le fleuve de Laire qui les Tourengeaulx, les Angevins & les 
Manceaux opprefloient grandement & mefmes dedans les marches du 
royaume de Bretaigne leurs proyes cuilloient. Pourquoy le roy Sallomon 
affembla fes chevaliers & à l'encontre d’eulx commença guerre mortelle 
& par armes tellement les contreigny qu'ilz vuiderent les deffufdittes 
contrées & firent paix avecques lui; fi f’en allerent jucques à Paris gaftant 
& exillant les contrées de France & entre aultres plufeurs eglifes roberent 
& ambraferent par feu le monaftere de Saint Germain des Prez. Et apres 
leur departemenr le roy Sallomon fift cuillir à fes Bretons tout le vin de 
la province d’Angeou & le fift apporter en Brctaigne. En ce temps mourut 
Hermetout, royne de France, femme du roy Charle le Chauve, qui fut enfe- 
pulturée ou monaftere de Saint Denis pres Paris; apres la mort de 
laquelle il manda à la royne Ottemberge qui femme avoit efté du roy 
. Herifpogius de Bretaigne que elle luy envoieaft une file que elle avoit 
appellée Richeult, car il la voulloit prendre en mariage. Si la lui envoiea 
laditte Ottemberge par Bofon, fon frere, filz du comte Riou, & ledit roy 
Charle l'efpoufa en la cité de Nocon, en laquelle cité il fift paix avecques 
ung duc de Normans appellé Raoul. 

C Comme fe roy Saffomon affegea fee Iormane en fa cité d'Angiere, en 
l'aide duquef Gint Le roy Charfes fe Chauve de France, & comme apreé ce 
qu'ils eurent mie Gore fefoits Mormans, ces T4 voye firent paiy & alliance 
enfembfe. 


apres ce que les Normans eurent occis Robert, comte 
d'Angiers, & Raoul, comte de Poitiers, avecques mains 
BBA autres hommes de noble ligniée qui les termes defdiétz 
| pays par armes deffendoient, Noftre Seigneur adverfant 
aux habitans de la terre, come nul homme ne feuft 
trouvé qui refiftaft à la violence d’icelx Normans acouftumez à degafter 
les regions & citez & à f'enrichir des proyes de icelles, 11z occuperent 
toutes les contrées prouchaines des rives du fleuve de Laire; & pour ce 
qu'ilz regarderent que les habitans de la cité de Angiers eftoient en fuite 
difpars & qu’elle eftoit vuide de deffenfe ilz y entrerent fans refiftance & 
apres ce qu'ilz l’eurent occuppée degafterent le pays à l'environ; & fou- 
venteffoiz entroient en Bretaigne à puiffance par ledit fleuve de Laire 
& aux Bretons tolloient leurs chofes à force, puix à grant multitude de 
proyes & de chietiffs rentroient en la davant ditte cité d'Angers qui leur 
eftoit reffuge. Mais quant le roy Sailomon de Bretaigne les vit ainfi 


excercer leurs rappines en fon royaume, il affembla en armes la juvente 

d'icelui pour leur refifter; & comme à l’une foiz lefdittz Norimans par leur 
maniere acouftumée fuflent entrez en Bretaigne, il leur alla à l'encontre 
atout fon excercite & leur livra fi grefve bataille qu’ilz tournerent à def- 
confiture; dont les plufeurs furent occis fus le champ & les autres fuyans 
entrerent en la cité de Angiers. Lefquelx Sallomon pourfuivit diligeau- 
ment & pour ce quil ne peut foubdainement entrer en laditte cité 
d'Angers, il la affegea pour leur en denier l’iffue. Et affez toft apres vint 
d'autre part en fon aide Charle le Chauve, roy de France, qui pour ce 
faire avoit grant oft affemblé, car il defiroit moult fe venger defdittz Nor- 
mans qui maintes citez, chafteaux fors & eglifes avoient deftruit en fon 
royaume, Si furent ces deux roys à ce fiege logez, le roy Charle de 
France du coufté de la cité vers les plains, & le roy Sallomon au cofté 
devers le fleuve de Mainne. Et cepandant qu'ilz firent illecques demeure, 
envoiea le roy Sallomon de Bretaigne au roy Charle de France fon filz 
Albigeon acompaigné de plufeurs haultx barons de Bretaigne par lequel 
il fe recommanda à luy ; & fut le temps du fiege durant paix & amour 
jurée & confermée entre les deux roys en la prefence de touz leurs 
barons. Pandant ce fege qui longuement dura furent les Normans qui 
dedans la cité de Angiers eftoient enclos travaillez par durs affaulx & 
greveux, car le roy de France d’une part les opprefloit griefvement, & le 
roy Sallomon d’autre fift tant o fes Bretons que le fleuve de Maine qui 
lui eftoit nuifible fift par euvre de main defvoyer de fon propre chanel & 
par autre voye l’eaue en fift courir affin qu'il peuft mieulx de fa part la 
cité approucher, laquelle chofe tourna aux Normans en tres grant crainte ; 
lefquelx voieans que à pié fec povaient les Bretons jucques à la cité aller 
à laquelle en celui endroit avoit petite ou nulle deffence, ilz vindrent aux 
roys à mercy; & parce qu’ilz leur donnerent grant fomme d'or & d'ar- 
gent & leur baillerent pleges & oftages fuffifans & aufh qu'ilz firent grans 
fermens fur les chofes qui furent parlées entr'eulx, 11z trouverent paix 
avecques elx & efchapperent de leurs mains touteffoiz par telle condicion 
qu’ilz vuideroient les royaumes de France & de Bretaigne dedans le mois 
de fevrier prouchain enfuivant fors ceulx qui xpriftiens voudroient eftre, 
car bien plaifoit aux roys que icelx feiffent leurs manfions en leurs 
royaumes ; mes jucques à celui temps ‘devoient demourer en une ifle de 

Laire & leur devoient vivres eftre adminiftrez. Et apres ce que lefdittz 
Normans furent de la cité ifluz, y entrerent les deux roys de France & de 
Bretaigne ; & auxi firent les prelas & le peuple qui en grant reverence & 
devocion remirent en leurs fieges moult honorablement les relicques 
des deux corps faint Aubin & Lutin qui pour la peur defdittz Normans 
avoient efté mucez en terre, Et ces chofes faittes, le devant nommé 
Charle le Chauve, roy de France, à Sallomon, roy de Bretaigne, pour ce 
que entre les roys de France, predeceffeurs dudit Charles, & les Bretons 
feftoient par moult de foiz trouvez des differences & que les Franczois 
au temps Charle le Grant & Loys, fon filz, empereurs, avoient deftruit & 
fubmis aucunes parties de Bretaigne en contreignant les particuliers fei- 
gneurs d’icelle, non pas les princes droitturiers, car nul n’y en avoit au 
temps de lors, ainfi comme cy devant eft efcript plus plainement, quitta 
toutes les chofes que à caufe defdittes contrainttes il lui povait demander, 
Jui permettant porter coronne royalle, le pourpre & avoir fiege archiepif- 
copal, monnoye d’or & toutes autres chofes appartenantes à.roy & non 
pas à lui feullement, mais auffi à fes fucceffeurs les roys de Bretaigne, de 
fon plain grè fans requefte lui en eftre faitte de par le roy Sallomon; car 
dès lors come il eft dit cy devant ledit Sallomon portoit coronne & 
pourpre & avoit monnoye d’or & fiege epifcopal à Dol par la conceffion 
du pappe Adrien. | 

€ Comme fe rop Saffomon fonda & fift coiffier pfufeure monafteres & comme 
if fe defmift de prefque toute fa charge de fon ‘royaume affin que i£ peuft 
Gacquer à ocaifon ; à de Fa confpiracion que fes Bretons fes fubgits firent 
contre Fuy. 


-x QE le roy Sallomon par accroifflement de vertus 
2, enforczaft en mieulx fon corage apres ce qu'il eut 
chacez les Normans de fon royaume & de la cité de 
Angiers & faitte paix avecques le roy Charles le Chauve 
& aufli qu'il f’en fut retourné en fon pays, il fift de 
fon propre droit conftruire ung monaftere ouquel il 
eftablit ung couvent de moynnes pour prier Dieu pour le remide de fon 
âme, & pour Dieu & fes faints plus devotement & o plus grant reverence 
fervir & honnorer. Et afhn que au temps à venir celle chofe qu’il avoit 
decretée ne fuft par necceflité pourforfante les familiers du tout en tout 
caflée & anullée, ou la devocion des ferviteurs feuft faitte moindre, il leur 
diftribua par droit perpetuel rentes & poffeflions tant que ilz leur 
devoient fuffire pour leurs vies & autres chofes neceflaires {ouftenir & 
porter. Et fift en fon temps ediffier le mouftier du couvent Saint Sauveur 
de Redon, auquel il conferma fes previleges, poffeffions & revenues, & 
de fon auttorité royalle plufeurs v en adjoufta nouvellement. Apres la 
perfection de ces chofes, commanda le roy Sallomon à lui convenir les 

haulx homes de fon royaume de l’un & de l'autre ordre, c'eft affavoir 
reguliers & feculiers, affin que le fecret de fon corage declairaft à leur 
notice ; aufquelx quant par fon royal commandement furent affemblez, il 
leur fermonna par parlers debonnaires en la maniere qui enfuyft : « Affin 
que par la raifon me donnée de Dieu je ufege veritablement de difcre- 
cion, 1l me femble que en me adherant aux chofes temporeles je delaiffe 
à enfuivre les celeftielles & pour ce, à ce que je puiffe plus liberallement 
vacquer aux euvres divines, le corage exempté de la charge de terreftre 
difpoficion, je vous conftitue procureurs en ma feigneurie ; fi plaife à 
voftre difcrecion que je la relaiffe au comun confeill de touz vous, car j'ey 
difpofé dorennavant vacquer & me tenir follitairement ès lieux que je ay 
eftabliz à oraifon, » Et lorfque le roy Sallomon eût ainfi proferée fa fen- 
tence, lui promirent & jurerent les feigneurs qui là eftoient prefens qu'ilz 
feroient fon plaifir & prindrent la charge & le gouvernement du royaume. 
Pourquoy il fe retira des cures du monde pour vacquer à oraïfons fans 
empefchement. Et les barons, prelas & autres feigneurs commancerent à 
traitter vertueufement le peuple breton ; mais 1lz ne concluoïent nulles 
haultes chofes fans l’advis & confcentement du roy Sallomon; car neant- 
moins que il entendeift à oraifons, ne f’eftoit il pas du tout defmis de fon 
royaume. Ainfi fut Bretaigne notablement gouvernée par aucun temps, & 
obeifloient lefditz feigneurs aux commandemens du roy Sallomon fans 
les enfreindre. Mais d’autre part aucuns Bretons de noble lignage appellez 
Urbanus, Ruffelinus, Tanuys, Paftinus & mains autres qu'il avoit pugni 
des grieffs qu'ilz faifoient & lefquelx avoient tenue la partie du roy 
Erifpogius contre Sallomon en la guerre d’entre eulx & dempuix celui 
temps avoient toufjours faint & diffimullé leurs corages pour ce qu'’ilz 
n’avoient pas puiflance de leurs mauvaifes voluntez mettre à effect, entre 
lefqueulx auffi eftoit ung neveu du roy Neomenon & coufin dudit 
Erifpogius, lefquelx voyeans que ledit Sallomon f'eftoit deftitué de la plus 
grant part de fa famille royalle pencerent que lors plus legierement lui 
pourroient nuire & firent confpiracion de l’ocaire fitoft qu'ilz trouveroient 
opportunité & moyen de ce faire. Et entre ces chofes le roy Sallomon 
cheut en grant angoefle & deftreffe de malladie que il lui convint fouffrir 
& porter par long temps & fe affebliffoit fon corps de jour en autre. Et 

envie la mauvaife qui jour & nuyt demenoit les cueurs & les pencées des 
devantdiz confpirateurs les efmouvoit à ce qu'ilz cerchañfflent lieu & temps 
és quelx 11z acompliffent les chofes qu’ilz avoient emprinfes. Et pour ce 


qu'ilz cognoefloient celui roy Sallomon deftitué de comfort de fanté & 


eftre tres fort grevé d’enfermetté corporelle, penfant que par ce moïen ilz 
acompliroient plus legierement les chofes qu'ilz defiroient, avecques une 
mauvaife & cruelle compaignie faitte par celle multitude de confpirateurs 
allerent environner le lieu ouquel la perfone du roy eftoit detenue par 
pefanteur de malladie de corps ; mais par la divine juftice repugnante aux 
combatans injuftement & par les merites & fuftrages de faint Jehan 
Baptifte duquel celle nuit eftoit celebrée la follempnité f’en retournerent 
fans riens faire. 

€ Comme fe roy Saffomon fut crueffement murdri par fee maine de fee 
confpirateurée qui fup arracfierent fes peufy & teffement fe tourmenterent 


que if rendit fon efprit. 


mr adonc que l'aube du jour premierement commença à 
MA efpandre les raiz de fa lumiere, le roy Sallomon fe fit 
porter à ung monaftere non pas loign de ce lieu, 
ouquel monaftere la grace divine deffendit fa perfonne 
à laquelle deffailloit puifflance d'armes; car comme 
celle chofe feuft venue à la cognoeffance de fes adver- 
faires deflus nommez, iceulx ne fe defiftans pas de leur mauvais confeil 
& obftiné propos conduifirent une compaignee de fatellites à l’eglife en 
laquelle f’eftoit le roy retrait à privée mefgnie & fe difpoferent de icelle 
avironner: dont ce peu de gens qui eftoient prefens avecques le roy 
Salomon furent moult paoureux & grandement f’efbahifloient par quelle 
vertu 1lz pourroient refifter à fi grant numbre d’affaillans ; mais le roy les 
ennortoit par doulces parolles, difant que il ne advient à nul homme 
eftre deceu ne fourmonté qui fermement a fon efperance en Noîftre 
Seigneur & qu'ilz n'euflent point peur d'eulx combatre pour la foy, 
pourtant qu'ilz veiflent grant quantité de adverfaires, ains fe ordonnaffent 
aux portes pour deffendre la maifon Dieu ainfi come loyaux combateurs. 

Laquelle chofe faitte en cefte maniere par l’ordonnance & commandement 
du roy, advint que unes portes demourerent aufquelles nul home n'eftoit 


 deffenfeur;, mais Sallomon fe rapportant du tout à l'aide de Noftre 


Seigneur comme il allaft illecques en fon nom deffendre fa maïfon à. 
l’encontre des affaillans ja à bien peu penetrans l'entrée, occuppa les 
portes avecques oftacles par grant haftiveté, affn que Îles entrans pour- 
forczaft retourner erriere ; & adonc par divin miftere nulle des entrées ne 
fut apparante aux affaillans. Lors ceulx qui griefvement fe embatoient 
cognoeffans certainement celle chofe furent par ce miracle grandement 
efpoventez & difpoferent acomplir par autre maniere ce qu'ilz avoient 
encommencé & feignans faire paix avecques le roy Sallomon propoferent 
envoïer devers lui leurs legas lui nuncer concorde & qu’ilz voulloient 
avecques lui communicquer pour icelle conclure; & impoñferent cefte 
chofe à faire à ung evefque: lequel, apres ce qu’il eut prinfe fa legacion 
des mauvais proditeurs, f’en alla ignellement au roy & la lui nuncza par 
parolles ordonnées, aufquelles comme vroiz-femblables le roy ne doubta 
point acroire mais adjoufta foy aux fraudes & fimillacions dudit legat 
qu'il regardoit porter ymage de prefbtre; touteffoiz avant qu’il commu- 
nicquaft au convenant & au confeill des defleaux conjurateurs, il requift 
audit evefque qu'il lui baillaft le facrement de noftre redempcion. Et lors 
ainfi prins le garnifflement de vroy falut, cuidant trouver paix avecques 
les fiens, fans peur fe prefentoit à fes ennemis qui occultement avoient 
fa mort confpirée; lefquels fe haftans de defcouvrir les chofes qu'ilz 
avoient par long temps en leurs cueurs fecretement portées par leur 
malice avoient entr'elx jugié anczois que le roy parlaft à eulx qu'ilz lui 
creveroient les veulx ; de laquelle excucion print l'office celui proprement 
que ledit Sallomon avoit des fains fons levé & tenu cher comme fon 
filleul, affin que il fattifeift au veu de fes ennemis de la chofe qu'ilz 
avoient emprinfe. Et le roy Sallomon qui feullement eftoit armé du vroy 
bouclier du figne de la croix courut à l'encontre de ceulx qui le vouloient 
& venoient perfecuter ; aufqueulx il ne contraria aucunement, mais ainfi 
come home fans armes efperant paix par les deffufdittz confpirateurs 
foufrit telles & fi griefves injures lui eftre inferées, comme eftre privé de 
la lumiere des yeulx; & enfin à ce que plus longuement il ne feuft afflit 

par leurs tourmens, il rendit fon âme au ciel le vingt cinquiefme jour de 
juign l’an de Noftre Seigneur huit cens faixante & quatorze, & par ce 
noble genre de martire deffervit la coronne aureolle; & fut fon royal 
corps par les religieux hommes noblement enfepulturé en l’eglife qu'il 
avoit fondée en fon temps. 

QC Des peftiences qui feucvindrent en Dretaigne pour pugnicion de fa mort 
du rop Daflomon; & comme fe corps faint Mate en fut fortirlait & Pa 
cité de Legionance deftruitte, fcefon Daufinus, evefque de Leon. 


= 
BAM maniere : « Quant ainfi eut la gent tres cruelle de 

A | Bretaigne fait confpiracion contre Sallomon, fon roy 
F: Du & feigneur, laquelle chofe dire eft orreur, & comme il 
{| feuft allé à oraifon occis cruellement en l'eftre de 
— l’eglife, vint celle chofe aux oreilles de Flavus, patrice 
des Romains, duquel ledit roy Sallomon avoit prins la fille en mariage, 
combien qu'il foit trouvé ailleurs qu'il efpoufa la fille du roy Erifpogius; 
mais l’un & l'autre fe peut bien accorder; lequel patrice cognoeffant que 
fon gendre euft ainfi efté meurtri cruellement, il fut meu de tres grant doleur 
& propofa venger la mort d’icelui. Si adreffa fes eppiftres à Valencian 
Cefar, lui figniffiant par icelles la mort de fon tres chier gendre; lequel 
Cefar meu pour la honte & injure de fon patrice & pour la tres cruelle 
mort d'icelui roy Sallomon qui ja piecza avec lui avoit fermée alliance, à 
toutes les citez marines, c’eft affavoir de Puille, de Callabre, de Brife, de 
Lucanie & de Tuffie, adreffa fes mandemens qu’ilz envoieaffent nefts 
curfaires avec grans tourbes d’ennemis à exiller celui royaume & fa gent. 
Lefquelx ainfi entrans en Bretaigne, les excercites des homes fors premie- 

rement occis, difflerpans par omicides maintes defpoulles & derompans 
les citez & chafteaux, tout le royaume au long & au large degafterent. Et 
comme ces chofes ainfi fe portafflent, les neffs des Brifians parfus Îles 
undes apportées ignellement arriverent à la cité de Legionance en laquelle 
le corps faint Mathe, appoñtre & evvangelifte, eftoit enfepulturé. Mais 
pour ce que ainfi comme tefmoigne l’Efcripture, il n'eft confeill, il n’eft 
prudence, 1l n’eft force qui puiffe refifter à la volunté divine, combien 
que feix mil feix cens faixante & feix homes robuftes & efprouvez ës 
faittz de bataille affemblez dedans les murs de la cité iffiffent contre les 
Brifiens en bataille, feix mil d’eulx furent par les Brifiens occis; les feix 
cens prindrent la fuitte & les feix furent prins ainfi comme homes fans 
armes; lefquelx ainfi detenuz par leurs ennemis, les mains liées derriere 
le dos, fut entre eulx ung clerc appellé Amelius qui comme les autres 
eftoit prins & lié; lequel en envoieant fa voix au ciel commencza en 
plorant à requerir du cueur l’aide du benoift appoftre Mathe, difant en 
cefte maniere : « Saint Mathe refplandiffant par double don de Noftre 
Seigneur, je te fuppli, enten à mes prieres & me ofte de la main de 
ceft[e]s tourbes, affin que tu defferves de moy ententiff eftre effaulcé par 
dignes loenges. Et comme l’un des Brifiens qui eftoit maiftre du navire 
entendi la voix de Amelius, il lui demanda incontinent quelle maniere 
d’oraifon c’eftoit que de fa bouche il avoit ouy profferer & qui eftoit celui 
Mathe que ainfi il deprioit à voix lermeufe. Si ne voult Amelius au 
demandant ce confeill reveller jJucques à ce qu'il lui euft promis par 
ferment lui & les autres qui liez eftoient affouldre du lien de fervitude. 
Et quant Amelius fut fceur que lui & les fiens feroient oftez des mains 
de leurs ennemis, il declaira par ordre tout ce qu’il avoit peu favoir du 
corps du benoiïft Mathe &, ce fait, monftra aux Brifiens le lieu où reppo- 
foit celui faint corps appoñftollicque; lequel ilz faifirent & adonc celui 
faint corps fortrait par les peuples de Itallie & les autres chofes de la cité 
de Legionance qui bonnes leur femblerent, f'en retournerent ceulx 
peuples vittorieux en leurs contrées. 

€ Comme Le corpé fainte & autre velicqueé en furent portez de Pretaigne 
pour fa crainte des deffufdite & de6 Morvegiens & ung raifonnement contre 
fa cité de Legionence autrement nommée Occifme. 


gmrrEs aufli que le religieux roy Sallomon, comme il eft 
| dit, fut meurtri par les mains cruelles de fes confpira- 
teurs, le royaume de Bretaigne, ainfi que dit Vincent 
de Beauvoir en fon livre du Mirouer yftorial, par les 
Bretons difcordans entr'eulx mefmes & commetans 

CS batailles inteftines & des eftrangers danoys pirates icelle 
Bretaigne de long & du large degaftans univerfellement fut deftruitte & 
exillée, car celle gent de Dannemarche en celui temps forment l’oppreffoit 
& aufli degaftoit les marines parties de France, tellement que le roy 
Charle le Chauve pour ce qu'ilz eftoient entrez en Senne leur donna cinq 
cens livres d'argent aflin qu'ilz vuidaffent fa contrée. Aïnfi Bretaigne en 
celui temps tant des fiens, come dit eft, que des eftrangiers par cruelle 
maniere eftoit degaftée; les citez, les chafteaux, eglifes, maifons, monaf- 
teres eftoient par feu bruyes jucques à tant que en follitude, en gaft & 
en defert fut toute la region par le jugement de Dieu reduitte. Et qui pis 
eft, les corps fains de toute Bretaigne furent difpars & efpanduz par les 
diverfes regions & terres eftranges, car ainfi que tefmoignent les cro- 
nicques des eglifes anxiennes furent adonc ceulx faintts corps portez hors 

de Bretaigne par les faints & religieux homes, c’eft affavoir : faint 
Melainné & faint Cler à Bourges, faint Pater & faint Corentin à Tours, 
ou Maire mouftier, faint Paoul à Saint Florens fus Laire, faint Tugdual 
a Chartres en l’eglife de la benoiïfte Vierge, faint Brieuc à Saint Cierge de 
Angiers, faint Malon vers la cité de Sainttes, faint Sanfon à Orleans, faint 
Magloire à Paris en ung mouftier dedié en l’onneur de fon. nom, & plu- 
feurs autres defquelx les noms ne font ycy efcripz aufquelx. plufeurs 
eglifes honnorables font conftruittes par le royaume de France de long 
temps pour les clers miracles que firent celx venerables corps quant ainfi 
que defja il a efté dit ilz y furent de Bretaigne tranflatez & lefquelx foubz 
couleur de devocion ont efté és dittz lieux contre droit retenuz, mais 
combien qu’ilz foient abfens de corps, touteffoiz prouvent ilz eftre pre- 
fens en efprit par miracles, car iceulx lieux ès quelx ilz furent corporelle- 
ment ne ceflent par chacun jour d’enluminer plus fort que ceux ès 
queulx ils font à prefent, laquelle chofes ilz font affin qu’ilz monftrent 
amer iceulx lieux, & que la foy mieulx fermegent en noz cueurs, c’eft 
affavoir que quant nous les voieons frequenter par miracle ès lieux ès 
quelx 11z ne font pas que nous ne doubton de leur puiffance ainfi come 
f'ilz ne la peuffent exercer fors és lieux où font leurs corps; Ô à ma 
volenté cogneuflent & entendeiffent les miferables Bretons quantes 
miferes, quantes infelicitez leur font feurvenues d’avoir perdu ceulx 
venerables patrons par leurs propres coulpe, lefquelx ainfi perduz corpo- 
rellement eft permife licence aux ennemis vifibles & invifibles par lefquelx 
ilz font ainfi travaillez dedans & dehors par tourmens & par fervitudes 
que ilz font faitiz ferffs des hommes pour ce qu’ilz ne fe rappellent point 
du jou des ennemis & du fervice des pechiez. Car ainfi perduz ces fains 
patrons par la viollence des homes Jaiz contre l’Eglife fe forcenne telle- 
ment que non pas feullement maintenant les villes & pofleffions des 
roys, princes & autres hommes devotz aux eglifes & à leurs miniftres 
données par le regard de charit[é] ne prefument pas à eulx retenir, mes 
auxi les difmes & les fainttes oblacions convertifflent à leurs propres 
ufages & les lieux dediez à Noftre Seigneur par droit heritage ne doubtent 
point ufurper. Mais, hélas! entre les autres precieufes relicques qui pour 
pugnicion de l’enorme meurtre fait par les Bretons en la perfonne de leur 

roy Sallomon furent de Bretaigne fuftraittes, eft à plaindre & gemir la 
ineftimable perte du glorieux appoñlre & evvangelifte Mathe qui à prefent 
repofe au Mont des Partoys, lefquelx font pres par confinité des Brifiens 
qui de la cité de Legionence l’emporterent, lequel Mathe par fon joïeux 
advenement en Bretaigne delivra les peuples de la fervitude en quoy 1lz 
eftoient detenuz, c’eft affavoir d’eftre venduz en fervage aux trefpañfans 
la mer de Bretaigne à ung port qui encore eft en memoire de celle chofe 
appellé le Port Queynran qui autant vault à dire comme lamentacion; 
car la fefoient les meres pleurs & cris miferables de leurs enffans qui y 
eftoient venduz. Et certainement bien doit la cité de Legionance plaindre 
& dolloir celle perte qui foulloit eftre cité principalle de tout le royaume 
de Bretaigne & en laquelle les roys & princes fur toutes autres habitoient, 
car elle eftoit fife en lieu d'avantage & fut cefte cité premierement 
appellée Ocifme pour ce que en celles parties y a ung brieff trefpas de 
mer lequel eft appellé Mongul, qui figniffie gueulle de mer, pour ce que 
les terres par petite intervalle diftantes l’une de l’autre pourforcent la mer 
qui fe depart de l’occeanne & par icelle gueulle avecques cours ignel ne 
ceffe de pañfer; & icelle tranfchée trefpaffée fe aplane celle mer en maniere 
d'un grant eftang & fe depart par maints ports & rivages; & pour la 
velocité par laquelle la mer court & recourt inceffaument par icelle 
gueulle, eft ce lieu dit Ocifmus, quar occis en grec figniffie velocité; & 
pour ce ceft nom Ocifmus peut eftre dit fignifier mouvement & les 
peuples voifins font diz Ocifmes & laditte cité eftoit appellée la cité des 
Ocifmes, dont en plufeurs lieux eft trouvé cy davant l’evefque d'Ocifme. 
Mais pour ce que en l’ancienne couftume foulloient eftre trouvez en celle 
cité feix mil feix cens faixante & feix hommes batailleurs, lequel numbre 
fcelon les Romains fait une legion, fut par propre nom tant la cité que la 
region ditz Legionne ; pour quoy en plufeurs lieux eft trouvé efcript la 
cité de Legione: mais d’illec en apres celui pays par fincoppe de fon 
nom fut appellé Leonie & icelle mefme cité, fes pechés le requérans, eft 
maintenant reduitte à la femblance d’un petit chafteau & eft privée de 
nom & de chofe, car elle a du tout delaiffé à eftre & eft appellée Breft fus 
Chevrette par lefquelx noms eile eft affez veue deplorer fa mifere, car le 
nom du fleuve fur quoy elle fiet figniffie impreffion de vilté & a perdu 

le nom propre de fa dignité; touteffoiz la commiftion dudit fleuve & de 
la mer fallée fait dedans le giron d’elle aux navires demeure feure & 
agreable, car la terre du milieu de la ville par ploy naturel f’eftend à bien 
peu jucques à l’autre rive du fleuve & enclot le port repofable & par cil 
oftacle eftaint la fureur de la mer en delaiffant affez grant efpace par 
laquelle auffi comme par ung huys entrent les neffs ou havre & icelles 
receues ou dedans elles ne creignent eftre brifées par la force des vens ou 
par le deboutement des ondes. Et encore appert il affez que ce a efté la 
proppre demeure des roys de Bretaigne par la dirvacion de ce nom Breft 
car il eft interpreté « Britannorum regum ethorea ftacio », c’eft à dire 
« ftacion ou demeure marine des roys bretons ». 

Bavitre Poivante-doujiefme 


€ Comme par divin amonneftement plufeure eglifes furent conftruictes en 
f’onneur du rop Safomon ce queffec if fift pfufeure miracfes par fefqueufy 
i£ apert eftre o fee autres martirée en gfoire. 


AN ce mefme lieu ouquel le roy Sallomon fouffrit la 
mort, fut par les hommes de faintte vie veue une telle 
& fi haulte clarté de feu refplendiffant que il fembloit 
dempuix le bas tranfcender les chofes fouverainnes. Et 
pour ce ung home loyal embrafé par faveur de divine 
amour par la faculté de fes defpens conftruifit une tres 
digne eglife à la gloire de Dieu & à honnorer la memoire du faint martyr 
Sallomon ; en laquelle eglife par le cours des temps fuccedans il fift tant de 
miracles moiennant la divine aide que à touz ceulx qui eftoient detenuz 
de doleur de malladie qui illec venoient eftoit la fanté reftituée. Et comme 
par les fecrez incognuz aux hommes prouffitegent les divins jugemens, 
advint une nuyt tempeftueufe par la .volunté de Dieu que ceftui glorieux 
martir Sallomon fe apparut à ung homme de devocion & le admonnefta 
qu'il fe levaft ignellement & que en fon heritage il ediffiaft une eglife en 
{on nom; lequel home ne fe voulut accorder au premier amoneftement ; 
pourquoy il fut la feconde foiz de ce faire requis. Si f’en confeilla à {on 
prelat qui en le confollant luy donna telle refponce que fi le requerant 
eftoit de par Dieu :l continueroit la tierce foiz fa demande. Et la nuit 

enfuyvante lui apparut plus certainnement la revelacion du faint martir 
Sallomon, car il le appella par fon nom & lui dift en cefte maniere : 
« Pourquoy, dift-il, t’efforces tu par tant de foiz contrarier à mes amonef- 
temens; affin que plus clerement tu puifles comprendre que mes com- 
mendemens font de verité, cefte chofe te fera manifeftée par certifficacion 
de certain experiment que ou lieu où tu commenceras à ouvrer pour | 
mon eglife faire, fitoft que tu y auras fiché ton rafteau en ung peu de | 
terre, de là decourra une tres clere fontainne de eaue vive. » Et en apres 

cefte chofe efprouvée par l’ome devot & l’eglife en ce lieu conftruitte 

recouvrerent plufeurs fanté de toutes manieres d’enfermetez par la grâce 

de Dieu & des merites du faint martir Sallomon. Et ainfi par ceftes vertus 

& autres plufeurs fut declairé le glorieux roy faint Salomon eftre exaulcé 

en la compagnée des autres martirs à la loenge duquel gloire, grâces & 

loenges foient refferées à Dieu le Père tout puiffant, au Filz & au Saint 

Efprit auquel eft honeur & puiffance in fecula feculorum. 

Ofapitre Poivantestreigiefme 


€ Ou duc Affain feurnommé Fe Brant & de DafcevetBenue, fon frere, nepveuz 
du rop Safomon & comme fedit Affain en fon temps deffendi fon païe dec 
Mormans & rendi à L'egfife de Mantes fon droit & de fa mort. 


SAM N celui temps que en la maniere que deffus eft ditte. 
eftoit Bretaigne cruellement afflitte tant des fiens que 
des eftrangiers apres la mort Sallomon, fon roy debon- 
naire, Allain le Grant & Pafcevetenus, fon frere, 
neveuz dudit Sallomon & qui paravant fa mort gouver- 
ris noient la province de Vennes, laquelle eft autrement 
appellée Brogoerech, du nom de Guerech qui en fut prince pour ce que 
le duc Belpolenus occis & l’excercite de fes gens chacé & auf Hebra- 
carius, ung autre duc françois, icelle province deffendi vertueufement, 
prindrent le gouvernement de toute la region de Bretaigne, quar Albigeon, 
filz Sallomon, avoit efté occis avecques fon pere ; pourquoy il n’y avoit 
lors en tout le royaume nul plus prochain à tenir celle fucceffion qu'ilz 
eftoient. Mais Pafcevetenus fut prins par les Danoys & rachaté par Allain 
le Grant, fon frere, puix apres par iceulx Danoys fut occis par aguet & en 
traïfon. Pourquoy ledit Allain demoura feul à gouverner le regne & fut 
fait duc fus Bretons, combien que en plufeurs lieux il foit trouvé par fes 
lettres qu'il fe nommoit roy des Bretons; mais je ne trouve pas que 
dempuix la mort du roy Sallomon aucun portaft en Bretaigne coronne 

royalle ; ains en ont efté les princes dempuix celui temps ducs & non pas 
roys appellez, non pas que leurs droitz royaux en fuffent diminuez mais 
feullement perdirent le nom de celle dignité & par leurs propres coulpes, 
c'eft affavoir pour la mort de leur roy Sallomon qu'ilz murdrirent, par 
les deftrucions des batailles inteftines que ilz firent entr'eulx, comme dit 
eft, apres la mort du roy Sallomon. Et d'autre part les Normans ouyeans 
fa mort commencerent à retourner par le fleuve de Laire toutes chofes 
degaftans jucques à la cité de Nantes, de laquelle eftoit lors Landrannus 
evefque qui pour la crainte d’eulx f’enfuit en France. Si eft affavoir que 
lan de l’Incarnacion Noftre Seigneur ouytt cens faixante & faize qui fut 
deux ans apres la mort dudit Sallomon, Rollo, duc des Dannois, com- 
mencza à gafter les royaumes de France & de Bretaigne, lefquelx luy & 
fes gens opprefferent tellement par force de guerre efpicialment celui de 
France que 1lz le firent tributaire; car pour ce qu'ilz gaftoient le païs par 
le fleuve de Laire, le roy Charles de France qui pour lors regnoit compofa 
avecques eulx & les renvoyea en leurs contrées parce qu'il leur promift 
poier doze befans d’or par chacun des ans à venir. Et atant rentrerent 
les Dannois en mer. Mais apres la mort dudit roy Charles, 11z retour- 
nerent au temps de Loys Fenenient, fon filz, & grans doleurs & perfecu- 
tions firent ou royaume de France & en celui de Bretaigne, tant que les 
gens de religion pour crainte d’eulx f’enfuirent aux lieux où 11z cuiderent 
mieulx eftre affeur. Mais apres que le devantdit Allain le Grant fut fait 
duc de la region et du peuple de Bretaigne, il affembla grant excercite & fift 
aux Dannois fon royaume vuider par batailles greveufes; ne oncques puix 
ilz n'oferent entrer en Laire tant comme 1l vefqui. L’an de Noftre Seigneur 
ouytt cens LIT" et IX fe tranfporta Landrannus evefque de Nantes à la 
court dudit Alain le Grant & lui fift complainte comme les Normans 
avoient degaftées les chofes de fon eglife & par humble priere lui fupplia 
qu’il lui feift aucune reftitucion des chofes de icelle eglife qui par fes prede- 
ceffeurs lui avoient efté oftées; lequel Allain tres debonnaire & mifericors 
lui rendit la ville de Canabiac fituée ou pays de Conftantin pour l’abfolu- 
cion de fa confcience & de Droguen, fa femme, & auffi pour le pardon & 
indulgence de fon frere Pafcevetenus qui, comme dit eft, avoit efé occis 
en traïfon par les Normans, pour Judicael, Colledoch & autres fes prou- 

chains. Dempuix vefqui Landrannus VIII ans en dignité epifcopalle, puix 
mourut. Er lui fucceda Fulcherius qui au duc Allain demanda fa miferi- 
corde que il lui feift aide felon fa puiffance, affin qu’il amendafñt fon eglife 
& qu'il peuft fes clercs nourrir & fubftenter; lequel Alain rempli de grant 
pitié conceda à lui & à fes clercs une petite abbaye appartenant à l’eglife 
de Saint-André qui eft conftruite hors le mur de la cité de Nantes entre 
Saint Donacien & les murs d’icelle cité fus le fleuve de Herde en perpe- 
tuelle aumolne & pour l’eternelle remuneracion de fon âme. Et apres ce 
que le venerable Fulcherius eut recouvré les chartres de ce don, il 
feftudia à reffaire fon eglife & compofer ung chafteau de murs envers 
icelle ouquel les clercs & les laiz f’enfuiffent à reffuge, fi necefloire leur 
venoit, & fe peuffent deffendre des Normans, car la cité de Nantes eftoit 
grande & moult fouvent prinfe de fes anciens aflailleurs, defquels elle 
eftoit par parties derompue ainfi comme au jour de huy il eft cogneu; & 
les citoyens par tant de foiz prins & detranfchez par les Normans & par 
cefte chofe grandement diminuez aucunement ne la povaient deffendre. 
Ceftui Fulcherius evefque fut grandement familier du duc Allain qui 
devant les autres evefques de toute Bretaigne l'eut en plus grant amour 
& fut le premier qui recouvra celle porcion de levefché de Nantes qui 
avoit efté oftée à fes predeceffeurs jucques à Villaigne & y dedia les eglifes 
combien que les evefques de Vennes apres la mort de Gillart l’euffent 
occupée. Il eftoit toujours prefent à la court du duc Allain & jugeoit 
toutes chofes qui en fa prefence eftoient debatues, & en faifant telles & 
femblables euvres, parvint à la fin de fes jours. Auquel fucceda Yfayas 
qui gueres ne vefquit. Et apres fa mort ordonna le duc Allain Adalardus 
pour gouverner le fiege de Nantes. Puix trefpaffa ledit Allain, duc royal 
des Bretons, feurnommé le Grant, l’an de l’Incarnacion Noftre Sei- 
gneur … UP. 


(1) Le scribe a oublié d'indiquer l’année. 


Ofapitre Poivante-quatorziefme 


C Comme fes Mormane gafterent Meuftrie, Pretaigne, Anjou, Touraine, « 
pfufeure autres contrées @ prindrent fa cite de Mantes, & comme Le 
Bretons fenfuirent en eftranges terre. 


AN iceulx jours commencza f’efchauffer la rage des 
24 Normans plus grant que jamais elle n’avoit efté. Car 
AN ainfi trefpaffé le tres debonnaire duc & grant deffenfeur 
24 Allain qui ces Normans fouventes fois avoit combatuz 
par forte main & de fa region du tout en tout deboutez 
& chacez fi que jamais 1lz n'oferent en fes jours 
approucher les fins de fon royaume, iceulx ouaens fa mort f’efmeurent 
de rechef & trembla la terre devant leur face. A l'encontre defqueulx ne 
f'efleva nul roy, nul duc ne nul deffenfeur qui les combateift, car les roys 
de France du tout en tout eftoient anullez, fi que nulle force, nulle 
vigueur de deffence n’eftoit en eulx trouvée. Et auffi les fils de Allain le 
Grant, duc de Bretaigne, Judicael & Coledoch en nulle maniere n’enfuy- 
voient les faittz de leur pere, ains eftoient lafches, failliz & pefceux & 
peu valloient à la deffence du païs. Adonc iceulx Normans hommes dia- 
bolicques à tres grant puiflance partirent de Dannemarche & à grant 
navire premierement entrerent en France & toute la province de Roan 
retindrent en leur feigneurie & la ofterent à Charle le Simple. Aufñ 
conquirent ceulx Normans à force Amiens, Corbie, Arras, Therouenne, 

Cambray & en deftruifirent les eglifes; puis apres paflerent Meufe & 
ardirent le païs du Liege, Thoring (?}), Couloigne, Aes, Treves & allerent 
jucques à Mes où 1lz firent bataille contre les François qu’ilz defcomhrent 
& occiftrent l’evefque du lieu. Comme ainfi eurent ces peans iceulx pais 
& provinces deftruit & gafté, il fe retournerent à leurs nefs & nageans 
par la grant mer coftoyant Neuftrie & Bretaigne vindrent en territoire de 
Vennes & fe applicquerent à Guerrande, une ville fituée pres le rivaige de 
la grant occeanne, laquelle eftoit lors grandement peuplée & pour la grant 
habondance du fel qui là eft fait, eftoit très riche. Pour la venue defquelx 
les habitans d’icelle terre impourveuz & veants la grant multitude de nefs 
armées apportans iceulx pirathes ung genre de cruelz hommes effrenez 
defquelx le fouverain defir eftoit efpandre fang humain, capturer les 
hommes & fe enrichir de leurs defpoulles ravies, ilz furent tellement 
efpoventez qu’ilz ne favoient quelle part tourner, quar il n’avoient 
force ne puifflance de refifter ne de fuyr nulles, finon qu'ilz habandon- 
naffent & laiffaffent leurs petiz enfans, leurs femmes & touz leurs biens; 
& ja f'efpandoient leurs annemis par la terre ; touteffoiz au fons de leurs 
trompes 1lz f’entreappellerent & fe aünerent enfemble & lors tous 
fuyrent à l’eglife du glorieux confeffeur faint Aulbin, lequel grandement 
ilz honnorent en celles parties, ainfi que appreuve la magnificence de 
l'eglife par leur eftude en l’onneur de lui conftruite. Là offrirent ilz veux 
& prieres à faint Aulbin en le depriant eftre leur advocat, leur duc & con- 
ducteur & qu’il preneift la cure de delivrer fon peuple du glayve de fes 
annemis , laquelle priere fut incontinent exaulcée, quar eulx ne ayans au- 
cuns chiefs, ducs, princes ou gouverneurs en terre qui pugnaft pour leur 
tuicion & deffenfe pour ce que, comme dit eft, eftoient les fils Allain le 
Grant, Judichael & Colledoch, lafches & parefceux & peu valloient à la 
deffenfe du païs, Noftre Seigneur qui jamais n’abandonnen ceulx qui en lui 
ont ferme efperance, ne voullant laiffer perir ceulx qui le deprioient fi 
affiduellement, comme ilz fuffent en celle paour & crainte defefperez de 
humain aide, il leur envoya ung chief; ce fut ung chevalier à armes ref- 
plendiffantes qui par nul d’eulx n’eftoit congneu, lequel clerement f’aparut 
a la face de tous & blafmant leur tardité & parefce leur dift: « O 
mefchants gens & de petite foy, pourquoy doubtez vous faire eftrif 

avecques gent qui na point Dieu en fon aide, comme il foit poffible 
Nofître Seigneur tr[ijumpher en pleufeurs ou en peu mefmement comme 
le benoïft Aulbin foit ja pieça prefent, attendant & appareillé vous 
donnez aide. Remembrez-vous, je vous prie, de David jeune enffant fans 
armes qui Golias, le jeant à tous redoubté, occift d’une pierre. » Laquelle 
chofe ditte, eulx tous embrafez en corage affemblerent avecques leurs 
annemis non doubteux qui eftoient préfens appareillez de affaillir affin 
qu’ilz derompeiffent, occeiffent ou embrafaffent chaifcunnes chofes. Mais 
la petite affemblée de ceulx qui ou mouftier Saint Aulbin eftoient affem- 
blez, faifants impetuofité contre leurs annemis, jafceit ce qu’ilz fuffent 
petit numbre contre plufeurs, defarmez contre les armez, non favants 
contre les acouftumez à batailler, ne ufans pas de leurs forces leurs 
annemis forment profternerent. Et fans demeure les pirathes fentans Dieu 
les oppugner & non pas les hommes tournerent en fuye & delaiffans ou 
rivaige plufeurs charoignes des leurs plus ignellement que ilz n’eftoient 
venuz rentrerent en leurs neffs ne depuis ne oferent affaillir icelles terres. 
Et adonc leurs annemis vaincuz & chacez comme 1lz fe emqueriffent du 
numbre des leurs en fi grant affemblée, ne trouverent pas feullement que 
aucun d’eulx fuft peri, mes auffi n’en trouverent aucun qui fuft playé; 
mes 11z apperceurent que celui feul chevalier non cogneu que peu para- 
vant eulx fremiffans 1ilz avoient eu bon conforteur deffaillir de leur 
numbre; par lequel avenement 1ilz furent moult dolents & faiz triftes, 
quar 1lz fufpeczonnoient qu’il fuft occis pour ce que il avoit devant tous 
failli fur les compaignies des annemis ; & pour ce encercherent diligem- 
ment tous les corps des morts affin que fon corps fut honnoré par fepul- 
ture. Mais icellui non trouvé, ne fut nulle doubte que la vertu angelicque 
par le merite du faint evefque Aulbin fut envoyée de Noftre Seigneur en 
aide à fon devot peuple. Et adonc ces chofes ainfi beneuréement faites & 
appareillées, tous avecques grant joye & liefce enfemble coururent à 
l'eglife du faint confeffeur lui poyer & rendre leurs veux avecques facri- 
fices de louenges. Apres dix ans paffez que cefte chofe fut ainfi advenue, 
lefdits pirathes de Norvechgue qui apres les perfecucions deffufdittes par 
eulx perpetrées f’en eftoient retraitz en leurs lieux chargez des defpoilles 
qu'ilz avoient ravies de rechief retournerent en France que ilz fe effor- 

cerent du tout acquerir & fubmettre & affiftrent la cité de Paris; mes ilz 
furent honteufement chacez par les Françoys qui à elx fe combatirent. Et 
adonc iceulx Normans leur fiege delaiffé allerent en Bourgoigne & 
ardirent Troyes, Toul, Verdun, & les païs exillerent &, ce fait, f’en 
retournerent vers le rivaige de la mer fur laquelle ilz chargerent toutes 
les proyes qu'ilz avoient ravies ès pays & contrées deffufdiétes. Puix 
d’illecques en apres avecques innumbrable affemblée de neffs nageans par 
la mer occeanne degafterent toute Bretaigne, ne nul n’y avoit qui refifter 
leur peuft, quar lors par la divifion des feigneurs & occifion du peuple 
eftoient les forces des Bretons trop grandement affeblies & tellement que 
par peu qu'ilz avoient perdue toute efperance de reflource. Et pour fuir 
aux crudelitez & inhumanitez de iceulx crueulx Normans, les comtes, 
vicomtes, barons & autres nobles & le clergié efpoventez pour la peur de 
iceulx f’efpandirent touz par France, par Bourgongne & par Acquitainne. 
Entre leiqueulx nobles qui fuirent pour la peur des Dannoys monta fus 
mer Mathuedons, le comte de Pohel, avecques innumbrable multitude de 
Bretons & f'en alla au roy d'Angleterre à Aufcence ; & avec lui mena fon 
fils, nommé Allain, qui dempuix fut feurnommé Barbetorte, lequel il 
avoit engendré de la fille du duc Allain le Grant & de Droguen, fa 
femme, & lequel icelui roy ja paravant avoit levé à Aufcence du faint 
fous de baptefme, & pour cefte amittié & familliarité de cefte regeneracion 
avoit grant foy en lui. Mais les pouvres Bretons cultivans la terre demou- 
rerent foubz la puiffance des Normans. D'illec en apres ceulx homes for- 


cennez montans par le fleuve de Laïire, avecques grant flote de neffs 


prindrent la cité de Nantes, Angiers & Tours, jucques à Orleans, 
degaftans & ambrafans eglifes, mouftiers, villes & chafteaux. Et premie- 
rement avant toutes autres chofes envaïrent la cité de Nantes qui au 
temps de lors n’avoit nul bon deffenfeur, finon les petiz hommes encores 
demourans des premieres peftillences; fi la prindrent toute, fors le 
chafteau à l’environ de l’eglife qui avoit efté fait pour la crainte d’eulx, & 
en icelui f’en eftoient fuiz tous les citoyens grandement efpoventez, fors 
ceulx que ilz avoient defja prins chietifs & ceulx qu’ilz avoient detruncé 
par glayve, afin que d’eulx mieulx & plus fort fe deffendeiffent ; mais 1lz 
leur peurent petitement refifter & touteffois en fe deffendant celui jour 

par grant force fe fauverent touz jucques à la nuit & les Normans gran- 
dement laffez quant le fouleill fut coufché f'en retournerent à leur navire 
affin que ilz prenfeiffent leur viande & fe recrcaffent, efperans le landemain 
prendre Je chafteau avecques touz ceulx qui le deffendoient. Et les Nan- 
tays efpoventez pour la grant multitude de ceulx cruelz Normans prindrent 
à menuyt les ournemens de l’eglife & toutes les chofes qu'ilz porent 
porter & f’enfuirent tous ês lieux où ilz porent eftre affeur; & f’enfuit 
Adalardus l’evefque avecques touz fes clercs jucques en Bourgongne. Etles 
Normans au bien matin defcendirent de leurs neffs & parvindrent au chaf- 
teau où ilz ne troverent nulz de touz les cytoyens; fi entrerent en l'eglile 
ja moult de foiz par eulx deftruitte & tout ce qui eftoit illecques demouré 
des defpoulles & des aournemens porterent à leurs neffs, puix mifdrent 
le feu à la couverture de l’eglife, laquelle ilz embraferent du tout & Îles 
murs du chafteau derompirent. Ces chofes ainfi faittes, nagierent les Nor- 
mans contre mont Laire & entrerent ou fleuve de Mainne; pourquoy les 
Angevins qui cefte chofe ouirent f’enfuirent & delaifferent leur cité à 
laquelle allerent ces hommes diabolicques & fortrairent les defpoulles 
qu'ilz y trouverent & embraferent les eglifes & toute la cité; puix 
d’illecques en apres monterent és neffs & nagierent jucques à la cité de 
Tours, laquelle ilz deftruifirent en femblable maniere qu’ilz avoient fait 
Angers, & d'illecques fe departans & nageant monterent jucques à 
Orleans ; à l'encontre defquelx les Aurelienoys f'efleverent & appareil- 
lerent leurs armes pour foy deffendre & touteffoiz grandement efpoventez 
de veoir celle innumbrable multitude de Normans, leur donnerent grans 
fommes de peccunes & par cefte voye delivrerent eulx & leur cité de, 
leurs mains, lefquelles richeffes prinfes & faifies, defcendirent par le chanel 
de Laire chargez de grans defpoulles jucques à l’ifle de Biece fituée pres 
les murs de Nantes, & ainfi qu’ilz demouroient illec feurvindrent grant 
habundance d’autres neffs chargées de Normans qui leur requirent que 1lz 
leur diftribuaffent la moitié de toute la rapine qu'ilz avoient prinfe, ou 
autrement ilz feroient bataille avecques eulx; laquelle chofe ouye, les 
premiers Normans grandement atriftés refpondirent qu’ilz ne leur donne- 
roient nulle partie de leurs chofes, mais fe deffendroient d'eulx vigoreu- 


fement; & adonc les derroins Normans prindrent leurs armes & combi- 
19 

tirent contre les premiers qui tout le jour aigrement leur reffterent; & 
touteffoiz comme le foulleill fe coufchoit, f’enfuirent les premiers, 
delaiffans toutes leurs proyes & navires; & perirent tant des premiers 
que des derroins les deux pars; mais les derroins qui eftoient demourez 
vitteurs fubftrairent toutes leurs neffs, peccunes & defpoulles, & par le 
fleuve de Laire retournerent plus avant en Bretaigne ; & la cité de Nantes 
demoura vuide & par long temps deferte fans aucuns habitans, car ces 
Normans & les autres efperans la tenir en leur puiffance de leur bon gré 
la fafoient deferte affin que les cultiveurs pour la peur d’eulx jamais ne 
retournaffent à la poflider. | 

€ Œncore des grans perfecucione que fe Dannoye firent en france & en 
Bretaigne, & comme fe roy Charfe fe Simple donna Hifte, fa file, en 
mariage à offo, feuc prince, qui fe fift Gaptifer & feu quitta WMeuftrie 
qu'ifs nommerent Normandie. 


Linsr demoura la cité de Nantes delaiffée en gaft par 
plufeurs ans & plaine de ronces, d’efpines & de grans 
buiflons, jucques à ce que Allain, feurnommé Barbe- 
torte, neveu du duc Allain le Grant, noble & puiffant 
juvenceau, f’efleva qui ces Normans chacza de toute fa 
—_ s region de Bretaigne & les debouta & jetta du fleuve de 
Laire qui leur eftoit grant nourriffement. Certainement ceft Allain fut 
nourri des fon enffence à Auftences avecques le roy d'Angleterre, fon 
parrain, auquel Mathuedons, le comte de Pohel fon pere, f'en eftoit fuv 
& le y avoit porté petit enfent, ainfi comme il a efté dit cy devant. Et 
cepandent tellement opprefferent les Normans le rovaume de France que 
l’an de l’Incarnacion Noftre Seigneur neuf cens & XIT, Charles le Simple 
qui Île regne tenoit, pour ceffer les peftillences que 11z fafoient en iceluy 
fon royaume leur oëria Neuftrie pour habitacion, laquelle ilz avoient 
paravant faifie à force. Et donna celui rov Charles le Simple de France 
Gille, fa fille, en mariage à Rolo, leur prince, qui fe fift baptifer & 
nommer Robert. Lequel Robert appella Neuftrie Normandie pour ce 

que de nort eftoient lui & fa gent venuz & que mand en leur langue 
figniffie home ; & en fut le premier duc de la ligniée des Danoys, car 
en autres croniques eft trouvé paravant y avoir eu ung autre duc appellé 
Richart, dont iffit Robert feurnommé le Deable. Ledit Robert dannois 
regna feix ans & en fon temps oppreffla grandement les Bretons qui 
n'avoient lors point de chieff, fors aucuns comtes & feigneurs particu- 
liers qui ne les favoient ne povaient gouverner, Et apres fa mort regna 
fon filz Guillaume feurnomé Longue Efpée, qui commença regner l'an 
de Noftre Seigneur IX“X VII. Ceftui duc Guillaume voult contraindre les 
Bretons eftre fes fubgitz & pour ce faire l’an IX®XIX qui eftoit l'an II 
de fon regne, atout grant oft entra en Bretaigne ; & comme il y trouvait 
peu ou nulle refiftance, il la gafla par armes & y fift deftrucion merveil- 
leufe, car il la vuida prefque toute de fes habitans, defqueulx il deftruifit 
les ungs par occifions & les autres chacza hors de toute la region. Si en 
furent adoncques portez par les religieux de Saint Méen les corps de faint 
Judicael, jadis roy de Bretaigne & de faint Méen, abbé, favoir : faint 
Judicael à Saint Jouin en Poitou & faint Méen à Saint Florens ; & fut le 
monaftere dudit lieu de Saint Méen qui pour lors eftoit tres bel & hon- 
norable par lefdittz Normans du tout en tout demoli avec plufeurs autres 
eglifes & monafteres de Bretaigne. 

€ Lomme fes Bretons reprindrent feure forces à orciftrent toux fes Mormanc 
qu'ifs trouverent en Pretaigne, & comme Affain VParbetorte retourna 
d Angfeterre, & comme if occift efdits Mormane à Dof, à Saint Prieue 
4 a Mantes & reftaura Paditte cité de Mantes. 


PRÉS toutes les cruelles perfécutions deffus dittes par 
| lefquelles Noftre Seigneur ainfi comme pére débonnaire 
JE | chaftiant fes enffans permift gafter & tourmenter 
VB moult longuement l’eglife & le peuple de Bretaigne, 
MA en la parfin icelui compaciant & ayeant mercy ainfi 
= que fil euft efté courroucé, fe recorda de faire 
miféricorde, car affez toft après la défolacion defufditte reprindrent les 
Bretons leurs forces & ceulx qui en la region eftoient demourez & 
les autres qui efpars avoient efté par les regions eftranges avoez & 
accompaignez enfemble prindrent leurs armes & combattirent contre 
leurs ennemis, lefquelx ilz chacèrent par puiffance hors de leurs contrées 
& le jour de la follempnité Monfieur Saint Michel l'an de Noître 
Seigneur neuf cens XXXI les Bretons qui eftoient demourez occifrent 
touz les Normans qu'ilz porent trouvez en Bretaigne, & premièrement 
leur duc Felafcon, & de cette emprinfe fut premier ateur & inventeur 
ung noble juvenceau comte de Rennes appellé Juhael & feurnommé 
Beranger, qui droittement eftoit defcendu de la lignée royalle des princes 

de Bretaigne, lequel eftoit preux & vaillant combateur. Et apres que ces 


Normans furent ainfi occis occupa certaine porcion de la region de 
Bretaigne, laquelle il f’efforça deffendre à l’encontre des autres Normans 
qui pour vengence prendre de la mort des leurs eftoient en Bretaigne 
entrez à puifflance de armes & par force guerroïent le pays. Mais d'autre 
part, l’an IX°XXXVI les Bretons retournant des tranfmarines régions 
reprindrent leur terre occupée par iceulx Normans, c’eft affavoir Allain 
Barbetorte, dont il eft parlé cy devant, qui pour la perfécucion d’eulx 
jadis avoit efté porté par le Comte de Pohel fon père à la court du Roy 
d'Angleterre, où il avoit efté norry jucques à ce qu’il fut parcreu & 
devenu home fort, robufte & de fi grant.vertu que il ne deignoit les 
fangliers ne les ours ès forefts occire avecques le fer, mais avecques les 
baftons de fuft feullement. 

= Ceftui Allain en lan devant dit aflembla petit navire & avecques Îles 
Bretons qui encore eftoient demourez & qui en la compaignie de 
Mathuedons fon père & de lui eftant encore jeune enffent avoient pañlé 
en Angleterre, retourna en Bretaigne par congié du roy Alfcant. Et comme 
premièrement il fe applicaft à Dol, 1l trouva ou monaftére d'illec une 
tourbe de Normans qui célébroient noces, feftes & efbatemens, laquelle 
il affaillit foubdainement & en defpourveu & toute la detroucza. Et d’illec 
en aprés ledit Allain ouyant que à Saint Brieuc y en avoit une autre 
compaignie, nagea jufques a ce lieu & occift tout ce qu'il peut trouver de 
Normans; pourquoy les autres qui eftoient efpanduz par toute la région, 
ouyans la rumeur de fa venue, prefque toute la terre delaifférent. Et adonc 
lefditz Normans ainfi déchaucez, les Bretons de toutes pars vindrent 
audit Allain, l’eftablirent feigneur & prince fus eulx & aprés ces chofes 
entendi Allain que vers la cité de Nantes en avoit grant affemblée qui 
icelle cité vouloient habiter, pour quoy il affembla fes chevaliers non pas 
grant miliaire & chevaucha jucques à icelle cité & en trouva grant mul- 
titude de herbergez ou pré Saint Aignan & combati contre eulx, mais ilz 
prifèrent peu fa force & l’enchacérent jucques en la fumitté de la mon- 
taigne & ainfi que illecques il demouroit grandement laffé & fouffrant 
trés grant foiff, il commença a plorer griefvement la Sain@emere de Dieu 
Marie par prières fongneufes invocquer que elle le deignaft fecourir & 

une fontaine d’eau lui ouvrift dont lui & fes chevalliers peuffent boire & 
reprendre leurs forces. Aux prières duquel la Vierge Marie ouvrit une 
fontaine, laquelle eft encore appellée la fontaine Noftre-Dame, & d’icelle 
beurent fuffifamment Jui & fes chevalliers; par quoy 1ilz reprindrent leurs 
forces, lefquelles ainfi recouvertes, retournèrent à la bataille & empou- 
méèrent & combatirent les Normans par grant force & leur refftérent fi 
aigrement qu'ilz les detranfcherent tous, fors ceulx qui f’enfuirent, 
lefquelx grandement efpovantez defcendans par le chanel de Laire 
f'enfuirent. Et adonc Allain Barbetorte, tous ceulx Normans vaincuz & 
de toutes fes contrées chacez, entra en la cité de Nantes qui par plufieurs 
ans avoit efté deferte, puix alla à l'eglife de Saint Pierre & Saint Paul 
avecques touz les fiens, faifans voyes à leurs efpées & tranfchans les 
efpines & les ronces qui par tous lieux de la cité eftoient creues; mais 
come il fut parvenu devant l'entrée de l'eglife 11 trouva les appoiz derom- 
puz fans nulle couverture & lors eftoient bien deffigurez & privez de leur 
forme & beauté, du temps que elle fut premiérement conftruiéte par le 
faint evefque Felix, ainfi que faint Fortunat evefque de Poitiers la defcript. 
Icellui Allain & fes compaignons deprierent de ung mefme accord par les 
fuffrages les appoñtres & moult pleignirent la beaulté de leur eglize qu'ilz 
cognoifloient par ces demonftrances, & ledit Allain quant il eut regardé 
les rues & les marchez proffitables de toute la cité, il voulut illecques 
faire fon fiege principal & manda à touz les Bretons qu'’ilz fe haftaffent de 
venir à lui chargez de vin. Et quant ilz furent affemblez il leur commanda 
faire ung grand terrain à l'environ de l’eglife, comme l’euvre du premier 
chafteau avoit efté, Et apres l’acompliffement d’icelle chofe reffift Allain 
la tour principalle & en icelle tour eftablit fa maifon. Adonc les comtes 
de Bretaigne, les barons & les vicomtes encore fui@iffs par plufieurs 
regions ouyans cefte chofe & que Allain Barbetorte neveu de Allain le 
Grand eftoit prince & duc de toute Bretaigne & avoit chacé les Normans, 
il accoururent à luy moult joyeux de toutes pars, entre lefquelx y vint 
Hotron, evefque de Saint Paul, auquel Allain conceda que il gouvernaft 
l’eglife de Nantes en fa vie. Car Afalardus qui evefque en avoit efté, eftoit 
trefpañlé avecques touz fes clercs, exceptés feullement Letard archidiacre, 
Ogier, Hugues & Durant feurnomé Pabion qui entendans la rumeur de 

cefte recouvrance parvinrent à la cité de Nantes & plaignans grandement 
la dignité de leur eglife & la nobleffe de fa beauté qu'ilz avoient regardée 
de leurs yeulx, rapporterent par memoire & declairerent les cens, rentes, 
poffeffions, terres, devoirs, privilèges, libertez & franchifes de par avant 
appartenans à ladite eglife & dont les chartes royalles eftoient deperies 
par l’oppreffion des Normans. 

Lefquelles chofes ledit Allain leur confirma & divifa en troys parties 
le tribut des marchandifes de la mer prinfes au rivage, dont il retint la 
première partie pour foy, la fecondè conceda aux evefques & la tierce aux 
vicomtes. | 

€ De plufieuce divifionc d’entre fes Bretons, fes Francope & Fee Mormane t 
comme Le duc Affain Barbctorte affa au fecoure du roy de France contre 
l’empereur OtBes, de fa procffe & de fon mariage. 


| en bataille à l’encontre des Normans en laquelle ilz 

SEA] demourèrent vidorieux & prindrent a force aucuns 
7 Or) chafteaux en Normandie & l’an IX°XLI allèrent lefdiétz 
ESS Bretons en l’aide de Loys Tranfmarin roy de France à 
ce =) j'encontre defdits Normans, en l’an IX°XLITIT au temps 
aude roy Loys, fils Charles le Simple de’ France qui eftoit mort en la 
prinfon de comte Herbert de Vermandois, Juhael Beranger & Allain, 
qui eftoient princes de Bretaigne, car combien qu'il foit dit en la Chro- 
nique de Nantes que Allain avoit toute Bretaigne, touteffoiz fcelon plu- 
fieurs autres yftoires Beranger en poffidoit. . . . . porcion dont le fiège 
eftoit en la cité de Rennes & fans en faire fervice audit Allain, meurent 
guerre à l'encontre du duc Guillaume & de fes Normans & fe vouldrent 
monftrer amis du royaume de France, car lors y avoit divifion entre les 
Franczois & Normans, més felon les Croniques de Normandie, ledit 
Guillaume pafla le fleuve de Coayron & entra en Bretaigne & gafta le 
pays & print aucunes fortereffes & tant contreigni Allain qui avoit efté 
caufe de celle emprinfe qu’il f’enfuit en Angleterre & fift paix au prince 

Berangier & dempuix f’'en retourna le duc Allain en Bretaigne. Mais les 
cronicques de Nantes, qui plus amplement que nulles autres parlent 
dudiét Allain & de fes fai@z, de ce ne font mencion, ains di& qu'il chacza 
les Normans de toute la région de Bretaigne & que tout fon temps il la 
deffendit d'eulx mouit vertueufement. En celuy temps f'enfuirent en 
Angleterre le roy Loys de France & la royne Algive fa femme pour la 
peur d’aucuns confpirateurs, mais affez toft aprez ilz retournerent en leur 
royaulme & l'an enfuivant, fcavoir l’an IX°XLV, fut ledit roy Loys de 
France prins par les Normans, mais par Hugues duc, fils de Robert roy 
d'Angleterre, il fut reftitué en fon royaulme. Le duc Allain fut home 
puifflant & grandement fort combateur à l’encontre de fes ennemis & 
fut duc de toute Bretaigne fors de la province de Rennes, laquelle le 
prince Juhael lors poffidoit combien qu'il foit di& par les cronicques de 
Nantes comme il eft cy devant contenu que le duc Allain poffidoit tout 
le pays de Rennes. Et auxi tint Allain oultre le fleuve de Laire Medalgie, 
Tuffalges & Herbauges, defquelles il fit fin avec le comte Guillaume de 
Poitiers furnommé Tefte d’Eftoupes, ainfy comme les bournes le 
demonftrent : c’eft affavoir le fleuve Ladion defcendant en Laire, du fleuve 
de Irunne, de la Pierre fichée, du Tiriac & du fleuve Ledri, lequel decourt 
en la mer d'occident, & toutes ces chofes retint paifiblement toute fa vie. 
En fon temps, fefmeut difcord entre Lotaire roy de France, fils Loys 
Tranfmarin, lequel commencza à régner l’an IX cinquante cinq, & 
l’empereur Othon fon oncle pour le royaume de Lotheriche, lequel ledit 
Lothaire recouvra à force fur ledit Othes, puix retourna en France ; mais 
comme 1l y fut retourné, à l'encontre de luy efmeut Othon l’empereur 
grant exercite & vint jucques à la cité de Paris pour la prendre, dont ledit 
Lotaire fut grandement courroux & manda à fes comtes & féaux & auff 
à Allain duc de Bretaigne feurnomé Barbetorte duquel la renommée, 
bonté & force eftoit jà prefque partout cogneue, que touz luy aïdaffent 
par puiffante vertu. Et comme ils furent aflemblez à deffandre la devant 
dite cité fut un des Saxons homme tres puiffant & vaillant de corps de 
la partie de Othes l’empereur frére de la royne qui tout le jour les comtes 
& les barons franczois tout feul appelloit qu’ilz efleufflent le meilleur 
d'eulx qui avecques luy combateift & deffendeift le royaulme de France 

mieulx & plus juftement appartenir à Lotaire que à Othes. Quelle chofe 
ouye touz les comtes & barons franczois recongneurent dans fon eftature 
& grandeur en prefumerent prendre nulle audace de ce faire, mais Allain 
le breton, attendant par plufieurs jours que aucun de tant de fi nobles 
homes contre luy yffit à deffendre celui droit royal eut grant vergogne 
de ce que tout l’on lui prolongnoit la bataille & ung jour come icelui 
furieux Saxon tout feul eftant ou pré à touz les Franczois repprouchaft 
grans obprobres & ledenges, print Allain fecrettement fes armes &, fon 
cheval appareillé, fift une nacelle vers le fleuve de Saine loign de la cité 
monter, affin que le chemin ne feuft cogneu & ainfi paffa ledit fleuve, 
puix chevaucha parmy la prée contre le Saxon, avec lequel il combattit, 
& voyeans touz les Franczois, les Allemans & les Saxons, lui tranfcha la 
tefte, laquelle il pendi à l’areçon de fa celle & la lia avecques courroyes, 
puix vint à la rive du fleuve où fa neff eftoit appareiïllée, en laquelle il 
monta de rechief & nageant contreval ledit fleuve print port à la cité 
devant ditte à l’encontre duquel yflirent les nobles & innobles de la cité 
& glorieufement Noftre Seigneur qui les orgueilleux humilie & exaulce 
les humbles, & adonc Allain vainqueur de fon orgueilleux ennemy, & 
par celle chofe fait le plus glorieux & le plus hault des habitans du 
royaume de France & des autres royaumes aucuns voifins, monftra au 
roy Lotaire la tefte qu'il avoit tranchée au Saxon fon ennemy. Et pour 
cefte chofe l’empereur Othes grandement efpouventé f’en retourna trifte.. 
dolent en fon pays, & ainfi la cité de Paris par la main de Allain le 
Breton demoura franche de l'infeftacion de fes ennemis. Mais la royne 
plaignant grandement la mort de fon frère, pencza de faire occire furtive- 
ment ledit Allain ou par brevage venimeux ou par autres efchauguettes. 
Et comme cefte chofe veneift à la cognoiffance du duc Allain, il demanda 
congié au roy de France de f’en retourner en fa région, laquelle chofe 
il luy accorda très débonnairement, mais anczois luy fift-il préfenter plu - 
fieurs riches dons & grandement le mercia de fon aide. A tant fe partit le 
duc Allain de la court du roy de France & fe mift à voye pour retourner 
en Bretaigne, ayeant avecques luy Thebaud, comte de Blois, fon dutteur, 
qui en chemin fift convenance de mariage entre fa feur & ledit Allain, 
lequel 1l emmena avecques luy au chafteau de Bloys où 1l féjourna par 

trois jours & efpoufa la dame feur dudit comte Thebaud, laquelle 1l amena 
avecques luy jucques à fa cité de Nantes & manda à touz fes comtes, 
barons, vicomtes & feigneurs que 1lz conveneifflent touz à fes nopces, 
lefquelx ainfy affemblez il les celebra par ouyét jours avecques grant 
joye, puix apres ung chacun retourna à fa maifon. En la maniere defluf- 
ditte racontent les cronicques nantaifes du duc Allain Barbetorte, fors 
qu'ils dient le veage que il fift à Paris quant il occift le Saxon avoir efté 
au temps du roy de France feurnommé Tranfmarin, filz Charle le 
Simple & pere Lotaire, laquelle chofe fcelon les yftoires francoifes ne fe 
peut accorder, car il eft contenu en icelles que tout le temps du regne 
dudit Loys, luy & l’empereur Othes furent concors enfemble &, que fi 
n'euft efté l’alliance d’entr'eulx, iceluy roy Loys euft fouffert plufeurs 
contraires par les comtes & barons de France qui à l’encontre de lui 
avoient confpiracion faitte, mais lefdittes vftoires dient apres, & cela fe 
conferme à ce qu’eft dit cy devant, que apres la mort dudit Loys, à caufe 
du royaume de Lotheriche, pour laquelle chofe vint l’empereur affeoir 
Paris & en ardit les forbours. 

€ Comme fe duc Aain Darbetorte acoufcha malade, comment if Baiffa fon 
fifs Drogon à fon oncfe Fe comte de Dlaye, puiy mourut & fut fon corps en 
l'eglife de-Mantes enfepufturé miracufeufement. 


SAN celui temps encore eftoit demouré des edifices de 
MA l'eolife des appofñtres Saint Pierre & Saint Poul une 
AS tour ou milieu d’icelle églife de Nantes, laquelle eftoit 

24 eflevée fus arcs voultiez & en la fommité d'elle foufte- 
RE f noit une pome dorée pour la convetife de laquelle 


H Othron l’evefque moult fouvent déceu prometoit à 


touz que fil povoit avoir celle pome qu'il reftitueroit tout ce qui eftoit 
deftruit en icelle églife & ne trouvant manière comment il y peuft 
monter deftruifit toute icelle tour dempuix le fondement, laquelle fub- 
vertie il trouva entre tant de muraille derompues une pome de leton doré, 
mais petit d’or y trouva. Et pour cefte fotife grandement defprifé du duc 
Allain & de touz autres, delaiffa l’evefché de Nantes & f’en alla à Sain& 
Poul, où il avoit efté premierement ordonné, & lors le duc Allain & les 
Nantais efleurent Gaultier fils Vichohenus l’archevefque de Dol, & le 
ordonnérent ou fiège epifcopal de la cité de Nantes. Au temps de lors cheut 
le duc Allain Barbetorte en grant enfermeté, pourquoy il manda au comte 
Thébaud de Blays qu'il le veneift vifiter & auxi les comtes, evefques 
barons & autres prelaz & feigneurs fes fubjets amonefta que à grant 

hafte ilz accouruffent à luy à Nantes, auxquelz quant ils furent touz 
aflemblez il comimanda que à un fien petit filz nomé Drogon que il 
avoit engendré en fa femme & à fon feurourge Thebaud, oncle de fon 
dit filz, auquel il le cometoit en garde avecques toutes ces chofes feiffent 
foy & ferment que jamais de toute la region de Bretaigne & de tout 
l'honneur d’icelle ilz ne luy feroient defloyaux; lefquelles chofes ainf 
parfoittes, promifes, jurées, il ne vefqui guëres de temps après, ains tref- 
paffa de cefte mortel vie environ l’an de l’incarnation Nofître Seigneur : 
neuff cens cinquante & neuff & fut enfepulturé ou cymetère de Saint 
Donacien & Saint Rogacien par fes prelaz, comtes & barons qui après 
ce qu'ilz l'eurent enfeveli f’en retournèrent à leurs maifons. Mais le lan- 
demain fut fon corps trouvé fus la terre tout defcouvert, qui fut grant 
merveille à touz ceulx qui l’avoient mis en fépulture : lefqueulx f'affem- 
blèrent touz de rechieff à l’entour & affin que jamés il ne peuft d'ilec 
refloudre le chargèrent de groffes pierres, de gros troncs & de merrains. 
Et quant l'obfcurté de la nuyt fut furvenue, chevauchoient par toutes les 
rues hors la cité avecques grant tumulte & grant tourbe de chevaliers ne 
nul des cytoyens ne fe ofoit par nuyt lever ne yfhir hors la cité, tant 
eftoient efpouvantez. Ainfy par troys jours fut celuy corps trouvé fus la 
terre, & la charge qu'ilz mettoient deffus déboutée & efpandue de l’une 
& de l’autre part, ne ne favoient les citoyens de Nantes qu'ilz devoient 
faire de luy, mais ain{y qu’ilz en cerchoient en plufieurs manières qu'ilz 
devoient ouvrer fus celle chofe non accouftumée, l’un d'eulx qui gran- 
dement en fa vie avoit efté familier d’icelui duc Allain, refpondift alors & 
dift que celui duc Allain devant touz les fains avoit toufjours amé la 
benoifte Vierge Marie Mère de Dieu & en toutes fes neceffitez l’avoit 
appellée. Et les ennorta qu’ilz le portaffent dans l’eglife d'elle, laquelle 
il avoit en fon temps fait édifier en la cité de Nantes, & que illecques 
certainement 1l auroit repos. Adonc les Nantais, celle chofe ouye, le 
prindrent & apportérent à la ditte églife de la benoifte Vierge, en laquelle 
11z l'enfepulturerent à grant follempnité, & illecques repofe le corps 
dudit duc Allain Barbetorte. 

Ç Du comte Conan de Rennee fifs Hufael Perengier, come Fufco fe Rouy, 
comte d'Anjou qui avoit efpoufée fa femme Affain Parbetorte, fift 
efchauder Drogon fifs de fa ditte femme, & des Mormans qui retournerent 
devant Mantes. 


M mourut aufli le prince Juhael Beranger, comte de 
Rennes, lequel tant comme vefqui deffendi puiffam- 
ment fes contrées à l'encontre des Normans, avecques 
lefquelx il fift plufieurs batailles & en maintes les 
fuppedita, Et aucunes foiz fut par eulx defconfit, ainfi 
t il advient de la fortune des batailles. Auquel prince 
Juhael fuccéda Conan fon filz, qui toute la monarchie de Bretaigne 
poffida avant fa mort, comme il fera dit cy-après en l’iftoire. Car il eftoit 


” home de grant engin, expert en armes & fort & puifflant batailleur, par 


quoi il chacza touz eftrangiers de Bretaigne & reftaura le pays à fon pre- 
mier eftat ainfi qu'il avoit efté avant les perfécutions des Dannois & des 
autres peftillences qui y feurvindrent pour pugnicion de la cruelle mort 
de Sallomon le faint roy & de plufieurs autres vices déteftables aufquels 
eftoient les Bretons adonnez. Après la mort du duc Alain Barbetorte, 
avant le deceix du prince Juhael Berangier, avoit Thebaut le comte de 
Blois mariée fa feur qui femme dudit Allain avoit efté avecques Fulco le 

Roux, comte d'Angiers, & lui avoit laiffé avoir tandis que Drogon fon 
neveu feroit moindre d’aafge la moitié de la cité de Nantes & du terri- 
toire d’icelle & du tribut deus fus les marchandifes de la mer prins au 
rivage avecques toutes les couftumes dont ce devoir eftoit requis & auff 
la moitié de tout ce que ledit Allain avoit poffidé en Bretaigne. Mais 
l’autre moitié des chofes deffus nomées & l’autre part de la Bretaigne 
avoit ledit comte Thebaud de Blois retenu en fa puiffance & la avoit 
comife & baillée au prince Beranger deflus nomé & à Ricohon arche- 
vefque de Dol qui de lui la avoient receue, & des deniers qu'il en euft 
il parfift la tour de Chartres, Bloys & Coinon. Le comte Fulco Rufus 
d'Angiers print fa femme & Drogon fon filz en garde jucques à XLI ans 
& les envoiea à Angiers; puix envoiea fes fergens pour recuillir les rentes 
& pofleffions de la cité de Nantes qui lui avoient efté données & leur 
commanda que toutes ces chofes lui apportaffent à Angiers, & ung jour 
comme il jouaft aux tables en fa falle, il lui apporterent troys facs plains 
de deniers & quatre vefleaux plains de grans poiflons. Lequel Fulco 
quant il regarda ces chofes, il fut grandement efmerveillé en fon corage 
& raconta à touz les affiftans que nul homme en tout le royaume de 
France n'eftoit tant riche & tant puiflant comme celui qui povait poffider 
la cité de Nantes. Et adonc prins de tres mauvaife convetife ainfi comme 
il eftoit defloyal, tricheure & plain de toute mauvaife vint à la nourrice 
qui l'enffant Drogon nourrifloit & la amonnefta qu'elle l’occift, lui pro- 
metans grans & riches dons & que fi elle ne le faifoit que jamais elle 
n'échapperoit vive; de laquelle chofe ouir fut la nourrice grandement 
troublée & du tout en tout engoetfeufe, pentant comme elle pourroit faire 
fi grant cruauté, Mais en la parfin icelle grandement efpoventée par les 
menaces Fulco le mauvais tirant, elle f’enquift avecques lui en quelle 
maniere elle pourroit perpetrer celle defloyauté, lequel lui enfeigna que 
quant elle attremperoit le baign de l’enffant que elle Le feift froit & que 
elle euft une paeñle fur le feu plaine d'eaue bouillante & d’icelle efpendeift 
sur la tefte de l’enffant, lequel acoufchaft premierement en l’eau froide, 
affin que quant la mere grandement ententive à le garder & toujours 
craintive qu'il ne luy feurvenift aucun empefchement oyroit fes cris & 
que elle accourroit celle part pour enquerir que fon enffant auroit, quant 

elle toucheroit le baign que elle le trouvaft froid, & ainfi fans eftre 
accufée d’aucune coulpe, elle pourroit parfaire celle inquiétude. À donc 
la nourrice ouyz ces enfeignemens fift comme ledit Fulco, homme dia- 
bolique, lui avoit demonftré, & ainfi furtivement par tel engin fut mort 
Drogon, le noble enffant filz du tres fort Allain Barbetorte, duc de Bre- 
taigne. Et en celui temps les Normans qui entendirent la mort du duc 
Allain retournerent en Bretaigne & la commencèrent à gafter, fi 
vindrent par le fleuve de Laire iceulx Normans jucques à la cité de 
Nantes & prindrent l’evefque Gaultier avecques plufieurs aultres chietiffs, 
puix tendirent les efchauguettes affin qu’ils peuffent prendre le chafteau 
qui eft autour de l’eglife, lequel chafteau le duc Allain avoit fait faire 
pour la doubte d'eux. Pour cefte chofe furent les Nantais grandement 
craintiffs & mandérent par leurs legats à Fulcho le comte d’Anjeou qu'il 
les fecouruft, lequel quand il entendi cefte chofe, il leur renvoya leurs 
legas & ieur manda par eulx qu’il les fecoureroit briefvement. Et pour 
mieulx le encourager de ce faire, fa femme qui en entendit la rumeur 
pour ce qu’elle cognoefloit affez fa pareffe, luy rapporta que ung grant pal 
eftoit chaift du ciel qui f’eftoit fichée en la bouche de Laire, lequel avoit 
fait peur & freur aux Normans. Mais quant les Nantais eurent attandu 
par l’efpace de VIIT jours & qu'’ilz congneurent qu’ilz n’auroient nulle 


aide de Fulcho, ils combatirent à l'encontre des Normans & de leur cité 


par grant vertu les chacèrent. Et f’enfuirent lefdié&tz Normans & avec eulx 
emmenerent Gaultier l’evefque & les autres chietiffs jucques Guer- 
rande, où 1lz receurent grans fomes d’or & d’argent pour la redemption 
d'eulx. 

Chapitre Quatrervinatiefme 


€ Comme fee Mantaie defaifferent fe Comte Fufco d Angiers & conffituérent 
en fon fieu Doël fifs du duc AMain Parbetorte, fequef Doëf entreprint 
querre o Conan comte de Rennee qui fe fift occire en traïfon par un 
chevañier appelé Pafuron. 


Près ces chofes délaifferent les Nantais le comte Fulco 
& conftituèrent Hoel & Guerech, deux filz de Allain 
Barbetorte, feigneurs & princes en la cité & en toute 
EVA WI la comté de Nantes. Car ces deux nobles juvenceaux 
DTA MS cioient nez d'une noble dame de France appellée 
nn A; Judith, ains que Allain euft fa femme la fœur Thebaud 
comte de Blovs, & avoit Guerech l’un d’eulx efté nourri à Orléans 
avecques les moynnes de Saint Benoïft; mais Hoel qui eftoit l’ainfné 
avoit dempuix fon enffance toufjours demouré avec fa mère & ou fes 
parens. Et ceftui print toute la principaulté & la puiffance & fut vaillant 
& puiflant comte & fift plufieurs batailles avecques Conan comte de 
Rennes filz Berangier qui lors tenoit celle partie de Bretaigne, laquelle 
le comte Thébaud de Bloys après la mort du duc Allain avoit retenu en 
fa main & bailla au comte Berangier deffufdit & requerroit ledit Hoël 
audit Conan que par le droit de fon père il le recongneuft à feigneur & 
à prince. Mais icelui Conan grandement eftant né orgueilleux & de hault 
corage le reffufoit recevoir à feigneur; pourquoy Hoel pilloit & gaftoit 

par armes tout le territoire de Rennes & brufloit les maifons jucques aux 
murs de la cité. Et adonc Conan voieant qu'il n’avoit pas la plus grant 
force en armes & que riens ne lui proffitoit fe rebeller envers lui, ainfi 
comme il eftoit plain de fubtilité & de fraude, parla fecrétement avecques 
un fien chevalier appellé Galuron, lui enquift par quel convenant il pour- 
roit parfaire cefte emprinfe, & Conan l’ennorta que à celle fin que Hoel 
n'en feuft adverti, il efmeut premierement difcencion avecques aucuns de 
fa famille & fur ce l’efchauguetaft quant il yftroit de la cité de Rennes & 
le navraft, puix fenfuift à Hoel comte de Nantes & lui remontraft 
comme il eftoit allé devers lui à garant, affin qu’il le receuft ainfi comme 
vray difant, lefquelles chofes parfaites ainfi comme il lui avoit efté 
commis, fenfuift Galluron au comte Hoel, duquel il fut receu honora- 
blement quant il entendi la rumeur d’icelle chofe. Et Galluron luy promift 
qu'il luy feroit bon conduéteur à faire bataille contre Conan. En celuy 
temps trefpafla l’evefque Gaultier, & Guerech frere du comte Hoel fut 
efleu en fon lieu par les clercs & par le peuple. Ceftui Guerech donc bien 
infiruit es lettres divines & bien pourveu en toute fcience, eftoit aflez 
ydone à ce miftere, pourquoy il appeilla toutes fes neceffaires & fe parti 
de Nantes pour aller à l'archevefque de Tours lui requerir qu’il le confa- 
craft en evefque. Et en la premiere nuit fe logea à Varades, une ville du 
territoire de Nantes; en celui mefme jour que Guerech parti de la cité 
de Nantes, propofa fon frere le conte Hoel que il iroit aux boais prendre 
cerffs & autres venaifons, & fe parti de la cité pour fon propos mettre à 
execucion, & comme 1l approuchafît la foreft & celui mefme jour arri- 
vañt, il envoiea davant tous fes chevaliers pour lui preparer le logeis, 
excepté fon chappelain feulement, qu'il retint afin que eulx deulx affem- 
bleement deifflent leurs vefpres. Adonc le chevalier Galluron regardant 
ainfi touz les gens du comte courir à prendre les logeais, penfant que lors 
il avoit opportunité & moien convenable de parfaire fon emprinfe, 
retourna erriere & defcendant deffus fon cheval feignit de meptre à point 
fa felle, puix remonta feignant courir apres les autres. Et en ouit le 
comte le bruit & le fon & regarda erriere, & quant il vit Galluron, il 
efpera que il enfuivoit fes compaignons, mais Galluron lui courut fus 
foubdainement & l'occift de fon glaive, & ce fait laiffa fes armes & fon 

cheval & f’enfuit es boais. Quant le chappelain qui avecques le comte 
difoit fes vefpres vit ce merveillable fait, il f’enfuit aux chevalliers qui 
prenoient les herbages & leur raconta comme Galluron de Rennes avoit 
occis leur feigneur, dont ils furent grandement triftes & dollens & 
plorans à lermes amères vindrent touz au lieu où le comte gifoit mort & 
f'efpandirent parmy les boais pour cercher Galluron, mais oncques ne le 
peurent trouver, car la nuyt qui eftoit prouchene les aveugla. Et retour- 
nerent au corps grandement laflez & travaillez, & l’apportèrent en fa cité 
de Nantes, où ilz le enfepulturèrent, puix envoierent haftivement leurs 
legats après fon frère Guerech & lui mandérent que tantoft il retourna, 
lui figniffians par eulx toute la chofe comme elle eftoit advenue. 

Obapitre Quatrervingtruniefme 


CC De Buerech qui apres Doëf fon frere fut comte & evefque de Mantes, & 
comme i£ appeffa fes Angevine en fon aide & fift œuerre a Conan comte 
feque£ Fe fift envenimer par Deroicus, aBBé de Sainct Sauveur de Redon. 


WA] citoit ordonné evefque, comte & prince fur eulx ou 
lieu de fon frère Hoël. Et fut Guerech bien pourveu 
#4] en confeill, expert en armes & preux & vaillant com- 
s # bateur & commencza à faire batailles envers Conan 
plus puiffamment & par plus grant force que oncques n'’avoit fait Hoël 
fon frère, car il fe acompaigna de Geffroy Grifgonnelle comte d’Angeou 
& de fes Angevins & envay foubdainement ledit Conan en lui fouftraieant 
toutes fes chofes & en luy degaftant fon pays par embrafement jucques 
es murs de Rennes. Envers lequel f’efleva auffi Conan home fort cora- 
geux avec grant puifflance des fiens & des Normans & l'enfuivit jucques 
a Conquereuz, une ville du territoire de Nantes, & illecques combatirent 
ces deux ofts entr'eulx & fut forte bataille. Mais Conan y fut grievement 
navré au braz, par quoy il ne fe peut plus combattre, ains lui convint fe 
retraire par fuitte. Et Guerech quant il l’eut chacé f’en retourna à la cité 
de Nantes avecques les fiens. Et touteffois perirent plufieurs de une part 
& d’autre en cefte bataille qui fut en la grant lande du lieu de Conquereuz 

l’an de l’Incarnacion Noftre Seigneur neuf cens IIIE* & ung. D'ilec an 
aprés divifa le comte Guerech de Nantes les territoires de fa comté fituez 
oultre le fleuve de Laire, & en paciffia avecques Guillaume de Poitiers, 
combien qu'’ilz euffent efté occupez par les Poitevins & en furent les fins 
terminées es lieux deffus nomez, c’eft affavoir en la manière que elles 
avoient efté paravant entre le du: Allain Barbetorte, père Guerech, & 
Guillaume furnommé Tefte d’eflouppes, comte de Poitiers. En ceft temps 
demoura l’eglife de Nantes veufve de pañteur par l’efpace de fept ans & 
fut toufjours delaiffée en la puiffance du comte Guerech, lequel pleignant 
grandement fa deftrucion, defpenfait en la reediffication d’elle toutes les 
chofes qu’il povoit avoir & lever d: l’evefché, & tant que icelle deftruitte 
dempuix le fuperfice jücques ou fundement reforma du tout en tout &! 
y reftitua maintes autres chofes qui jucques au jour de huy y appairen!. 
Et apres l’acompliffement de ces chofes & de plufieurs autres, f’en alla le 
comte Guerech à la court du roy Lotaire de France. Et comme il en 
retourna par le pays d'Angeou, Geffroy Grifgonelle, comte d'Angiers, qui 
en toutes manieres contre lui avoit tendu fes efpies, le print fans ce qu'il 
f’en donnât garde & l’en emmena en la cité de Angiers, lui çertiffiant 
qu'il ne povoit iflir de fes mains fi tout premierement il ne lui rendoit Ja 
cité de Nantes & celle partie de Bretaigne que Fulco le Roux fon pere 
avoit tenue & poflidée. Et fut (Gruerech grandement trifte & doloreux 
quant 1l entendi ainfi parler ledit Geffroy comte de Angiers & craignant 
que jamais 1l ne peuft efchapper de la prinfon, fift ferment de acomplir 
ce que Geffroy lui requieroit. Et aïinfi fut délivré le comte Guerech, 
lequel en f'en retournant par le païs de Medalgie trouva illecques 
Reinaldus feurnomme Turignum, enfuivant avecques fes chiens les 
ours, les fangliers & les cerffs. Et le print Guerech & l’amena jucques à 
la cité de Nantes & en débatant le droit de fon boays promift Guerech 
audit Reinaldus par ferment que jamais il n’efchapperoit de fa prifon 1 
ne lui faifoit foy que nullement fans fa licence il n’entreroit en touz les 
boais de Medalgie pour prend:e venaifon. Pourquoi Reinaldus fift 
avecques lui tel convenant, c’eft aflavoir que de toute la venaifon qu’il 
pourroit prendre en iceulx boaïs le comte Guerech en auroit la mciut. 
Et dampuix ce marché ainfi fait cntreulx, Reinaldus f’en retourna franc 

à fa maifon. Et retourna à la court Guerech, auquel il demanda qu’il luy 
oroiaft licence de faire une maifon à Chaftoceaux pour foy heberger 
pour le proffit de Laire, mais certainement il ne lui voult fa requefte 
octrier, ains du tout en tout la luy reffufa. Toutefois apres la mort de 
Geffroy Grifgonelle fils Fulco le Roux comte d’Angiers lui en parfift il la 
conceflion ferme & entiere. Celui temps pendant que le comte Guerech 
fut à la court de Lotaire roy de France fut le chaftel d’Ancenix compofé 
& édiffié par Arrembureis fa femme, qui avecques elle avoit fon filz 
appellé Allain, lequel tant comme il vefqui le retint en fon domaine. 
Guerech doncques ainfi retourné de la court du roy Lotaire de France 
plus aigrement & par plus grant force que jamais il n’avoit fait comba- 
toit contre le comte Conan de Rennes & tellement le contreignoit que 
nul lieu ne lui eftoit feur à deffence fors la cité de Rennes feullement. 
Mais Conan, qui eftoit fubtil & plain de toute tricherie, voyeant que riens 
ne lui prouffitoit contendre avec Guerech par batailles ne par aultre 
deffenfe, manda à Heroïcus, abbé du monaftére de Redon, que il fe tranf- 
portaft à lui à Rennes, lequel Heroïcus, quant il fut en fa préfence il lui 
enquift pour quelle caufe il l’avoit fait venir, & Conan, qui touzjours fut 
frauduleux, luy fermonna en maintes manieres de langage, lui fefant 
complainte du comte Guerech qui gaftoit fa terre & en la parfin le pro- 
mift enrichir de grans dons, affin que il l’envenimaft & oceift, quar il 
eftoit medicin & avoit de couftume fréquenter la court dudit Guerech & 
de le feigner. Adonc Heroïcus corrumpu par les promeffes de Conan lui 
promift ces chofes acomplir & vint à la court du comte de Nantes, 
auquel il remonftra qu’il voulloit faire ung loingtain voïeage duquel il ne 
feroit retourné de longtemps, lui ennortant que il fe feift feigner; & fe 
appareilla le comte à celle chofe & lors print l'abbé Heroycus une lancette 
envenimée de laquelle il le feigna au braz & ce fait demanda licence de 
f'en retourner. Et aprez fon departement commencza le bras du comte à 
enfler continuellement, de laquelle chofe il fut moult efmerveillé & à 
touz fes hommes monftra ce merveillable fait leur enquerant que ce 
fignifioit ; lefquelx cognoeffans affez la fraude & la mauvaifeté de l'abbé 
Héroicus le prierent qu'’ilz lui tranfchaffent le bras, car aultre remide ne 
povoient trouver pour fauver fa vie. Mais icelui comte Guerech leur def- 

fendit cefte chofe, difant que il vouloit recevoir la fin telle que Dieu la 
lui avoit donnée, & delaiffant tout fon honneur à fon filz Allain quil 
avoit de Aremburgis, {a femme, ainfi envenimé trefpaffa de ce fecle & fut 
enfeveli à Redon. Et peu de temps après fon filz Allain detenu de griefve 
enfermeté mourut. Et ainfi fut eftainéte toute la lignée de Barbetorte & 
n’en demoura nul fors deux enffans filz du comte Hoël appelez 
Judicael & Hoel qu’il avoit euz d’une concubine & lefquelx leur aieulle 
appellée Judith nourriffoit. 


D Google 

Q Lomme Conan, fe comte de fRenne6, occupa toute Bretaigne, à F’encontre 
duquel Daymon fe Gicomte, frere defdite Docf & Buerech aiant en fon 
aide fe comte d'Anjou f'effeva à fe defcomfiff & occift ce plaine de 


Conquerus. 


= ae fefleva de touz poins Conan le comte de Rennes 
BA qui lors envay & occuppa toute Bretaigne & la retint 
en fa puiffance ; car apres ce qu'il eut par force d'armes 
fubmites à lui toutes les contrées d’icelle, en la parfin 
il vint à la cité de Nantes avecques grant excercite & 

print le chaftel où le duc Allain Barbetorte & fes deux 
filz, Hoel & Guerech, fucceffivement comtes de Nantes, avoient habité. 
Lequel chaftel Conan commift & bailla en garde à Aurifcandus, l’evefque 
de Vennes, & fift premierement en l’anglet d’icelle cité vers la partie occi- 
dentelle joufte le fleuve de Laire ediffier ung'autre chafteau lequel eft 
maintenant appellé le Bouffay. Et apres ces’chofes fe fift Conan duc fur 
Bretons & regenta toute Bretaigne univerfelment & tint laditte cité de 
Nantes par deux ans. Mais Haymon le vicomte qui frere eftoit defditz 
Hoel & Guerech non pas d’un mefme pere, mais de leur mere Judith, 
grandement pleignant la mort de fes freres f’en alla à Angiers à Fulco, 
filz Geffroy Grifgonelle comte d’Angeou, & en foy compleignant luy 
racomta comment Conan, comte de Rennes, avoit occis fes freres Hoel & 

Guerech & frauduleufement travz & auffi avoit envaye & occupée la cité 
de Nantes lui appartenante par le droit de fes peres. Lefquelles chofes 
ainfi raportées par le vicomte Haymon, Fulco lors juvenceau de l’afge de 
vingt ans & puiffant en armes, luy promift venger la mort de fes freres & 
reconquerir la cité de Nantes indeument par Conan occupée. Si affembla 
lors pour ce faire grant excercite d’Angeou, de Poitou, du Mainne & de 
toutes les provinces voifines & vint à la cité de Nantes, laquelle il affegea 
de toutes pars ou moys de juign & devant icelle tint fon fiege par l’efpace 
de trois fepmaines. Adonc efmeut Conan tout l’excercite de Bretaigne & 
manda à Fulco que f’il ne fe departoit de la cité de Nantes que il com- 
batroit avecques lui; à laquelle chofe refpondi Fulco qu’il eftoit appareillé 
de commettre bataille contre lui en la grande lande de Conquereuz où il 
avoit efté navré & defconfit paravant, comme dit eft. Lors Conan, ceftes 
chofes ouyes, avecques fes Bretons vint premierement en celle lande & 
illecques fe difpofa attendre le comte Fulco & fa puiffance qui leva fon 
fiege de Nantes pour illecques venir; & entre ces chofes les Bretons 
foïrent ung grant, parfont & large foffe par le milieu d’icelle lande, affin 
que les Engevins ne peuffent à eulx paffer legierement & touz leurs che-. 
vaulx delaiffez & leurs lances retranfchées par le mylieu ainfi appareil- 
lerent fe deffendre. Et Fulco d'autre part quant il eut touz les fiens appa- 
reillez & tres fagement ordonnez à faire bataille, 1l fe fift prefenter 
Judicael, l'enfent du comte Hoel, & recorda à touz, efpiciallement aux 
Nantais qui là eftoient de fa part que à luy plus juftement & plus 
droiturierement appartenoit la cité de Nantes que à nul autre quel- 
conque; puix print de fa main la baniere portant le figne de fes armes & 
la comift & bailla à Haymon le vicomte, oncle de ceftui Judicael, affin 
qu'il la portaft à la bataille pour faire la vengence de la mort de fes freres 
& acquerir le droit de fon neveu. Et ces chofes ainfi faittes, chevaucha 
Fulco fiablement au lieu devantdit pour venir à cefte bataille ; & entrant 
en la lande environna des fiens le foffé que les Bretons y avoient fait & 
lefditz Bretons vigoreufement affaillit; mais il ne les trouva pas fans 
refiftance, car de premiere venue ilz fe deffendirent par tel hardement 
qu'ilz emplirent leurs foffez de leurs ennemis mors & navrez; & 
illecques Haymon le vicomte oncle Judicael qui portoit l'enfeigne 

cheut mort avecques mains autres de la partie Fulco. Mais Conan le 
prince des Bretons, home bouillant, chault & peu amoderé par trop fe 
aventurer aux dangiers de fes adverfaires, fut illec navré & occis; apres Ja - 
mort duquel perdirent les Bretons toute efperance de vittoire & triftes & 
dollens fe mirent à fuir. Et le comte Fulco avecques fes gens qui de la 
bataille eftoient efchappez fen retourna à petit de triumphe, car lui, le 
vicomte de Touars & prefque touz leurs gens avoient efté griefvement 
navrez en celle bataille qui fut ès plains de Conquereuz comme dit eft és 


quintes kalendes de juign l’an de lIncarnacion Noftre Seigneur neuff 
 cens III" & doze. , 

Le chapitre XIV, consacré au règne de Nomenoé, débute ainsi : 


sam \ celuy temps, c'eft à fcavoir l’an deffufdit 8 19 que l’empe- 
(55) \ ÿA reur Loys vint en Bretagne Armoricane, v avoit deux 
VER RQ frères germains de l’ancien lignage des rois Bretons, 
ne Se. nommez l’un Rivuallonus & l’autre Nemenoius ; def- 
mé quels l’un, c’eft à entendre Ruivallonus qui eftoit 
l’ainfné, engendra un fils nommé Salomon, & depuis 
ne vefquit pas Ruivallonus longuement, mais mourut delaiffant ledit 
Salomon fon fils encore enfant, lequel demoura en la garde de Neme- 
noius fon oncle qui le nourrit & enfeigna comme fil fuft à luy propre, 
Duquel Nemenoius dit la deffufdite Hiftoire de fain& Convoyon, qu'il es 
dit puiflant aux armes, fcient en confeil & que l'empereur Loys l’ordonna 
Juge & Gouverneur de la région de Bretagne, laquelle région, fcelon la 
Chronicque de ladite Eglife de Redon, il regit un temps fous l’empereur ; 
ais aprés il l’occupa & gouverna comme prince à fon vouloir, ainfi 
l'fera dit après, & commença régner en celuy an. 
‘ais les Bretons après la mort Morvannus leur roy, & que l’exercite 
npereur fe fuft départy en divers lieux, fe rafflemblérent derechef, 
lants obéir audit empereur Loys, ne au prince Nemenoius, 

combien qu'il fuft du lignage de leurs rois parce qu’il favorifoit la partie 
dudit empereur, eflevérent d’un commun accord un autre roy appellé 
Guihomarius, fils ou neveu de Morvannus, duquel a efté parlé deffus, & 
qui avoit fuccédé en fon lieu en la Vicomté de Leon. Contre lequel Gui- 
homarius, ainfi qu'il eft contenu au 140 chapitre du livre des faits dudit 
Loys empereur, les comtes qui gardoient la marche de Bretagne firent 
expedition après l’equinoxe d'automne, & pourtant qu’il ne vouloit obéir 
audit empereur luy gafterent fa terre par fer & par feu. Puis dit après 
ladite hiftoire, que l’empereur Loys entreprint de grant courage luy même 
la feconde expédition en Bretagne contre Guihomarius; pour laquelle 
chofe faire il ordonna envoyer à Rome Lothaire fon fils ainé, lequel 
eftoit compagnon de fon empire, afin qu’ufant de fa puiffance il confer- 
maft les chofes que neceflité requeroit, avecques Eugene nouveau Pape 
& le peuple romain. Et pour lefdites chofes exécuter alla Lothaire après 
la my-aouft en Italie. Touteffois differa l’empereur le veage qu’il avoit 
propofé faire en Bretagne jufques au commencement d'automne pour la 
famine qui lors eftoit moult grande, Auquel temps il affembla de toutes 
parts fes multitudes, & vint premierement devant la cité de Rennes qu'il 
print & la deftruifit & brufla ; puis aprés divifa fon excercite en trois 
parties, dont il bailla les deux parts à Charles & à Loys fes fils, & la 
tierce retint à luy. Et ainfi entrans ces trois ofts plus avant en Bretagne, 
la degafterent par fer & par flamme; en laquelle expedition faifant ils 
emplierent & defpandirent quarante jours, & plus. Et après que l'empe- 
reur eut receu oftages du peuple de Bretagne il f’en retourna à Rouen és 
premières kalendes de décembre, & fut en l'an 824. Et dit après ladite 
hiftoire au 147 chapitre, qu'à la fefte de Pafques enfuivant allérent au 
Parlement que tint l’empereur Loys à Aix la Chapelle, prefque tous les 
maires des Bretons, entre lefquels y fut Guihomarius qui avoit perverti 
toute Bretagne, & provocqué le courage de l’empereur y faire la deflufdite 
apprehenfion. Lequel ufant de plus fain confeil ne doubta point, fi 
comme il le difoit, aller au commandement de l’empereur & à fa foy. 
Mais comme l'empereur luy euft tout remis & pardonné, & après luy 
avoir donné plufieurs dons il luy euft permis avecques les autres plus 
grands de fa gent f’en retourner à fa maifon, il alla contre fa promefle, & 

ne cefla de guerroyer & tourmenter fes voifins qui obéifloient audit 
empereur, tant comme il peut, par embrafemens & par débrifemens, juf- 
ques à ce qu'il fut furprins en fa propre maiïfon par les gens du comte 
Lambert, & y fut occis. Et après fa mort en choifirent les Bretons un 
autre en fon lieu, lequel l’hiftoire ne nomme point. Touteffois eft-il efcrit 
au 36 chapitre du cinquiefme livre des deflufdites hifloires des rois de 
France, qu’aprés la mort Guihomarius les Bretons fefleverent derechef 
contre l’empereur ; mais leur commotion fut appaifée parce que ledit 
empereur mift fon efpérance en Dieu. 

Ainfi affligérent Charlemagne & Loys fon fils, tous deux l’un après 
l’autre empereurs de Rome et rois de France, les Bretons par leurs 
batailles, l’efpace de 43 ans : c'eft à fcavoir depuis l’an 786 que Charle- 
magne les affaillit, jufques à l’an 829 felon qu'il eft trouvé és hiftoires 
des empereurs : car celle de Bretagne Armoricane n’en font auffi comme 
nulle mention. Et combien que lefdits Bretons voulfiffent de leur gré 
obéir aufdits empereurs, mais eftrivaflent par plufeurs batailles, ainf 
qu'il eft contenu deffus, à fen exempter, & que lors ils fe repentiffent 
d’avoir eu divifion enfemble, & pour retourner à leur franchife feffor- 
çaffent plufieurs fois choïfir aucuns de leurs princes pour le conftituer 
roy fur eux, afin qu’il les gardaft & deffendit, touteffois ils en furent 
empefchez durant celuy temps : car avant que ceux qu’ils eflifoient fuffent 
confermez en union, ils eftoient affaillis & ramenez fous la puiflance def- 
dits empereurs, aufquels leurs emprifes advenoïent felon leurs défirs. 
Car non pas les Bretons feulement, mais auffi les Romains & les Lom- 
bards, avec toutes les Itales, les Efpagnes, Jes Allemagnes, & leurs rois, 
les eftrangers Danois, les fiers Saxons, & autres infinies nations firent 
par leurs puiffances tributaires; & à brief dire, fuppediterent ceux qu'ils 
vouldrent aflaillir jufques à lan deffufdit 829 que fortune fe retourna 
contre l'empereur Loys qui luy amena tribulations & ennuis contre fon 
heur ancien. Si commença lors à amoindrir {a puiffance : car fes fils & 
fes barons confpirerent contre luy, lefquels il irrita plus tort pour ce qu'il 
les voulut punir & chaftier de leur entreprinfes, car il fut abandonné des 
fiens, & enclos à faire penitence. Et celles confpirations & mutations qui 
longuement durèrent, rapportées par Sigebert, recite Vincent au 33 cha- 

pitre du 25 livre du volume Hiftorial. Mais adoncques veants les Bretons 
les chofes de l’empire troublées par celles diffenfions inteftines, reprindrent 
efperance de foy exempter de fa feigneurie, quoy qu'ils fuffent d'autre 
part oppreflez par les Pyrathes de Norwegue & de Dannemarche, qui en 
celuy temps iffants de leurs regions, gafterent les provinces des Chref- 
tiens, Dont dit Sigebert, que l’an 836 ils gafterent Bretagne, & autres 
terres, & que l’an enfuivant ils tourmenterent les Gaules, & firent les 
Frizons tributaires. Laquelle chofe Vincent recit au deffufdit chapitre, où il 
dit que ces Norwegiens iflirent des Danois, & qu'ils font appellez en langue 
eftrange auffi comme hommes de North, pource que premierement ils 
vindrent de celles parties. 

Contre lefquels Norwégiens ainfi qu'ils dégaftaient Bretagne, le duc 
Nemenoius, qui encores lors par la permiffion de l’empereur Loys la gou- 
vernoit, aflembla les Bretons & fe combatit à eux prés la cité de Lexo- 
vienfe qu'ils avoient prinfe & deftruite. Si fut en celle bataille occife 
multitude d'hommes tant des Bretons que des Norwégiens, fans ce que 
nulle des parties euft viétoire. Mais après ils firent paétion enfemble que 
je duc Nemenoius baïlleroit argent & vivres aux Norwégiens pour ravic. 
tailler leurs nefs & par ce moyen ils fe départiroient de la région, fans 
ce que de là en après ils y retourneroient pour la deftruire, & ainf fut 
fait. 

Et quand les Bretons cogneurent la proeffe du duc Nemenoius, & 
comme il avoit debouté les peans de celle terre, tous ceux qui demou- 
roient en la region d'Occident, c’eft à entendre la mer Occeane & le fleuve 
de Villaigne fe fubmirent à luy, & le fervirent de bon gré, efperans qu'il 
deffendroit leur liberté contre l'empereur. Et rapportèrent les efcrits de 
ladite eglife de Redon, que dès le temps dudit empereur Loys ledit 
Nemenoius regnant en Bretagne fut derechef difcordé entre les François 
& les Bretons : car les François vouloient par force occuper toute Bre- 
tagne, ainfi qu'ils avoient de couftume de faire par avant : mais que le 
fort prince Nemenoius, en tant qu’il pouvoit, leur contrarioit. Et advint 
celle divifion par un comte nommé Gonfroy, qui efperoit pofléder la pro- 
vince de Vannes par l'ordonnance de l’empereur, mais il en fut débouté. 
En l’an de Noftre-Seigneur 840 felon Sigebert, mourut ledit empereur 

Loys. Et adonc Lothaire fon fils, auquel l’an précédent il avoit donné la 
dignité & la couronne du royaume de France, ufurpa l’empire; pour 
laquelle caufe Charles & Loys fes fréres dolents d’eftre privez de leur 
porcion du règne f’appareillerent eflever contre luy: & ainfi le dit Vincent 
au 35 chapitre du 25 livre hiftorial. 


Et dit l’hiftoire de fain& Convoyon deflus alleguée que ul ledit 


empereur Loys fut tranflaté au ciel, Nemenoius defprifa les Gaulois, & 
réduifit Bretagne en fa juridition. Auffi rapporte celle des rois bretons 
Armoricains, que Nemenoius debouta tous les tyrans & leurs hoirs du 
royaume de Bretagne, & occift aucuns d’eux, c’eft à fcavoir les comtes & 
Gouverneurs particuliers des citez & des provinces qui y avoient efté 
ordonnez par les empereurs Charles & Loys. Et quand il euft ainfi vuidé 
le royaume de Bretagne de fes occupans jufques au fleuve de Villaigne, 
il alla à la cité de Rennes que l’empereur Loys avoit démolie, laquelle il 
referma & reedifia les murs; & ce faifant trouva une maffe d’or qui de 
long temps y avoit efté mucée, laquelle chofe luy creut fon efperance de 


meilleure & plus profpère aventure pour le temps d’après. Et par celle 


cité de Rennes recouvra Nemenoius tout le territoire des Rennois jufques 
aux fleuves de Mayenne & de Coaynon; & apres affaillit les Nantois & 
gafta leur territoire : mais il ne print pas adonc leur cité pour la réfiftance 
que fift contre luy Ricowinus que l’empereur Loys y avoit conftitué, 
contre lequel favorifant aux enfans dudit Loys la deffendit vertueufement. 


Ici se place le récit, emprunté à la Chronique de Nantes, de la rivalité de Rainaldus 
et de Lambert, « qui avoit occis Guihomarius », puis Le Baud reprend : 


Et dit Sigebert que l’an 842 ces trois frères difcordants de la partition 
du règne firent bataille entr'eux au pais d'Auxerre en la ville de Fontenay, 
où il fut faite d’une part & d'autre fi grand occifion, qu’il n’eft mémoire 
en avoir efté nulle fi grand en la gent des François, & que leurs forces 
en furent fi affoiblies qu’ils ne peurent après deffendre leurs termes de 
l’invafon des eftrangers ; touteffoiz advint la victoire à Charles & à Loys. 


Après avoir raconté d’après la Chronique de Nantes les batailles de Messac et de 
Blain, Le Baud ajoute : 

Et de cefte bataille rapportée par l’auteur des Chronicques de l'Eglife 
de Nantes, dient auffi les Chronicques annaux des rois, que Rainaldus 
très-grand duc du roy Charles de France, du lignage d’Acquitaine, & 
comte de la cité de Nantes, affembla grand puiffance de fes prochains & 
de fes amis contre les Bretons, & combatit contre eux en un lieu qui eft 
dit Meczac, fur le fleuve de Villaigne; & en la première afflemblée les 
Bretons tournèrent le dos. Mais en après par le mean de Lambert qui leur 
fit aide, refiftérent fi aigrement à ceux qui les perfecutoient, que ceux 
qui premier fuifloient compellèrent après fuir ceux qui les fuivoient. Et 
fe forcennèrent les Bretons en fi grande occifion d’eux, que trés-grand 
multitude avec leur duc occife ils en‘ reportèrent à leurs maifons abon- 
dances des defpouilles, & en garderent grand tourbe pour en avoir loyer. 
Et que de celle bataille fut prefe& Herufpogius le fils Nemenoius, parce 
que le di& Nemenoius fon pére eftoit detenu de très-griefve langueur & 
avoit Erufpogius avec luy le deffufdit Lambert tranffuge, qui defirant 
avoir la comté de Nantes fut duc & perfuafeur de celle occifion. 


Vient ensuite le récit de la prise de Nantes par les Northmans, d’après la Chronique 
de Nantes. 


Et felon lefdits Annaux trante jours pañlez après la bataille deffufdite 
au mois de juin, entrerent au fleuve de Loire, qui entre ladite neufve 
Bretagne & les dernieres fins d'Acquitaine fe plonge en l'Occéan, & 
vindrent à ladite cité de Nantes par avant affez cogneuë par Lambert leur 
explorateur. Et fans demeure ils iflirent des nefs, & environnèrent ladite 
cité : laquelle pource qu’elle eftoit fans deffenfe, ils prindrent, gaftérent, 
& defrompirent. Là occirent les Norvvegiens l’eveique appellé Gohardus, 
fes clercs, & les moines d’un mouftier voifin fitué en une ifle de Loire, 
avecques grande multitude de peuple qui là eftoit affemblé pour la peur 
des ennemis, ou pour la folamnité de la fefte fainét Jean Baptifte, dont ia 
Nativité eftoit celuy jour celebrée ; & les autres garderent pour en avoir 
rançon, lefquels ils menerent la nuiét avecques leurs autres proyes en 
leurs nefs. Puis après le jour fain@ Pierre & fainét Paul brûlerent ledit 
mouftier de l’ifle. Et denotent lefdits annaux, que ce fut en l’an de Noftre 
Seigneur 843, combien que Sigebert rapportant ladite prife de Nantes, 

dit qu'elle fut l’an 853, en la veille de Pafques, & que de là en après ils 
occuperent Angers & Tours deftrompants toutes chofes comme tempefte : 
& Vincent le recite au 36° chapitre du cinquiefme livre. 

En lan 644 felon Sigebert, convindrent Lothaire, Charles & Loys 
les fils de l’empereur Loys en la cité de Verdun, & là partirent la fuccef- 
fion dudit Loys leur père en trois parties : & eut Lothaire l'Empire, Loys 
Germanie, & Charles les royaumes occidentels, depuis la Bretagne qui 
fépare l’ifle de Bretagne, c’eft Angleterre, de Neuftrie, jufques ou fleuve de 
Meufe, à laquelle partie depuis lors jufques à maintenant eft demouré le 
nom de France. Lequel Charles, quand il entendit que Nemenoius, Lam- 
bert & les Bretons avoient affailly & occupé les citez & les territoires 
de Rennes & de Nantes que Charlemagne & Loys fon aveul & fon père 
par leur force avoient acquis, & ne luy en vouloient obeir, mais appa- 
reilloient leurs armes contre luy, il afflembla innumérable exercite, & 
l’'envoya en Bretagne contre eux : contre lequel Nemenoius ne craignit 
point combattre; mais confidérant que fervitude impoñée par violence de 
bataille fe doit ofter & defcharger par refiftence d’armes, leur alla à l’en- 
contre. Et adonc les Bretons fe confiants en la proeffe de leur duc, & 
efpérants meilleure fortune qu’ils n’avoient eue ès temps paffez, ouvrérent 
tellement par leurs proeffes que jaçoit ce qu'ils euffent efté plufieurs foiz 
vaincus par avant, ils furent celle fois vainqueurs & firent merveilleufe 
-occifion de leurs ennemis. De laquelle bataille qui advint l'an deffufdit 
844 dit Matthieu Palmier en fa Chronicque que les Bretons en celuy an 
profperement combattans contre les François furent tellement animez 
qu'après celle bataille ils en recommencérent fouventes fois d’autres. 


Après avoir emprunté à la Chronique de Nantes le récit des exploits de Lambert 
contre les successeurs de Renaud et celui des victoires de Nomenoé jusqu'à cette 
phrase : « Et tout premier affaillit celuy Nemenoius le monaftère de Glonna, qu'on 
dit à préfent fainèt Fleurent le viel & le deftruifit », Le Baud ajoute : 


Dont dient les Chronicques de celuy mouftier que comme les Bretons 
paravant euflent fervy aux rois de France, f’efleva premièrement 
Nemenoius le breton contre Charles le Chauve, lequel quant il eut joint 
les Rennois avecques les Nantois, dédaigna leur obéir, & que le 

monaftére de Glonna, doté par Lovs père dudit Charles & conftruit par 
Charlemagne fon ayeul, fut adonc affailly par celuy Nemenoius, & par 
luy fut embrafé & degafté cruellement, mais qu'il fut lors par le fain&, 
auquel ce lieu avoit efté divinement concédé, invifiblement féru en une 
cuiffe, pourquoy il donna après audit mouftier grand pécune, & en tant 
qu'il peuft amenda le dommage. Toutefois porta-il toufjours avecques 
luy le figne de fa percuffion, car il demeura clop tant qu'il vefquit.. 

Pourtant ne laiffa pas Nemenoius à perfécuter les autres lieux des 
François, ains procéda plus avant contre les Angevins. & f’efforça dépo- 
puler le pais par fer & par flamme. Allencontre duquel vint le roy Charles 
avecques merveilleux exercite pour lui obvier : & fut faite bataille 
entr'eux, en laquelle ledit Charles fut furmonté & furent occis maints 
milliers des fiens, l’an de grâce 847 dont dit Sigebert, qu’en celuy an 
ledit Charles combattit malheureufement contre les Bretons. 

Si fe rapatria Nemenoius après celle victoire : mais l’an 849 il rentra 
à grant puiffance au pais du Maine : & felon les Chroniques Annaux de 
l’églife SainA Sauveur de Redon, combattit derechef contre ledit Charles 
venant fur lui en une ville qui eft appellée Ballon. 


La déposition des évèques est racontée d’après la Chronique de Nantes et la Vie de 
saint Convoion : 


Dont dient les Annaux de ladite églife de Redon, que regnans 
Lothaire empereur, Charles en France, Loys en Germanie & Nemenoius 
en Bretagne qui avoit dejetté le tiran Ratuils & Sufan eftant evefque de 
Vennes fut fait un Senne en Bretagne contre les evefques en la falle qui 
eft appellée Coitlouh. 

En cette manière doncques raconte ledit Aëteur des Chronicques de 
l’Églife de Nantes, l'expulfion des evefques de Bretagne avoir efté faite 
par le duc Nemenoius, laquelle manière n’eft pas confonante, ne aufi la 
caufe, à ce qu’en rapportent celles de l’églife de Redon, & la légende 
fain& Convoyon. Mais fortune dominante en toute chofe, fi comme dit 
Crifpe Salufte, fouventes fois ainfi célèbre, ou obfcurift les chofes plus 
par volonté que par vérité. 

Et dit l’Ateur de la Chronicque des roys Bretons armoricains, que 
Nemenoius debouta lefdits evefques pour deux caufes : l'une pour recou- 
vrer fes droiéts qui luy avoient efté troublez par les empereurs Charles & 
Loys en inftituant lefdits evefques : l’autre pour l'héréfie fymoniacque, 
dont 1l a efté parlé deffus, qui avoit contagié l’Eglife, & que celuy Neme- 
noius enfuiveur de Jefus Chrift, qui jetta hors du Temple les vendeurs & 
achetans, mift hors lefdits evefques fimoniaux de fon royaume. 

Et quant à Ja création de trois nouveaux évefques, qui felon ledit 
acteur des Chronicques de Nantes fut lors faite, eft à fcavoir que fain& 
Sanfon, qui felon Sigebert dès l’an 566 paffa de l’ifle en cette Bretagne 
Armoricane, peu de temps après, felon Vincent, fut ordonné evefque de 
Dol, ainfi qu'il a efté dit devant : auquel Sanfon fuccéda audit fiège fain@ 
Magloire fon coufin, & après Magloire Budoc fils du comte de Goetlo & 
d'Azenor, fille du prince de Legionente. Et de ces trois archevefques 
fuccédans l’un à l’autre au fiège de Dol traite ledit Vincent au 106 & au 
122 chapitre du 22 livre du Miroir hiftorial. Après lequel Budoc fut auffi 
archevefque de Dol fain& Geneveus, & luy fuccéda Reftoaldus au temps 
du pape Severin, qui luy donna l’ufage du pallium, & après luy fain& 
Thurianus : les vertus, les miracles & la vie defquels font commandées 
en pages, legendes, & hiftoire de ladite Eglife de Dol. 

Au temps doncques des deffufdits, & d’autres fuccedans en l’évefché 
de Dol, demoura celuy fiège fans quelconque colonne par l’efpace de 
140 ans, & jufques au temps de Feftinian, qui fut le quinziefme ; auquel 
Nicolas diftera l’ufage du pallium jufques à certain temps : pourtant que 
le roy qui lors régnoit en Bretagne avoit ignorantement propofé son 
nom au nom du pape, au commencement de fes lettres, & les luy avoit 
envoyées fans l'impreffion de fon feel, & par legats non idoines. 

Et au regard de ce que ladite Chronicque de Nantes rapporte, que 
Nemenoius fift l’evefque de Dol métropolle des autres evefques de Bre- 
tagne, felon l’archevefque Baldric en l’hiftoire dudit fain& Sanfon, le prince 
Judual, ainfi qu'il a efté dit devant, lui fubmift toute Donnonenfe, & 
ordonna que ledit Sanfon y fuft archevefque ainfi qu’il avoit efté à Ebo- 
racente, & femblablement les autres qui luy fuccédoient audit fiége de 


Dol. 

Auffi, felon le cathalogue des evefques de Lexovienfe, dès ce que Îla 
foy de Jéfus-Chrift fuft receue en Armoricque, c’eft à fcavoir dés le temps 
que fainct Cler envoyé par les apoftres vint à Nantes la prefcher, fut 
ordonné fige epifcopal à Lexovienfe, dont Drennalus fut premier evefque, 
Tongualus le fecond, Hofbertus le tiers, & y furent fucceflivement le 
nombre de 68 evefques jufques à fain& Tugdual, patron de léglife de 
Trecorenfe : & depuis ledit fainét Tugdual y furent huit jufques à la 
deftruétion de ladite cité faite par Haftan duc des Danois, après laquelle le. 
fiège vacca fans aucun evefque jufques au temps de Nemenoius, qui ref- 
titua celuy fiège à Trécorenfe, pourtant que Lexovienfe eftoit deftruite, 
comme dit eft, & y ordonna evefque un nommé Gracian, auquel fuccéda 
Paulus. 


L'expulsion d’Actard est racontée d’après la Chronique de Nantes, après quoi Le 
Baud continue ainsi : 


Celuy roy Nomenoius doncques ainfi coronné à Dol, métropolle cité 
de Bretons, quand il confidéra fon chef aourné du diadème & fa dextre 
annoblie de fon fceptre royal & que fon royaume eftoit vuide de fes occu- 
peurs, & remis à fon premier eftat, 1l ne fe tint à tant, mais par convoi- 
tife qui lors creut plus grande en fon courage jà par avant pour fes 
victoires grandement élevé, il propofa pañfer les termes de fes pères, & 
comme vengeur de leurs injures, raffaillir & molefter par les armes les 
François fes ennemis. Si raffembla pour ce faire merveilleufe multitude 
de fes Bretons, & au fecond an de fon coronnement, qui eftoit de l’Incar- 
nation 857, entra au royaume de France, qu'il f'efforça de toute fa puif- 
fance degafter & deftruire, Car les citez & les villes qu’il print à force, 
lefquelles lui refufèrent obéir, brifa & defrompit & les villages & maifons 
champeftres brufla & imis en flamme & en cendre. Dont dit Mathieu 
Palmier en fa Chronicque, que en celuy an les Bretons entrez es Gaules 
depredèrent & pollérent prefque toutes chofes ; & ne leur fecourut point 
le roy Charles : car les François divifez machinerent lors rebellion contre 
luy. De quoy dit Sigebert que l’an enfuivant, qui fut de l’Incarnation 858, 
lefdits François, ne pouvant porter la cruauté dudit Charles, inviterent 

Loys fon frère, roi de Germanie, à régner fur eux. Et que l'an 859 par ce 
que les princes dudit roy Charles difcordaient entr'eux, les Bretons affail- 
lirent la terre qui eftoit deftituée d’aides, & allérent gaftant toutes chofes 
jufques à Poiétiers, Mais ainfi qu’ils retournoient, le roy Charles les pour- 
fuivit, entra en Bretagne & pres grand eftrif de bataille les François 
furent vaincus, & les Bretons fe vengérent cruellement en l'occafion d'eux. 

Après lefquelles viétoires acquifes par Nemenoius, 1l demoura en paix 
& ne l’ofèrent nuls molefter ne affaillir. Lequel Nemenoius, combien 
qu'il fut cruel à fes ennemis, fi aima-il l'Eglife et fes Miniftres. Dont dit 
la Chronicque de Sain& Sauveur de Redon, ainfi qu'il eft noté cy devant, 
& qu'il avoit amour à Dieu, combien qu'il n’en euft pas la fcience. 
Mefmes rapporte l’hiftoire fain& Convoyon qu'il alloit fouvent à celuy 
benoïift Convoyon & fe dele&oit en fes fermons, par lefquels il fut 
inftruit à mieux vivre, & quand il eut probation de la pureté de fa vie, il 
luy donna plufieurs dons à relever l’indigence de fon mouftier, en fe 
recommandant à fes oraifons. 

Auf fonda ce roy Nemenoius un autre monaftère nommé Lehon, 
fitué près un ancien chaîftel appellé par ce mefme nom fur le fleuve de 
Rance près la ville de Dinan, & envoya en l’ifle de Sargie querir le corps 
de fain& Magloire, jadis archevefque de Dol, qui y avoit efté enfevely. 

Et rapporte l’hiftoire de celle tranflation, qu'en celuy temps que le 
renommé roy appellé Nemenoius, refplendiffant par dignité d’empire & 
de nobleffe, apres ce que non content des fieges de fes ayeulx il eut 
fubjugué à fon empire maintes provinces, & qu'annobly de royalle fou- 
veraineté 1l gouvernoit en paix Bretagne opulente & abondante de tous 
biens, un jour ainfi comme il alloit à la chaffe trouva fix moines moult 
devots & religieux à la raix d'une montagne fur la rive du fleuve de 
Rance, aufquels quand il les vit maigres & pâles il demanda quelle vie 
ils menoient, & pour quoy ils habitoient ces lieux sauvages : & iceux 
cognoeffants par la multitude des chevalliers dont il eftoit environné ou 
par fes ornemens royaux que c’eftoit le roy, le faluërent humblement, 
l'appelans pere du pais, & embrafférent fes genoux, difans que leur 
propos eftoit mener vie monafticque, & demourer au fervice divin, en 
priant Dieu inceffamment pour luy & fes feaulx, & luy fupplierent que 

par fa puiflance royalle il luy pleuft leur donner terre convenable pour 
eux fubftanter & nourrir. Et adonc le roy en leur oétroyant leur demande 
f'enquift quelles reliques de fain@s ils avoient avec eux, afin que quand 
il leur auroit donné terre il fe recommandaft à leurs prieres en oefeufe & 
en fes affaires. Mais quand il connut qu'ils n’en avoient nulles, il leur 
donna de la pecune, & leur difi que fi Dieu regardant leur labeur & devo- 
tion leur concordoit avoir aucun du nombre des fain&s qui honoraît ce 
lieu de patronage, & qu’ils retournaffent en fa prefence & il leur donne- 
roit largement terres & poileffions. 

Et quand il f'en fut retourné, lefdits moines prindrent confeil d’en- 
voyer l’un d’eux appellé Condanus à la dite ifle de Sargie, lequel quand 
il y fut falua les cuftodes du corps de fainét Magloire, & leur expofa fa 
legation de par le roy en cefte manière : Noftre roy, dift il, jufques à 
maintenant, ainfi que vous avez bien cogneu, a efté belliqueux, terrible 
à fes ennemis, prefomptueux de fes forces, defirant efpandre fang humain 
& digne d’eftre hay de Dieu : car non content du fiege paternel, il ef 
allé en lointaines terres, lefquelles il a embrafées, & les a jointes à fon 
empire, les citez qu'il a prinfes les aucunes a confederées à luy, & les 
autres faites tributaires; & fi a bruflé les lieux des fain@s par feu, & fou- 
ventes fois fait & exercé innumerables proyes & rapines. Mais au temps 
de prefent, apres que nulle gent n'ofe contredire à fa puiffance, il eft 
calomnié par le regard divin, & a difposé fe tenir pacifiquement, corriger 
les vices pañlez, vivre du propre, hair rapines, amander fa vie : & afin 
que je conclue briefvement, ramener toutes chofes mauvaifes & indi- 
rectes, en direétes & en bonnes. Et a efleu en fon royaume un lieu entre 
plufieurs, lequel il a ordonné en tant qu’il pourra honnorer de dons 
royaux, de reliques de fain@s, & de moines efleus afin de prier pour 
l'âme de luy; & pour ce qu’il a devotion à fainét Magloire, vous mande 
luy envoyer fon corps entier, & prenez le lieu perpetuellement fous votre 
puiffance. 

Et pourchaffa ledit Condanus tellement que le corps du benoift 
Magloire fuft de l’ifle de Sargie par la volonté de Dieu apporté en Bre- 
tagne au monaftère de Lehon, que le roy Nemenoius pour l'honneur de 
Dieu & de fain& Magloire, fonda & dota de grands pofleffions. 

Et cefte chofe de Nemenoius eft icy, felon ladite hiftoire, rapportée 
afin de mieux cognoiftre les mœurs & la converfion de luy. 

Touteffois, après la bataille deffus touchée faite par les Bretons contre 
Charles le Chauve, voulant Nemenoius encores procéder à la deftruttion 
des François & de leur royaume : car une viétoire acquife efmeut tou- 
jours le courage du vainqueur à faire & entreprendre autre nouvelle 
pour adjoufter à la premiére, f’efforça en l’an d’après, qui fut de l’Incar- 
nation 860, leur ingérer plus grands & plus griefs affauts, pour laquelle 
chofe faire il ne retourna pas en Acquitaine, que l’an précédent il avoit 
gaftée, mais pafla le fleuve de Mayenne avecques fon exercite. Et comme 
il trouvaft la cité d'Angers prefque toute deferte & vuidée de fes habitans, 
parceque les Norwégiens l’avoient paravant prife & deftruite, il l'aflaillit 
de toutes parts & entra par force dedans. Et adonc fift violer les temples 
de ladite cité où le demourant des citoyens eftoient fuis & entrez à 
refuge ; dont les uns furent occis & les autres prins & emmenez captifs 
miférablement. Laquelle chofe moult dépleut à Dieu, fi comme manifef- 
tement il apparut aprés : car quand il eut ainfi degaftée celle cité, 1l f’en 
départit.& conduifit fon exercite felon les rives du fleuve du Loir, qui fe 
plonge en Mayenne au deffus de ladite cité & bruflant & deftruifant les 
territoires d'Anjou, du Maine & de Neuftrie depuis Loire jufque à Neuf- 
trie, parvint à Vendofme, où il farrefta attendant y recueillir fes ofts qui 
eftoient efpandus par lefdits territoires afin d’affaillir le pais de Chartres; 
mais comme ja partie de fon exercite commençait à gafter celle grand 
plaine qu'on appelle la Beauffe, il devint foudainement enferme, & par 
gravité de doleur finit dedans briefs jours fa vie. 

Et la manière de fa mort rapporte Sigebert & dit que comme Neme- 
noius roy des Bretons f'efforçait depopuler & gafter le royaume des Fran- 
çois il luy fembla qu'il vit affifler prés de luy fain& Maurille, jadis 
evefque de la cité d'Angers, duquel il fut feru en la tefte d’un bafton & 
fentit l’ire de Dieu par fa mort. Et ainf le récite Vincent de Beauvais au 
38 chapitre du 25 livre du Miroir hiftorial. 

Le chapitre XV, consacré au règne d’Erispoé, débute ainsi : 


Aprés la mort dudit Nemenoius roy de Bretagne, lequel felon la 
Chronicque du monaftère de Sain& Meen, puiffamment deffendit 
Bretagne, & que ainfi que dit celle Chronicque, ne combattit pas feule- 
ment contre les Norwégiens, mais auffi contre Charles le Chauve empe- 
reur & rov de France, luy fuccéda Herifpogius fon fils, qui ne luy fut 
diffemblable en vertu, car il retint en fa domination & feigneurie la cité 
d'Angers & les territoires d'Anjou, du Maine & de Thouraine que Île roy 
Nemenoius fon pére avoit conquis. Et furent en fon temps les termes 
de fon royaume jufques à Vendofme, felon qu'il eft trouvé en l’hiftoire 
de la tranflation du corps fain@ Brieuc, que celuy roy Herifpogius porta 
au monaftère de Saint Sorge les Angers, qui lors eftoit fa propre 
chapelle. 

Et quand Charles le Chauve entendit la mort dudit Nemenoius apres 
petite intervalle, fi comme rapportent les Annaux de l'eglife Sain& 
Sauveur de Redon, il efmeut tout fon exercite a venir en Bretagne 
contre Erifpogius : car il cuidoit felon lefdits Annaux, qu'il peuft prendre 
par armes toute Bretagne & faire occifions & deftructions d'hommes & 
amener toute la province a fa domination. Mais adonc Herifpogius, qui 
lors gouvernoit Bretagne, quand il entendit l’entreprife dudit Charles, il 
commanda préparer fon exercite & manda que tous fuffent appareillez & 
le precedaffent outre le fleuve de Villaigne. Et lors tous les Bretons fe 
leverent de leurs lieux, & fe logerent en la ville qui eft appellée Jeni- 
glina, pres l’eglife Sain& Pierre l’Apofñtre, & fut en l'an 859, dont dit 
Sigebert, qu'en celuv an, Herifpogius fils Nemenoius roy des Bretons, fe 
confedera & allia audit Charles : & dit auffi que par les dors que luy 
fit le dit Charles, il fe foubmift à fa domination ; mais les Chronicques 
Annaux de Baldricque archevefque de Dol rapportent le contraire : c’eft 
à fcavoir que le roy Heriipogius f’exempta du tout de la jurifdi&ion dudit 
Charles & qu’en fon temps les évefques des Bretons avec leurs princes 
obeifloient à l’archevefque de Dol, & eftoient exempts de la jurifdi&ion 
de l’évefque de Tours. 

Ici se place, d'après la Chronique de Nantes, le récit de la réconciliation d’Erispoé 
et d'Actard. 


Mefmes, dit la Chronicque du monaftère de Sain& Sauveur de Redon, 
que le vénérable Convoyon abbé dudit monaftère, lequel avecques l’aide 
& confentement du père Herifpogius roy de Bretagne, c’eft à fcavoir de 
Nomenoius & des autres nobles de Bretagne il avoit edifié, alla à la pré- 
fence dudit Herifpogius au mouftier de Gael, & luy requift devant plu- 
fieurs feaulx de Bretagne, tant evefques que lays, que felon que l'Ordre 
de Sain& Benoift ordonnoit, il concédaft à luy & à fes moines habitans 
au mouftier deffufdit tant aux vivans qu’à ceux qui viendroient après leur 
election, c’eft à fcavoir qu'ils n’eufflent nul abbé eftranger, finon celuy 
que par unanime congregation À par commun confeil & confentement 
avecques la crainte de Dieu ils efliroient, Laquelle chofe celuy Herifpo- 
gius fcavant eftre raifonnable, confentit avecques le commun confeil de 
Salomon fon coufin, du fils dudit Herifpogius nommé Conan, & des 
evefques là affiftans, c’eft à fcavoir Conoantguen de Vennes, Ananwelen 
de Cornoüaille & Rethuvalard d’Alethenfe, et ce mefme Nomenoius 
pére dudit Herifpogius avoit concédé, c'eft à fcavoir qu'ils n’auroient 
point d’abbé finon celuy qu’ils efliroient d’eux mefmes, felon la reigle 
fainét Benoift : & donna Herifpogius audit abbé de Sainét Sauveur la 
moitié de Brin, dont fon père Nomenoius leur avoit ja donné l'autre. 

Au temps de celuy Herifpogius roy de Bretagne, retournérent les 
Norwegiens és Gaules à gafter les régions prochaines de Ja mer : & dit 
Sigebert, qu'ils vindrent à la my juillet de l’an 865, partie defquels Nor- 
wegiens que conduifoit un duc danois appellé Sideric, coufin de Bier fils de 
Lotry roy de Dannemarche, avecques lequel le roy Nemenoius en fon temps 
avoit fait paix, vindrent aux rivages de la mer de Bretagne pour gafter 
les terres prochaines. Mais quand Sidéric entendit que Herifpogius fils 
dudit Nemenoius régnoit en celle province, & la convention qui avoit 
efté faite entre les deffufdits Bier Nemenoius, il accorda celle mefme con- 
“vention au roy Herifpogius qui avoit affemblé fon exercite & eftoit venu 
audit rivage prohiber la defcente aufdits Norwégiens, lefquels adonc 
rafraifchirent leur navire de vivres & d’autres chofes néceffaires & fe 
départirent de là pour aller aux autres régions. 

Mais après le départ d’eux furvint derechef une autre multitude des 
dits Norwegiens, qui felon Sigebert en l’an 866 degaftèrent les termes de 
Nantes, d'Angers, de Poitiers & de Tours. A l'encontre defquels f'affem- 
blerent Rannulfus duc d’Acquitaine, & Robert le fort marquis, lefquels 
incautement combattans furent occis comme brebis par loups. Et quand 
Sideric qui nageoit par la mer Occeane, entendit qu'ils avoient gafté le 
pais de Nantes qui appartenoit au roy Herifpogius fon allié, il vint felon 
la Chronicque de l’églife Sain& Sauveur de Redon, avecques cent cinq 
nefs occuper le fleuve de Loire, & environna les tentes des autres Peans 
qui avoient defpeuplée la cité de Nantes, & avoient gafté toutes les 
regions près & loin deftruifant toutes chofes par embrafement; & fi 
‘avoient mis leurs chafteaux en l’ifle qui eft appellée Biece : & comme il 
les eut enceints par navire tout à l’environ en maniere qu'ils ne pouvoient 
iflir, ne entrer, mais eftoient affiegez, incontinent Sideric envoya fes 
meffalgés à Herifpogius le roy de Bretagne, qu'il veneift courir fus 
avecques fon exercite à fes adverfaires qui avoient deftruit fes regions, & 
fuflent Herifpogius & Sideric d’un courage & d’une volonté, afin qu'ils 
les effaçaffent du fuperfice de la terre. Et quand Herifpogius l’entendit 1l 
envoya haftivement fes meffaigez par tout fon royaume aux Bretons 
qu’ils veniflent avecques leurs armes faire aide au duc des Normans à 
dechaffer les ennemis Peans qui jà par longtemps avoient irrité les regions 
& les provinces des Chreftiens. Adonc les Bretons fe leverent ignellement 
de leurs fièges, c’eft à dire de leurs lieux, & coururent fus avecques 
Sideric & fon exercite aux deflufdits Norwegiens, qu’ils commancerent à 
combattre & à froefler leurs chafteaux, & occirent d’eux très-grand mul- 
titude : mais Sideric duc des Norwegiens fut navré en celle bataille 
laquelle dura du matin jufques à la nuid, qui departit leur eftrif, après 
lequel fen retournèrent un chacun d’eux à leurs tentes : & le lendemain 
les Peans qui eftoient aflegez firent paix & baillerent les mains à Sideric 
duc des Normans, & luy offrirent trës-grand nombre d’or & d'argent, & 
ainfy furent celuy jour alliez. Si f’en retourna Sideric & entra au fleuve 
de Senne où il fut occis avecques fon peuple par Charles roy de France, 

Mais quand les Bretons f’en furent retournez à leurs tabernacles, les 
Norwegiens qui avoient efté affiegez refirent leurs nefs, & fe preparerent 

afin de venir avec ire & indignation rendre aux Bretons le mal qu'ils leur 
avoient fait en ladite bataille. Si monterent adonc les barbares en leurs 
nefs, & iffants du fleuve de Loire nagerent par la grand mer jufques à 
tant qu'ils entrerent au fleuve de Villaigne, & avec cent & trois nefs 
occuperent fes rives & fe logerent environ deux mil pas pres du moufiier 
de Redon. 

Quand les moines dudit mouftier les apperceurent, ils furent moult 
elpouvantez, & prierent Dieu tout puiffant qu’il les daignaft delivrer, & 
garder fon fainét lieu de la pollution des Peans & qu’il ne fuft demoly 
par embrafement, & incontinent f’en allerent du lieu : entre lefquels l’un 
qui eftoit preftre de vie honorable appellé Conan, commença à dire devant 
fes frères : Sauveur du monde, maintenant apparoïftra comment tu fau- 
veras le lieu de ta confecration, afin qu’il ne foit deftruiét par les peans, 
monfître nous ta puifflance & nous ferons fauvez. Et ainfy que le moine 
Conan proferoit celles paroles, les vents, ainfi que f’ils fe fuflent aflem- 
blez, foufflèrent les terres de tourbillons & fi grands tonnerres & foudres 
refplendirent du ciel, qu’il fembloit aux peans que la mort leur fuft pre- 
fente. Et comme entre ces chofes le ciel avecques grand murmure d’en 
haut & les foudres & choruications tres-vehementement continuaffent, 
commencerent lefdits peans à f'aftraindre par vœu que f'ils-évadoient la 
mort ils ne violeroient nullement le fain@ lieu de Noftre Seigneur, mais 
mettroient dons & prefens fur fon fainét autel, & ainfi fut fait, car le 
lendemain tranfmirent or, argent & chandelles innumerables & les com- 
mandèrent allumer par le circuit du monaftère, & ainfi ceffa celle playe 
entre eux, & iceluy jour mirent gardes au circuit du fain lieu, afin que 
nul d’eux ne fuft ofé affaillir ceux qui eftoient dedans. Touteffois en 
entra-il feize en la facriftie qui beurent du vin qui eftoit ordonne à la 
célébration des meffes, mais incontinent qu'ils l’eurent goufté ils tour- 
nérent en rage, & aprés qu'ils furent remenez à leurs tentes moururent 
tous enfemble celuy mefme jour. 

Mais neanmoins de là en après les peans procédans outre en |la 
province faifoient proyes & captivoient hommes & femmes, embrafans 
les maifons & edifices : plufieurs touteffois des captifs evadèrent leurs 
mains fuiffant par nuiét en ce fain& lieu, qui par jour fe rapifloient es 

maifons d’iceluv. Et quand ces peans furent ainfi efpandus, Herifpogius 
qui cependant avoit raflemblé fon exercite les affaillit, & en occift grand 
partie, & les autres f’entrérent en leurs nefs qui fe departirent de fa 
région. 


Après quelques mots empruntés à la Chronique de Nantes sur les nouvelles plaintes 
d’Actard Le Baud termine ainsi son chapitre : 


Puis après le dict acteur de la Chronicque de Nantes, dit qu’un tiers 
an de l'ordination dudit Herard archevefque de Tours qui fut l'an deffuf- 
dit 866, Salomon neveu du roy Nemenoius, meu de grand convoitife, 
affaillit furtivement le roy Herifpogius fon coufin & comme defloal l'oc- 
cift, & luy arracha fa coronne, laquelle il impofa a fa tefte. Aufñ dit 
Baldric es Chronicques annaux de l’églife de Dol, que le roy Herifpogius 
regnant, un Jouvenceau né du royal lignage des Bretons nommé 
Salomon, difant le royaume de Bretagne lui appartenir par le droit de 
fes pères f’efleva contre luy & le perfecuta ; fi l'occift en bataille, puis par 
le confentement & volonté du peuple, impofa à fon chief la couronne du 
royaume. Et dit auffi Sigebert que le roy Herifpogius fut occis par fes 
propres fujets, & denote que ce fut au dit an 866. Et l’auteur des Chro- 
nicques des roys de France, au 90 chapitre du 5° livre, dit que Salomon 
occift Herifpogius fuiflant la perfecution en l’églife deffus l'autier appel- 
lant Noîftre Seigneur. 


Le chapitre XVI, consacré au rèoue de Salomon. débute ainsi : 


Celuy Salomon doncques ainfi fait roy de Bretagne après la mort de 
Herifpogius fon coufin, fut très-débonnaire au peuple breton, & plufieurs 
chofes violentes, que Nemenoïus fon oncle avoit faites en fon temps, 
ramena à leur premier & deu eftat. Entre lefquelles il rappella à leurs 
fiëges aucuns des evefques expulfez, & en demourérent auffi aucuns sans 
pouvoir recouvrer leurs lieux : & felon Sigebert fe confédéra & allia ce 
roy Salomon de Bretagne à Charles le Chauve roy de France venant 
contre luy. 

Après quoi vient le récit du synode de Soissons, emprunté à la Chronique de 
Nantes, puis Le Baud reprend : 


Et dit ledit a@eur en ceft endroit plufieurs ledenges du roy Salomon 
" & des Bretons,:lefquels quant aux Bretons je ne vueil excufer, pourceque 
je nay nulle probation de leurs meurs & de leurs conditions d’iceluy 
temps. Mais quand est dudit Salomon, il a efté par les fouverains 
evefques, & mefme par ceux de l’Eglife gallicane, approuvé trés-fainét & 
glorieux. Et dit de luy ledit Nicolas pape au commancement de ladite 
epiftolle, que Noftre Seigneur Jefus-Chrift par la grâce de fa miféricorde 
daïigna en tant illuminer le cœur de la fublimité du roy Salomon qu'a 
bon droit pour la refplendeur de fa fapience le pais où il habitoit ne ref- 
fembloit pas Occident, mais Orient, car le foleil de juftice y eftoit nafqui 
& y eftoient deffaillies les ténébres d’infidélité. Et dit de luy fa légende 
qu'il eft certain qu'il eftoit de la royalle dignité, c’eft-à-dire extrait du 
tres-clair & tres-noble lignage royal des Bretons, & que par devoir 
accouftumé de fa génération luy fuccedoit & appartenoit qu'il fuft 
roy de celle gent. Dit aufli celle légende qu’en fon temps y eut 
fi grande abondance de tous biens en fon royaume que nulle chofe n’y 
deffaillit, car felon les faintes ordonnances des anciens, il gouverna fi 
loablement la cure qui par la grâce de Dieu luy eftoit commife, felon 
raifon, juftice & equité, qu’il fut réputé pére des bons, & bénin rétribu- 
teur de leurs bienfaits, & au contraire jufte juge & puniffeur des mauvais. 

Celuy roy Salomon, felon qu'il eft contenu en fes chartres, dont 
l’'exemplaire eft au monaftére de Sain& Sauveur de Redon, eut une 
maifon royalle en Plelen, en laquelle fain& Convoyon abbé f’en fuit par 
deux fois avec fes moines pour la perfecution des Norwegiens, qui en celuy 
temps retournerent pour par mer degafter la province, laquelle maifon 
royalle il donna au deffufdit Convoyon & à fes moines de Sain& Sauveur 
à leur requefte, & par l’interceffion de la roine Guenwerch fa femme: & 
non pas feulement leur bailla la dite maifon, mais auffi y fit moines, afin 
qu'ils priaflent pour la redemption des ames de luv & de la roine, pour 
la profperité de leur lignée, & pour la tranquillité & ftabilité de fon 
royaume & de fes fujets : lequel il voulut eftre appellé le Monaftère 

Salomon, & v furent en apres ledit fain&t Convoyon & la roine Guenwerch 
honorablement enfevelis. Auffi ordonna Salomon que fon corps y fuit 
mis apres fa mort par le confeil du clergé & des nobles de Bretagne, & à 
l'augmentation de la félicité & de la paix de fon royaume, y fift colloquer 
le corps de fain& Maxence qui pour grand don luy fut envoyé d'Acqui- 
taine. Et en celuy lieu, felon ladite chartre, le jour de la Refurreétion 
Noître Seigneur, qui fut es 15 kalendes de may l’an 869, äinfi qu'il le 
vifitoit & honnoroit, offrit à fain@ Sauveur & à fain& Maxence plufieurs 
riches, grands & précieux dons : c’eft à fcavoir un calice de pur or, forgé 
de merveilleux ouvrage, ayant 313 gemmes pefant 10 livres & demie; 
un texte d’évangiles avecques la couverture d'or merveilleufement ouvrée, 
pefante 8 livres, & garnie de 120 pierres precieufes; une grand croix d’or 
auffi de merveilleux ouvrage, pefante 23 livres, enrichie de 370 gemmes, 
& une cafle d'yvere d'Inde faite fubtilement pleine de tres-nobles reliques 
de fainéts ; une precieufe chafuble facerdotale couverte d’or que fon com- 
pere le roy Charles de France pour grand don, ainfi comme il eftoit, luy 
avoit tranfmis avec un paille de merveilleufe grandeur à couvrir par def- 
fus le corps de fain& Maxence, & fon evangile de pareille yviere & d’or 
honorablement enrichy, qui par fon aide par la providence divine avoit 
efté au dit fain@, couvert par deflus d’yviere d'Inde; un autre livre orné 
par dehors & par dedans d’or & d’argent, contenant la vie d'iceluy fain@ 
Maxence compolée en profe & en metre; & un autre livre contenant la 
vie fainêt Legier martyr; fans les autres dons que paravant il avoit fait 
audit monaftere, c’eft à fcavoir un aultier paré d’or & d’argent, à une 
croix d'argent d’une part, & de l’autre l’image de Noftre Sauveur faite de 
tres-bon or, couverte de riches & precieufes pierres; une autre moindre 
croix d’or garnie de gemmes, & deux veftemens facerdotaux & precieux 
poulpres, & trois cloches de merveilleufe grandeur. Et conferma en celuy 
jour le roy Salomon à Rutandus abbé de Redon, qui avoit fuccédé à 
fain@ Convoyon tout ce que {es predeceffeurs Nemenoius & Herifpogius 
rois & les autres nobles avoient donné & donneroient en l'avenir felon 
mefure efdits mouftiers, & aux moines fervants à Dieu fous la regle de 
fain& Benoift, & les print en fa deffenfe & proteétion royalle, felon 
ladite chartre où il f’intitule roy de toute Bretagne, & prince de grand 


192 EXTRAITS DE LA SECONDE RÉDACTION 


partie des Gaules, prefents Rivallon & Guegon fils dudit Salomon, 
Ratuuils evefque d'Alethenfe, Pacuethan & Brannus fils Nemenoius. 
Celuy roy Salomon en après, felon l’exemplaire d’une epiftole par 
luy tranfmife à Adrian pape, fit vœu d’aller à Rome pour caufe d’oraifon 
vifiter les apoñtres fainét Pierre & fain& Paul, & les autres reliques: mais 
comme il voulfeift fur ce prouver la volonté de toute Bretägne, tous le 
refuferent, pourtant que les peans avironnoient de toutes parts les termes 
de fa puifflance. Et pour ce confiderant ledit roy Salomon la gravité de fes 
pechez, & recordant la volonté de Dieu & la fainéte puiffance dudit 
Adrian pape, luy envoya de fes dons par Jeremie evefque de Vennes, par 
Felix archidiacre dudit lieu, & par autres fes feaulx, luy priant qu'il dai- 
gnaft regarder, prendre & recevoir en la perfonne defdits apoîftres : c’eft 2 
fçavoir une ftatuë d’or de fa grandeur, tant en hauteur qu’en largeur, avec 
pierres de diverfes manieres ; une mulle ayant la felle, le frein & le collier 
d’or; une coronne d’or aornée de pierres precieufes, trante chafubles, trante 
draps de laine taints de diverfes couleurs, & plufieurs autres dons & prefens 
 d’or&d'argent; le priant auffi que combien que les dites chofes fuffent petites 
& villes au regard de fa dignité, qu’il remembraft la pauvre vefve offrante 
deux querluis au Temple par devote penfée, & fcavoir par fes lettres & 
par fes meffages, qu’il avoit edifié un monaftere, lequel il n’avoit encore 
dédié en l'honneur d’aucun fain&; & luy pleuft luy envoyer des reliques 
qu’il poffedoit approuvée de luy & des autres papes fes predeceffeurs, par 
lefquelles fon ifle peuft mieux eftre illuminée de la grace de Dieu. Lequel 
Adrian pape felon la teneur de fon epiftolle par luy envoyée audit roy 
Salomon, quand il eut oy fes legats prit induces de fept jours pour leur 
refpondre. Durant lefquels luy & tous les Romains prierent & jeufnerent, 
& après les fept jours pañlez luy fut revelé & à trois de fes cardinaux par 
le Saint Efpri& qu’il luy envoyaft du corps de fain& Leon pape; pour ce 
tranfmift Adrian à Salomon le bras du deffufdit Leon à lillumination, 
aide & defenfe de fa région, lequel il avoit certainement prouvé avoir fait 
plufieurs miracles, Et afin que la foy de Salomon de plus en plus accreuft 
en luy, luy certiffia par ladite epiftole que c’eftoit du très-fain& pape Léon, 
qui par l'envie des Romains avoit efté privé des yeux & de la langue: 
mais par la grâce de Dieu ouvrant miraculeufement fut reftauré tellement, 

que de ceux mefmes yeux il vit fept fois plus clairement, & de celle 
mefme langue prefcha la parole de Dieu plus eloquentement. Et voulut 
l’authorité romaine que les habitans depuis le fleuve de Loire jufques à 
la région occidentale, que l’âge, le fexe ou la perfonne empefchoit, 
vifitant trois fois en un an lefdites fain@es reliques, accompliffent le vœu 
qu'ils avoient voüé d'aller à Rome. Aufi dit Baldric es Chronicques 
annaux de l'églife Sain& Sanfon de Dol, que celuv pape Adrian envoya 
par les deffufdits legats à Feftinian archevefque de Dol, le pallium 
avecques fon privilège, 

En après felon les Annaux, les Norwegiens, qui par long-temps 
avoient nagé par l'Occean, oppreffans les régions prochaines, entrérent en 
Loire & prindrent terre en Bretagne. Contre lefquels Salomon affembla 
tous les Bretons au pais & territoiie nantoiïs en un lieu appellé Clavizac 
en appareil de bataille, & en occift plufeurs. Et felon l'acteur des 
Chronicques des rois de France au 58. chapitre du 5. livre, fift ledit 
Salomon paix avecques les autres, & fift cueillir à fes Bretons tout le vin 
de fa partie d'Anjou. 

Mais aflez peu de temps après il les affiegea en la cité d'Angers, 
auquel affiégement vint aufh le roy Charles le Chauve de France, lequel 
felon le deffufdit a@eur des Chronicques françoises au 82. chapitre du 
s. livre, dénonça fon exercite venir en Bretagne, afin que les Norwegiens 
ne doutaffent qu'il venift contre eux, & finiffent en autres lieux où il ne 
les peuft fi bien contraindre. Et dit aufli ledit auteur, que le roy Salomon 
de Bretagne qui eftoit venu en fon aide, refidoit avecques fon of fur le 
fleuve de Mayenne, & qu'il envoya audit Charles fon fils Gueguon 
avecques les principaux des Bretons, par letquels il fe recommanda à luy, 
& luy promift fidélité. Et de ceft affiegement rapportent les Chronicques 
annaux de l’Eglife d'Angers, que en celuy temps, c’eft à fçavoir l'an 
de l’Incarnation Noîftre Seigneur 873, le roy Charles affiégea la cité d’An- 
gers ; car après que les Norwegiens eurent occis Robert comte des Ange- 
vins, Rannoul comte des Poiétevins, & maints autres hommes de noble 
lignée, qui par armes deffendoient les termes du pais, Noftre Seigneur 
adverfant aux habitans de la terre, comme nul homme ne fuft trouvé qui 


refiftaft à leur violence, follicitez par la diruption du peu de citez ou de 
25 

regions, & confidérants en leur courage par la proye d’aucunes combien 
grandes eftoient les richeffes de toutes, entrerent en ladite cité d’Angiers 
qu'ils trouverent vuide, parce que les citoyens f’eftoient difperfez par 
fuite, & comme ils la viffent trés-garnie, & par fa fituation du lieu inex- 
‘pugnable, ils furent moult joyeux, & ordonnerent qu’elle feroit à eux & 
à leurs multitudes tres-feur receptacle contre les gens qu’ils avoient irritez 
par leurs batailles. Pourquoy ils amenérent par le fleuve de Mayenne leurs 
navires avecques leurs femmes & leurs enfants & entrèrent dedans auffi 
comme à y demourer. Si reparerent les foffez, & renouvellérent leurs 
cloftures & faillants fouventeffois de celle cité par haftifs affaulx degafterent 
les régions prochaines. Et comme celle pernicieufe pefte enclofe es 
entrailles du royaume fuft noncée au roy Charles, il cueillit incontinent 
exercite de tous les royaumes qui obeifloient à fa jurifdiétion, ainfi comme 
à efteindre un commun embrafement, & mettant fes chafteaux au circuit 
d'elle la ceingnit par fiege. Et pourceque le fleuve de Mayenne, par devers 
les parties de Bretagne arroufoit le mur de ladite cité, il manda à Salomon 
roy des Bretons qu’il affemblaft fes aides & venift haftivement, afin que 
l’ennemy commun fuft débouté par communes forces. Lequel roy 
Salomon prenant avecques luy maints milliers des Bretons ficha fes tentes 
fur les rives du fleuve de Mayenne. Et lorfque la cité fut de toutes les 
parts avironnée par fiege, fut eftrivé d’une part & d’autre par merveilleufe 
vertu, & furent appliquées diverfes & exquifes manieres de machines ; 
mais les efforts du roy Charles n’obtindrent pas profpères effets ; car la 
force du lieu ne donnoit pas facile entrée, & la vallable puiffance des 
peans, pource que la chofe eftoit pour leur vie, refiftoit par fouveraine 
force. Mais comme celuy exercite d’innumerable multitude fuft epouvanté 
par ennuy de long fiège & par maladie de griefve peftilence, ies Bretons 
regardans la cité eftre inex pugnable, f’efforcérent defvoyer le fleuve de fon 
chanel ; afin qu'après qu'il feroit defeiché de fon cours naturel, ils peuffent 
affaillir les nefs des Norwegiens. Si commencerent adonc à ouvrir une 
foffe de merveilleufe grandeur, & auffi de iargeur, laquelle chofe donna fl 
grand crainte aux Norwegiens que fans nulle dilation ils promirent grand 
pecune au roy Charles, fil leur oftoit le fiege & leur donnoit liberalle 
iffuë à aller hors de fon royaume. Lequel Charles furmonté de laide con- 

voitife receut la pecune, & departant fon fiege fift vove aux ennemis, qui 
montans en leurs nefs fe mirent en Loire, & ne fe defpartirent pas pour- 
tant ainfi qu'ils avoient promis, mais demourants en ce lieu firent pis 
qu'ils n’avoient fait par avant. 

Et en celuy an ineftimable multitude de langouftes degafta prefque 
toute la Gaule, dont dit Sigebert, qu’elles parvindrent jufques à la mer de 
Bretagne, où elles furent enfin par le foufflement des vents fubmergées 
au parfont de la mer; mais elles furent rejettées au rivage par les ondes, 
& fut par leur pourriture l’air corrompu, dont plufieurs hommes périrent. 
Et dit aufh celui auteur Sigebert, que ces deux rois Charles & Salomon 
afliegerent par long-temps les dits Norwegiens en ladite cité d'Angers. 
Mais comme ils fuflent amenez à defefperance, ledit Charles contre le 
vouloir de fon exercite print argent d'eux, & les en laiïffa aller : & par ce 
convenant leur donna occafion de pis faire. Et Vincent le recorde ainfi 
au 41 chapitre du 25 livre du Miroir Hifiorial & denotent ces adeurs, 
que ce fut en lan 675. Et felon Baldric es Chronicques Annaux de 
l'Eglife de Dol, pour la caufe que le roy Salomon fut à celuy fiege d’An- 
gers avecques le roy Charles de France contre les Norwégiens, & luy aida 
à les expeller de ia cité, ledit Charles Juy quitta pour luy & fes fucceffeurs 
rois de Bretagne, la calumpne de fes predeceffeurs empereurs & rois de 
France, luy permettant porter coronne royalle, poulpre & avoir fiège 
archiepifcooal, faire forger monnoye d’or & d'argent, & généralement 
toutes autres chofes convenables à roy, que lefdits empereurs & roys de 
France, & mefmes ledit Charles, f'eftoient efforcez empefcher aux préde- 
cefleurs dudit Salomon, & à luy. 

Et affez toft après celuy Salomon roy de Bretagne, qui eftoit tres- 
devot & tres-religieux, felon que rapporte fa legende, pourtant que luy 
fembla qu’en fe adherent aux chofes temporelles, il delaifloit à enfuir les 
fpirituelles, manda tous les princes de fon royaume, tant d’églife que 
féculiers & en leur préfence fe demift de fon authorité royalle, voulant, 
fi comme aucuns dient, faire coronner fon fils Guegon, & le conftituer 
en {on lieu. Et adonc aucuns particuliers qui l'avoient en haine, les uns 
pour caufe de la mort de fon coufin le roy Herifpogius qu’il avoit occis 
en bataille, fi comme il eft dit devant : les autres pource qu'il les avoit 


196 EXTRAITS DE LA SECONDE RÉDACTION 


reprins & corrigez de leurs deffaux, confpirerent contre luy, penfants, 
parce qu'il avoit ainfi depofé fa puiffance, de f’en venger. Et eft trouvé 
es Annaux qu'aucuns faux evefques lefquels celuy roy Salomon, jouxte 
Pinfinuation du pape Nicolas, avoit redargué & reprins de leur mauvaife 
entrée en l’églife, procurerent celle chofe; car celuy Nicolas pape luy 
avoit efcrit, comme il a efté dit devant, une grande & longue epiftole, en 
laquelle il decerna que les evefques que Nemenoius avoit mis hors 
de leurs fiéges avoient efté mauvaifement & injuftement deboutez, & 
contre la forme de droiét; mandant celuy Nicolas pape audit Salomon, 
qu'il reftituaft en leurs lieux ceux qui eftoient dejettez, & rejettaft ceux 
qui eftoient mauvaifement intrus. De laquelle epiftole, fi comme il a efté 
dit devant, eft prins le chapitre Hœc quippe, lequel eft mis par Gracian 
au texte des décrets en la tierce caufe, & en la 6. queftion. Lefquels faux 
& intrus evefques parce qu’ils eftoient fouftenus par plufieurs comtes & 
barons de Bretagne, ne peurent par nulle vertu ne fpirituelle ne tempo- 
relle, c’eft à fçavoir pour le roy, ne pour le pape, eftre oftez des fieges 
qu'ils avoient occupez : mais ainçois, comme il eft dit, procurerent la 
mort au debonnaire roy Salomon qui avoit voulu proceder à les expeller 
jouxte les mandements du fiege apoftolique. 

Auil dit fadite legende, que l’ennemy du genre humain excita les 
cœurs de fes féaux es aiguillons de difcorde dont il fut fait que la décep- 
tion des fraudateurs luy ofta ceux que le facrement de foy promife luy 
avoit adjoints, & que de toute la multitude de fes familiers ne demoura 
que deux evefques & deux comtes feulement obéifflans à fes fervices 
imperiaux, & admoneftoit jour & nui& la mauvaise impulfion, les penfées 
des autres, tellement qu'ils ne queroient que lieu & temps par lefquels 
ils peuffent mener leur defir à effet : car ils l’avoient cogneu eftre 
deftitué de tout confort, & eftre tellement aggravé d’enfermeté corporelle 
qu'ils ne douterent point l'affaillir. 

Et adonc felon les Annaux de l’Eglife de Redon Pacuethan fils 
Nemenoius & Curwant deux comtes fes coufins, le chafferent & peric- 
cuterent, & en fin l’occirent. Et la maniére de fa mort rapporte fadite 
legende, qui dit que la nui& de la Nativitt fain& Jean Baptifte, allerent 
grand caterve avironner le lieu où il f’étoit retrait; mais que par la 

juftice divine, leur contraritté, & les merites du benoift fain@ Jean Bap- 
tifte ils f’en retournerent fans rien faire ; & le lendemain fe fift ledit roy 
Salomon porter en un monaftère, où femblablement la vertu de Noftre 
Seigneur le deffendit. Car comme les confpirateurs vinflent avec grand 
compagnie de fatellites l'environner, & que ledit Salomon n'eut fufffant 
nombre de gens pour fe garnir, nulle des entrées n’apparut aux affaillants, 
lefquels efpouvantez de ce miracle, ne fe repentirent pas pourtant, ains 
difpoferent par autre voye accomplir leur emprife; car ils feignirent faire 
accord avecques luy, & luy manderent paix par un evefque, auquel il 
adjouta foy & confiance parce qu’il portoit image de preftre. Si f'oétroya 
de parler à eux, & apres qu'il eut prins le Sacrement de Noftre Redemp- 
tion fe prefenta à fes ennemis qui avoient decrété entr'eux avant qu'il 
parlaft à eux, luy crever les yeux : & de celle execution faire print l'of- 
fice celuy mefme que ledit Salomon avoit levé des fainéts fonds. Et 
ainfy Salomon efperant paix fe bailla à fes ennemis, defquels il fouffrit fi 
griefves injures que d’eftre privé de la lumiere des yeux & finablement 
afin que plus longuement il ne fuft affligé par longueur de tourmens, il 
rendit l’efprit le 25. jour de juin en l’an de l’Incarnation 876. 

Et de celle mort dudit Salomon, dit aufli l’ateur des Chronicques 
des rois de France au 90. chapitre du $ livre, qu’au roy Charles le Chauve 
féjournant à Compiégne furent en celuy temps rapportées diverfes nou- 
velles du dit Salomon; car les uns difoient qu’il eftoit mort, & les autres 
qu'il eftoit malade, mais que les plus vrayes furent de fa mort en la 
maniere qui enfuit : c’eft à fçavoir que ledit Salomon avoit efté affailly 
par perfécution Gurwant & Wigon fils de Riulli, & aucuns hommes 
François, lefquels il avoit affligez. parquoy ils le heioient & prindrent 
Guegon fils dudit Salomon, lequel ils mirent en chartre; mais Salomon 
efchappa par fuite, & f’en alla en un lieu appellé Pancheron, & entra en 
un monaftere afin qu’il fe peuft fauver; mais qu’il fut circonvenu & envi- 
ronné par fes fujets & prins par eux. Et comme il ne deuft fouffrir 
aucune injure par les Bretons, ils le baillerent à Fuldradus & autres Fran- 
çois, par lefquels il fuft aveuglé, & le lendemain fut trouvé mort, rece- 
vant, felon ledit acteur, digne punition de ce qu'il avoit occis Herifpogius 

fon feigneur & père de fa femme fur l’autier fuiffant en l’eglife pour 
efchiver fa perfecution, & appellant l’aide de Noîftre Seigneur. 


Si celuy roy Salomon, felon les chartres & Chronicques annaux de 
l’eglife Sainét Sauveur de Redon, après fa mort enfepulturé au mouftier 
de Pleban, qui eftoit appellé le monaftere Salomon, pource qu'il l'avoit 
fondé, auquel eftoient inhumez la roine Guenwerch fa femme, & fain& 
Convoyon premier abbé de Redon, comme il a efté dit deffus, combien 
qu'iln y mourut pas. Mais felon plufieurs autres Chronicques annaux, fut 
occis à Breft en un lieu qui jufques auiourd’huy.eft appellé Merzer 
Salami, c’eft à dire le Martyre Salomon. Parquoy il eft veu eftre vérité de 
luy, ce que Merlin en fa prophecie jadis efcrivit de la moindre Bretagne. 
Après, dit-il, fuccedera Salomon, qui par felonnie fera aveugle, & illec fera 
un mont de terre qu'on nommera Merzer Salami. Et cefte chofe attri- 
buerent aucuns au premier roy Salomon, qui femblablement fut occis à 
Breft, mais elle ne fe peut concorder : car celuy premier Salomon fut 
longtemps avant que ledit Merlin les propheciaft. 


Auffi rapportent plufieurs annaux la tranflation du corps faind 
Mathieu avoit efté faite en Bretagne durant le regne de ce dernier 
Salomon, laquelle fut au temps du premier, regnant l’empereur Valen- 
uinian, felon que dit Paulinus evefque de Leonenfe en celle hiftoire. Mais 
celle controverfité, ainfi qu’il eft à croire, eft procedée pour l’équivocation 
de leur nom, & qu'ils furent occis en un mefme lieu, pourquoy les 
acteurs ont aucunes fois pris l’un pour l’autre. 


Et de ce dernier Salomon dient les Annaux, qu’il fut nombré entre 
les martyrs ; auf le dit fa legende, & qu'au propre lieu où il fouffrit 
mort fut veu par les hommes de fainéte vie fi grand clarté de feu refplen- 
diffant, qu’elle fembloit toucher au ciel; parquoy l’un d'eux y edifia une 
eglife à honorer la mémoire du dit Salomon. 


Et dit auffi ladite legende, que celuy Salomon f'apparut par trois fois 
en efprit à un homme devot, lequel 1l admonefta qu'il edifiaft une autre 
eglife en fon nom & luy donna expriment que là où ficheroit premier 
fon rafteau pour ce faire, il en découvriroit une fontaine d’eau claire. 
Laquelle chofe ainfi advenuë, & lefdites eglifes parfaites, y furent par le 

divin aide faits tant de miracles, que tous ceux qui là venoient détenus 
de maladie eftoient reftituez à fanté. 


Le chapitre XVII débute ainsi : 


Selon les deffufnominées chartres & Chronicques annaux de l’Églife 
de Redon, les comtes Pafcuethan & Gurwant coufins Salomon, après ce 
qu'ils l'eurent occis, obtindrent fon royaume qu’ils diviférent entreeux. Et 
dient autres Annaux que ledit Salomon mort f’efleva très griefve contro- 
verfe fur le royaume entre les comtes & les barons du pais qui eftoient 
procédés de la lignée royalle des Bretons. Car Salomon le comte de 
Rennes & Allain comte de Vennes, trés puiflants princes qui eftoient 
neveux dudit Salomon, affeétérent la monarchie de Bretagne. Auquel au 
contraire les comtes de Léonenfe & de Goetlo Pafcuethan & Gurwant 
qui l'avaient faifie & departie f'efforcérent de leurs puiffances contrarier 
& réfifter. Si fut lors la principauté divifée tellement que chacun en fa 
province f’appelloit roy des Bretons; pourquoy il eft à conjecturer que les 
deux fils Salomon Ruivallon & Guegon defquels il a efté fait mention 
deffus furent occis comme leur père, car il ne fe trouve point qu'ils le 
furvequiffent ne qu'ils luy fuccédaffent en aucune partie. Auffi, comme il 
a efté dit devant, les deffufdits confpirateurs perfécuteurs Salomon 
prindrent Guëgon & l'emprifonnérent. 

Et en après fe nourrit difcorde entre Pafcuethan & Gurwant, par 
laquelle le pais fut longuement défolé & deftruit. Et de ces divifions dit 
Sigebert que les Bretons après la mort du roy Salomon, pour la conten- 
tion de régner f’entr'affligérent par batailles inteftines, & ainfi contrains 
cefférent à deftruire Gaule. Lefquelles chofes dit Sigebert récite Vincent 
de Beauvais au 42. chapitre du 2$ livre du Miroir Hiftorial. 

Auffi furent adonc felon les Annaux, ajoutées à celles grandes & 
inteftines batailles autres adverfitez non pas moins contraires aux Bretons, 
car la barbare nation des Norwégiens qui pour la crainte Salomon pen-: 
dant qu'il vefquit, f’eftoient tenus quoits en fe cachant & tapiffant, oyans 
fa mort & confiderans la miferable contenfion & divifion des princes &. 
tout le royaume divifé en foy repererent & renouvelerent leurs armes ; & 

pourtant que nul efficacement ne leur réfifta, le dépopulerent & 
gaftérent. | 

Et en dit l'acteur de l'Hiftoire de la Tranflation fain& Gildas, qu'après 
que celuy religieux roy Salomon fut occis cruellement par les mauvais, 
les Bretons entr'eux mefmes difcordans firent batailles inteftines, & par 
dehors les pirates danois dégafterent Bretagne, qui fut adonc tant des 
fiens que des eftrangers en cruelle maniere deftruite : car les citez, chaf- 
teaux, maïfons & monaftéres furent bruflez & mis en cendre; tant qu'en 
folitude, en gaft & en defert fut celle région par le jugement de Dieu 
prefque toute réduite. | 

Et en celuy temps, felon ladite hiftoire, Alain & Pafcuethenus fon 
frère, neveux du roi Salomon, c’eft à favoir fils de fa fœur appellée 
Profelon & de Pafcuethenus, prince de Vennes, le fils de Widon fils 
Rorigonis comtes gouvernoient ladite province de Vennes qui eft dite 
Broguerech du nom dudit Guerech qui occift Bepolenus duc de Chilpéric 
roi de France & chaffa l’exercite françois comme il a efté dit devant. 

Mais Pafcuethenus frère Allain combatant contre les péans fut prins 
par eux & d’eux racheté & finalement il fut occis par leurs aguets. Pour- 
quoy Âllain avec fes fils nommés Judicael, Colledoc & Guerech, demoura 
au gouvernement d’icelle province qu’il deffendit au mieux qu'il peut : 
touteffois furent les corps fainéts de Bretagne fous celle perfécution dif- 
perfés par maintes provinces : car felon la Chronicque du monaftère de 
Gaël, les évefques, les abbés, les moines & les clers f’en fuirent aux 
eftranges régions, & les emportèrent avec leurs chartres, leurs livres & 
autres précieufes chofes. Et rapportent les hiftoires des neuf fainéts & de 
fain& Goueznou, mefmement plufieurs tranflations & légendes des 
anciennes églifes de Bretagne, que fainé&t Melainne & faintt Cler font à 
Bourges, fainét Patern & fain&@ Corentin au Mairemouftier près Tours, 
fain@ Paul & fain@ Méen à Sain& Fleurent fus Loire, fain@ Tugdual à 
Chartres en l’églife Noftre Dame, fain& Brieuc à Angers à Sainét Serge, 
* fain& Maclou à Xaintes, fain@& Sanfon à Orléans en un mouftier dédié 
en fon nom, avecques fainét Tremoray & fain@ Melaire, fain@ Magloire 
à Paris en une abbaye appellée de fon nom, fain@ Thurianus auffi à Paris 
au mouftier Sain@ Germain, fain& Judichael à Sain& Jouvu de Marne, 

fain® Maxent que ledit Salomon avoit fait colloquer en fon monaftére de 
Plelen, à Poictiers, & maints autres defquels les noms font efcrits au 
ciel, furent lors & par autres fois tranfportez de Bretagne, en l'honneur 
defquels font plufieurs vénérables églifes conftruites par France, où ils 
ont efté retenus fous couleur de dévotion. Mais combien qu'ils 
foient abfents de corps, ils fe monftrent eftre prefens en efprit par 
miracles, par lefquels ils ne ceffent chacun jour d’enluminer les lieux où 
ils furent vivans, plus que ceux où à préfent font leurs corps. Laquelle 
chofe ils font afin qu'ils monftrent qu’ils aiment lefdits lieux & qu'ils 
ferment mieux la foy en nos cœurs quand nous les voyons fréquenter 
par miracles les lieux où ils ne font pas, c’eft à fçavoir que nous ne dou- 
tons de leur puiffance aufli comme f’ils ne la peuffent exercer fors ës 
lieux efquels ils font corporellement. 

Et dient encores les deffufdites Chronicques de l'Abbaye de Gaël, que 
celuy bon deffenfeur Salomon fortrai& aux Bretons, les Norwégiens 
commencérent à gafter Bretagne, & que leur malice creut tellement pour 
l'iniquité & offenfe du mauvais peuple que en après es jours de Charles 
le Simple roy de France, ils degaftèrent non pas feulement les contrées 
des François mais auffi la moindre Bretagne & bruflerent les habitans 
d'elle. Et rapportent celles de l'Eglife de Nantes, qu'après que Salomon 
roy de Bretagne fut occis par fes Bretons, les deffufdits Norwégiens 
oyans fa mort commencèrent à retourner par le fleuve de Loire jufques 
à la cité de Nantes, degaftants toutes chofes. Pour la crainte defquels 
Landranus qui avoit efté ordonné cvefque de ladite cité de Nantes, après 
ce qu'A@ardus fut fait archevefque de Tours, f'enfuit à refuge au roy 
Charles de France, qui luy donna lieu & manfion en la cité d'Angers, & 
commanda que fes defpens lui fuffent adminiftrez & auff à fes clercs des 
proprietez royalles qu'il avoit en ladite cité. Et en celuy temps, fçavoir 
l'an 878, felon que dit le deffus nommé a@cur des Chronicques des rois 
de France, un nommé Gozfridus tourna partie des Bretons à la fidélité 
dudit roy Charles; mais enfin îls firent comme Bretons, qui eft à 
entendre qu'ils fe retournérent & ne luy obéirent pas longuement. 

Ainfi fut Bretagne en celuy temps oppreffée & gaftée ; car après que 


les priñces du pais f’entrefurent occis en plufieurs.batailles par leurs 

divifions, les autres furent deftruits par les eftrangers. De quoy dit 
. Vincent de Beauvais au 45. chapitre du 25. livre Hiftorial, que Rabanus 
duc des Danois vainquit en celuy temps les Bretons & les Flamans & 
ardit leurs citez, & que Rollo print le Mans. Mais Allain, comte de 
Broguerech, c’eft à favoir de Vennes & de Porhoët, entre les comtes du 
pais le plus noble, comme celui qui était neveu du rov Salomon, & auffi 
le plus preux & vertueux, après ce qu'il eut vaincu Pafcuethen & 
Gurwant avec leurs féquaces & alliés & qu’en vengeant en eux la mort 
dudit Salomon fon oncle, il les eut tous occis ou contrains iffir hors 
de Bretagne, reprint fon efpérance en Dieu, car il affembla les plus forts 
& robuftes des Bretons ce qu’il en put trouver & commença à réfifter 
auxdits Danois, l’une fois manifeftement, l’autre occultement & par 
embüche mifes es chemins & es voies, fe print à diminuer leur puiflance 
& leur multitude en telle manière que peu à peu ils les occift ou chaffa 
hors par fes batailles dont il fift l’une en Broguerech prés un lieu nommé 
Keintembert où il fift fi grand deftru&tion defdits Danois qu’elle donna 
terreur aux autres qui délaifférent la région, Semblablement defconfit, 
occift, debouta ou fubmift ledit Allain tous les autres comtes, princes & 
barons de Bretagne fes contraires. Et après maintes miférables batailles 
inteftines obtint celle monarchie au tiers an aprés la mort de fon oncle, 
c'eft à fçavoir en l'an 879 auquel par la voix de tout l’exercite il fut fait 
duc de toute Bretagne, felon les Chronicques Annaux & fut par les 
Bretons furnommé le Grand pour la proeffe de luy & pour lx grandeur 
de fes faits victorieux & magnifiques. 

Et audit Allain, felon que rapportent aucuns Annaux, commancèrent 
premierement les princes de la monarchie de Bretagne a eftre appellez 
ducs. Car depuis Conan premier roy des Bretons Armoricains jufques 
audit Allain ils ufoient de nom royal. Mais Allain, felon lefdits Annaux, 
print ce nom de duc, duquel peu de princes en celuy temps ufoient. 
Touteffois trouve l’on en plufieurs lieux qu’il f’intituloit roy, fi comme 
il fera dit ci-après. 


Le récit des rapports du roi Alain et de l’évêque Foucher est emprunté à la 
Chronique de Nantes. 

Au temps du règne d’Allain retournèrent les deffufdits Norwegiens 
ou Normans es Gaules, defquels dit Guillaume de Malberienfe hiftorien 
Anglois, que longue chofe feroit racompter par quants ans, & par quelle 
audace ils travaillérent toutes chofes depuis la mer de Bretagne jufques à 
la mer Tyricnne, & maintenant Haftan, puis après Rollo. Et £it d'eux 
Vincent de Beauvais au 45. chapitre du 25. livre du Miroir Hiftorial, que 
celuy Haftan paffa la mer avecques fa gent & print Paris & Tours, & 
moult d'autres citez fus Saine & fus Loire & les vuida de fes citoyens 
jufques à la mer Tvrienne. À l'encontre defquels Loys le Baube roy de 
France, qui avoit fuccédé à Charles le Chauve fon père, que Sedechias un 
medecin juif avoit evenimé à Mantoue & Allain le Grand prince de Bre- 
tagne, f’armèrent, dont dit l'acteur des Chronicques Françoifes au s. livre 
que celuy roy Loys vint à Tours pour recevoir les princes des Bretons à 
combattre contre lefdits Normans mais qu'il mourut : & felon Sigebert 
il laiffa fa femme enceinte & les François coronnerent Loys & Carlomans 
fes fils, combien qu'ils ne fuffent pas légitimes, lefquels regnèrent cinq 
ans en France. 

En l'an 882, felon ledit Sigebert, les deffufdits Norwegiens, adjoints 
avec eux les Danois courants par France & par Lorraine, gaftèrent par 
feu & par fer Amiens, Arras, Corbie, Cambray, Therouënne, & les 
regions de Theroüennois, des Menapiers, à prefent dits Guerlois, & des 
Brochocenfiens, & toute la terre jufques au fleuve de Lefcaut, avecques 
les monaftères de fain& Regnier & de fainét Walery, puis après entrérent 
au fleuve de Wal, & prindrent toute la terre, & embrafèrent les palais 
de Neomagus. Et Godefroy & Sigefroy rois defdits Norwégiens affem- 
blérent jouxte Meufe en un lieu nommé Haffon & ardirent le Liege, le 
Tre&, Tongres, Couloigne Agripine & Hunc, avec les chafteaux d’en- 
tour, & eftablerent leurs chevaux au palais d'Aix où Charlemagne avoit 
habité, lequel ils bruflérent avecques le chafteau, & f’enfuirent les gens 
d’eglife avecques leurs corps, où ils peurent. Lefquelles chofes rapportées 
par ledit aéteur Sigebert, Vincent récite au 47. chapitre du 25. livre 
Hiftorial. Et dit encores Sigebert, que l’an enfuivant, lefdits Normans 
embraférent la cité de Trèves, & vindrent à Mets dont ils occirent 
l’evefque nommé Galléas, & vainquirent les chreftiens : & l’an 884 exi- 

gèrent de Charlomans feul roy de France (car fon frère Loys eftoit mort 
l'an devant) douze mil unces de pur argent de tribut. Et l'an enfuivant 
885 celuy roy Charlomans mort felon lefdits acteurs Sigebert & Vincent, 
ils retournerent en France, difans avoir feulement fait paix au roy, & non 
pas aux François, & recommencérent à gafter le pais. Et adonc lefdits 
François contrains manderent l’empereur Charles à leur aide, & luy fub- 
mirent France. Si regna fur eux ledit Charles cinq ans, & envoya par 
deux fois exercite contre lefdits Normans à Louvain : mais il ne fift 
rien digne de loenge. 

En après vindrent ces Normans jufques à Laon, & gafterent le pais 
de Reims, de Soiffons, & de Novon : felon letdits acteurs, lefdits Nor- 
mans 1ffants de Louvain l'an 887, vindrent affitger Paris, contre lefquels 
le duc Henry mena fon exercite, qui cheuft en une foffe, & fut occis par 
eux, mais 1ls ne peurent vaincre Paris; pourquoy ils affallirent Bour- 
gongne & afliecgerent Sens, puis lan 892, ils retournèrent à Paris, dont 
ils furent chaffez. Si f’en allérent par le fleuve de Marne, & afficgèrent la 
cité de Troye & gafterent les pais jufques à Toul & à Verdun. Mais 
felon Sigebert le roy Odon fils du duc Robert qu'ils avoient occis, 
lcquel Odon les François defprifants Charles le fils de Loys Baube, 
enfant de l’âge de dix ans, avoient fait leur roy, les vainquit par bataille 
fur le fleuve d’Affe. 

Et adonc f’en vindrent lefdits Normans deftruifants France jufques 
en Bretagne Armoricaine, oppreffèrent au commancement par leur fubite 
venüe le peuple breton, parce que les princes du pais n’eftoient pas affez 
appareillez à leur refifter : mais après f’affemblèrent partie des dits Bre- 
tons fous le vicomte Berenger de Rennes, fils du comte Salomon neveu 
& filleul du roy Salomon deffus nomme, fils de fa fœur & de Moderand 
comte de Rennes. Lequel Berenger & Allain comte de Dol qui deffen- 
doient la région par devers Neuftrice, fe joignirent enfemble & firent 
bataille près le fleuve Croynon contre une multitude defdits Normans 
qu'ils occirent. Et Allain le Grand avec l’autre partie qu'il cueillit 
affaillit une autre partie defdits Normans au territoire Nantois affez près 
du fleuve de Loire dont il occift la plufpart & les autres f’enfuirent : & 
ainfi chafférent les Bretons lefdits Normans de leur région. Et en celuy 

an felon ledit Sigebert, l'empereur Arnoul, fils de Charlomans, courant 
fus à une autre afflemblée des dits Normans qui avoient occis l’evefque 
de Magunce & Îles chreftiens près de Liège & fur le fleuve du Tail, en 
fift très-crand deftru&tion, pourquoy le demourant paffa Meufe, & {en 
alla ardant tout le Rin & l’Ardenois paffer la mer. Et de ces defconfitures, 


dit le fouvent nommé aëteur Sigebert, que les Normans reboutez de Paris 


retournérent es contrées des Bretons, & au commancement furent vain- 
queurs : mais en après ils {furent vaincus par lefdits Bretons & furent 
occis douze mil d'eux en deux batailles, & fut en l’an 893. Et Guillaume 
de Malberienfe dit en fa Chronicque, que les Normans tourmentérent les 
François par l’efpace de douze ans & jufques à ce qu'ils f'en retournerent 
vaincus par plufieurs batailles, que firent l’empereur Arnoul & Îles 
Bretons, & Vincent de Beauvais le rècite au 45. chapitre du 25. livre du 
Miroir hiftorial. 


Le chapitre XVIIL, consacré au règne d'Alain Barbetorte, débute ainsi : 


Ainfi chaffèrent ce duc Allain & fes princes les Normans de la 
région de Bretagne, après le département defquels Normans, ledit Allain 
regna longuement en paix & en profperité : c’eft à fcavoir jufques en l'an 
de Noîftre Seigneur 907 auquel an il mourut, felon aucuns Annaux. 


Ici se place le récit, emprunté à la Chronique de Nantes, de la conquête de la Bre- 
tagne par les Northmans, et celui de leur échec devant Guérande, emprunté à la 
Légende de fainét Aubin ; puis Le Baud reprend : 


Et donc f’en allérent les dits Normans aïnfi chaffez par les Guerran- 
dois par Seine & par la Sofne jufques en Auvergne & en la haute Bour- 
gogne & gaftérent celles contrées jufques à Clairmont, puis retournèrent 
par Sens a Saint Benoift de Fleurigny dont ils occirent les moines. 

Et en après alla Rollo leur duc à Eftampes & à Chartres, & affiegea 
la cité contre lequel l’evefque Gaultier appella en fon aide Richard duc de 
Bourgongne, & Eboldus comte de Poitou, & portant entre fes mains la 
chemife Noftre Dame chaffa Rollo, & delivra ladite cité, felon Sigebert, & 
Vincent le repete au 46. & au 53. chapitre du 25. livre Hiftorial; & 

advindrent ces chofes en l'an de Noftre Seigneur 908. Mais en aprés 
Rollo forcenné pour fes compagnons perdus en celle bataille enhorta fes 
gens à fe venger, & comme les loups affamez fe fiérent es troupeaux des 
aigneaux, auffi faifoient les peans contre les François, & ardoient eglifes 
& maifons, & captivoient les hommes & les femmes; fi que partout eftoient 
ois cris, pleurs, lamentations & gemiffemens. Pour lefquelles peftillences 
cefler à la complainte des François, & par le pourchas de Francque arche- 
vefque de Rouën, le roy Charles le Simple fift alliance à Rollo, & felon 
Vincent es ÿ3 & 54. chap. du 25. livre hiftorial, luy donna en mariage fa 
fille nommée Gille, avec la terre de Neuftrie, à prefent d’eux nômce 
Normandie : & fut Rollo baptifé par Francque archevefque de Rouën, & 
nommé kRobert par Robert comte de Paris en l'an 912, felon Sigebert 
qui rapporte aufli que ladite Gille mourut fans enfans, & que Rollo 
reprint Pompa la fille Berenger comte de Bayeux, en laquelle il avoit par- 
avant engendré Guillaume longue-efpée qui luy fucceda, & une fille nom- 
mée Gerloch, qui fut femme de Guillaume duc d’Acquitaine. Et decefte 
perfécution faite par les Normans en Bretagne, qui fut felon les Annaux 
l'an 912, rapportent iceux Annaux, qu’ils gaftèrent la moindre Bretagne 
& qu'ils chaffèrent ou occirent les Bretons : car ils aimoient plus cher 
mourir, ou f’exiler d'eux mefmes que de venir en la fervitude des 
Normans. 


La fuite d'Alain en Angleterre est empruntée à la Chronique de Nantes. 


Et ainfi demourérent les populaires cultivans les terres en la puiffance 
des Normans fans recteur & fans deffenfeur fors des comtes deflus 
nommez Berenger & Allain qui tenoient la marche prochaine de Nor- 
mandie. Car Judichael, Colledoch et Guerech les fils du roy Allain le 
Grand duc de Bretagne, duquel il a efté traité, ou fils eftoient vivans,ils 
ne f'efvertuoient aucunement à leur réfifter & f’adonnoient à repos, & 
celles grands négoces mifes arrière vacquoient à œufvre & n'ai trouvé en 
nulle hiftoire qu'ils firent ne qu'ils devinrent, fors que dit l'acteur de la 
Chronicque de Nantes rapporte qu'ils furent faillis ainfi qu'il a efté did 
devant, & quand aucuns nobles qui eftoient demourez au pais remem- 

brans leur ancienne gloire & nobleffe effayoient à réfifter, ils en eftoient 
empefchez par la multitude de leurs ennemis, & par deffaut de leurs 
compaignons : où fi par aventure, ils f’eftoient aucuns peu reffours, ils 
recheoïient par fortune adverfe. 

Mais cependant croiffoit & enforçoit en vertu le deffufdit nommé 
Allain Barbetorte, fils de la fille Allain le Grand, en Angleterre où fon 
père Mathuedous l’avoit porté, lequel Allain Barbetorte, combien que ledit 
acteur de la Chronicque de Nantes dit qu’il paffa en Angleterre fous la 
première perfécution faite par Rollo, touteffois femble-il mieux que cene fut 
jufques au temps de Guillaume Longue Efpée, car le roy Adelftane fon 
parrain qui le nourrit & au temps duquel dit ledit acteur qu'il pañfa en 
Angleterre, ne commença régner, felon Guillaume de Malberienfe & 
Sigebert, jufques à l'an de l'Incarnation 923. 

Ceftes furent les dernières peftilences des Bretons faites par les Nor- 
mans, car fortune qui depuis la mort de Salomon tiers de ce nom leur 
roy qui mourut en l’an 876 fi comme il a efté dit devant, leur avoit efté 
adverfe, leur tourna adonc profpère. Et felon qu’il eft contenu en l'hiftoire 
de la tranflation fain@ Gildas, comme il pleut à Dieu le tout puiffant, en 
la main duquel font les puiffances & les droits de tous les royaumes, que 
les eglifes fuffent reftaurées en Bretagne, & que la gent de Bretons qui 
en miférable manière eftoit exilée es eftranges régions retournaft à fes 
propres fièges reprindrent les Bretons leurs forces. Et adonc ceux qui en 
la region eftoient demourez, & les autres qui avoient efté difperfez f’af- 
" femblèrent & armérent & leurs occupeurs affaillis chafférent par terre & 
par mer. Pourquoy il eft à fcavoir, que Juhael le comte de Rennes, fils 
de Berenger, duquel a efté parlé devant, veant la liberté de fes pères 
troublées par les moleftations des Normans, affembla exercite des Bre- 
tons, & entreprint les débouter du païs, Si les affaillit à Kan par bataille, 
& premier Fleftan leur duc qui avecques grand puiffance defdits Normans 
vint fierement contre les Bretons efpérant les vaincre comme es temps de 
devant; mais ledit Fleftan fut navré dès le commancement de l’eftrif & 
cheut mort entre les fiens. Lefquels adonc par celle advanture deftituez 
d'efpérance de viétoire cognoiffants l’inimitié de leurs adverfaires furent 
moult angoefleux & cuidans fe retraire en Neuftrie à leurs compagnons 

fuirent au rivage de la mer, où ils avoient plufeurs nefs ancrées; mais 
avant qu'ils peuffent entrer dedans ils furent rattains par les Bretons qui 
f’en vengèrent cruellement : car les uns navrez de plufieurs playes mor- 
telles fe précipitèrent dedans la mer fallée & les autres detranchèrent fur 
les bords de leurdits navires; & tant que de merveilleufe multitude def- 
dits Normans qui f’eftoient affemblez contre Juhael Berenger, n’en 
demoura que peu en vie, que les Bretons garderent pour en avoir rançon- 
Et de ce dit l’hiftoire fainét Gildas, qu'au temps de Juhael Berenger les 
Normans furent chaffez de Bretagne. Et de cefte victoire furvint autre 
mifére aux autres Normans qui au pais eftoient demourez : car les Bre- 
tons qui avoient vaincu Fleftan prindrent audace d’envahir le demourant, 
& f'efpandirent par la région : & felon les Chronicques Annaux, le jour 
Saint Michel, en l’an de Noftre Seigneur 931, occirent tous les Normans 
qu'ils peurent trouver en Bretagne après Fleftan leur duc. Après laquelle 
occifion le furplus defdits Normans qui efchapperent effrayez par le péril 
de leurs compagnons fe retrairent es forts qu'ils tenaient & par l'aide 
d’autres Normans qu’ils mandérent quérir en Neuftrie les deffendirent 
contre les Bretons jufques à l’an 936 qu'ils en furent mis hors & 
deboutez & auffñi de toute Bretagne felon les Chronicques Annaux, 
qui rapportent qu'en celuy an les Bretons retournans des regions d'outre 
mer par l’aide du roy Adelftanc d'Angleterre reprindrent leur terre 
occupée par les Normans. 


C’est d’après la Chronique de Nantes que Le Baud raconte le retour d'Alain. Puis 
il ajoute : 


Et de l’expulfion defdits Normans de la région de Rennes, dient 
aucunes autres Chronicques Annaux que Bretagne demoura depopulée & 
fut en folitude jufques à ce que la gent des Bretons en chacun lieu dif- 
perfe après aucuns ans fut de toutes parts raflembléc par le très noble 
comte de Rennes, qui avec l’aide des comtes voifins, c’eft à fçavoir Allain 
de Nantes & Hugon du Mans, furmonta en publique bataille celle gent 
barbare des Normans & l’extermina du tout le jour des Kalendes du mois 
d’aouft : lcquel jour en après pour celle caufe ils décrétèrent eftre folem- 
nel à la gent de Bretagne Armoricane par toutes générations : & que de 

là en après commença Bretagne dercchief eftre habitée par les natifs & 
ufer des loix de leurs ayeulx. Ainfi le faifoit celuy comte & les autres qui 
adonc regnoient en Bretagne, & alloient tout d’un pied, qui eft à entendre 
qu'ils eftoient concords & unis enfemble. Aufli dient autres Annaux, 
qu'en celuy temps, fcavoir l’an 939, les Bretons combattans contre les 
Normans eurent vi@oire & prindrent aucuns de leurs chafteaux. 

Et ainfi furent, felon lesdites Chronicques, les Bretons en celuy 
temps contraires aux Normans, combien qu’en celles defdits Normans 
foit dit qu’ils obéirent à Guillaume longue efpée, & à Richard fon fils, & 
que Berenger comte de Rennes, & Allain comte de Dol eftoient à Pic- 
quigny quand le duc Guillaume y fut occis en l’an 942 & es expéditions 
de Richard & d’Algrode roy de Dannemarche contre Loys tranfmarin roy 
de France, qui ne fe peut accorder : car le comte Berenger n’eftoit pas 
lors vivant, mais regnoit pour luy Juhael fon fils. Auffi que felon les 
_Annaux, les Bretons avecques leurs princes allérent à Roüen en l’aide 
dudit roy Loys contre lefdits Normans l’an 943. 

Pourquoy il eft à fçavoir qu’en celuy temps y eut plufeurs guerres & 
divifions entre ledit Loys roy de France & les Normans. Et dit Sigebert 
que celuy roy Loys deceu par fes ducs fut prins par eux & par le confeil 
de Hugues comte de Paris fut envoyé à Lan en garde publique, & Charles 
fon aifné fils mené à Roüen où il mourut. Mais l'empereur Othon 
duquel ledit Loys avoit efpoufée fa fœur appellée Gerberge avec trante 
deux légions vint en France à délivrer Loys, qui pour la crainte de luy 
fut relafché en prifon. Et adonc print Othon Lan & Reims & enclouyt 
Hugues dedans Paris, & après vint puiffamment à Roûüen & les citez & 
chafteaux qu'il eut prins rendit audit Loys puis f’en retourna en 
Saxonne : mais après ledit Loys fut prins par Algrode roy de Dane- 
marche que les Normans avoient mandé contre luy & bailla fon fils 
Lothaire & les deux evefques de Beauvais & de Soiffons pleges pour luy 
à Roüen. 


Le récit des exploits d'Alain au siège de Paris a été emprunté à la Chronique de 
Nantes. | 


Adonc fe départit Allain qui eut conduéteur en fon chemin Thibauld 

le comte de Blois & de Chartres fils de Gellon, coufin & compagnon 
_Rollo : auquel Gellon felon Vincent au $5. chap. du 25. livre, Charles le 
Simple avoit baillé Ja comté de Blois, & il avoit acheté celle de Chartres 
de Haftan, un autre duc danois qui l’avoit exigée dudit Charles le Simple. 
Lequel Thibauld comte de Blois fit convention avecques Allain du 
mariage de fa fœur, & la mena au chafteau de Blois où Allain demoura 
par trois jours, & l’epoufa. | 


La fin du chapitre XVIIT, relative à la mort d'Alain Barbetorte, et le début du 
chapitre XIX, où est raconté l'assassinat de son fils Drogon, sont empruntés à la Chro- 
nique de Nantes. 


Quand aufh Conan de Rennes fils du comte Juhael Berenger eut 
entendu la mort de Drogo le fils d’Allain Barbetorte, il f’efleva en armes 
pour occuper Bretagne, pourtant que la generation légitime du roy 
Salomon en la ligne d’Allain le Grand eftoit deffaillie audit Drogo. Car 
combien que felon l'acteur de la Chronicque de l’'Eglife de Nantes, de 
celuy duc Allain demouraffent deux autres fils appellez Hoel & Guerech, 
defquels il fera traité cy après, & que ledit a@teur ne die pas expreffe- 
ment qu'ils fuffent baftards, touteftois appert-il affez, parcequ'ils mefmes 
en rapporte qu'ils l’eftoient : car felon ledit acteur, Judith leur mère, de 
Allain les engendra, vivoit encores au temps qu’il print à femme la 
fœur du comte de Blois, laquelle il n’euft pas efpoufée, ainfi qu'il eft à 
croire, contre le droit des premieres nopces. Aufli que fi lefdits Hoel & 
Guerech euffent efté legitimes, Allain ne les euft pas deboutez de luy fuc- 
ceder en Bretagne pour y preferer Drogo encore enfant allaittant fa nour- 
rifle, auquel il fift faire, luy vivant, foy & hommage par tous les prelats, 
comtes & barons du pais, comme dit a efté. 

Et maintenant ledit Conan Bretagne luy appartenir, comme celuy qui 
eftoit feul demouré extrait en ligne mafculine & légitime de la généra- 
tion des rois & princes qui au temps de devant l’avoient régie & gou- 
vernée, mefmement en la lignée du roy Salomon, car Moderand comte 
de Rennes efpoufa l’une des filles d’iceluy roy Salomon, en laquelle il 
engendra un fils qui fut auffi appellé Salomon comme fon ayeul, & celuy 
Salomon fils Moderand engendraiBerenger, Bérenger Juhaël & Juhael ledit 

Conan. Et de ces trois, Bérenger, Juhael & Conan & de Conar fils Gef- 
froy qui lui fuccéda, traite l’aîteur de l’Hiftoire de la tranflation fain& 
Gildas. Et de celuy Conan comte de Rennes dient aucunes Chronicques 
Annaux que de la femence du comte de Rennes qui comme il eft dit 
deffus, combattit & occift les Normans barbares à Tran, nafquit un noble 
& vaillant jouvericeau nommé Conan, dont le pere eftoit Juhael 
Berenger, certainement comte, mais plein d’empire, de puifflance & de 
nobleffe, lequel premierement retira fon père & fa mére avecques leur 
petite famille de la table Wicohenus, archevefque de Dol, où ils eftoient, 
ainfi qu'il eft à croire, contrains par les perfécutions des Normans. Et de 
là en après vendicant vertueufement leurs patrimoines & les fiens, remift 
ledit archevefque à fon propre fiège. Et non pas content de ces chofes, 
combattit tous les comtes de la région, qui lors par la divifion des barons 
occupoient aucunes portions de Bretagne & mift le pais en fa jurifdiétion, 
excepté la comté de Nantes que les defflufdits Hoel & Guerech fils d’AÏ- 
lain Barbetorte deffendirent, par raifon de laquelle comté y eut plufeurs 
batailles entr ‘eux. Mais en après Conan les furmonta ävecques leurs 
aides, les uns vaincus & pris par bataille, & les autres occis par art, & 
obtint la monarchie de tout Île royaume. 


Les paragraphes suivants, relatifs aux démèlés de Conan avec Hoël et Guerec jus- 
qu’à leur mort, sont empruntés à la Chronique de Nantes. 


Adonc Conan f’eflevant print & faifit toute Bretagne fans que nul la 
deffendift, & la tint en fa puiflance, puis vint à la cité de Nantes, avecques 
grand exercite, & print le chafteau où Allain Barbetorte & fes fils Hoel & 
Guerech avoient habité, lequel il commift en la garde d’Aurifcandus 
évefque de Vennes, & en l’anglet de celle cité en la partie occidentale 
prés Loire, en edifia premierement un autre, qui maintenant eft appellé 
le Bouffay, & tint ladite cité deux ans : & felon l’aéteur de Ja Chronicque 
des comtes d'Anjou, fe fift coronner roy de Bretagne. 


Le récit de la bataille de Concruz est emprunté à la Chronique de Nantes. 


Mais celuy des Chronicques des comtes d'Anjou dit que Foulcques 
le fift en fa propre querelle, & qu'il y eut plufeurs guerres & divifions 

entre ledit Conan comte de Rennes & Geffroy Grifegone père dudit 
Foulcques & mefnement entre lefdits Conan & Foulcques pour les 
termes de leurs feigneuries : car Conan prétendoit le territoire d'Anjou 
luv appartenir jufqu’au fleuve de Mayenne qui decourt par la cité d’An- 
vers : c'eft à fcavoir jufques à un pont de pierre qui fied deffus celuy 
fleuve & lefdits comtes le luy voulaient empefcher. Si ÿ eut durant celles 
diffenfions diverfes aventures de batailles : dont dit ledit aéteur, que 
comme Conan eut envoyé quatre fils qu’il avoit courir jufques aux portes 
d'Angers avecques exercite, Foulcques faillit de la cité qui en occift partie & 
les autres emprifonna : mais qu’en après ils furent delivrez par le mean 
des evefques & du duc Richard de Normandie qui avoit la fille d’iceluy 
Conan à femme, combien que felon Guillaume de Jumeges, le mariage 
dudit Richard & de la fille Conan ne fut jufques après la mort dudit 
Conan, 

Et dit auffñi ledit aëteur des Chronicques d'Angers, qu’en celle bataille 
de Conquereuz les Bretons par fubtilités mirent à mort plufieurs gens du 
comte d'Anjou, & qu’ils firent fecrettement un foffé au lieu où devoit 
eftre la bataille, lequel ils couvrirent de branchetes & après fe départirent 
de là fans le fceu des Angevins : puis quand vint le jour de la bataille 
les Bretons feignirent fuir, & les Angevins cuydant les chaffer trefbu- 
chérent en celle foffe. Si retournérent les Bretons qui en occirent grand 
multitude. Mais Foulcques réconforta les fiens & contraignit lefdits Bre- 
tons à fuir. Et dit celuy acteur que Conan y fut pris ; à quoy eft contraire 
celuy des Chronicques de Nantes, qui rapporte qu'il y mourut & fembla- 
blement font les Chronicques Annaux. 

Et de celuy Foulcques comte d'Angers, dit la Chronicque de l'Eglife 
Saint Fleurent, qu'il fut homme fubtil, & fort debellateur de fes enne- 
mis, trop cruel, & dillatant fes termes & fa renommée par fes adventures 
profperes. Lequel après la mort d’Elifabeth fa premiere femme qu'il 
brufla pour caufe d’adultere, efpoufa une noble pucelle appellée Hilde- 
garde, dont le fils premier né fut nommé Geffroy, qui pour caufe quil 
fut nourry par la femme d’un orfevre, print ce furnom de Martel. Et que 
ces deux, le pere & le fils, ainfi que leur nature f’adonnoit à ferocité 
furent plus cruels que nuls autres, fubmarchans leurs ennemis, infiftans 

aux expofitions fans avoir nulle mifericorde de quelconque eftat ne 
ordre. Dit auffi ledit aéteur, qu’il fourdit guerre entre Conan de Rennes 
& ledit Fulco, & qu'après grand occifion d'hommes d’une part & d’autre, 
& mefmement dudit Conan, Fulco eut la vioire : de laquelle adven- 
ture, felon celuy mefme auteur de ladite Chronicque de Sain& Fleurent, 
fut divulgué un proverbe qu’on difoit communement quand il venoit à 
propos : c’eft la bataille de Conqueruz, où le tort furmonta le droit : car 
jaçoit que ledit Conan y mouruft, touteffois avoit-il drojét de vendicquer 
les deffufdits territoire d'Anjou & cité de Nantes. 

